
Visos poskyrių antraštės mažosiomis kursyvo raidėmis yra ver- 
tėjų. Tik pastoracinės konstitucijos „Bažnyčia dabartiniame pasau- 
lyje“ antraštės yra ir lotyniškame originale. 


Krikščioniškoji tiesa yra lyg sėkloje slypinti gyvybė. 
Ji atsiskleidžia pamažu, palaipsniui, kartu su kylančia 
žmogaus kultūra. Ją vis brandesnę Bažnyčia perduoda 
naujoms kartoms. 

Kas sekė paskutinio šimtmečio teologinės minties rai- 
dą bei įvairiopus dvasinius sąjūdžius, tam daugumas II 
Vatikano Susirinkimo pareiškimų nėra nelaukta staig- 
mena. Svarbiausias jo dokumentas, dogminė konstitu- 
cija apie Bažnyčią, yra daugiau negu šimto metų studijų 
išdava. Jau I Vatikano Susirinkime (1869) buvo ruošia- 
mas išsamus pasisakymas apie Bažnyčią. Bet Susirinki- 
mas dėl kilusio karo buvo nebaigtas: spėta apsvarstyti 
tik popiežiaus vieta ir galia Bažnyčioje. Visa kita liko 
medžiaga tolimesniems tėologų svarstymams. Jų studijos 
paruošė dirvą dogminei Pijaus XII enciklikai apie Baž- 
nyčią kaip mistinį Kristaus kūną (1943). ši enciklika ir 
po jos ėję gausūs teologų pasisakymai galutinai subrandi- 
no Bažnyčios vadovų mintį, išreikštą II Vatikano Susirin- 
kime. Liturginė konstitucija yra taip pat pribrendęs vai- 
sius jau šv. Pijaus X (1903) pradėtosios liturginės refor- 
mos bei ją lydėjusio gyvo liturginio sąjūdžio. Pagrindines 
jos mintis užtinkame jau prieš dvidešimt metų išleistoje 
Pijaus XII liturginėje enciklikoje „Dievo ir žmonių Tar- 
pininkas“ (1947). Jų gausu ir paskutiniųjų laikų litur- 
gistų raštuose bei tarptautinių Liturgijos kongresų ak- 
tuose. Tą patį būtų galima pasakyti ir apie eile kitų do- 
kumentų. 

Tačiau šie oficialūs Bažnyčios pasisakymai iškelia ir 
daug ką nauja. Kaip visos mokančiosios Bažnyčios balsas 
jie prakalba naujai ir į tuos, kurie iš arti sekė jos gyve- 

nimą. II Vatikano Susirinkimas, popiežiaus Pauliaus VI 
žodžiu, „istoriškai bei iš oro, tiesa, yra lyg logiškas I Va- 
tikano Susirinkimo užbaigimas, bet kartu jis yra ir nau- 
jas savitas Dievo Bažnyčios sąmonės bei gyvenimo ak- 
tas. Tai aktas, kuris atveria naujus nuostabius kelius 
pačiai Bažnyčiai, jos vidiniam išsivystymui, jos santy- 
kiams su šiuo metu dar atsiskyrusiais nuo mūsų broliais, 
santykiams su kitų religijų išpažinėjais ir su didingu, su- 
rizgusiu, pavojingu, besiblaškančiu moderniuoju pasau- 
liu, tokiu, koks jis yra“. (Kalba 1966. XII. 8; L'Osserv. 
Romano, 1966. XII. 9-10). 

Antra vertus, šuoliais daroma pažanga visose srityse 
ypač paskutiniais dešimtmečiais ir radikaliai besikeičian- 
čios žmonių gyvenimo sąlygos iškelia vis naujų problemų. 
Augąs Dievo bei tikėjimo tiesų pažinimas atveria vis nau- 
jas galimybes giliau žvelgti į savo paskirtį. Su pažinimu 
bresta įsipareigojimas ieškoti kelių, kaip geriausiai nau- 
jose aplinkybėse tą savo paskirtį realizuoti. 

Ii-ju Vatikano Susirinkimu Bažnyčia pradėjo naują 
savo gyvenimo laikotarpį. Jo kreipimasis ne tik į katali- 
kus, bet ir į kitus krikščionis, ir į kitaip tikinčius, ir į 
bet ypač Katalikų Bažnyčios vaikams. Jo nutarimai yra 
nurodymas visiems mums, kaip gyventi Kristaus Evan- 
gelija ir kaip ją skleisti žmogui, savo proto genijumi už- 
kariaujančiam erdves, bet vis labiau pasiklystančiam savo 
kelyje į Dievą. 

Kristus meldė Tėvą, „kad visi būtų viena“ (Jn.17,21). 
Ar susiskaldžiusieji krikščionys, kurių šiandien yra apie 
trečdalis visos žmonijos, kada nors susijungs į vieną Baž- 
nyčią? Dar visai nepažįstantieji Kristaus — kiti du treč- 
daliai žmonijos — ar kada nors jį pažins ir jį tikės? O vie- 
nas milijardas mūsų brolių, kurie šiandien yra paneigu- 
siųjų Dievą priespaudoje, ar kada nors atgaus laisvę 

tikėti, kaip nori, ir tą savo tikėjimą netrukdomai išpa- 
žinti? Visa tai didžia dalimi priklausys nuo to, kaip visi 
mes, kunigai, vienuoliai ir pasauliečiai, išgirsime Visuo- 
tiniame Susirinkime Bažnyčios vadovų mums tartą žodį 
ir kaip mes ir po mūsų ateisiantieji atsiliepsime į jų kvie- 
timą atsinaujinti ir tapti gyvais Kristaus liudytojais bei 
jo nešėjais į mūsų dienų pasaulį. Pradedama leisti ,,Krikš- 
čionis Gyvenime“ knygų serija yra sutelktinė pastanga 
atsiliepti į šį kvietimą. 

Lietuviška knyga išeivijoje sutinka vis didesnius sun- 
kumus ypač dėl mažėjančių skaitytojų. Su laiku vis ma- 
žiau turėsime reikiamų knygų gal net pačiais svarbiau- 
siais klausimais, jeigu jų paruošimas ir spausdinimas bus 
paliktas neorganizuotoms pastangoms. ,Krikščionis Gy- 
venime“ ir yra bandymas sutelkti jėgas paruošti ir pa- 
skleisti lietuvių tarpe krikščioniškosios minties knygai. 
Numatyta išleisti per metus bent po tris veikalus. Šie vei- 
kalai nebus atsieti nuo gyvenimo. Jais bus siekiama pa- 
dėti skaitytojams susiorientuoti dabarties gyvenimo klyst- 
keliuose bei nušviesti, kaip galima ir kaip reikia gyventi 
krikščioniškai visame savo buvime ir veikime. Ypatingas 
dėmesys bus kreipiamas į būdingesnes lietuvių religinės 
kultūros bei krikščioniškojo gyvenimo apraiškas. Ši se- 
rija norės pasiekti visus, kurie krikštu yra įjungti į tą 
patį mistinį Kristaus kūną ir vadinasi krikščionys. 

Seriją pradedame II Vatikano Susirinkimo dokumen- 
tais. I tome bus svarbiausi aktai — konstitucijos, II — 
dekretai ir pareiškimai, III — kiti dokumentai ir įžval- 
gus Susirinkimo apibūdinimas bei išsamus dalykinis visų 
trijų tomų turinys. Po jų eis atskirų autorių veikalai 
įvairiomis temomis. 


„Krikščionis Cyvenime“ 
redaktoriai ir leidėjai 

BAŽNYčIA 


DOGMINĖ KONSTITUCIJA 


I SKYRIUS 
BAŽNYČIOS PASLAPTIS 


Įžanga 

1. Kadangi Kristus yra tautų šviesa, šis šventasis 
Sinodas, susirinkęs Šventojoje Dvasioje ir skelbdamas 
Evangeliją visai kūrinijai (plg. Mk. 16, 15), karštai trokš- 
ta, kad visi žmonės būtų apšviesti jo spinduliais, žėrinčiais 
Bažnyčios veide. Bažnyčia Kristuje yra tarsi sakramen- 
tas, arba ženklas bei priemonė, glaudžiai jungčiai su Die- 
vu ir visos žmonių giminės vienybei. Dėl to šis Susirinki- 
mas, eidamas praeities sinodų taku, siekia aiškiau at- 
skleisti tikintiesiems ir visam pasauliui jos prigimtį ir 
visuotinę paskirtį. Dabartinio meto sąlygos raginte ragina 
vykdyti Bažnyčiai skirtąjį uždavinį — veikti, kad visi 
žmonės, šiandien glaudžiau susijungę tarp savęs įvairio- 
pais visuomeniniais, techniniais, kultūriniais ryšiais, pa- 
siektų ir pilną vienybę Kristuje. 


Tėvo planas 

2. Amžinasis Tėvas, būdamas išmintingas ir geras, 
visiškai laisvu ir paslaptingu savo valios aktu sukūrė 
visatą. Jo planas buvo išaukštinti žmones — padaryti 
dieviškojo gyvenimo dalyviais Nuopuolus Adomui, jis 
neapleido jų, bet nuolatos teikė išganymo viltį, pažadė- 
damas Kristų, Atpirkėją, „kuris yra neregimojo Dievo 
paveikslas, pirmagimis pirm viso sutvėrimo“ (Kol. 1, 15). 
Visus išrinktuosius Tėvas nuo amžių „pažino... ir pa- 
skyrė, kad jie būtų tos pačios išvaizdos, kaip jo Sūnaus 
paveikslas, kad jis būtų pirmagimis daugelio brolių tarpe“ 

(Rom. 8, 29). Tuos, kurie tiki Kristų, Tėvas nusprendė 
pašaukti į šventąją Bažnyčią, kuri jau nuo pasaulio pra- 
džios buvo ženklais pavaizduota ir nuostabiai paruošta 
Izraelio tautos bei Senojo Testamento istorija.! Galų gale 
įsteigta ir nužengusios Šventosios Dvasios apreikšta, am- 
žių pabaigoje ji bus garbingai atbaigta. Tuomet, kaip skai- 
tome Bažnyčios Tėvų raštuose, visi teisieji, nuo Adomo, 
„nuo teisiojo Abelio iki paskutinio išrinktojo“,? bus su- 
burti pas Tėvą visuotinėje Bažnyčioje. 


Sūnaus atliktas darbas 


3. Atėjo Sūnus, pasiųstas Tėvo. Tėvas mus jame iš- 
sirinko prieš sukurdamas pasaulį ir iš anksto pasiskyrė 
vaikais, norėdamas visa Kristuje atnaujinti (plg. Efez. 
1, 45 ir 10). Taigi Kristus, vykdydamas Tėvo valią, pra- 
dėjo žemėje dangaus karalystę, apreiškė mums jos pa- 
slaptį ir savo klusnumu atpirko. Bažnyčia, kuri yra jau 
dabar slėpiningai pasaulyje esanti Kristaus karalystė, 
Dievo galia regimai auga. Jos pradžią ir plėtrą pavaizdavo 
kraujas ir vanduo, ištekėję iš nukryžiuotojo Jėzaus šono 
(plg. Jn. 19, 34). Tai paskelbė Viešpats, kalbėdamas apie 
savo mirtį ant kryžiaus: „O aš, kai būsiu pakeltas aukš- 
tyn nuo žemės, visa patraukiu prie savęs“ (Jn. 12, 32). 
Kada tik atnašaujama ant altoriaus kryžiaus auka, 
„kuria mūsų velykinis avinėlis Kristus jau paaukotas“ 
(1 Kor. 5, 7), yra vykdomas mūsų atpirkimo darbas. 
Eucharistinės duonos sakramentu taip pat yra ženklina- 
mas ir kuriamas vienybės ryšys tarp tikinčiųjų, kurie 


1 Plg. šv. Kiprijono Epist. 64, 4: PL 3, 1017; CSEL (Hartel) 
III B, 720 psl. — šv. Hilarijaus Puat. in Matth. 23, 6: PL 9, 1047 — 
šv. Augustiną perdėm — šv. Kirilo Aleks. Glaph. in Gen. 2, 10: 
PG 69, 110 A. 

2 Plg. šv. Grigaliaus Did. Hom. in Ev. 19, 1: PL 76, 1154 B — 
šv. Augustino Serm, 341, 9, 11: PL 39, 1499 t. — šv. Jono Damask. 
Adv. Econocl. 11: PG 96, 1357. 

sudaro vieną kūną Kristuje (plg. 1 Kor. 10, 17). Visi žmo- 
nės yra šaukiami į tą vienybę Kristuje, kuris yra pasaulio 
šviesa; iš jo ateiname, juo gyvename, į jį žengiame. 


Šv. Dvasios veikimas 

4. Pabaigus darbą, kurį Tėvas Sūnui pavedė žemėje 
atlikti (plg. 17, 4), Sekminių dieną buvo atsiųsta Šven- 
toji Dvasia, kad nuolatos Bažnyčią pašvęstų. Tuo būdu 
tikintiesiems per Kristų vienoje Dvasioje pasidarė atviras 
kelias į Tėvą (plg. Efez. 2, 18). Ji yra gyvybės Dvasia, 
arba amžinajam gyvenimui trykštas šaltinis (plg. Jn. 4, 
14: 7, 38-39), kuriuo Tėvas atgaivina nuodėme mirusius 
žmones, kol vieną dieną Kristuje prikels jų mirtinguosius 
kūnus (plg. Rom. 8, 10-11). Dvasia gyvena Bažnyčioje 
ir tikinčiųjų širdyse kaip šventovėje (plg. 1 Kor. 3, 16; 
6, 19), juose meldžiasi ir liudija, kad jie yra įsūnytieji 
vaikai (plg. Gal. 4, 6; Rom. 8, 15-16 ir 26). Ji veda Baž- 
nyčią į pilnutinę tiesą (plg. Jn. 16, 13), jungia į vieną 
Dievui tarnaujančią bendruomenę, moko ir tvarko įvairio- 
mis hierarchijai ir charizmatikams teikiamomis dovano- 
mis, puošia savo vaisiais (plg. Efez. 4, 11-12; 1 Kor. 12, 4; 
Gal. 5, 22). Evangelijos galia ji Bažnyčią išlaiko jauną, 
be perstojo atnaujina ir veda į tobulą vienybę su Sužie- 
duotiniu? Juk Dvasia ir Sužieduotinė Viešpačiui Jėzui 
sako: „Ateik!“ (plg. Apr. 22, 17). 

Taigi visa Bažnyčia stovi prieš mus kaip „bendrija, 
sujungta Tėvo, Sūnaus ir Šventosios Dvasios vienybe“.* 


3 Plg. šv. Ireniejaus Adv. Haer. III, 24, 1: PG T, 966 B., Harvey 
2, 131; Sagnard, Sources Chr., 398 psl. 

4šv. Kiprijonas De Orat. Dom. 23: PL 4, 553; CSEL (Hartel) 
III A, 285 psl. šv. Augustinas, Serm. 71, 20, 33: PL 38, 463 t. šv. 
Jonas Damask., Adv. Iconocl. 12: PG 96, 1358 D. 

Dievo karalystė 

5. Šventosios Bažnyčios paslaptį parodo jos įsteigi- 
mas. Viešpats Jėzus pradėjo savo Bažnyčią, skelbdamas 
džiugią naujieną, jog atėjusi nuo amžių Raštuose paža- 
dėtoji Dievo karalystė: „Laikas pasidarė pilnas, ir Dievo 
karalystė priartėjo“ (Mk. 1, 15; plg. Mt. 4, 17). Toji ka- 
ralystė šviečia žmonėms iš Kristaus žodžio, darbų ir pa- 
ties buvimo. Juk Viešpaties žodis yra prilyginamas į dirvą 
beriamai sėklai (Mk. 4, 14): kas tikėdamas jo klausosi ir 
priskiriamas mažajam Kristaus būriui (Lk. 12, 32), tas 
priima pačią karalystę; paskui sėkla savo galia dygsta ir 
auga iki piūties meto (plg. Mk. 26-29). Kad ta karalystė 
jau yra atėjusi į žemę, patvirtina Jėzaus stebuklai: ,,Jei aš 
išvarau velnius Dievo pirštu, tai Dievo karalystė tikrai 
pas jus atėjo“ (Lk. 11, 20; plg. Mt. 12, 28). Tačiau visų 
pirma karalystė pasireiškia paties Kristaus, Dievo ir žmo- 
gaus Sūnaus asmenyje, kuris atėjo, „kad jis pats tarnautų 
ir duotų savo gyvybę, kaip atvadavimą už daugelį“ (Mk. 
10, 45). 

Iškentėjęs už žmones kryžiaus mirtį, Jėzus prisikėlė, 
pasirodė kaip Dievo paskirtasis Viešpats, mesijas bei ku- 
nigas visiems amžiams (plg. Apd. 2, 36; Žyd. 5, 6; T, 1T- 
21) ir atsiuntė savo mokiniams Tėvo pažadėtąją Dvasią 
(plg. Apd. 2, 33). Tuo būdu Bažnyčia, aprūpinta savo 
Steigėjo dovanomis ir ištikimai laikydamasi jo įsakymo 
mylėti, nusižeminti ir išsižadėti savęs, yra siunčiama 
skelbti ir visose tautose kurti Kristaus ir Dievo karalys- 
tės. Ji pati yra šios karalystės sėkla ir pradžia žemėje. 
Palengva augdama, ji siekia tos karalystės atbaigties ir 
visa širdimi viliasi, trokšta susijungti su savo Karaliumi 
garbėje. 

Bažnyčią vaizduoją palyginimai 

6. Kaip Senajame Testamente karalystę dažnai vaiz- 
davo simboliai, taip ir mums dabar Bažnyčios esmę at- 
skleidžia įvairūs palyginimai, paimti čia iš piemenų gyve- 
nimo, čia iš žemdirbystės, čia iš statybos, čia iš šeimos ir 
jungtuvių. Jie vartojami jau pranašų knygose. 

Bažnyčia yra avidė, kurios vienintelės ir būtinos durys 
yra Kristus (Jn. 10, 1-10). Taip pat ji yra kaimenė, ku- 
rios ganytoju pasiskelbė būsiąs pats Dievas (plg. Iz. 40, 
11; Ezek. 34, 11 tt.). Jos avys, nors ganomos žmonių, be 
perstojo yra vedamos ir stiprinamos paties Kristaus, ge- 
rojo piemens ir vyriausiojo ganytojo (plg. Jn. 10, 11; 
1 Petr. 5, 4), paaukojusio už jas savo gyvybę (plg. Jn. 
10, 11-15). 

Bažnyčia yra Dievo dirbama žemė, arba dirva (1 Kor. 
3, 9). Toje dirvoje auga senasis alyvmedis, kurio šventos 
šaknys buvo patriarchai; jame įvyko ir įvyks žydų ir pa- 
gonių santaika (Rom. 11, 13-26). Bažnyčia buvo dangaus 
Sodininko įveista kaip rinktinis vynuogynas (Mt. 21, 33- 
43 par.; plg. Iz. 5, 1 tt.). Tikrasis vynmedis yra Kristus, 
teikiąs gyvybe ir našumą šakelėms, tai yra mums; būdami 
Bažnyčioje, pasiliekame jame ir be jo nieko negalime pa- 
daryti (Jn. 15, 1-5). 

"Taip pat dažnai Bažnyčia yra vadinama Dievo pastatu. 
(1 Kor. 3, 9). Pats Viešpats palygino save su akmeniu, 
kuris, statytojų atmestas, tapo kertiniu (Mt. 21, 42 par.; 
plg. Apd, 4, 11; 1 Petr. 2, 7; Ps. 117, 22). Bažnyčia yra 
apaštalų statoma ant šio pamato (plg. 1 Kor. 3, 11) ir iš 
jo gauna savo tvirtybę ir vienybę. Tam pastatui yra duo- 
dami įvairūs vardai: Dievo namai (1 Tim. 3, 15), kuriuose 
gyvena jo šeima, Dievo buveinė Dvasioje (Efez. 2, 19-22), 
Dievo padangtė žmonių tarpe (Apr. 21, 3), o ypač gar- 
binga šventovė. Simboliškai vaizduojamą iš akmenų pa- 


19 


statytomis bažnyčiomis, ją apgieda Bažnyčios Tėvai, o 
liturgija pagrįstai lygina su šventuoju miestu, naująja 
Jeruzale.5 Mes patys šioje žemėje esame naudojami kaip 
gyvi akmenys jos statybai (1 Petr. 2, 5). Jonas regėjo 
tą šventąjį miestą pasaulio atnaujinimo metu nužengiant 
iš dangaus, iš Dievo, paruoštą ir papuoštą kaip sužieduo- 
tinę jaunikiui (Apr. 21, 1 t.). 

Bažnyčia, vadinama „aukštybių Jeruzale“ ir „mūsų 
motina“ (Gal. 4, 26; plg. Apr. 12, 17), taip pat yra ap- 
rašoma kaip tyra nekalto Avinėlio sužieduotinė (Apr. 
19, 7; 21, 2 ir 9; 22, 17), kurią Kristus „mylėjo ir pats 
save atidavė už ją, kad pašventintų“ (Efez. 5, 26). Su- 
siejęs ją su savimi neišardoma sutartimi, be paliovos ją 
„peni ir globia“ (Efez. 5, 29). Ją nuskaistino ir norėjo, 
kad gyventų drauge, ištikimai mylėdama ir klusni (plg. 
Efez. 5, 24). Pagaliau ją visiems amžiams apipylė dan- 
giškomis dovanomis, kad pažintume bet kokį supratimą 
pralenkiančią Dievo ir Kristaus meilę mums (plg. Efez. 
3, 19). Tačiau kol Bažnyčia keliauja šioje žemėje, toli nuo 
Viešpaties (plg. 2 Kor. 5, 6), ji žiūri į save kaip tremtinę 
ir siekia, ilgisi to, kas yra anapus, kur Kristus sėdi Dievo 
dešinėje, kur su Kristumi Dievuje slypi jos gyvenimas, 
laukdama meto, kada ji pasirodys su savo Sužieduotiniu, 
supama garbės (plg. Kol. 3, 1-4). 


5 Plg. Origeno in Matth. 16, 21: PG 13, 1443 C — Tertulijono 
Adv. Marc. 3, 7: PL 2, 357 C; CSEL 47, 3, 386 psl. Iš liturginių 
dokumentų plg. Sacramentarium Gregorianum: PL 78, 160 B arba 
Mohlberg, Liber Sacramentorum Romanae Ecclesiae, Roma 1960, 
111 psl. XC: „Dieve, tu iš visų šventųjų stataisi sau amžiną buvei- 
nę...“ — himną Urbs Ierusalem beata monastiniame brevioriuje ir 
Coelestis urbs Ierusalem Romos apeigų brevioriuje. 


20 


Bažnyčia — mistinis Kristaus kūnas 


7. Dievo Sūnus, priimdamas žmogaus prigimtį ir savo 
mirtimi bei prisikėlimu nugalėdamas mirtį, žmogų atpirko 
ir perkeitė į naują kūrinį (plg. Gal. 6, 15; 2 Kor. 5, 17). 
Perteikdamas savo Dvasią iš visų tautų pasišauktiems 
broliams, padarė juos savo mistiniu kūnų. 

Tame kūne plaukia į tikinčiuosius Kristaus gyvybė, 
nes sakramentais paslaptingu, bet tikru būdu jie yra su- 
jungti su kenčiančių ir garbingu Atpirkėju.“ Juk krikšto 
dėka tampame panašūs į Kristų: „Mes visi esame pakrikš- 
tyti vienoje Dvasioje, kad būtumėm vienas kūnas“ (1 
Kor. 12, 13). Toji šventa apeiga ženklina ir nutiesia ryšį 
su Kristaus mirtimi ir prisikėlimu: ,,Nes krikštu, kuriuo 
dalyvaujame mirtyje, mes esame draug su juo palaidoti“; 
o „jeigu mes suaugome su juo mirties panašumu, taip pat 
būsime ir prisikėlime“ (Rom. 6, 4-5). Eucharistinės duo- 
nos laužymu tapdami tikrais Viešpaties kūno dalininkais, 
sueiname draugystėn su juo ir tarp savęs: „Nes mūsų 
daug esame viena duona, vienas kūnas, mes visi, kurie 
esame vienos duonos dalyviai“ (1 Kor. 10, 17). Taigi mes 
visi tampame to kūno nariais (plg. 1 Kor, 12, 27), „ypa- 
čiai gi esame kits kito sąnariai“ (Rom. 12, 5). 

Kaip visi žmogaus kūno nariai, nors jų yra daug, su- 
daro vieną kūną, taip ir tikintieji Kristuje (plg. 1 Kor. 
12, 12). Ir Kristaus kūnas auga, veikiant daugeliui narių, 
atliekančių skirtingus uždavinius, bet yra viena Dvasia, 
kuri paskirsto Bažnyčiai savo įvairiopas dovanas pagal 
savo gausą ir aptarnavimo reikmę (plg. 1 Kor. 12, 111). 
Tarp tų dovanų pirmauja malonė, duota apaštalams, ku- 
rių valdžiai pati Dvasia pajungia net charizmatikus (plg. 
1 Kor. 14). Toji Dvasia savimi bei savo galia, o taip pat 


S Plg. šv. Tomo Summa Theol. III, 4. 62, a. 5, ad 1. 

vidiniu narių ryšiu jungdama kūną į vieną, kelia ir ska- 
tina tikinčiuosiuose savitarpio meilę. Todėl, jei vienas na- 
rys ką nors kenčia, kenčia drauge ir visi kiti; jei vienas 
narys pagerbiamas, džiaugiasi su juo visi (plg. 1 Kor. 
12, 26). 

šio kūno galva yra Kristus. Jis yra neregimojo Dievo 
atvaizdas; iš jo visa gavo pradžią. Jis yra pirma visko, ir 
viskas juo laikosi. Jis yra kūno, tai yra Bažnyčios, galva; 
jis yra pradžia, pirmagimis iš numirusiųjų tarpo, kad 
visur pirmautų (plg. Kol. 1, 15-18). Būdamas didžiai ga- 
lingas, jis valdo dangų ir žemę; būdamas nepaprastai to- 
bulas ir veiklus, pripildo visą kūną savo garbės turtų 
(plg. Efez. 1, 18-23).7 

Visi nariai turi pagal Kristų formuotis, kol įgaus jo 
pavidalą (plg. Gal. 4, 19). Dėl to esame įjungiami į jo 
gyvenimo paslaptis; tapę į jį panašūs, drauge su juo mirę 
ir prisikėle, vieną dieną drauge su juo ir karaliausime 
(plg. Pil. 3, 21; 2 Tim. 2, 11; Efez. 2, 6; Kol. 2, 12 ir kt.). 
Tebekeliaudami žemėje ir sekdami jo pėdomis, sielvarto 
ir persekiojimo supami, esame jo kančios dalininkai, nes 
kūnas ir galva yra viena; drauge su juo kenčiame, kad 
drauge dalytumės ir garbe (plg. Rom. 8, 17). 

Iš jo „visas kūnas sunėrimais ir sujungimais surištas 
ir palaikomas, auga Dievo duodamu augimu“ (Kol. 2, 19). 
Jis pats savo kūne, tai yra Bažnyčioje, nuolatos tvarko 
mums tarnaujančias dovanas, kuriomis jo galia padedame 
vieni kitų išganymui, kad visur, veikdami tiesa ir meile, 
augtume į jį, mūsų galvą (plg. Efez. 4, 11-16). 

Kad galėtume jame nuolatos atsinaujinti (plg. Efez. 
4, 23), jis davė mums savo Dvasios. Būdama viena ir ta 
pati tiek galvoje, tiek nariuose, ji visą kūną taip gaivina, 
jungia ir valdo, kad Bažnyčios Tėvai galėjo pagrįstai tą 


7Plg. Pijaus XII encikl. Mystici Corporis, 208 psl. 

veikimą palyginti su uždaviniu, kurį žmogaus kūne at- 
lieka gyvybės pradas, siela.š 

Bažnyčią Kristus myli kaip savo sužieduotinę; jis yra 
tapęs pavyzdžiu vyro, mylinčio žmoną kaip savo kūną 
(plg. Efez. 5, 25-28); o Bažnyčia savo galvos klauso (t.p., 
23-24). „Kadangi jame gyvena kūniškai visa dievystės 
pilnybė“ (Kol. 2, 9), Kristus Bažnyčią, savo kūną ir pil- 
natę, pripildo dieviškųjų dovanų (plg. Efez. 1, 22-23), 
kad ir ji augtų, pasiekdama visą Dievo pilnatvę (plg. 
Efez. 3, 19). 


Bažnyčia — regima ir neregima tikrovė 


8. Kristus, vienintelis tarpininkas, savo šventąją 
Bažnyčią — tikėjimo, vilties ir meilės bendruomenę — 
šioje žemėje įsteigė kaip regimą organizmą ir be perstojo 
palaiko;? ja visiems skleidžia tiesą ir malonę. ši hierar- 
chiškai sutvarkyta bendrija ir mistinis Kristaus kūnas, 
regimas sambūris ir dvasinė bendruomenė, žemiškoji ir 
dangaus gėrybėmis praturtinta Bažnyčia, nelaikytina 
dviem skirtingais dalykais, bet viena sudėtinga tikrove, 
kurioje yra suaugę draugėn žmogiškasis ir dieviškasis 
elementai.!? Todėl ji, dėl nuostabaus panašumo, yra 1y- 
ginama sų įsikūnijusio Žodžio paslaptimi. Dievo Žodžio 
priimtoji prigimtis, neatskiriamai su juo sujungta, tar- 


8 Pig. Leono XIII encikl. Divinum illud, 1897 m. gegužės 9 d.: 
ASS 29 (1896-97), 650 psl. — Pijaus XII encikl. Mystici Corporis, 
219-220 psl.; Denz. 2288 (3808) — šv. Augustino Serm. 268, 2: PL 
38, 1232 ir kitur — šv. Jono Auks. in Eph. Hom. 9, 3: PG 62, 72 — 
Didimo Aleks. Trin. 2, 1: PG 39, 449 t. — šv. Tomo in Col. 1, 18, 
lect. 5: Marietti II, 46 nr.: „Kaip kūno vienybė yra pagrįsta siela, 
taip Bažnyčios vienybė — Dvasia...“ 

9 Leonas XIII, encikl. Sapientiae christianae, 1890 m. sausio 
10 d.: ASS 22 (1889-90), 392 psl.; encikl. Satis cognitum, 710 ir 
724 tt. psl. Pijus XII, encikl. Mystici Corporis, 199-200 psl. 

10 Plg. Pijaus XII encikl. Mystici Corporis, 221 tt. psl.; encikl. 
Humani generis, 571 psl. 

nauja jam kaip gyvas įrankis išganymui nešti. Panašiu 
būdu visuomeninė Bažnyčios struktūra tarnauja ją gai- 
vinančiai Kristaus Dvasiai kaip įrankis kūnui plėtoti (plg. 
Efez. 4, 16). 1! 

Tai vienintelė Kristaus Bažnyčia, kurią Tikėjimo iš- 
pažinime sakome esant vieną, šventą, katalikišką ir apaš- 
tališką./ž Ją mūsų Atpirkėjas, prisikėlęs iš numirusiųjų, 
perdavė Petrui ganyti (Jn. 21, 17); jam ir kitiems apaš- 
talams pavedė ją skleisti ir valdyti (plg. Mt. 28, 18 tt.); 
ją skyrė visiems amžiams būti „tiesos šulų ir tvirtuma“ 
(1 Tim. 3, 15). Toji Bažnyčia, šiame pasaulyje įsteigta ir 
sutvarkyta kaip bendruomenė, yra Katalikų Bažnyčia, 
valdoma Petro įpėdinio ir su juo veikiančių vyskupų,'š 
nors ir už jos regimos sandaros ribų esama įvairių šven- 
tumo ir tiesos elementų, kurie, būdami Kristaus Bažnyčiai 
priklausančios dovanos, yra akstinas katalikiškajai vie- 
nybei. 

Kristus atliko atpirkimo darbą, būdamas neturtingas 
ir persekiojamas. Ir Bažnyčia yra šaukiama eiti tuo keliu, 
kad perteiktų žmonėms išganymo vaisius. Jėzus Kristus, 
„esme būdamas Dievas, ... pats save sunaikino, prisiim- 
damas tarno pavidalą“ (Pil. 2, 6) ir dėl mūsų, „būdamas 
turtingas. .. pasidarė beturtis“ (2 Kor. 8, 9). Taip ir Baž- 
nyčia, nors savo uždaviniui atlikti yra reikalinga žmogiš- 
kųjų priemonių, nėra tam, kad ieškotų žemiškos garbės, 
bet tam, kad net savo pačios pavyzdžių skleistų nusiže- 
minimą ir savęs išsižadėjimą. Kristus buvo Tėvo pasiųs- 
tas „nešti linksmos naujienos beturčiams, gydyti tų, kurių 


11 Leonas XIII, encikl. Satis cognitum, 713 psl. 

12 Plg. Apaštalų tikėjimo išpažinimą: Denz. 6-9 (10-13) — Ni- 
kėjos-Konstantinopolio tikėjimo išpažinimą: Denz. 836 (150) — Tri- 
dento tikėjimo pareiškimą: Denz. 994 ir 999 (1862 ir 1868). 

13 Vadinama „šventoji (katalikiškoji, apaštališkoji) Romos Baž- 
nyčia Tridento tikėjimo pareiškime, c.v., ir I Vatikano susirinkimo 
dogm. konst. de fide cath.: Denz. 1782 (3001). 

širdis sutrinta“ (Lk. 4, 18), „ieškoti ir gelbėti, kas buvo 
pražuvę“ (Lk. 19, 10). Taip ir Bažnyčia apsupa meile 
visus, kuriuos slegia žŽmogiškoji slipnybė. Dar daugiau: 
vargšuose ir kenčiančiuose ji atpažįsta savo Steigėją, taip 
pat vargusį, kentėjusį, ir stengiasi palengvinti jų dalią, 
siekdama juose patarnauti Kristui. 

Tačiau Kristus, „šventas, nekaltas, nesuteptas“ (Žyd. 
", 26), nepažino nuodėmės (2 Kor. 5, 21), bet atėjo vien 
atlyginti už tautos nusikaltimus (plg. Žyd. 2, 17). O Baž- 
nyčia, apglobdama pati savyje nusidėjėlius, yra šventa 
ir drauge nuolat apvalytina; todėl nuolat žengia atgailos 
ir atsinaujinimo keliu. 

Bažnyčia „tęsia savo piligrimės kelionę, pasaulio per- 
sekiojama ir Dievo guodžiama“,* skelbdama Viešpaties 
kryžių ir mirtį, iki jis ateis (plg. 1 Kor. 11, 26). Tačiau 
ją stiprina prisikėlusiojo Kristaus galia, kad kantrybe ir 
meile nugalėtų savo sielvartus ir sunkumus, tiek vidinius, 
tiek išorinius, ir, nors netobulai, bet ištikimai aiškintų 
pasauiliu, jo paslaptį, iki bus apreikšta visa savo šviesa 
amžių pabaigoje. 


II SKYRIUS 


DIEVO TAUTA 


Naujoji sandora ir naujoji tauta 

9. Dievui patinka kiekvienas, kuris bet kuriuo metu 
ir bet kurioje šalyje ji gerbia ir teisingai elgiasi (plg. Apd. 
10, 35). Tačiau jis panorėjo Žmones pašvęsti ir išganyti 
ne pavieniui, be jokio tarpusavio ryšio, o sujungęs į tautą, 
kuri jį tikrai teisingai pažintų ir šventai jam tarnautų. 


14 šv. Augustinas, Civ. Dei, XVIII, 51, 2: PL 41, 614. 

Todėl jis išsirinko izraelitų giminę, padarė su ja sandorą 
ir palaipsniui mokė, jos istorijos būvyje apreikšdamas jai 
savo valios planą ir pašvęsdamas ją sau. 

Tačiau visa tai buvo daroma vien paruošti ir pavaiz- 
duoti naujai, tobulai sandorai, įvykdytinai Kristuje, ir 
pilnesniam apreiškimui, kurį turėjo atnešti pats Dievo 
Žodis, tapęs žmogumi. „Štai ateis dienų, sako Viešpats, 
ir aš padarysiu su Izraelio namais ir su Judo namais 
naują sandorą... Aš duosiu jų vidui naują įstatymą ir 
įrašysiu jį į jų širdį; aš būsiu jiems Dievas, ir jie bus mano 
tauta... Visi pažins mane nuo mažiausio iki didžiausio, 
sako Viešpats“ (Jer. 31, 31-34). 

Kristus įkūrė tą naują sandorą, tai yra savo krauju pa- 
tvirtintą naują testamentą (plg. 1 Kor. 11, 25), pašaukęs 
žmones iš žydų ir pagonių, kad taptų viena, ne kūnu, o 
Dvasia, ir būtų nauja Dievo tauta. Juk tikintieji Kristų, 
Dievo žodžių atgimę ne iš gendančios, o iš negendančios 
sėklos (plg. 1 Petr. 1, 23), ne iš kūno, o iš vandens ir 
Šventosios Dvasios (plg. Jn. 3, 5-6), tampa „išrinktoji 
giminė, karališkoji kunigystė, šventoji tauta, įsigytieji 
žmonės, ... kurie kitados buvo ne tauta, o dabar Dievo 
tauta“ (1 Petr. 2, 9-10). 


Tos mesijinės tautos galva yra Kristus, „išduotas 
dėl mūsų kalčių ir prisikėlęs mums nuteisinti“ (Rom. 4, 
25) ir dabar, gavęs vardą, prakilnesnį už kiekvieną kitą, 
garbingai karaliaująs danguje. Tą tautą ženkliną kilnybė 
ir laisvė, deranti Dievo vaikams, kurių širdyse, kaip šven- 
tovėje, gyvena Šventoji Dvasia. Jos įstatymas yra naujas 
įsakymas mylėti, kaip pats Kristus mus mylėjo (plg. Jn. 
13, 34). O jos tikslas yra plėsti toliau paties Dievo pradėtą 
žemėje Dievo karalystę, kol jis pats ją atbaigs amžių 
pabaigoje, kai pasirodys Kristus, mūsų gyvenimas (plg. 
Kol. 3, 4) ir „pats sutvėrimas bus išlaisvintas iš sugedimo 

vergijos į Dievo vaikų garbės laisvę“ (Rom. 8, 21). Taigi 
ta mesijinė tauta, nors visų žmonių iš tikrųjų neapima ir 
ne kartą atrodo kaip nedidelė kaimenė, yra visai žmonių 
giminei tvirčiausia vienybės, vilties ir išganymo užuomaz- 
ga. Kristaus įsteigta dalytis gyvybe, meile ir tiesa, jo taip 
pat yra skiriama būti visiems atpirkimo priemone ir siun- 
čiama į visą žmoniją kaip pasaulio šviesa ir žemės druska 
(plg. Mt. 5, 13-16). 

Jau kūniškasis Izraelis, keliaująs per dykumą, buvo 
pramintas Dievo Bažnyčia (2 Ezdr. 13, 1; plg. 4 Moz. 
20, 4; 5 Moz. 23, 1 tt.). Panašiai naujasis Izraelis, žengiąs 
per šį pasaulį ir ieškąs būsimosios, pasiliekančios buveinės 
(plg. Žyd. 13, 14), yra vadinamas Kristaus Bažnyčia (plg. 
Mt. 16, 18). Juk jis pats ją savo krauju įsigijo (plg. Apd. 
20, 28), pripildė savo Dvasios, aprūpino tinkamomis regi- 
mos ir visuomeninės vienybės priemonėmis. Dievas pa- 
šaukė tuos, kurie tikėdami žvelgia į Jėzų, kaip išganymo 
nešėją ir vienybės bei taikos šaltinį, ir padarė juos Baž- 
nyčia, kad būtų kiekvienam ir visiems regimu šios išga- 
ningos vienybės sakramentu.** Skirta paplisti po visas ša- 
lis, ji tampa žmonijos istorijos dalimi, drauge perženg- 
dama laiko ir tautų ribas. Žengdama per bandymus ir 
sielvartus, Bažnyčia yra stiprinama Viešpaties pažadėtąja 
Dievo malone, kad dėl kūno silpnybės neprarastų tobulos 
ištikimybės, bet išliktų verta savo Viešpaties sužieduotine 
ir, veikiama Šventosios dvasios, nesiliautų atsinaujinus, 
kol per kryžių pasieks negęstančią šviesą. 


Dievo tautos kunigystė 

10. Viešpats Kristus, iš žmonių paimtasis kunigas 
(plg. Žyd. 5, 1-5), naująją tautą „padarė karalystę ir 
kunigus Dievui, savo Tėvui“ (Apr. 1, 6; plg. 5, 9-—10). 


15 Pig. šv. Kiprijono Epist. 69, 6: PL 3, 1142 B; CSEL (Hartel) 
3 B, 754 psl: „nedalomas vienybės sakramentas“. 

Pakrikštytieji savo atgimimu ir Šventosios Dvasios nu- 
žengimu yra pašvenčiami dvasine buveine ir šventa kuni- 
gija, kad visais krikščionio darbais būtų atnašaujamos 
dvasinės aukos ir skelbiama, koks geras yra tas, kuris 
juos pašaukė iš tamsos į savo nuostabiąją šviesą (plg. 
1 Petr. 2, 4-10). Todėl visi Kristaus mokiniai, ištvermin- 
gai melsdamiesi ir šlovindami Dievą (plg. Apd. 2, 42-47), 
turi aukoti save kaip gyvą, šventą, Dievui patinkančią 
atnašą (plg. Rom. 12, 1), kiekvienoje žemės vietoje lių- 
dyti Kristų ir tiems, kurie pageidauja, paaiškinti apie sa- 
vyje esančią amžinojo gyvenimo viltį (plg. 1 Petr. 3, 15). 

Bendroji tikinčiųjų ir tarnaujančioji, arba hierarchinė, 
kunigystė skiriasi esme, ne vien laipsniu. Tačiau jos yra 
viena kitai skirtos ir abi savo būdu dalyvauja vienoje 
Kristaus kunigystėje./* Hierarchinis kunigas savo turima 
šventąja galia formuoja ir valdo kunigiškąją tautą; atsto- 
vaudamas Kristaus asmeniui, jis paverčia dovanas eucha- 
ristine auka ir atnašauja ją visos Dievo bendruomenės 
vardu. O tikintieji savo karališkąja kunigyste Eucharis- 
tiją drauge aukoja!" ir tą kunigystę išreiškia sakramentų 
priėmimų, malda bei padėka, švento gyvenimo pavyzdžiu, 
savęs išsižadėjimu ir veiklia meile. 


Sakramentai 


11. Šventa ir organinė kunigiškosios bendruomenės 
prigimtis pasireiškia sakramentais ir dorybėmis. Tikin- 
tieji yra įjungiami į Bažnyčią krikštu ir jo įspaudžiamu 
ženklų skiriami krikščionių religijos kultui; atgimę Dievo 
vaikais, jie privalo išpažinti prieš žmones iš Dievo per 

16 Plg. Pijaus XII kalbą Magnificate Dominum, 1954 m. lap- 
kričio 2 d.: AAS 46 (1954), 669 psl.; encikl. Mediator Dei, 555 psl. 


17 Plg. Pijaus XI encikl. Miserentissimus Redemptor, 1928 m. 
gegužės 8 d.: AAS 20 (1928), 171 t. psl. — Pijaus XII kalbą Vous 
nous avez, 1956 m. rugsėjo 22 d.: AAS 48 (1956), 714 psl. 

Bažnyčią gautą tikėjimą.* Sutvirtinimo sakramentu jie 
glaudžiau sujungiami su Bažnyčia, apdovanojami ypatin- 
ga Šventosios Dvasios jėga ir dar griežčiau įpareigojami, 
kaip tikri Kristaus liudininkai, skleisti ir ginti tikėjimą 
žodžiu ir darbu? Dalyvaudami eucharistinėje aukoje, 
kuri yra viso krikščioniškojo gyvenimo versmė ir viršūnė, 
jie atnašauja Dievui dangišką auką ir drauge su ja save 
pačius.?? Tiek aukodami, tiek priimdami komuniją, visi 
dalyvauja liturginiame veiksme, tačiau nevienodų būdu, 
bet vieni vienaip, kiti kitaip. Be to, stiprindamiesi Kris- 
taus kūnu šventojoje puotoje, jie akivaizdžiai išreiškia 
Dievo tautos vienybę, kurią šis prakilnus sakramentas 
ryškiai vaizduoja ir įstabiai kuria. 

Einantiems atgailos sakramento Dievas gailestingai 
atleidžia nuodėmes, kuriomis buvo įžeistas. Tuo sakra- 
mentu jie taip pat susitaiko su Bažnyčia, kurią nusidė- 
dami sužeidė, ir kuri savo meile, pavyzdžiu ir malda sten- 
giasi padėti jiems atsiversti. šventuoju ligonių patepimu 
ir kunigų maldomis visa Bažnyčia sergančiuosius paveda 
kenčiančiam ir garbę pasiekusiam Viešpačiui, kad paleng- 
vintų jiems kentėti ir gelbėtų juos (plg. Jok. 5, 14-16); 
ji net ragina juos savo noru jungtis su Kristaus kančia 
bei mirtimi (plg. Rom. 8, 17; Kol. 1, 24: 2 Tim. 2, 11-12; 
1 Petr. 4, 13) ir tuo patarnauti Dievo tautos gerovei. 
Gauną kunigystės šventimus tikintieji yra Kristaus vardu 
skiriami ganyti Bažnyčią žodžiu ir Dievo malone. 

Pagaliau susituokusieji krikščionys vedybų sakramen- 
tu pavaizduoja vienybės bei našios meilės paslaptį tarp 
Kristaus ir Bažnyčios, drauge patys būdami tos paslapties 


18 Plg. šv. Tomo Summa Theol. TIT, g. 63, a. 2. 

19 Plg. šv. Kirilo Jeruz. Katech. 17, de Spiritu Sancto, II, 25-37: 
PG 33, 1009-1012 — Mik. Cabasilo De vita in Christo II7, de utilitate 
chrismatis: PG 150, 569-580 — šv. Tomo Summa Theol. IIT, ą. 65, 
a.3ir g. 72, a. 1 ir 5. 

20 Plg. Pijaus XII encikl. Mediator Dei, ypač 552 t. psl. 

dalininkais (plg. Efez. 5, 32). Sakramento galia jie pa- 
deda vienas kitam siekti šventumo, gyvendami moterys- 
tėje ir susilaukdami vaikų bei juos auklėdami; todėl jų 
luomas ir paskirtis yra ypatinga jiems duotoji dovana 
Dievo tautoje (plg. 1 Kor. 7, 7).2! Iš vedybų kyla šeima, 
kurioje gimsta nauji žmonių bendruomenės nariai; juos 
Šventosios Dvasios malonė krikštu padaro Dievo vaikais, 
kad nesibaigiančiais šimtmečiais gyventų žemėje jo tauta. 
Šioje tarsi namų židinio Bažnyčioje tėvai turi savo vai- 
kams žodžiu ir pavyzdžiu būti pirmaisiais tikėjimo skel- 
bėjais ir ugdyti kiekvienam savą pašaukimą; ypač rūpes- 
tingai yra puoselėtinas dvasinio luomo pašaukimas. 

Aprūpinti tokiomis gausiomis išganymo priemonėmis, 
visi tikintieji, kokia bebūtų jų padėtis ir luomas, yra Vieš- 
paties šaukiami, kiekvienam savu keliu, siekti tobulybės 
to šventumo, kuriuo pats Tėvas yra šventas. 


Tikėjimas ir ypatingos malonės 

12. Šventoji Dievo tauta taip pat yra pranašaujamo- 
sios Kristaus galios dalininkė: jį visur liudija, ypatingai 
tikėjimo bei meilės gyvenimų, ir aukoja Dievui šlovės 
auką — jo vardą išpažįstančių lūpų vaisių (plg. Žyd. 13, 
15). Tikinčiųjų visuma, būdama Šventojo patepta (plg. 
Jn. 2, 20 ir 27), negali tikėdama klysti. šią ypatingą sa- 
vybę pareiškia antgamtinė visos bendrijos tikėjimo nuo- 
voka, kai „nuo vyskupų iki paskutinio pasauliečio“*? vi- 
suotinai sutinka tikėjimo ir doros dalykuose. Tąja tiesos 
Dvasios pažadinama ir palaikoma tikėjimo nuovoka Dievo 
tauta, ištikimai klausydama tų, kuriems yra duota šven- 
toji mokymo galia, priima jau nebe žmonių, o tikrą Dievo 

211 Kor. 7, 7: „Kiekvienas turi iš Dievo savo dovaną (idion 
charisma): vienas vienokią, kitas kitokią“. Plg. šv. Augustino De 
Dono Persev. 14, 37: PL 45, 1015 t.: „Ne vien nesituokimas yra 


Dievo dovana, bet ir susituokusiųjų skaistybė“. 
22 Plg. šv. Augustino De Praed. Sanct. 14, 27: PL 44, 980. 

žodį (plg. 1 Tes. 2, 13). Ji nenutoldama laikosi kartą 
šventiesiems duoto tikėjimo (plg. Jud. 3) ir jį, deramai 
aiškindama, vis išsamiau perima ir pilniau pritaiko gy- 
venime. 

Tačiau Šventoji Dvasia Dievo tautą pašvenčia, veda 
ir puošia dorybėmis, naudodama ne vien sakramentus ir 
Bažnyčios tarnus. Savo dovanas „dalydama kiekvienam, 
kaip ji nori“ (1 Kor. 12, 11), kiekvieno pašaukimo tikin- 
tiesiems dalija taip pat ypatingas malones, jomis įgalin- 
dama juos tinkamai ir uoliai imtis įvairių darbų bei pa- 
reigų naudingam Bažnyčios atnaujinimui, plėtimui, kaip 
apaštalas sako: „Kiekvienam duodamas Dvasios apsireiš- 
kimas, kad būtų iš to naudos“ (1 Kor. 12, 7). 

Tas dovanas, tiek įžymiąsias, tiek paprastesnės ir 
plačiau paplitusias, reikia priimti su dėkingumu ir džiaugs- 
mu, nes jos labai pritaikytos ir naudingos Bažnyčios rei- 
kalams, O nepaprastų dovanų nereikia neapgalvotai siekti 
ar lengvabūdiškai iš jų tikėtis apaštalavimo vaisių. Spren- 
dimas apie jų tikrumą ir deramą jomis naudojimąsi pri- 
klauso tiems, kurie Bažnyčiai vadovauja; jiems ypatingai 
dera negesinti Dvasios, bet visa ištirti ir pasilaikyti, kas 
gera (plg. 1 Tes. 5, 12 ir 19-21). 


Dievo tautos visuotinumas 


13. Visi žmonės yra pašaukti į naująją Dievo tautą. 
Todėl ši tauta, palikdama viena ir vienintelė, turi plėstis 
po visą pasaulį ir tęstis per visus amžius, kad įvyktų Die- 
vo planas. Jis, pradžioje sutvėręs vieną žmogaus prigimtį, 
yra nutaręs savo išblaškytus vaikus vėl surinkti į viena 
(plg. Jn. 11, 52). Tam tikslui atsiuntė savo Sūnų, pasky- 
ręs visatos paveldėtoju (plg. Žyd. 1, 2), kad būtų visų 
mokytoju, karalium ir kunigu, naujosios ir visuotinės Die- 
vo vaikų tautos galva. Tam tikslui atsiuntė ir savo Sūnaus 

Dvasią, Viešpatį ir gaivintoją, visą Bažnyčią ir visus ti- 
kinčiuosius jungiantį pagrindą, kuriuo ji vieningai laikosi 
apaštalų mokslo, bendrauja, laužo duoną ir meldžiasi 
(plg. Apd. 2, 42). 

Ši viena Dievo tauta yra visose žemės šalyse, nes iš 
visų kraštų imasi piliečius, bet ne žemiškos, o dangiškos 
prigimties karalystei. Visi po pasaulį išsiskirstę tikintieji 
bendrauja vieni su kitais Šventojoje Dvasioje; „Romos 
vyskupas žino, kad Indijos gyventojas yra jo bendruo- 
menės narys“.2 O kadangi Kristaus karalystė nėra iš šio 
pasaulio (plg. Jn. 18, 36), Bažnyčia, arba Dievo tauta, 
šią karalystę įvesdama, nieko neatima iš laikinojo bet 
kokios tautos gėrio. Priešingai, ji puoselėja ir priima, kas 
tik yra gera tautų polinkiuose, laimėjimuose ir papročiuo- 
se, 0 priimdama juos nuskaidrina, sustiprina ir pakelia. 
Ji atsimena, kad turi rinkti derlių drauge su tuo Kara- 
lium, kuriam tautos yra duotos kaip paveldėjimas (plg. 
Ps. 2, 8) ir į kurio miestą jos neša savo dovanas bei turtus 
(plg. Ps. 71 [72], 10; Iz. 60, 4—7; Apr. 21, 24). šis visuo- 
tinumo bruožas, puošiąs Dievo tautą, yra paties Viešpa- 
ties dovanotas. Juo Katalikų Bažnyčia pajėgiai ir patva- 
riai siekia surinkti visą žmoniją, su visomis jos gėrybėmis, 
aplink vadą Kristų ir sujungti jo Dvasios vienybe.?* 

Šio katalikiškumo dėka kiekviena dalis praturtina ki- 
tas ir visą Bažnyčią savo turimomis dovanomis. Tuo būdu 
visuma ir paskiros dalys auga, visoms tarpusavy bendrau- 
jant ir vieningai siekiant pilnatvės. Todėl Dievo tauta ne 
vien yra surinkta iš įvairių tautų, bet ir savyje susideda 
iš įvairių laipsnių. Jos nariai skiriasi vieni nuo kitų parei- 
gomis, nes kai kurie eina šventą tarnybą savo brolių 

23 Plg. šv. Jono Auks. in Io. Hom. 65, 1: PG 59, 361. 

24 Plg. šv. Ireniejaus Adv. Haer. III, 16, 6; III, 22, 1-3: PG 7, 


925C-926A ir 955C-958A; Harvey 2, 87 t. ir 120-123; Sagnard, 
Sources Chr., 290-292 ir 372 tt. psl. 

gerovei; skiriasi luomu ir gyvenimo būdu, nes daugelis, 
griežtesniu keliu siekdami šventumo vienuolynuose, ska- 
tina savo brolius pavyzdžiu. Dėl to ir Bažnyčios bendruo- 
menėje leistinai esama paskirų bažnyčių, turinčių savas 
tradicijas. Tos tradicijos nepažeidžia pirmenybės, pri- 
klausančios Petro Sostui, kuris vadovauja visam meilės 
susirinkimui,“ saugo teisėtą įvairumą ir budi, kad skir- 
tumai, užuot kenkę, jai kaip tik tarnautų. Pagaliau dėl to 
ir įvairias Bažnyčios dalis sieja glaudūs bendravimo ry- 
šiai, dalijantis dvasiniais turtais, apaštalaujančiais dar- 
buotojais ir laikinaisiais ištekliais. Taigi Dievo tautos na- 
riai yra pašaukti dalytis gėrybėmis; ir paskiroms bažny- 
čioms galioja Apaštalo žodžiai: „,„Patarnaukite vienas ki- 
tam, kiekvienas ta dovana, kurią jis yra gavęs, kaip geri 
daugeriopos Dievo malonės užvaizdai“ (1 Petr. 4, 10). 

T šią katalikiškąją Dievo tautos vienybę, kuri ženklina 
ir neša visuotinę taiką, yra šaukiami visi. Jai įvairiu būdu 
priklauso arba yra skiriami tiek katalikai, tiek kiti tikin- 
tieji Kristų, tiek pagaliau visi žmonės be išimties, kuriuos 
Dievo malonė yra pašaukusi išganymui. 


Katalikai 

14. Šventasis Sinodas pirmoje eilėje kreipia savo 
žvilgsnį į katalikus. Remdamasis šventuoju Raštu ir Tra- 
dicija, moko, kad ši keliaujanti Bažnyčia yra būtina iš- 
ganymui. Vienas Kristus tėra tarpininkas ir išganymo 
kelias, Kristus, esąs tarp mūsų savo kūnė — Bažnyčioje. 
Pabrėžtinai iškeldamas tikėjimo ir krikšto reikalingumą 
(plg. Mk. 16, 16; Jn. 3, 5), jis drauge patvirtino, kad rei- 
kalinga Bažnyčia, į kurią žmonės krikštu įeina kaip pro 
duris. Todėl negali būti išganyti tie, kurie žino, jog Kata- 


25 Plg. šv. Ignaco, kankinio, Rom. įžangą: Funk I, 252 psl. 

likų Bažnyčia yra Dievo per Kristų įsteigta ir išganymui 
reikalinga, bet atsisako į ją įeiti arba joje pasilikti, 

Į Bažnyčios bendruomenę pilnai yra įjungti asmenys, 
kurie turi Kristaus Dvasią, priima visą tos bendruomenės 
santvarką bei visas joje esančias išganymo priemones ir, 
be to, tikėjimo išpažinimo, sakramentų, bažnytinės vado- 
vybės bei bendrybės ryšiais yra jos regimajame organizme 
susieti su Kristumi, kuris valdo popiežiaus ir vyskupų 
asmenyje. Tačiau, nors ir įjungtas į Bažnyčią, nėra išga- 
nomas, kas, ištvermingai nemylėdamas, pasilieka joje 
„kūnu“, bet ne „širdimi“.29 Visi Bažnyčios vaikai teatsi- 
mena, kad jų privilegijuotoji padėtis yra priskirtina ne 
pačių nuopelnams, bet ypatingai Kristaus malonei; tos 
malonės nepriimdami mintimis, žodžiais ir darbais, ne tik 
nebus išganyti, bet bus juo griežčiau teisiami.?7 

Katechumenai, kurie, šventosios Dvasios vedami, pa- 
reiškia norą būti įjungti į Bažnyčią, pačiu tuo troškimu 
jau yra su ja sujungiami. Juos Motina Bažnyčia myli ir 
jais rūpinasi kaip savais. 


Nekatalikai krikščionys 

15. Bažnyčia žino, kad daug kas ją sieja su tais, ku- 
rie, būdami pakrikštyti, vadinasi garbingų krikščionių 
vardų, bet neišpažįsta pilno tikėjimo arba nesilaiko bend- 
ravimo vienybės Petro įpėdinio valdžioje? Juk daugelis 
iš jų gerbia Šventąjį Raštą kaip gyvenimo ir tikėjimo 
normą, rodo tikrą religinį uolumą, nuoširdžiai tiki visa- 

26 Plg. šv. Augustino Bapt. c. Donat. V, 28, 39: PL 43, 197: 
„Aiškų, kad kalbant apie buvimą Bažnyčioje vidumi ir išore, su- 
prastina širdis, ne kūnas“. Plg. t.p. III, 19, 26: 152 kol; V, 18, 24: 
189 kol.; in Io. Tr. 61, 2: PL 35, 1800 ir dažnai kitur. 

27 Plg. Lk. 12, 48: „Iš kiekvieno, kuriam daug duota, bus daug 
ir pareikalauta“. Plg. taip pat Mt. 5, 19-20; 7, 21-22; 25, 41-46; 
Jok. 2, 14. 


28 Plg. Leono XIII apašt. laišką Praeclara gratulationis, 1894 m. 
birželio 20 d.: ASS 26 (1893-94), 707 psl. 

galį Dievą Tėvą ir Kristų, Dievo Sūnų, Išganytoją,?? yra 
paženklinti krikštu, kuris juos jungia su Kristumi, ir net 
pripažįsta bei priima ir kitus sakramentus savose bažny- 
čiose arba bažnytinėse bendruomenėse. Daugelis iš jų yra 
vyskupai, aukoja šventąją Eucharistiją ir pamaldžiai ger- 
bia Dievą pagimdžiusiąją Mergelę.3? Prie to dar pridėtina 
maldų ir kitų dvasinių gėrybių draugystė, net tikra savos 
rūšies vienybė šventojoje Dvasioje, kurios pašvenčiamoji 
galia ir juose veikia savo dovanomis bei malonėmis, kai 
kuriuos iš jų sustiprinusi net iki kraujo praliejimo. 

Tokiu būdu Dvasia visuose Kristaus mokiniuose ža- 
dina troškimą ir kursto juos siekti, kad visi, Kristaus nu- 
statytu būdu, taikiai susijungtų į vieną kaimenę, vado- 
vaujamą vieno ganytojo.?! Kad tai įvyktų, Motina Baž- 
nyčia nesiliauja melstis, viltis ir veikti, ragindama savo 
vaikus apsivalyti ir atsinaujinti, kad jos veide ryškiau 
suspindėtų Kristaus ženklas. 


Nekrikšiytieji 

16. Pagaliau tie, kurie dar nepriėmė Evangelijos, yra 
įvairiais būdais skiriami Dievo tautai.3* Pirmąją vietą čia 
užima toji tauta, kuriai buvo duotas testamentas ir pa- 
žadai, iš kurios kūno keliu gimė Kristus (plg. Rom. 9, 
4-5); savo išrinkimuų didžiai brangi tauta dėl protėvių, 
nes Dievas nesigaili duotųjų dovanų ir pašaukimo (plg. 
Rom. 11, 28-29). Išganymo planas apima ir išpažįstan- 
čiuosius Kūrėją, visų pirma mahometonus, kurie skelbia 


29 Plg. Leono XIII enckil. Satis cognitum, 738 psl.; encikl. 
Caritatis stadium, 1398 m. liepos 25 d.: ASS 31 (1898-99), 11 psl. —- 
Pijaus XII kalėdinę radijo kalbą, 1941: AAS 34 (1942), 21 psl. 

30 Plg. Pijaus XI encikl. Rerum Orientalium, 1928 m. rugsėjo 
8d.: AAS 20 (1928), 287 psl. — Pijaus XII encikl. Orientalis Ecele- 
siae, 1944 m. balandžio 9 d.: AAS 36 (1944), 137 psl. 

31 Plg. Tikėjimo Kongregacijos instrukcija, 1949 m. gruodžio 
20 d.: AAS 42 (1950), 142 psl. 

32 Plg. šv. Tomo Summa Theol. III, g. 8, 3, ad 1. 

tikį kaip Abraomas ir draugė su mumis garbina vieną, 
gailestingą Dievą, paskutiniąją dieną ateisiantį teisti žmo- 
nių. Net ir nuo tų, kurie šešėliuose ir atvaizduose ieško 
nežinomo Dievo, tas Dievas nėra toli, nes visiems jis tei- 
kia gyvastį, dvasią bei visa kita (plg. Apd. 17, 25-28) ir, 
kaip Gelbėtojas, nori išganyti visus žmones (plg. 1 Tim. 
2, 4). 

Iš tikrųjų kas be savo kaltės nepripažista Kristaus 
Evangelijos ir jo Bažnyčios, bet nuoširdžiai ieško Dievo 
ir, veikiamas malonės, stengiasi darbais vykdyti jo valią, 
kaip ją diktuoja sąžinės balsas, tas gali pasiekti amžinąjį 
išganymą.3š Dieviškoji apvaizda neatsisako teikti išgany- 
mui reikalingų priemonių tiems, kurie, nebūdami dėl to 
kalti, Dievo tiesiogiai nepripažįsta, tačiau stengiasi, ne 
be jo malonės, eiti tikruoju gyvenimo keliu. Kas juose 
gera ir teisinga, Bažnyčia laiko paruošimu Evangelijai3t 
ir duota to, kuris apšviečia kiekvieną žmogų, kad paga- 
liau pasiektų gyvenimą. Tačiau dažnai žmonės, Piktojo 
suvedžioti. yra pasidavę tuščiam galvojimui ir pakeitę 
Dievo tiesą melu, tarnaudami kūriniui daugiau negų Kū- 
rėjui (plg. Rom. 1, 21 ir 25), arba, be Dievo gyvendami 
ir mirdami šiame pasaulyje, yra išstatyti kraštutiniam 
nusivylimui. Todėl Bažnyčia Dievo garbei ir visų jų išga- 
nymui uoliai rūpinasi misijų darbu, atsimindama Viešpa- 
ties įsakymą: „Skelbkite Evangeliją visam sutvėrimui“ 
(Mk. 16, 15.). 


Bažnyčia — misininkė 
17. Kaip Sūnus buvo Tėvo pasiųstas, taip ir jis siuntė 
apaštalus (plg. Jn. 20, 21) sakydamas: „Eikite tat ir mo- 


33 Plg. Tikėjimo Kongregacijos laišką Bostono arkivyskupui: 
Denz. 3869-72. 

34 Plg. Euzebijaus Cez. Praeparatio Evangelica, 1, 1: PG 21, 
28 AB. 

kykite visas tautas, krikštydami jas vardan Tėvo ir Sū- 
naus ir Šventosios Dvasios ir mokydami jas laikyti visa, 
ką tik esu jums įsakęs. Ir štai, aš esu su jumis visas die- 
nas, iki pasaulio pabaigai“ (Mt. 28, 18-20). 

šį iškilmingą Kristaus įsakymą skelbti išganingąją 
tiesą iš apaštalų perėmė Bažnyčia, kad jis būtų vykdo- 
mas iki pačių žemės pakraščių (plg. Apd. 1, 8). Todėl ji 
prisitaiko apaštalo žodžius: „Vargas man, jei aš neskelb- 
čiau Evangelijos!“ (1 Kor. 9, 16). Niekada ji nesiliauja 
siuntusi šauklių, kol naujos bažnyčios pilnai įsikuria ir 
pačios gali testi Evangelijos skelbimo darbą. Šventoji 
Dvasia ragina ją bendradarbiauti, kad būtų pilnai įvyk- 
dytas Dievo planas, kuriuo jis Kristų paskyrė visam pa- 
sauliui išganymo šaltiniu. 

Skelbdama Evangeliją, Bažnyčia klausytojus patrau- 
kia tikėti ir tikėjimą išpažinti, paruošia krikštui, išva- 
duoja iš klaidos vergijos ir įjungia į Kristų, kad mylė- 
dami pasiektų jo pilnatvę. Ji rūpinasi, kad visoks gėris, 
kurį randa pasėtą žmonių širdyje ir dvasioje arba tau- 
toms būdingose apeigose ir kultūrose, ne tik nepražūtų, 
bet būtų nuskaidrintas, pakeltas ir atbaigtas Dievo gar- 
bei, velnio gėdai ir žmogaus laimei, 

Kiekvienas Kristaus mokinys yra įpareigotas pagal 
išgales skleisti tikėjimą.“? Tačiau nors kiekvienas gali ti- 
kinčiuosius krikštyti, kunigui yra palikta testi Kristaus 
kūno plėtimą eucharistine auka, įvykdant pranašo lūpo- 
mis tartus Dievo žodžius: „Nuo saulėtekių iki saulėleidžių 
mano vardas yra didis tautose, ir kiekvienoje vietoje au- 
kojama ir atnašaujama mano vardui nesutepta auka“ 


35 Plg. Benedikto XV apašt. laišką Maximum illud, 440 psl., 
ypač 451 tt. psl. — Pijaus XI encikl. Rerum Ecelesiae, 68-69 psl. — 
Pijaus XII encikl. Fidei Donum, 236-237 psl. 


(Mal. 1, 11).** Taigi Bažnyčia jungia maldą su darbu, 
kad visas pasaulis taptų Dievo tauta, Viešpaties kūnu ir 
Šventosios Dvasios buveine, kad Kristuje, visų Galvoje, 
kiltų į visatos Kūrėją ir Tėvą visa šlovė ir garbė. 


III SKYRIUS 
HIERARCHINĖ BAŽNYČIOS SANTVARKA, VYSKUPAI 


Įžanga 

18. Dievo tautai ganyti ir nuolatos plėsti Viešpats 
Kristus savo Bažnyčioje įsteigė įvairias pareigas, skirtas 
tarnauti viso kūno gerovei. Juk gaunantieji šventąją galią 
iš tikrųjų tarnauja savo broliams, kad visi, kurie priklau- 
so Dievo tautai ir dėl to gali džiaugtis tikrąja krikščionio 
kilnybe, laisvai ir tvarkingai žengdami į tą patį tikslą, 
pasiektų išganymą. 

Šis šventasis Sinodas, eidamas I Vatikano susirinkimo 
pėdomis, drauge su juo moko ir skelbia, jog Jėzus Kris- 
tus, amžinasis Ganytojas, įsteigė šventąją Bažnyčią, pa- 
siųsdamas apaštalus, kaip pats buvo Tėvo siųstas (plg. Jn. 
20, 21), ir norėjo, kad jų įpėdiniai, tai yra vyskupai, būtų 
toje Bažnyčioje ganytojai iki pasaulio pabaigos. O kad 
pats episkopatas būtų vienas ir nepasidalijęs, palaimintąjį 
Petrą paskyrė kitų apaštalų vadu ir padarė nuolatiniu, re- 
gimųu tikėjimo ir bendravimo vienybės ryšiu bei pamatu.š7 

36 Plg. Didachė, 14: Funk I, 32 psl. — šv. Justino Dial. 41: 
PG 6, 564 — šv. Ireniejaus Adv. Haer. IV, 17, 5: PG 7, 1023; Har- 
Žž 199 t. — Tridento susirinkimo 22. sesijos I sk.: Denz. 939 


37 Plg. I Vatikano susirinkimo, 4. sesijos, dogm. konst. Pastor 
aeternus: Denz. 1821 (3050 t.). 

Tas tiesas apie popiežiaus primato įsteigimą, amžinu- 
mą, apimtį bei prigimtį ir apie jo mokymo neklaidingumą 
šventasis Sinodas iš naujo pateikia tvirtam visų tikėjimui. 
O pradėtąjį darbą tęsdamas, nusprendė viešai išpažinti 
ir paskelbti, ką moko apie vyskupus, apaštalų įpėdinius, 
kurie su Petro įpėdiniu, Kristaus vietininku“s ir visos Baž- 
nyčios regimąja galva, valdo gyvojo Dievo namus. 


Apaštalų pašaukimas 


19. Viešpats Jėzus, malda pasikalbėjęs su Tėvu, pasi- 
šaukė tuos, kuriuos pats norėjo; dvylika pasiskyrė paly- 
dovais ir pasiuntiniais Dievo karalystei skelbti (plg. Mk. 3, 
13-19; Mt. 10, 1-42). Tuos apaštalus (plg. Lk. 6, 13) pa- 
darė tam tikra kolegija, tai yra pastovia grupe, kuriai 
vadovauti paskyrė iš jų pačių išrinktą Petrą (plg. Jn. 21, 
15-17). Juos pirmiausia pasiuntė pas Izraelio vaikus, pas- 
kui į visas tautas (plg. Rom. 1, 16), kad, būdami jo galios 
dalininkai, visus žmones padarytų jo mokiniais, pašvęestų 
ir valdytų (plg. Mt. 28, 16—20; Mk. 16, 15; Lk. 24, 45-48: 
Jn. 20, 21-23). Tuo būdu jie turėjo plėsti Bažnyčią ir, 
Viešpačiui vedant, jai tarnauti kaip ganytojai per visas 
dienas iki pasaulio pabaigos (plg. Mt. 28, 20). 

šiam uždaviniui vykdyti Sekminių dieną jie buvo pil- 
nai patvirtinti (plg. Apd. 2, 1-26), kaip Viešpats paža- 
dėjo: „Kaip tik Šventoji Dvasia ant jūsų ateis, jūs gausite 
galios ir būsite man liudytojai Jeruzalėje, visoje Judėjoje, 
Samarijoje ir iki žemės pakraščių“ (Apd. 1, 8). Visur 
skelbdami Evangeliją (plg. Mk. 16, 20), kurią klausan- 
tieji priėmė Šventosios Dvasios veikiami, apaštalai sutelkė 
visuotinę Bažnyčią. Tokiu būdu Viešpats Bažnyčią pa- 
grindė apaštalais ir pastatė ant jų vado, palaimintojo 


38 Plg. Florencijos susirinkimo Decr. pro Graecis: Denz. 694 
(1307) ir I Vatikano susirinkimą, t.p.: Denz. 1826 (3059). 

Petro; pats Jėzus Kristus yra jos kertinis akmuo (plg. 
Apr. 21, 14; Mt. 16, 18; Efez. 2, 20).3? 


Vyskupai — apaštalų įpėdiniai 

20. Ta Kristaus patikėta apaštalams dieviškoji misija 
tęsis iki pasaulio pabaigos (plg. Mt. 28, 20), nes Evange- 
lija, kurią jie turi skelbti, kiekvienu metu yra viso Baž- 
nyčios gyvenimo pagrindas. Todėl jie pasirūpino toje hie- 
rarchiškai sutvarkytoje bendruomenėje palikti įpėdinius. 

Apaštalai turėjo įvairių padėjėjų savo tarnybai gy- 
vendami.** O kad po jų pačių mirties jiems patikėtoji mi- 
sija būtų tęsiama, savo tiesioginiams bendradarbiams 
tarsi testamentu pavedė tobulinti ir stiprinti pradėtąjį 
darbą;*! liepė jiems rūpintis visa kaimene, kurioje Ššven- 
toji Dvasia juos paskyrė Dievo Bažnyčios ganytojais (plg. 
Apd. 20, 28). Taip apaštalai pasiskyrė tuos vyrus įpėdi- 
niais ir patvarkė, kad šiems mirus, kiti patikimi žmonės 
stotų į jų vietą.“ 

Tarp įvairių pareigų, einamų Bažnyčioje nuo anksty- 
viausių laikų, kaip tradicija liudija, pirmoji vieta tenka 
tiems, kurie, paskirti vyskupais, nuo pradžios besitęsian- 


39 Plg. Liber sacramentorum S. Gregorii, Praef. in natali S. 
Maitthiae et S. Thomae: PL 78, 51 ir 152; plg. Cod. Vat. lat. 3548, 
1. 18 — šv. Hilarijaus in Ps. 67, 10: PL 9, 450; CSEL 22, 286 psl. — 
šv. Jeronimo Adv. Iovin. 1, 26: PL 23, 247 A — šv. Augustino Enarr. 
in Ps. 86, 4: PL 37, 1103 — šv. Grigaliaus Did. Mor. in Iob. 28, 5: 
PL 76, 455-—-456 — Primazijaus Comm. in Apoe. V: PL 68, 924 BC — 
Paschazijaus Radb. in Matth, VIII, 16 sk.: PL 120, 561 C — Leono 
XIII laišką Et sane, 1838 m. gruodžio 17 d.: ASS 21 (1888), 321 psl. 

40 Plg. Apd. 6, 2-6; 11, 30; 13, 1; 14, 23; 20, 17; 1 Tes. 5, 12-13; 
Pil. 1, 1; Kol. 4, 11 ir perdėm. 

41 Plg. Apd. 20, 25-27; 2 Tim. 4, 6 t., paimtus drauge su 1 Tim. 
5, 22; 2 Tim. 2, 2; Tit. 1, 5 — šv. Klemenso Rom. Ad Cor. 44, 3: 
Funk I, 156 psl. 

42 šv. Klemensas Rom., Ad Cor. 44, 2: Funk I, 154 t. psl. 

čia eile“ yra apaštalų bertos sėklos perteikėjai.** Tokiu 
būdu, kaip liudija šv. Ireniejus, apaštalų paskirtieji vys- 
kupai ir tų vyskupų įpėdiniai skelbia“ ir saugo*“ apašta- 
linę tradiciją visame pasaulyje iki mūsų dienų. 

Tad vyskupai su jiems padedančiais kunigais ir dia- 
konais perėmė tarnavimą bendruomenei“? Jie Dievo vie- 
toje vadovauja savo ganomai kaimenei** kaip mokytojai, 
šventojo kulto kunigai, valdą tarnai.*? Ir kaip visiems lai- 
kams pasilieka pareigos, paties Kristaus skirtos apaštalų 
vadui Petrui, vėliau perduotinos jo įpėdiniams, taip pa- 
silieka ir apaštalų pareigos ganyti Bažnyčią, pavestos ne- 
pertraukiamų būdu atlikti šventajam vyskupų luomui.50 
Todėl šventasis Sinodas moko, kad vyskupai, kaip Baž- 
nyčios ganytojai, Dievo paskyrimu yra apaštalų įpėdi- 
niai,?1 ir kad jų klausąs — klauso Kristaus, o juos panie- 
kinąs — paniekina Kristų ir tą, kuris Kristų siuntė (plg. 
Lk. 10, 16).3* 


43 Plg. Tertulijono Praeser. Haer. 32: PL 2, 52 t. — šv. Ignacą, 
kankinį, perdėm. 

44 Pig. Tertulijono Praeser. Haer. 32: PL 2, 53. 

45 Plg. Adv. Haer. III, 3, 1: PG 7, 8483 A; Harvey 2, 8; Sagnard, 
Sources Chr., 100 t. psl.: „skelbiama“. 

46 Plg. Adv. Haer. III, 2, 2: PG 7, 847; Harvey 2, 7; Sagnard, 
100 psl.: „saugoma“; plg. t.p. IV, 26, 2: 1053 kol.; Harvey 2, 236 ir 
IV, 33, 8: 1077 kol.; Harvey 2, 262. 

417 šv. Ignacas, kankinys, Philad., įžanga: Funk I, 264 psl. 

48 šv. Ignacas, kankinys, Philad. 1, 1; Magn. 6, 1: Funk I, 264 
ir 234 psl. 

49 šv. Klemensas Rom. c.v., 42, 3-4: 44, 3-4: 57, 1-2: Funk Į, 
152, 156, 171 t. psl. — šv. Ignacas, kankinys, Philad. 2; Smyrn. 8; 
Magn. 3; Trail. 7: Funk I, 265 t.; 282; 232; 246 t. psl. — šv. Justinas, 
Apol. 1, 65: PG 6, 428 — šv. Kiprijonas, Epist. perdėm. 

50 Plg. Leono XIII encikl. Satis cognitum, 732 psl. 

51 Plg. Tridento susirinkimo, 23. sesijos, dekr. de sacr. Ordinis, 
IV sk.: Denz. 960 (1768) — I Vatikano susirinkimo, 4. sesijos, 1. 
dogm. konst. de Ecelesia Christi, III sk.: Denz. 1828 (3061) — Pijaus 
XII encikl. Mystici Corporis, 209 ir 212 psl. — Kanoninio teisyno 
329 kan. Šš 1. 

52 Plg. Leono XIII laišką Et sane, 1888 m. gruodžio 17 d.: ASS 
21 (1888), 321 t. psl. 

Vyskupų konsekracija 

21. Vyskupuose, kuriems padeda kunigai, tikinčiųjų 
tarpe yra Viešpats Jėzus Kristus, vyriausiasis kunigas. 
Juk, sėdėdamas Dievo dešinėje, jis nesiliauja buvęs savo 
vyskupų būryje.** Pirmoje eilėje įžymiąja jų tarnyba jis 
skelbia visoms tautoms Dievo žodį ir nuolat teikia tikin- 
tiesiems tikėjimo sakramentus; jų tėvišku darbu (plg. 
1 Kor, 4, 15), dangiškai atgimdydamas, įjungia į savo 
kūną naujus narius; pagaliau jų išmintimi ir apdaira pri- 
žiūri, tvarko Naujojo Testamento tautos kelionę į amži- 
nąją laimę. Išrinkti Dievo kaimenei ganyti, jie yra Kris- 
taus tarnai ir Dievo malonių teikėjai (plg. 1 Kor. 4, 1). 
Jiems yra pavesta liudyti Dievo malonės Evangeliją (plg. 
Rom. 15, 16; Apd. 20, 24) ir garbingai tarnauti Dvasiai 
ir teisybei (plg. 2 Kor. 3, 8-9). 

Tokioms svarbioms pareigoms atlikti apaštalai buvo 
Kristaus apdovanoti ypatingu būdu nužengusia Šventąja 
Dvasia (plg. Apd. 1, 8; 2, 4; Jn. 20, 22-23). Jie rankų 
uždėjimu perteikė savo padėjėjams Dvasios dovaną (plg. 
1 Tim. 4, 14; 2 Tim. 1, 6-7), kuri iki mūsų dienų yra per- 
duodama vyskupo konsekracijoje.?* Šventasis Sinodas 
moko, kad vyskupo konsekracija suteikia kunigystės sak- 
ramento pilnybę, kurią ir liturginiai Bažnyčios papročiai, 
ir Bažnyčios Tėvų balsai vadina vyriausiąja kunigyste, 
šventosios tarnybos visuma.?š 


53 šv. Leonas Did., Serm. 5, 3: PL 54, 154. 

54 Tridento susirinkimas, 23. sesijos III sk., cituoja 2 Tim. 1, 6-7 
žodžius, norėdamas parodyti, kad šventimai yra tikras sakramentas: 
Denz. 959 (1766). 

56 Hipolito Trad. Apost. 3: Botte, Sources Chr., 27-30 psl. vys- 
kupui priskiria „primatum sacerdoti — kunigystės pirmenybę“. 
Plg. Sacramentarium Leonianum: Mohlberg, Sacramentarium Ve- 
ronense, Roma 1955, 119 psl.; „Vyriausiosios kunigystės tarnybai... 
Pildyk kuniguose savo paslapties visumą“... — T.p., Liber Sacra- 
mentorum Romanae Ecclesiae, Roma 1960, 121-122 psl: „Suteik 
jiems, Viešpatie, vyskupo sostą valdyti Bažnyčiai ir visai tautai“ — 
PL 78, 224. 

Drauge su galia pašvęsti vyskupo konsekracija tai pat 
suteikia galią mokyti ir valdyti; tačiau toji galia dėl savo 
prigimties gali būti naudojama vien hierarchiškai bend- 
raujant su kolegijos galva ir nariais. Rankų uždėjimu ir 
konsekracijos žodžiais Šventosios Dvasios malonė yra taip 
suteikiama?“ ir šventoji žymė taip įspaudžiama;,*? kad vys- 
kupai prakilniu ir regimu būdu užima paties Kristaus — 
mokytojo, ganytojo, kunigo — vietą ir veikia, atstovau- 
dami jo asmeniui. ** Tai aiškiai liudija Tradicija, kurią 
parodo ypač liturginės apeigos ir Rytų bei Vakarų Baž- 
nyčios papročiai. Vyskupams priklauso galia kunigystės 
šventimais naujus išrinktuosius įtraukti į vyskupų būrį. 


Vyskupų kolegija ir jos vadas 


22. Viešpaties valia šventasis Petras ir kiti apaštalai 
sudaro vieną apaštalų kolegiją. Panašiu būdu yra su- 
jungti tarp savęs popiežius — Petro įpėdinis ir vyskupai 
—- apaštalų įpėdiniai. Tai, kad jau nuo seniausių laikų 
viso pasaulio vyskupai jungėsi tarp savęs ir su Romos 
vyskupu vienybės, meilės bei taikos ryšiais““ ir kad taip 


56 Hipolito Trad. Apost. 2: Botte, 27 psl. 

57 Tridento susirinkimas, 23 sesijos IV sk., moko, kad kunigys- 
tės sakramentas įspaudžia neišdildomą žymę: Denz. 960 (1767). 
Plg. Jono XXIII kalbą Iubilate Deo, 1960 m. gegužės 8 d.: AAS 52 
(1960), 466 psl. — Pauliaus VI homiliją šv. Petro bazilikoje, 1963 m. 
spalio 20 d.: AAS 55 (1963), 1014 psl. 

58 Kiprijonas Epist. 63, 14: PL 4, 386; CSEL (Hartel) III B, 
713 psl.: „Kunigas tikrai atstovauja Kristui“. šv. Jonas Auks. in 
2 Tim. Hom. 2, 4: PG 62, 612: Kunigas yra Kristaus „simbolis“. 
šv. Ambraziejus in Ps. 38, 25-26; PL 14, 1051-52; CSEL 64, 203—204 
psl. Ambroziastras, in 1 Tim. 5, 19: PL 17, 479 C ir in Eph. 4, 11-12: 
387 C kol. Teodoras Mops. Hom. Catech. XV, 21 ir 24: Tonneau, 
497 ir 503 psl. Hesikijus Jeruz., in Lev. II kn., 9, 23: PG 93, 894 B. 

59 Plg. Euzebijaus Cez. Hist. Ecel. V, 24, 10: GCS II, 1, 495 psl; 
Bardy, Sources Chr. II, 69 psl. — Dionyzą, Euzebijaus istorijoje, 
t.p. VII, 5, 2: GCS II, 2, 638 t. psl.; Bardy, II, 168 t. psl. 

pat buvo sušaukiami susirinkimai, kuriuose net svarbes- 
nieji dalykai būdavo bendrai nutariami,*! daugelio svars- 
tymu pridedant nuosprendžiui svorio,ž parodo koleginę 
episkopato prigimtį ir prasmę. Tai aiškiai patvirtina am- 
žių būvyje įvykę visuotiniai Bažnyčios susirinkimai. Ta 
patį parodo ir senas paprotys sušaukti daugelį vyskupų 
naujai išrinktajam pakelti aukščiausios kunigystės laips- 
niu. Episkopato nariu tampama sakramentine konsekra- 
cija ir hierarchiniu bendravimu su kolegijos galva ir ki- 
tais nariais. 

Tačiau vyskupų kolegija, arba episkopatas, turi galią 
tik drauge su popiežium, Petro įpėdiniu, kaip savo galva, 
kurio primato galia tarp visų, tiek ganytojų, tiek tikin- 
čiųjų, lieka nepaliesta. Mat, popiežius savo paskyrimu, 
kaip Kristaus vietininkas ir visos Bažnyčios ganytojas, 
turi Bažnyčioje aukščiausią ir visuotinę galią, kuria jis 
visada gali laisvai naudotis. Episkopatas, kuris yra apaš- 
talų kolegijos įpėdinis mokymo ir ganytojinio valdymo 
pareigoms ir netgi pačios apaštalų kolegijos pratęsimas, 
taip pat turi aukščiausią ir pilną galią visoje Bažnyčioje, 
tačiau visada drauge su savo galva, popiežium, ir niekada 
be tos galvos.“ Ta galia gali būti naudojama vien popie- 
žiui sutinkant. 

Viešpats vieną Petrą tepadarė Bažnyčios uola ir jam 
vienam teperdavė raktus (plg. Mt. 16, 18-19); jį vieną 
paskyrė visos savo kaimenės ganytoju (plg. Jn. 21, 15 tt.). 
Tačiau Petrui duotoji galia surišti ir atrišti (Mt. 16, 19), 


60 Plg. ankstyvuosius susirinkimus Euzebijaus Cez. Hist. Eccl. 
V, 23-24: GCS II, 1, 488 tt. psl; Bardy II, 66 tt. psl. ir perdėm. — 
Nikėjos susirinkimo 5 kan.: Conc. Oec. Decr., 7 psl. 

61 Tertulijonas, De Ieiunio, 13: PL 2, 972 B; CSEL 20, 292 psl., 
13-16 eil. 

62 šv. Kiprijonas, Epist. 56, 3: CSEL (Hartel) III B, 650 psl.; 
Bayard, 154 psl. 

63 Plg. oficialų Zinellio pranešimą I Vatikano susirinkimo metu: 
Mansi 52, 1109 C. 

kaip yra aišku, buvo suteikta ir apaštalų kolegijai, esan- 
čiai vienybėje su savo galva (Mt. 18, 18; 28, 16-20) 41 ši 
kolegija, būdama sudaryta iš daugelio, išreiškia Dievo 
tautos įvairumą ir visuotinumą, o būdama vienos galvos 
sujungta — Kristaus kaimenės vienybę. Joje vyskupai, 
ištikimai pripažindami savo galvos pirmenybę ir vadovy- 
bę, veikia sava galia jiems priklausančių tikinčiųjų ir net 
visos Bažnyčios gerovei, Šventajai Dvasiai nuolatos stip- 
rinant jos organinę sandarą ir santaiką. 

Aukščiausioji tos kolegijos galia visoje Bažnyčioje yra 
iškilmingai naudojama visuotiniame Bažnyčios susirinki- 
me. Visuotinis susirinkimas būna tik tada, kai Petro įpė- 
dinis jį tokį patvirtina arba bent jam pritaria; tuos susi- 
rinkimus sušaukti, jiems pirmininkauti ir juos patvirtinti 
yra ypatinga popiežiaus teisė.“ Koleginė galia draugė su 
popiežium gali būti naudojama ir pasaulyje išsisklaidžiu- 
sių vyskupų, jei tik kolegijos galva juos pašaukia kole- 
giškai veikti arba bent jungtinį išsiskirsčiusių vyskupų 
veiksmą patvirtina ar laisvai jam pritaria su mintimi, kad 
jis taptų tikrai koleginiu aktu. 


Vyskupų santykiai su visa Bažnyčia ir jos dalimis 


23. Koleginė vienybė taip pat pasirodo abipusiuose 
paskirų vyskupų santykiuose su Bažnyčios dalimis ir vi- 
suma. Popiežius, kaip Petro įpėdinis, yra nuolatinis ir re- 
gimas tiek vyskupų, tiek tikinčiųjų vienybės ryšys bei 
pagrindas.“ O paskiri vyskupai yra regimas vienybės ry- 


64 Plg. I Vatikano susirinkimo 2. dogm. konst. schemą de Ecele- 
sia Christi, IV sk.: Mansi 53, 310 — Kleutgeno pranešimą apie pa- 
taisytą schemą: Mansi 53, 321B8-322B ir Zinellio pareiškimą: Mansi 
52, 1110 A. Žr. taip pat šv. Leono Did. Serm. 4, 3: PL 54, 1151 A. 

65 Plg, Kanoninio teisyno 227 kan. 

66 Plg. I Vatikano susirinkimo dogm. konst. Pastor aeternus: 
Denz. 1821 (3050 t.). 

šys bei pagrindas savo bažnyčiose? suformuotose visuo- 
tinės Bažnyčios pavyzdžiu; jose yra ir iš jų susideda viena 
ir vienintelė Katalikų Bažnyčia.*ė Todėl paskiri vyskupai 
atstovauja savajai, o visi drauge su popiežium visai Baž- 
nyčiai, jungiamai taikos, meilės ir vienybės ryšiu. 

Paskirų vyskupų, vadovaujančių vietos bažnyčioms, 
valdžia apima vien jiems pavestosios Dievo kaimenės dalį, 
bet ne kitas ir ne visuotinę Bažnyčią. Tačiau, kaip vys- 
kupų kolegijos nariai ir teisėti apaštalų įpėdiniai, Kristaus 
nustatytąja tvarka ir įsakymu jie yra įpareigoti rūpintis 
taip pat visa Bažnyčia.“? Nors tai atliekama ne jurisdikci- 
niais veiksmais, tačiau labai daug padeda visos Bažnyčios 
gerovei. Juk visi vyskupai turi puoselėti, saugoti tikėjimo 
vienybę ir visai Bažnyčiai bendrą drausmę, ugdyti tikin- 
čiuosiuose meilę visam mistiniam Kristaus kūnui, ypač 
neturtingiems ir kenčiantiems jo nariams bei tiems, kurie 
yra persekiojami dėl teisybės (plg. Mt. 5, 10). Pagaliau 
jie turi puoselėti visokeriopą visai Bažnyčiai bendrą veik- 
lą, ypač pastangas, kad plistų tikėjimas ir visiems Žžmo- 
nėms spindėtų pilnutinė tiesos šviesa. Be to, šventa tiesa, 
kad gerai valdydami sau pavestąją bažnyčią, kaip visos 
Bažnyčios dalį, jie sėkmingai padeda visam Mistiniam 
kūnui, kuris drauge yra bažnyčių kūnas.“ 

Rūpintis, kad visoje žemėje būtų skelbiama Evangelija, 
yra visų ganytojų dalykas. Jiems visiems bendrai Kristus 
tai įsakė, paskirdamas bendrą uždavinį, kaip jau popie- 


67 Plg. šv. Kiprijono Epist. 66, 8: CSEL (Hartel) III 2, 733 psl.: 
„Vyskupas Bažnyčioje ir Bažnyčia vyskupe“. 

68 Plg. šv. Kiprijono Epist. 55, 24: Hartel, 642 psl, 13 eil.: 
„Viena Bažnyčia visame pasaulyje, padalyta į daugelį narių“; Epist. 
36, 4: Hartel, 575 psl., 20-21 eil. 

69 Plg. Pijaus XII encikl. Fidei Donum, 237 psl. 

70 Plg. šv. Hilarijaus Puat. in Ps. 14, 3: PL 9, 206; CSEL 22, 
86 psl. — šv. Grigaliaus Did. Moral. IV, 7, 12: PL 75, 643 C — 
Pseudo-Baziliaus in Is. 15, 296: PG 30, 637 C. 

žius Celestinas priminė Efezo susirinkimo tėvams.“! Todėl 
pavieniai vyskupai, kiek jų atliekamos pareigos leidžia, 
privalo stoti į bendrą darbą su kitais vyskupais ir su Petro 
įpėdiniu, kuriam yra ypatingu būdu pavesta didi pareiga 
— skelbti krikščionybę.'?? Tad jie turi visomis išgalėmis 
stengtis, tiek patys betarpiškai, tiek sukeldami uolų tikin- 
čiųjų bendradarbiavimą, parūpinti misijoms piūties dar- 
bininkų ir dvasinės bei medžiaginės paramos. Pagaliau, su- 
darydami visuotinės meilės bendruomenę ir sekdami gerb- 
tiną senovės paprotį, mielai teteikia brolišką pagalbą ki- 
toms bažnyčioms, ypač kaimyninėms ir neturtingesnėms. 

Dievo apvaizda sutvarkė, kad bažnyčios, kurias apaš- 
talai bei jų įpėdiniai įvairiose vietose įsteigė, ilgainiui su- 
augo į daugelį organiškai sujungtų grupių. Nepažeisda- 
mos tikėjimo vienybės ir visai Bažnyčiai bendros dieviš- 
kosios santvarkos, jos turi savą drausmę, liturgiją, teolo- 
ginį ir dvasinį paveldėjimą. Kai kurios iš jų, ypač senosios 
patriarchalinės bažnyčios, tarsi tikėjimo kamienai, išau- 
gino kitas, lyg dukteris, su kuriomis iki mūsų dienų te- 
bėra susietos glaudesniu meilės ryšiu. Tai parodo sakra- 
mentinis gyvenimas ir abipusis teisių bei pareigų gerbi- 
mas.?3 šis vietinių bendro siekimo bažnyčių įvairumas itin 
ryškiai parodo nedalomos Bažnyčios katalikiškumą. Pa- 
našiu būdų mūsų meto vyskupų konferencijos gali daug 
ir vaisingai padėti, kad koleginė sąmonė pasircikštų kon- 
krečiai gyvenime. 


71 Epist. 18, 1-2 ad Conc. Eph.: PL 50, 505 AB: Schwartz, Acta 
Conc. Oec. I, 1, 1, 22 psl. Plg. Benedikto XV apašt. laišką Maximum 
illud, 440 psl. — Pijaus XI encikl. Rerum Ecclesiae, 69 psl. — Pijaus 
XII encikl. Fidei Donum, c.v. 

72 Leonas XIII, encikl. Grande munus, 1880 m. rugsėjo 30 d.: 
ASS 13 (1880), 145 psl. Plg. Kanoninio teisyno 1327, 1350 kan. $2. 

73 Apie patriarchalinių bažnyčių teises plg. Nikėjos usirinkimo 
6 kan. (Aleksandrija ir Antiochija) ir 7 kan. (Jeruzalė): Conc. Oec. 
Decr., 8 psl. — IV Laterano susirinkimo, 1215 m., 5. konst.: De 
dignitate Patriarcharum: t.p. 212 psl. — Feraros-Florencijos susi- 
rinkimą: t.p., 504 psl. 

Vyskupų pareigos ir paskyrimo būdas 


24. Viešpačiui yra duota visa galia danguje ir žemėje. 
Kaip apaštalų įpėdiniai, vyskupai yra jo siunčiami mokyti 
visų tautų ir skelbti Evangelijos visai kūrinijai, kad visi 
žmonės tikėjimu, krikštu ir įsakymų pildymu pasiektų 
išganymą (plg. Mt. 28, 18; Mk. 16, 15-16; Apd. 26, 17 t.). 
Tam uždaviniui vykdyti Viešpats Kristus apaštalams pa- 
žadėjo ir Sekminių dieną atsiuntė šventąją Dvasią, kurios 
galia jie turėjo būti jo liudininkais iki žemės pakraščių 
gentims, tautoms ir karaliams (plg. Apd. 1, 8; 2, 1 tt; 
9, 15). šios pareigos, Viešpaties pavestos savo tautos ga- 
nytojams, yra tikras tarnavimas; Šventasis Raštas jas 
prasmingai vadina „diakonia“, tai yra tarnyba (plg. Apd. 
1, 17 ir 25; 21, 19; Rom. 11, 13; 1 Tim. 1, 12). 

Vyskupų kanoninio paskyrimo kelias gali būti įvairus: 
aukščiausios bei visuotinės Bažnyčios galios neatšaukti 
teisėti papročiai, tos pačios galios išleisti arba pripažinti 
atsisakant pritarti arba paneigiant apaštališkąją vienybę, 
niekas negali būti paskirtas vyskupo pareigoms.“* 


Vyskupų galia mokyti 

25. Tarp pagrindinių vyskupų pareigų ypatingai svar- 
bią vietą užima Evangelijos skelbimas. Vyskupai yra 
tikėjimo šaukliai, atvedą Kristui naujus mokinius. Jie yra 
autoritetingi, Kristaus įgalioti, mokytojai. Jie skelbia sau 
pavestiesiems žmonėms tikėtinas bei gyvenime pritaiky- 
tinas tiesas ir aiškina jas Šventosios Dvasios šviesa, im- 


74 Plg. Rytų Bažnyčios teisyno 216-314 kan. (patriarchai); 324- 
339 kan. (aukštesnieji arkivyskupai); 362-391 kan. (kiti dignito- 
riai); ypatingai 238 kan. $ 3, 216, 240, 251, 255 kan. (patriarcho ski- 
riami vyskupai). 

76 Pig. Tridento susirinkimo, 5. sesijos, dekr, de reform., II sk., 
9 nr. ir 24. sesijos 4 kan.: Cone, Oec, Decr., 645 ir 739 psl. 

dami iš Apreiškimo lobyno nauja ir sena (plg. Mt. 13, 52); 
jie rūpinasi, kad tikėjimas neštų vaisių ir budriai gina 
savo kaimenę nuo gresiančių klaidų (plg. 2 Tim. 4, 1-4). 

Vyskupus, mokančius drauge su popiežium, reikia vi- 
siems gerbti kaip dieviškosios ir katalikiškosios tiesos 
liudininkus. Tikintieji turi priimti Kristaus vardu tikėjimo 
ir doros dalykuose paskelbtą savo vyskupo sprendimą ir 
jo religiškai, klusniai laikytis. Valia ir protas turi ypač 
paklusti autoritetingam popiežiaus mokymui, net jei jis 
nekalba „ex cathedra“. Aukščiausiąją popiežiaus moky- 
mo galią reikia pripažinti su visu pagarbumu ir jo pa- 
skelbiamus sprendimus nuoširdžiai priimti, laikantis jo 
pareikštos minties bei valios. O apie jas galima spręsti iš 
dokumentų pobūdžio, arba iš dažno to paties dalyko kar- 
tojimo, arba iš sakymo būdo. 

Pavieniai vyskupai neklaidingumo dovanos neturi. 
Tačiau jie neklaidingai skelbia Kristaus mokslą, kuomet, 
nors išsiskirstę pasaulyje, bet visi drauge vieni su kitais 
ir su Petro įpėdiniu, autoritetingai moko tikėjimo bei 
doros dalykų ir sutaria, kad juose koks nors sprendimas 
yra galutinis.“ Tas autoritetas dar ryškesnis, kai susi- 
rinkę visuotiniame susirinkime yra visos Bažnyčios tikė- 
jimo bei doros mokytojai ir teisėjai; tuokart jų nutariamų 
dalykų reikia laikytis su tikėjimo klusnumu.?? 

Neklaidingumas, kurį dieviškasis Išganytojas pano- 
rėjo suteikti savo Bažnyčiai, kai ji apibrėžia tikėjimo ir 
doros mokslą, apima visą dieviškojo Apreiškimo lobį, ku- 
ris turi būti šventai saugomas ir ištikimai perteikiamas. 
Šiuo būdu dėl pačių savo pareigų popiežius, apaštalų kole- 

76 Plg. I Vatikano susirinkimo dogm. konst. Dei Filius, 3: Denz. 
1712 (3011) — 1. schemai de Eccl. pridėtą pastabą (paimtą iš šv. 
Roberto Belarmino): Mansi 51, 579 C — 2. konst. de Ecclesia 
Christi pataisytą schemą su Kleutgeno komentaru: Mansi 53, 313 


AB — Pijaus IX laišką Tuas libenter: Denz. 1683 (2879). 
"TT Plg. Kanoninio teisyno 1322-1323 kan. 

(V Ala ——— LDU „mi asa BAE i LENTA A 


gijos galva, yra neklaidingas, kuomet, kaip visų tikin- 
čiųjų ganytojas ir mokytojas, stiprinąs savo brolių tikė- 
jimą (plg. Lk. 22, 32), galutinai skelbia kokį nors tikė- 
jimo arba doros dalyką."“* Todėl teisingai sakoma, kad jo 
apibrėžiami dalykai yra nepakeičiami iš savęs, o ne dėl 
Bažnyčios sutikimo. Kadangi yra pateikiami su Švento- 
sios Dvasios pagalba, jam pažadėta palaimintojo Petro 
asmenyje, tai nėra reikalingi jokio kitų patvirtinimo ir 
negali būti apeliuojami jokiam kitam teismui. Popiežius 
tuomet nesprendžia kaip privatus asmuo, bet išdėsto arba 
saugo katalikų tikėjimo mokslą kai vyriausiasis visos Baž- 
nyčios mokytojas, kuriame ypatingų būdu slypi tos Baž- 
nyčios neklaidingumas."“? Bažnyčiai pažadėtojo neklaidin- 
gumo dovaną turi ir vyskupų kolegija, kuomet ji su Petro 
įpėdiniu naudoja aukščiausiąją mokymo galią. Tuo būdu 
apibrėžiamiems dalykams niekada negali stigti Bažnyčios 
pritarimo, nes joje veikia ta pati Šventoji Dvasia, išlai- 
kanti ir gilinanti visos Kristaus kaimenės tikėjimo vie- 
nybę.*0 

O kuomet arba popiežius, arba vyskupų kolegija drau- 
ge su juo, ką nors nusprendžia, jie skelbia, kad taip yra 
pačiame Apreiškime, prie kurio visi turi jungtis ir derin- 
tis. Tasai rašytasis arba žodinis Apreiškimas nepažeistas 
perduodamas teisėta vyskupų įpėdinyste, o ypač paties 
popiežiaus pastangomis ir, tiesos Dvasiai šviečiant, Baž- 
nyčioje šventai saugomas bei ištikimai aiškinamas.*! Po- 
piežius ir vyskupai uoliai stengiasi atitinkamomis priemo- 
nėmis jį deramai ištirti ir tinkamai išreikšti, kaip to rei- 


“8 Plg. I Vatikano susirinkimo dogm. konst. Pastor aeternus: 
Denz. 1389 (3074). 

79 Plg. Gasserio aiškinimą I Vatikano susirinkime: Mansi 52, 
1213 AC. 

80 Gasseris, t.p.: Mansi 1214 A. 

81 Gasseris, t.p.: Mansi 1215 CD, 1216-17 A. 

kalauja užimamos pareigos ir dalyko svarba.?* "Tačiau 
naujo, viešo, dieviškam tikėjimo lobiui priklausančio ap- 
reiškimo jie negauna.*3 


Vyskupų galia pašvęsti 

26. Kunigystės sakramento pilnatve atžymėtas vys- 
kupas yra „aukščiausiosios kunigystės malonės valdyto- 
jas“,** ypač Eucharistija, kurią pats aukoja arba paveda 
kitiems atnašauti,““ ir kuria Bažnyčia nuolatos gyvena 
ir auga. ši Kristaus Bažnyčia tikrai yra visose teisėtose 
vietos tikinčiųjų bendruomenėse, kurios, susibūrusios apie 
savo ganytojus, Naujajame Testamente ir pačios yra va- 
dinamos bažnyčiomis.“ Jos yra savo vietovių naujoji 
tauta, Dievo pašaukta Šventąja Dvasia ir visišku įsitiki- 
nimu (plg. 1 Tes. 1, 5). Skelbiant Kristaus Evangeliją, 
jose suburiami tikintieji ir švenčiama Viešpaties vaka- 
rienės paslaptis, „kad jo kūno ir kraujo maistu visi būtų 
broliškai tarp savęs sujungti“.*7 Vyskupui atliekant šven- 
tąją tarnybą,““ kiekviena prie altoriaus susirinkusi bend- 
ruomenė vaizduoja tą meilę ir „„Mistinio kūno vienybę, 
be kurios negali būti išganymo“.?? Tose bendruomenėse, 
nors jos dažnai yra menkos, neturtingos ir išblaškytos, 
gyvena Kristus, kurio galia vra suburta viena, šventa, 
katalikiškoji ir apaštališkoji Bažnyčia.?? Juk „dalyvauda- 

82 Gasseris, t.p.: Mansi 1213. 

88 I Vatikano susirinkimas, dogm. konst. Pastor aeternus, 4: 
Denz. 1836 (3070). 

84 Vyskupo konsekracijos malda Bizantijos apeigose: Eucho- 
logion to mega, Roma 1873, 139 psl. 

55 Plg. šv. Ignaco, kankinio, Smyrn. 8, 1: Funk I, 282 psl. 

R6 Plg. Apd. 8, 1; 14, 22-23: 20, 17 ir perdėm. 

87 Mozarabinė malda: PL 96, 759 B. 

88 Plg. šv. Ignaco, kankinio, Smyrn. 8, 1: Funk I, 282 psl. 

89 šv. Tomas, Summa Theol. III, g. 73, a. 3. 


90 Plg. šv. Augustino C. Faustum, 12, 20: PL 42, 265; Serm. 57, 
T: PL 38, 389 ir t.t. 


51 


mi Viešpaties kūne ir kraujuje kaip tik virstame tuo, ką 
priimame“?! 

Kiekvienas teisėtas Eucharistijos atnašavimas yra va- 
dovaujamas vyskupo. Vyskupui yra pavesta krikščionių 
tikėjimo kultu garbinti dieviškąją didybę ir tvarkyti tą 
kultą pagal Viešpaties įsakymus ir Bažnyčios nuostatus, 
toliau juos apsprendžiant ir pritaikant savo diecezijai. 

Vyskupai, melsdamiesi už žmones ir jiems dirbdami, 
įvairopai ir gausiai paskleidžia Kristaus šventumo pilny- 
bės. Žodžio tarnyba perteikia Dievo jėgą tikinčiųjų išga- 
nymui (plg. Rom. 1, 16). Savo galia vyskupai nustato, 
kad būtų tvarkingai ir vaisingai teikiami sakramentai,* 
kurie pašvenčia tikinčiuosius. Jie tvarko krikštą, kuriuo 
tikintiesiems leidžiama tapti Kristaus karališkosios kuni- 
gystės dalininkais. Vyskupai yra pirminiai sutvirtinimo 
sakramento teikėjai, pašvenčia kunigais, prižiūri atgailos 
drausmę; rūpestingai ragina ir moko savo Žmones ištiki- 
mai ir pagarbiai atlikti jiems priklausomą dalį liturgijoje, 
ypač šventojoje Mišių aukoje. Pagaliau žmonėms, ku- 
riems vadovauja, vyskupai turi padėti savo gyvenimo pa- 
vyzdžių, šalindami iš savo elgesio bet kokį blogį ir, kiek 
Viešpaties padedami įstengia, keisdami jį į gera, kad 
drauge su patikėtąja kaimene pasiektų amžinąjį gyve- 
nimą.?3 


Vyskupų galia valdyti 
27. Vyskupai sau pavestąsias paskiras bažnyčias val- 
do kaip Kristaus atstovai ir pasiuntiniai?* patarimu, ra- 


9i šv. Leonas Did., Serm. 63, 7: PL 54, 357 C. 

92 Hipolito Trad. Apost., 2-3: Botte, Sources Chr., 26-30 psl. 

93 Plg. kvotimo tekstus vyskupo konsekracijos pradžioje ir 
maidą tos konsekracijos Mišių pabaigoje, po Te Deum. 

94 Benediktas XIV, brevė Romana Ecelesia, 1752 m. spalio 5 d., 
$ 1: Bullarium Benedicti XIV, IV t., Roma 1758, 21: „Vyskupas yra 
Kristaus paveikslas ir atlieka jo darbą“. Pijus XII, encikl. Mystici 
Corporis, 211 psl.: „Kristaus vardu kiekvienas gano ir valdo sau 
pavestą kaimenės dalį“. 


52 


ginimu, pavyzdžiu, taip pat autoritetų ir šventąja galia. 
Tačiau šią galią naudoja vien tam, kad didėtų jų kai- 
menės tiesa ir šventumas, atsimindami, jog tas, kuris yra 
didesnis, turi būti mažesnis, ir vadovaująs turi būti kaip 
tas, kuris tarnauja (plg. Lk. 22, 26-27). Ši galia, kuria 
jie veikia Kristaus vardu, yra tikra, įprastinė, tiesioginė, 
nors jos naudojimą galiausiai tvarko aukščiausioji baž- 
nytinė valdžia ir, žiūrėdama Bažnyčios arba visų tikin- 
čiųjų naudos, gali atitinkamai aprėžti. Toji galia vysku- 
pams duoda šventą teisę ir uždeda prieš Dievą pareigą 
leisti savo valdiniams įstatymus, teisti ir tvarkyti visa, 
kas priklauso kultui ir apaštalavimui. 

Vyskupams yra pilnai pavestos ganytojinės pareigos, 
tai yra įprastas ir kasdieninis rūpinimasis savo avimis. 
Jie nelaikytini popiežiaus vikarais, nes turi savo galią ir 
yra visiškai teisingai vadinami savo valdomų tikinčiųjų 
vyresniaisiais.?? Taigi jų galia nėra aukščiausiosios galios 
panaikinama, bet, priešingai, pabrėžiama, stiprinama ir 
ginama,“ nes Šventoji Dvasia išsaugo nepakeistą Kris- 
taus nustatytąją Bažnyčios valdymosi formą. 

Tėvo pasiųstas jo šeimos valdyti vyskupas telaiko sau 
prieš akis pavyzdžiu gerąjį Ganytoją, kuris atėjo ne tam, 
kad būtų aptarnaujamas, bet kad tarnautų (plg. Mt. 20, 
28; Mk. 10, 45) ir paaukotų už avis savo gyvybę (plg. 
Jn. 10, 11). Paimtas iš žmonių ir apsuptas silpnybės, jis 
geba užjausti nežinančiuosius ir klystančiuosius (plg. Žyd. 
5, 1-2). Teneatsisako vyskupas išklausyti savo valdinių, 
tesaugo juos kaip tikrus savo vaikus ir teragina uoliai su 


95 Leonas XIII, encikl. Satis cognitum, 732 psl.; laiškas Officio 
sanetissimo, 1887 m. gruodžio 22 d.; ASS 20 (1887), 264 psl. Pijus 
IX, apašt. laiškas Vokietijos vyskupams, 1875 m. kovo 12 d. ir kalba 
konsistorijoje, 1875 m. kovo 15 d.: Denz. 3112-3117 (vien naujajame 
leidime). 

96I Vatikano susirinkimas, dogm. konst. Pastor aeternus, 3: 
Denz, 1828 (3061). Plg. Zinellio pranešimą: Mansi 52, 1114 D. 

juo bendradarbiauti. Vieną dieną jis turės už jų sielas pa- 
teikti Dievui apyskaitą (plg. Žyd. 13, 17). Todėl malda, 
pamokymais bei visokeriopais meilės darbais tepadeda ir 
jiems, ir tiems, kurie dar nėra vienos kaimenės; šiuos 
taip pat telaiko Viešpaties sau pavestais asmenimis. 

Kadangi vyskupas, kaip apaštalas Paulius, yra visiems 
skolingas, tebūnie pasiruošęs visiems skelbti Evangeliją 
(plg. Rom. 1, 14-15) ir raginti savo tikinčiuosius veikti 
apaštalavimo ir misijų darbo bare, O tikintieji turi taip 
jungtis su vyskupu, kaip Bažnyčia su Kristumi ir Jėzus 
Kristus su Tėvu, kad visa būtų vieningai darnu“? ir kles- 
tėtų Dievo garbei (plg. 2 Kor. 4, 15). 


Kunigai 


28. Kristus, kurį Tėvas pašventė ir pasiuntė į pa- 
saulį (Jn. 10, 36), pasiskirdamas apaštalus, taip pat jų 
įpėdinius vyskupus padarė savo pašventimo ir pasiunti- 
nybės dalininkais.?*š O vyskupai savo tarnybos pareigas 
skirtingu laipsniu teisėtai pavedė įvairiems Bažnyčios na- 
riams. Tokiu būdu Dievo įsteigtąją bažnytinę tarnybą 
atlieka įvairaus lygio asmenys, kurie jau nuo seno vadi- 
nasi vyskupais, kunigais, diakonais.?? 

Kunigai, nors neturi aukščiausiojo kunigystės laipsnio 
ir savo galia priklauso nuo vyskupų, yra su jais sujungti 
kunigystės garbe.!“? šventimų sakramentu!?! vyriausiojo 


97 Plg. šv. Ignaco, kankinio, Eph. 5, 1: Funk I, 216 psl. 

98 Plg. šv. Ignaco, kankinio, Eph. 6, 1: Funk I, 218 psl. 

99 Plg. Tridento susirinkimo, 23. sesijos, de sacr. Ordinis, II sk.: 
Denz. 958 (1765) ir 6 kan.: Denz. 966 (1776). 

100 Plg. Inocento I Epist. ad Decentium: PL 20, 554 A; Mansi 3, 
1029; Denz. 98 (215): „Nors yra antros eilės kunigai, neturi aukš- 
čiausios kunigystės“ — žv. Kiprijono Epist. 61, 3: CSEL (Hartel) 
III B, 696 psl. 

101 Plg. Tridento susirinkimą, c.v.: Denz. 956a-968 (1763-1778), 
ypač 7 kan.: Denz. 967 (1777) — Pijaus XII apašt. konst. Sacra- 
mentum Ordinis: Denz. 2301 (3857-61). 

ir amžinojo kunigo pavyzdžiu (Žyd. 5, 110; 7, 24; 9, 11- 
23) jie yra konsekruoti skelbti Evangelijai, ganyti tikin- 
tiesiems ir atlikti kulto pareigoms, kaip tikri Naujojo Tes- 
tamento kunigai.!0ž Savo laipsnio tarnyba būdami vienin- 
telio tarpininko Kristaus (1 Tim. 2, 5) pareigų dalininkai, 
jie visiems skelbia Dievo žodį. O ypatingai savo šventąsias 
pareigas jie atlieka eucharistiniu kultu, arba Viešpaties 
vakariene, kur, atstovaudami Kristaus asmeniui, įr 
skelbdami jo paslaptį, jungia tikinčiųjų maldas su jų Gal- 
vos auka. Mišiose, iki Viešpačiui ateinant (plg. 1 Kor. 
11, 26), jie sudabartina ir pritaiko vienintelę Naujojo 
Testamento auką?*?* — auką Kristaus, atidavusio save Tė- 
vui kaip vienkartinę, nesuteptą atnašą (plg. Žyd. 9, 11— 
28). Atgailojantiems arba sergantiems tikintiesiems ypa- 
tingu būdu jie yra susitaikymo ir palengvinimo tarnai; 
jie perteikia Dievui Tėvui ištikimųjų reikalus ir maldas 
(plg. Žyd. 5, 1-4). Atlikdami sau tenkančia galios dalimi 
Kristaus, ganytojo ir galvos, pareigas,!6 jie telkia Dievo 
šeimą kaip vienminčių brolių bendruomenę!“ ir veda ją 
per Kristų Dvasioje į Tėvą. Kaimenės tarpe jie garbina 
jį dvasia ir tiesa (plg. Jn. 4, 24). Pagaliau jie darbuojasi, 
sakydami pamokslus ir mokydami tikėjimo (plg. 1 Tim. 
5, 17). Jie tiki tai, ką Viešpaties įstatyme mąstydami 
skaito; moko, ką tiki; vykdo gyvenimu tai, ką moko.?97 


102 Plg. Inocentą I, c.v. — šv, Grigaliaus Naz. Apol. II, 22; PG 
35, 432 B — Pseudo-Dionyzo Ecel. Hier., 1, 2: PG 3, 372 D. 


104 Plg. Tridento susirinkimo 22, sesiją: Denz. 940 (1743) —- 
Pijaus XII encikl. Mediator Dei, 553 psl; Denz. 2300 (3850). 


104 Plg. Tridento susirinkimo 22. sesiją: Denz. 938 (1739-40) — 
II Vatikano susirinkimo konst. šventoji liturgija, 7 ir 47 nr. 


105 Plg. Pijaus XII encikl. Mediator Dei, 67 nr. 


106 Plg. šv. Kiprijono Epist. 11, 3: PL 4, 242 B; CSEL (Hartel) 
II, 2, 497 psl. 


107 Kunigystės šventimų apeigos, aprengimas drabužiais. 

Kunigai, rūpestingi episkopato bendradarbiai,'9* padė- 
jėjai ir įrankiai, yra pašaukti tarnauti tikintiesiems. Su 
savo vyskupu jie sudaro vieną kunigiją,'?? nors skirtą ne- 
vienodoms pareigoms. Pasitikėjimu ir didžiadvasiškumu 
susijungę su vyskupu, jie tarsi jį patį perkelia į paskiras 
vietos tikinčiųjų bendruomenes, perima dalį jo pareigų 
bei rūpesčių ir kasdien atsidėję jas vykdo. Pasidavę vys- 
kupo galiai, jie pašvenčia ir valdo sau pavestą kaimenės 
dalį, kurioje visuotinė Bažnyčia tampa regima; tai didis 
jų įnašas į viso Kristaus kūno plėtotę (plg. Efez. 4, 12). 
Visada siekdami Dievo vaikų gerovės, jie stengiasi prisi- 
dėti prie visos diecezijos ir net visos Bažnyčios ganytoji- 
nio darbo. 

Būdami tos pat kunigystės ir pasiuntinybės dalinin- 
kais, kunigai težvelgia į vyskupą kaip savo tėvą ir jo 
pagarbiai teklauso. O vyskupas težiūri į savo padėjėjus 
kunigus kaip sūnus ir draugus, — kaip Kristus, vadinąs 
savo mokinius nebe tarnais, bet draugais (plg. Jn. 15, 15). 
Dėl šventimų ir tarnybos visi kunigai, tiek dieceziniai, 
tiek vienuoliai, priklauso vyskupų kolegijai ir pagal savo 
pašaukimą bei malonę tarnauja visos Bažnyčios gerovei. 

Bendri šventimai ir uždaviniai visus kunigus sieja gi- 
lia tarpusavio brolyste. Ji turėtų savaime ir noromis 
reikštis dvasine ir medžiagine, pastoracine ir asmenine 
tarpusavio pagalba, susitinkant, dalijantis gyvenimu, dar- 
bu ir meile, 

Tikinčiaisiais, kuriuos krikštu ir mokymu dvasiškai 
pagimdė (plg. 1 Kor. 4, 15; 1 Petr. 1, 23), kunigai tesi- 
rūpina kaip tėvai Kristuje. Tapę kaimenci pavyzdžiu 
(1 Petr. 5, 3), taip tevadovauja ir tetarnauja savo vieti- 

108 Kunigystės šventimų apeigos, prefacija. 

105 Plg. šv. Ignaco, kankinio, Philad. 4: Funk I, 266 psl. — šv. 


Kornelijų I, minimą šv. Kiprijono Epist. 48, 2: CSEL (Hartel) III, 
2, 610 psl. 

nei bendruomenei, kad ji vertai galėtų vadintis tuo vardu, 
kuris atžymi vieną ir visą Dievo tautą — Dievo Bažnyčia 
(plg. 1 Kor. 1, 2; 2 Kor. 1, 1 ir toliau). Teatsimena, jog 
savo kasdienine elgsena ir rūpinimusi jie turi parodyti 
tikrąjį kunigo ir ganytojo veidą tikintiesiems ir netikin- 
tiesiems, katalikams ir nekatalikams ir visiems liudyti 
tiesą ir gyvenimą. Kaip geri ganytojai, jie privalo ieškoti 
ir tų (plg. Lk. 15, 4-7), kurie, nors Katalikų Bažnyčioje 
pakrikštyti, yra pametę sakramentų praktiką arba net 
tikėjimą. 

Šiandien žmonija vis daugiau suauga į pilietinę, ūkinę 
ir visuomeninę vienumą. "Todėl kunigai juo labiau turi 
stengtis sutartiniu rūpesčiu ir veikimu, vyskupų ir šven- 
tojo Tėvo vadovaujami, šalinti bet kokį skaldymąsi, kad 
visa žmonių giminė būtų sujungta Dievo šeimos vienybe. 


Diakonai 


29. Vienu laipsniu žemiau hierarchijoje stovi diako- 
nai, kuriems rankos yra uždedamos „ne kunigauti, o tar- 
nauti“.!!? Sųstiprinti sakramentine malone ir bendrauda- 
mi su vyskupu bei jo kunigais, jie tarnauja Dievo tautai 
liturgija, žodžiu ir meilės veikla. Diakono pareiga, kiek 
tai kompetentingos galios pavedama, iškilmingai krikš- 
tyti, sergėti ir dalyti Eucharistiją, Bažnyčios vardu paliu- 
dyti ir laiminti santuoką, nešti ligoniams viatiką, skai- 
tyti tikintiesiems Šventąjį Raštą, mokyti ir raginti žmo- 
nes, vadovauti tikinčiųjų kultui ir maldai, teikti sakra- 
mentalijas, būti prie mirštančiųjų ir atlikti laidotuvių 
apeigas. Pasišventę meilės ir tvarkymo pareigoms, dia- 
konai teprisimena šventojo Polikarpo įspėjimą: „Tebūnie 


110 Constitutiones Ecclesiae aegyptiacae III, 2: Funk, Didascalia 
II, 103 psl. Statuta Ececl. Ant. 37—41: Mansi 3, 954. 

gailestingi, uolūs; težengia tiesos keliu, laikydamiesi Vieš- 
paties, kuris tapo visų tarnu“!!! 

Dėl šiandieninės Lotynų Bažnyčios tvarkos šias taip 
didžiai reikalingas bažnytiniam gyvenimui pareigas daug 
kur vargiai tegalima atlikti. Todėl ateityje diakonatas 
galės būti atstatytas, kaip atskiras ir nuolatinis hierar- 
chijos laipsnis. Įvairių rūšių kompetentingoms vietos vys- 
kupų konferencijoms, pačiam popiežiui pritariant, yra pa- 
liekama nuspręsti, ar ir kur tinka tokius diakonus įvesti. 
Popiežiui sutinkant, šis diakonatas galės būti suteiktas 
vyresnio amžiaus vyrams, net turintiems žmonas, o taip 
pat ir tinkamiems jaunuoliams; tačiau šiems turi ir toliau 
galioti celibato įstatymas. 


IV SKYRIUS 


PASAULIEČIAI 


Įžanga 

30. Nušvietęs hierarchijos uždavinius, šventasis Si- 
nodas noromis kreipia savo žvilgsnį į tuos krikščionis, 
kurie vadinasi pasauliečiais. Tiesa, visa, kas buvo pasa- 
kyta apie Dievo tautą, lygiu būdu yra taikoma ir pasau- 
liečiams, ir vienuoliams, ir dvasininkams. Tačiau kai ku- 
rie dalykai yra ypatingai susiję su pasauliečiais, vyrais 
ir moterimis, dėl jų padėties ir paskirties. Būdingos mūsų 
meto aplinkybės reikalauja giliau apsvarstyti tų dalykų 
pagrindus. 

111 Ad Phil. 5, 2: Funk I, 300 psl.: apie Kristų sakoma, jog „tapo 
visų tarnu“. Plg. Didachė, 15, 1: t.p., 32 psl. — šv. Ignaco, kankinio, 


Trall. 2, 3: t.p, 242 psl. — Constitutiones Apostolorum, 8, 28, 4: 
Funk, Didascalia I, 530 psl. 

Pašvęstieji ganytojai gerai žino, kiek daug pasaulie- 
čiai prisideda prie Bažnyčios gerovės. Taip pat žino, kad 
jie patys nėra vieninteliai asmenys, kuriems Kristus pa- 
vedė visą Bažnyčios misiją — išganyti pasaulį; priešingai, 
jų kilnusis uždavinys yra taip ganyti tikinčiuosius ir taip 
pripažinti jų pagalbą bei ypatingas dovanas, kad visi savo 
būdu sutartinai varytų bendrą darbą. Juk reikia, kad visi, 
„laikydamiesi tiesos meilėje, augtume visais atžvilgiais 
tame, kuris yra galva, Kristus. Jo yra visas kūnas sudė- 
tas ir sujungtas, ir taip jis visais susišelpimo sunėrimais, 
kaip atitinka kiekvienam sąnariui skirtą veikimą, vykdo 
savo augimą sau statyti meilėje“ (Efez. 4, 15—16). 


Pasauliečių prigimtis 

31. Pasauliečiais čia laikomi visi krikščionys, kurie 
nėra gavę šventimų ir nepriklauso Bažnyčioje pripažin- 
tam vienuolių luomui. Tai tikintieji, krikštu įjungti į Kris- 
tų, virtę Dievo tauta ir savo būdu tapę Kristaus — ku- 
nigo, pranašo ir karaliaus — galios dalininkais. Jie vykdo 
Bažnyčioje ir pasaulyje sau tenkančią visų krikščionių 
misijos dalį. 

Pasauliečius skirianti ypatybė yra jų pasaulietinis po- 
būdis. Tiesa, ir kunigų luomo nariai kartais gali atlikti 
pasaulio reikalus, net turėti pasirinkę pasaulietinę profe- 
siją. Tačiau dėl savo ypatingo pašaukimo svarbiausia ir 
ypatingai jie yra skirti šventajai tarnybai. O vienuoliai 
savo luomu nepaprastai ryškiai liudija, kad pasaulio ne- 
galima perkeisti ir paaukoti Dievui be Palaiminimų dva- 
sios. Tuo tarpu pasauliečiai pačiu savo pašaukimu yra 
skirti ieškoti Dievo karalystės, rūpinantis laikinaisiais da- 
lykais ir juos tvarkant pagal dieviškąjį planą. Jie veikia 
pasaulyje, imdamiesi visų jo pareigų ir darbų, supami 
įprastų šeimos ir visuomenės gyvenimo sąlygų, iš kurių 
yra tarsi nuausta jų būtis. 

Dievas juos ten šaukia, kad, atlikdami sau skirtąsias 
pareigas Evangelijos dvasia, lyg koks raugas prisidėtų 
prie pasaulio pašventimo tarsi iš vidaus ir taip, ypatingai 
spinduliuodami savo gyvenimo pavyzdžiu, tikėjimu, vil- 
timi ir meile, kitiems rodytų Kristų. Tad jiems pirmoje 
eilėje yra pavesta taip nušviesti ir tvarkyti visus Jaiki- 
nuosius dalykus, su kuriais yra glaudžiai susieti, kad visa 
būtų atliekama Kristaus norimu būdu ir visa vyktų, kles- 
tėtų Kuūrėjo ir Atpirkėjo garbei. 


Vieta Bažnyčioje 

32. šventoji Bažnyčia ją įsteigusiojo Dievo valia yra 
sutvarkyta ir valdoma nuostabiu įvairumu. ,„Nes kaip 
viename kūne turime daug sąnarių, visi gi sąnariai turi 
ne tą patį veikimą, taip mes daugelis esame vienas kūnas 
Kristuje, ypačiai gi esame kits kito sąnariai“ (Rom. 12, 
4-5). 

Viena tėra Dievo išrinktoji tauta: „vienas Viešpats, 
vienas tikėjimas, vienas krikštas“ (Efez. 4, 5). Bendra 
yra narių kilnybė, plaukianti iš jų atgimimo Kristuje, 
bendra vaikų malonė, bendras pašaukimas būti tobulais; 
vienas išganymas, viena viltis, nedaloma meilė. Taigi 
Kristuje ir Bažnyčioje nėra jokios nelygybės dėl kilmės 
ar tautybės, visuomeninės padėties ar lyties, nes „čia 
nebėra nei žydo, nei graiko; nebėra nei vergo, nei laisvojo; 
nebėra nei vyriškio, nei moteriškės; nes jūs visi esate vie- 
nas Kristuje Jėzuje“ (Gal. 3, 28; plg. Kol. 3, 11). 

Nors Bažnyčioje ir ne visi eina tuo pačiu keliu, visi 
yra pašaukti siekti šventumo ir gavę lygiai tą patį tikė- 
jimą iš teisingojo Dievo (plg. 2 Petr. 1, 1). Nors kai kurie 
Kristaus valia yra paskirti būti kitiems mokytojais, pa- 
slapčių perdavėjais ir ganytojais, visi yra lygūs kilnumų 
ir kiekvienam tikinčiajam bendra veikla Kristaus kūnui 
plėtoti. Skirtumą, kurį Viešpats padarė tarp pašvęstųjų 

tarnų ir likusios Dievo tautos, lydi jungtis, nes ganytojai 
ir kiti tikintieji yra susieti abipuse priklausomybe. Baž- 
nyčios ganytojai, sekdami Viešpaties pavyzdžiu, tegu tar- 
nauja savo tarpe ir kitiems tikintiesiems; o tikintieji uoliai 
teateina į pagalbą ganytojams ir mokytojams. Tuo įvai- 
rumu visi liudija įstabią Kristaus kūno vienybę: pats 
malonės, tarnybos ir veiklos skirtingumas jungia Dievo 
vaikus į viena, nes „visa tai daro viena ir ta pati Dvasia“ 
(1 Kor. 12, 11). 

Dievo maloningumu pasauliečiams broliu yra tapęs 
Kristus, kuris, nors yra visa ko Viešpats, atėjo ne tam, 
kad būtų aptarnaujamas, bet kad tarnautų (plg. Mt. 20, 
28). Taip pat jiems yra broliai pašvęstieji tarnai, kurie, 
Kristaus galia mokydami, pašvesdami ir valdydami, pri- 
žiūri Dievo šeimą, kad visi laikytųsi naujojo meilės įsta- 
tymo. Apie tai šv. Augustinas labai gražiai rašo: „Tai, 
kas esu jums, mane gąsdina; kas esu su jumis, mane guo- 
džia. Jums esų vyskupas, su jumis — krikščionis. Pirma- 
sis dalykas reiškia pareigą, antrasis — malonę. Anas 
neša pavojų, o šis — išganymą“.Už 


Apaštalavimas 

33. Pasauliečiai yra sutelkti į Dievo tautą ir sujungti 
į vieną Kristaus kūną, vadovaujamą vienos galvos. Kas 
jie bebūtų, yra šaukiami, kaip gyvi Bažnyčios nariai, 
dirbti jos plėtimui ir nuolatiniam pašventimui visomis jė- 
gomis, kurias turi Kūrėjo gerumu ir Atpirkėjo malone. 

Pasauliečių apaštalavimas yra įsijungimas į pačios 
Bažnyčios misiją nešti išganymą. šiam apaštalavimui visi 
yra paties Viešpaties skiriami krikštu ir sutvirtinimu. O 
sakramentais, ypač šventąja Eucharistija, yra perteikia- 
ma ir kurstoma toji meilė, kuri yra kiekvieno apaštala- 
vimo siela. Pasauliečiai yra ypatingai pašaukti įnešti Baž- 


112 Serm, 340, 1; PL 38, 1483. 

nyčią ir jos veikimą į tas vietas ir sąlygas, kur vien su 
jų pagalba ji gali tapti žemės druska.!!* Tokių būdu kiek- 
vienas pasaulietis gautomis dovanomis, „atitinkančiomis 
Kristaus dovanos saiką“ (Efez. 4, 7), yra tapęs pačios 
Bažnyčios uždavinio liudininkas ir įrankis. 

Šalia šio apaštalavimo, kuriam yra skirti visi krikš- 
čionys be išimties, pasauliečiai dar gali būti įvairiais bū- 
dais pašaukti betarpiškiau bendradarbiauti su apaštalau- 
jančia hierarchija,V* kaip tie vyrai ir moterys, kurie pa- 
dėjo apaštalui Pauliui skelbti Evangeliją, daug darbuoda- 
miesi Viešpatyje (plg. Pil. 4, 3; Rom. 16, 3 tt.). Be to, 
juos hierarchija gali pasitelkti atlikti dvasiniam tikslui 
kai kurias bažnytines funkcijas. 

"Tad visi pasauliečiai turi garbingą pareigą dirbti, kad 
Dievo suplanuotasis išganymas vis daugiau pasiektų visus 
kiekvieno meto ir kiekvienos vietos žmones. Todėl jiems 
turi būti visur atviras kelias pagal išgales ir laiko reika- 
lavimus aktyviai prisidėti prie išganingojo Bažnyčios 
darbo. 


Dalyvavimas Kristaus kunigystėje 

34. Vyriausiasis ir amžinasis kunigas Jėzus Kristus, 
norėdamas ir pasauliečių pastangomis tęsti savo liudiji- 
mą ir tarnavimą, gaivina juos savo Dvasia ir nepaliau- 
damas skatina imtis kiekvieno gero, tobulo darbo. 

Ką jis glaudžiai sujungia su savo gyvenimu ir užda- 
viniu, tam taip pat suteikia dalį savo kunigystės pareigų, 
įgalindamas dvasiniu kultu garbinti Dievą ir gelbėti žmo- 
nes. Todėl pasauliečiai, būdami skirti Kristui ir sustiprinti 
Šventosios Dvasios, yra įstabiu būdų šaukiami ir ruošiami 


113 Plg. Pijaus XI encikl. Guadragesimo anno, 221 t. psl. — 
Pijaus XII kalbą De guelle consolation, 1951 m. spalio 14 d.: AAS 
43 (1951), 790 t. psl. 

14 Plg. Pijaus XII kalbą Six ans sont ėcoulės, 1957 m. spalio 
15 d.: AAS 49 (1957), 927 psl. 

nešti vis gausesnių jos vaisių. Juk visi jų darbai, maldos 
ir apaštalavimo pastangos, vedybinis ir šeiminis gyveni- 
mas, kasdieninis triūsas ir sielos bei kūno poilsis, jei tik 
tai atliekama Dvasioje, net kantriai pakeliami gyvenimo 
sunkumai, per Jėzų Kristų tampa Dievui patinkamomis 
dvasinėmis atnašomis (plg. 1 Petr. 2, 5). Eucharistinės 
aukos metu drauge su Viešpaties kūnu karštų pamaldu- 
mu jos įteikiamos Tėvui. Tokiu būdu ir pasauliečiai, kaip 
visur šventai veikią garbintojai, patį pasaulį pašvenčia 
Dievui. 


Dalyvavimas Kristaus pranašavime 


35. Kristus, didysis pranašas, ir savo gyvenimo liu- 
dijimu, ir žodžio galia paskelbęs Tėvo karalystę, savo 
pranašavimo uždavinį vykdo toliau, iki tos karalystės 
garbė bus pilnai apreikšta. Tam panaudoja ne vien hie- 
rarchiją, kuri jo vardu ir galia moko, bet ir pasauliečius, 
kuriuos pasiskiria liudininkais ir apdovanoja tikėjimo 
nuovoka bei žodžio malone (plg. Apd. 2, 17-18; Apr. 19, 
10), kad Evangelijos jėga sušvistų kasdieniniame jų šei- 
mos ir visuomenės gyvenime. 

Pasauliečiai pasirodo esą pažado vaikais, jei, būdami 
tvirto tikėjimo ir vilties, gerai išnaudoja laiką (plg. Efez. 
5, 16; Kol. 4, 5) ir kantriai laukia būsimosios garbės (plg. 
Rom. 8, 25). Teneslepia šios vilties sielos gelmėse, bet, 
nuolat stengdamiesi atsiversti ir kovodami „prieš tamsy- 
bių pasaulio valdovus, prieš piktumo dvasias“ (Efez. 6, 
12), teišreiškia ją ir tvarkydami pasaulio gyvenimą. 

Naujojo Testamento sakramentai, kurie palaiko ir 
kursto tikinčiųjų gyvenimą bei apaštalavimą, jau dabar 
vaizduoja naują dangų ir naują žemę (plg. Apr. 21, 1). 
Taip ir pasauliečiai tampa galingais laukiamųjų dalykų 
tikėjimo (plg. Žyd. 11, 1) šaukliais, jei su tikėjimo neša- 
mu gyvenimu nedvejodami sujungia tikėjimo išpažinimą. 

šitoks Evangelijos skelbimas, skleidžiant Kristaus nau- 
jieną ir gyvenimo pavyzdžiu, ir žodžių, yra tuo būdin- 
gas ir ypatingai pajėgus, kad vyksta įprastose pasaulio 
sąlygose. 

Ypač didžios vertės šiam uždaviniui vykdyti yra tas 
luomas, kurį pašvenčia specialus sakramentas, būtent 
vedybinis ir šeiminis gyvenimas. Kur krikščioniškasis 
tikėjimas pergeria ir kasdien vis labiau perkeičia visą 
gyvenimo būdą, ten yra pasireiškimo laukas ir puiki mo- 
kykla pasauliečių apaštalavimui. Ten susituokusiųjų lau- 
kia jiems skirtasis uždavinys — būti vienas antram bei 
vaikams tikėjimo ir Kristaus meilės liudininkais. Krikš- 
čioniškoji šeima garsiai skelbia ir dabartinės Dievo kara- 
Lystės dorybes, ir būsimojo gyvenimo viltį. Savo pavyz- 
džiu ir liudijimu ji pasmerkia nuodėmės A ir apšvie- 
čia tuos, kurie ieško tiesos. 

Net užimti laikinojo gyvenimo reikalais, pasauliečiai 
gali ir turi savo vertinga veikla skleisti pasaulyje Evan- 
geliją. Vienas kitas iš jų, kai pašvęstieji tarnai yra ne- 
gausūs arba siaučiančio persekiojimo trukdomi, kiek ga- 
lėdami perima kai kurias šventąsias pareigas. Taip pat 
daugelis jų pašvenčia visas savo jėgas apaštalavimo dar- 
bui. Tačiau to neužtenka; reikia, kad visi padėtų Dievo 
karalystei pasaulyje plėstis ir augti. Todėl pasauliečiai turi 
uoliai stengtis geriau pažinti apreikštąją tiesą ir karštai 
prašyti Dievą išminties dovanos. 


Dalyvavimas Kristaus valdyme 


36. Kristus, tapęs klusnus iki mirties ir todėl Tėvo 
išaukštintas (plg. Pil. 2, 8-9), pasiekė savo karalystės 
garbe. Visa jam yra pavesta, iki pats save ir visą kūriniją 
paves Tėvui, kad Dievas būtų visame visa (plg. 1 Kor. 15, 
27-28). šia galia pasidalijo su mokiniais, kad jie taip pat 
taptų karališkai laisvi ir išsižadėjimu bei šventu gyveni- 

mu nugalėtų savyje nuodėmės viešpatavimą (plg. Rom. 
6, 12). Pasidalijo ir tam, kad, tarnaudami Kristui kituose, 
nuolankumu ir kantrumųu atvestų savo brolius pas Kara- 
lių, kuriam tarnauti reiškia viešpatauti. 

Viešpats trokšta ir tikinčiųjų pasauliečių pastangomis 
plėsti savo karalystę — tiesos ir gyvybės, šventumo ir 
malonės, teisingumo, meilės ir taikos karalystę.!5 Toje 
karalystėje pati kūrinija bus išvaduota iš sugedimo ver- 
gijos ir pasieks garbingąją Dievo vaikų laisvę (plg. Rom. 
8, 21). Tikrai didis pažadas ir didis įsakymas yra duotas 
mokiniams: ,,Visa yra jūsų, jūs gi Kristaus, o Kristus 
Dievo“ (1 Kor. 3, 23). 

Tikintieji turi įžvelgti giliąją visos kūrinijos prasmę, 
vertę ir paskirtį tarnauti Dievo garbei; taip pat turi net 
pasaulinė veikla padėti vienas kitam švenčiau gyventi. 
Tokiu būdu į pasaulį įsiskverbs Kristaus dvasia ir, vieš- 
pataujant teisingumui, meilei ir taikai, jis sėkmingiau pa- 
sieks savo tikslą. šį uždavinį turi vykdyti visi, bet pagrin- 
dinis vaidmuo čia tenka pasauliečiams. Tad tepanaudoja 
savo patirtį pasaulio dalykų srityje. Kristaus malonei iš 
vidaus keliant jų veiklą, kiek galėdami tesiekia, kad su- 
kurtosios gėrybės, kaip Kūrėjo nustatyta ir jo Žodžio nu- 
šviesta, būtų darbu, technika ir kultūra visų žmonių nau- 
dai išvystomos, geriau tarp jų paskirstomos ir savo keliu 
padėtų visuotiniam žengsmui į žmogiškąją ir krikščioniš- 
kaąją laisvę. Tuo būdu Kristaus Bažnyčios narių pastango- 
mis kaskart daugiau paskleis savo išganingosios šviesos 
visoje žmonių bendruomenėje. 

Be to, jeigu kurios nors pasaulio institucijos ir sąlygos 
veda žmones į nuodėmę, pasauliečiai jungtinėmis jėgomis 
jas taip tepakeičia, kad atitiktų teisingumo reikalavimus 
ir, užuot trukdžiusios, padėtų reikštis dorybėms. Tai da- 


115 Kristaus Karaliaus šventės prefacija. 


rydami, suteiks kultūrai ir žmonių veiklai dorinę vertę. 
Tuo būdu ir pasaulio dirva bus geriau paruošta dieviškojo 
žodžio sėklai, ir Bažnyčiai plačiau atsidarys vartai siųsti 
į jį taikos šaukliams. 

Kaip reikalauja pats išganymo planas, tikintieji teiš- 
moksta rūpestingai skirti, kurios teisės bei pareigos yra 
jų kaip Bažnyčios narių, ir kurios plaukia iš to, kad jie 
priklauso žmonijos bendruomenei. Tesistengia darniai vie- 
nas su kitomis sujungti, atsimindami, jog kiekvieną lai- 
kinąjį reikalą turi apspręsti krikščioniškoji sąžinė, nes 
jokia žmogaus veikla, net laikinojoje plotmėje, negali būti 
atsieta nuo aukščiausios Dievo valdžios. Ypač mūsų metu 
šis skirtumas ir drauge darna turi kuo aiškiausiai šviesti 
iš tikinčiųjų veiksenos, kad Bažnyčios misija galėtų pil- 
niau atitikti šiandieninio pasaulio sąlygas. Mat, iš vienos 
pusės, reikia pripažinti, kad žemiškoji sritis, teisėtai pasi- 
ėmusi pasaulio rūpesčius, vadovaujasi savais dėsniais. 
Tačiau, iš kitos pusės, pagrįstai reikia atmesti pražūtingą 
doktriną, kuri skelbia, kad bendruomenė turi būti kuria- 
ma visai nepaisant religijos, ir kuri puola bei griauna 
piliečių tikėjimo laisvę.t!6 


Santykiai su ganytojais 

37. Kaip visi tikintieji, pasauliečiai turi teisę iš pa- 
švęstųjų ganytojų apsčiai gauti dvasinių Bažnyčios gė- 
rybių, ypač Dievo žodžio ir sakramentų pagalbos.!!? Te- 
pareiškia jiems savo reikalus ir pageidavimus su ta lais- 
vės ir pasitikėjimo dvasia, kuri dera Dievo vaikams ir bro- 
liams Kristuje. Turimos žinios, patyrimas ir prestižas pa- 

116 Plg. Leono XIII encikl. Immortale Dei, 1885 m. lapkričio 
1 d.: ASS 18 (1885), 166 tt. psl.; encikl. Sapientiae christianae, 1390 
m. sausio 10 d.: ASS 22 (1889-90), 397 tt. psl. — Pijaus XII kalbą 
Alla vostra filiale, 1958 m. kovo 23 d.: AAS 50 (1958), 220 psl.: „tei- 


sėtas, sveikas valstybės pasaulietiškumas“. 
1i7 Kanoninio teisyno 6832 kan. 


66 


sauliečiams leidžia, o kartais net uždeda pareigą pareikšti 
savo nuomonę apie dalykus, liečiančius Bažnyčios gero- 
vę."š Prireikus tai tebūnie daroma, panaudojant Bažny- 
čios tam tikslui įsteigtus organus, visuomet vadovaujan- 
tis tiesa, drąsa ir apdairumu, rodant pagarbą ir meile 
tiems, kurie savo einamomis šventomis pareigomis atsto- 
vauja Kristui. 

Drauge su visais tikinčiaisiais pasauliečiai nedelsdami 
krikščioniškai, klusniai tepriima, ką Kristui atstovaują 
pašvęstieji ganytojai kaip mokytojai ir vadovai Bažny- 
čioje nutaria. Tebūnie jiems pavyzdžiu Kristus, savo klus- 
numu iki mirties nutieseęs visiems Žmonėms palaimintąjį 
Dievo vaikų laisvės kelią. Taip pat tenepamiršta malda 
pavesti Dievui savo vyresniuosius, serginčius mūsų sielas, 
už kurias jie turės pateikti apyskaitą, kad tai galėtų at- 
likti džiaugsmingai, o nę vaitodami (plg. Žyd. 13, 17). 

Pašvęstieji ganytojai, iš savo pusės, tepripažįsta ir 
teugdo pasauliečių vertę bei atsakomybę Bažnyčioje, 
noriai tesinaudoja jų išmintingų patarimu, drąsiai tepa- 
tiki jiems Bažnyčios gerovę keliančias pareigas ir tepa- 
lieka veikimo laisvę bei lauką, netgi teskatina, kad sava- 
noriškai imtųsi darbų. Su tėviška meile atidžiai tesvarsto 
Kristuje pasauliečių pateikiamus planus, siūlymus ir pa- 
geidavimus.!? Pagaliau ganytojai pagarbiai tepripažįsta 
teisėtą laisvę, kuri yra visų privilegija pilietinėje plotmėje. 

Iš šio draugiško santykiavimo tarp pasauliečių ir ga- 
nytojų reikia laukti daug naudos Bažnyčiai. Jis pasaulie- 
čiuose stiprina atsakomybės jausmą, ugdo užsidegimą, jų 
jėgas lengviau įjungia į ganytojų darbą. O ganytojai, pa- 
sauliečių patyrimo padedami, pajėgia aiškiau ir tinka- 

118 Plg. Pijaus XII kalbą De guelle consolation, c.v., 789 psl: 
„Lemiamuose Mūšiuose sėkmingiausi planai kartais kyla pirmosiose 
linijose“; plg. taip pat kalba L'importance de la presse catholigue, 


1950 m. vasario 17 d.: AAS 42 (1950), 256 psl. 
119 Plg. 1 Tes. 5, 19 ir 1 Jn. 4, 1. 

miau spręsti tiek dvasinius, tiek laikinius reikalus. Tuo 
būdu visa Bažnyčia, visų savo narių stiprinama, sėkmin- 
giau atlieka savo uždavinį — nešti pasauliui gyvybę. 


Baigiamasis žodis 

38. Kiekvienas pasaulietis turi žemėje būti Viešpaties 
Jėzaus Kristaus prisikėlimo bei gyvenimo liudininkas ir 
gyvojo Dievo ženklas. Visi drauge ir kiekvienas iš savo 
pusės turi maitinti pasaulį dvasiniais vaisiais (plg. Gal. 
5, 22), skleisti jame dvasią, gaivinančią tuos beturčius, 
romiuosius ir taikos nešėjus, kuriuos Viešpats Evangeli- 
joje paskelbė palaimintais (plg. Mt. 5, 3-9). Vienu žodžiu, 
„krikščionys tebūnie pasaulyje tai, kas siela yra kūne“'.120 


V SKYRIUS 


VISI ŠAUKIAMI TAPTI ŠVENTAIS BAŽNYČIOJE 


Įžanga 

39. Mūsų tikėjimas sako, kad Bažnyčia, kurios pa- 
slaptį šventasis Sinodas išdėsto, yra nepaliaujamai šven- 
ta. Juk Kristus, Dievo Sūnus, kurį išpažįstame su Tėvu 
ir Dvasia esant „vieną šventą“/*! pamilo Bažnyčią kaip 
savo sužieduotinę, atidavė pats save už ją, kad pašvęstų 
(plg. Efez. 5, 25-26), Dievo garbei sujungė ją su savimi 
kaip savo paties kūną ir pripildė šventosios Dvasios do- 
vanų. Todėl Bažnyčioje visi, ar priklausytų hierarchijai, 
ar būtų jos ganomi, yra šaukiami tapti šventais, kaip sako 

120 Epist. ad Diognetum, 6: Funk I, 400 psl. Plg. šv. Jono Auks. 
in Matth. Hom. 46 (47), 2: PG 58, 478, apie raugą tešloje. 

121 Romos apeigų mišiolas, Gloria in excelsis. Plg. Lk. 1, 35; 


Mk. 1, 24; Lk. 4, 34; Jn. 6, 69 (ho hagios tou Theou — Dievo šven- 
tasis); Apd. 3, 14; 4, 27 ir 30; žyd. 7, 26; 1 Jn. 2, 20; Apr. 3, 7. 

apaštalas: „Tai yra Dievo valia, kad jūs būtumėte šventi“ 
(1 Tes. 4, 3; plg. Efez. 1, 4). šis Bažnyčios šventumas be 
paliovos reiškiasi ir turi reikštis malonės vaisiais, kuriuos 
Šventoji Dvasia neša tikinčiuosiuose. 

Tas šventumas įvairiopai atsiskleidžia paskiruose as- 
menyse, kurie savo gyvenimu siekia meilės tobulybės, tuo 
dorindami kitus. Ypatingu būdu jis iškyla aikštėn, kai 
sekama patarimais, kuriuos įprasta vadinti evangeliškai- 
siais. Daug krikščionių, šventosios Dvasios raginami, šiais 
patarimais seka tiek privačiai, tiek pasirinkę Bažnyčios 
pripažintą gyvenimo būdą, arba luomą. Pasauliui tai yra 
ir turi būti puikus šio šventumo liudijimas ir pavyzdys. 


Visuotinė šventumo pareiga 


40. Dieviškasis visokio tobulumo mokytojas ir pa- 
vyzdys Viešpats Jėzus pats yra visų gyvenimo šventumo 
autorius ir atbaigėjas. Tą šventumą jis skelbė visiems 
savo mokiniams, nepaisydamas jų padėties: „Būkite tad 
tobuli, kaip ir jūsų dangiškasis Tėvas tobulas“ (Mt. 5, 
48).122 Visiems pasiuntė šventąją Dvasią, kuri iš vidaus 
skatina mylėti Dievą visa širdimi, visa siela, visa mintimi 
ir visa savo galia (plg. Mk. 12, 30), o vienas kitą — kaip 
juos mylėjo Kristus (plg. Jn. 13, 34; 15, 12). 

Kristaus sekėjai yra Dievo pašaukti ne dėl savo darbų, 
bet jo paties noru bei malone. Jie yra išteisinti Viešpatyje 
Jėzuje ir tikėjimo krikštu tikrai tapę Dievo vaikai ir die- 
viškosios prigimties dalininkai, todėl iš tikrųjų šventi. Tad 
jie privalo iš Dievo gautąjį šventumą savo gyvenimu iš- 
laikyti ir tobulinti. Apaštalas juos ragina gyventi, „kaip 
pritinka šventiesiems“ (Efez. 5, 3), kad, „kaip Dievo iš- 
rinktieji, šventieji ir mylimieji“, jie pasižymėtų „širdingu 

122 Plg. Origeno Comm. Rom. 7, 7: PG 14, 1122 B — Pseudo- 


Makarijaus De Oratione, 11: PG 34, 861 AB — šv. Tomo Summa 
Theol. II-II, g. 184, a. 3, 

gailestingumu, maloningumuų, kuklumu ir kantrumu“ 
(Kol. 3, 12) ir kad Dvasios vaisiai būtų jų šventumas 
(plg. Gal. 5, 22; Rom. 6, 22). O kadangi visi daug kuo 
nusikalstame (plg. Jok. 3, 2), nuolat esame reikalingi 
Dievo gailestingumo ir turime kasdien melstis: „Atleisk 
mums mūsų kaltes“ (Mt. 6, 12).123 

Tad kiekvienam aišku, kad visi tikintieji Kristų, kokia 
bebūtų jų užimama vieta ar padėtis, šaukiami siekti 
krikščioniškojo gyvenimo pilnatvės ir meilės tobulybės.124 
Šis šventumas net žemės bendruomenėje padeda plisti 
žmoniškesniam gyvenimui. Tam tobulumai pasiekti tikin- 
tieji tepanaudoja jiems Kristaus malonės atseikėtąją ga- 
lią. Sekdami jo pėdomis, tapdami į jį panašūs ir visur 
nusilenkdami Tėvo valiai, didžiadvasiškai tepasišvenčia 
Dievo garbei ir artimo tarnybai, Tuo būdu Dievo tautos 
šventumas skleisis gausiais vaisiais, kaip Bažnyčios isto- 
rija ryškiai parodo daugybės šventųjų gyvenimu. 


Įvairių Bažnyčios narių šventumas 

41. Nors gyvenimo būdas ir pareigos įvairuoja, šven- 
tumas yra tik vienas. Jo siekia visi, kurie, Dvasios vedami 
ir klusnūs Tėvo balsui, garbindami Dievą Tėvą dvasia ir 
tiesa, seka neturtingų, nuolankiu ir kryžių nešančių Kris- 
tumi, kad taptų verti būti jo garbės dalininkais. Kiekvie- 
nas turi pagal savo gabumus ir pareigas nesvyruodamas 
žengti pirmyn; o kelias yra gyvas tikėjimas, žadinąs viltį 
ir veikiąs meile. 

Pirmoje eilėje Kristaus kaimenės ganytojai, imdamie- 
si pavyzdžiu vyriausiąjį ir amžinąjį Kunigą, mūsų sielų 

123 Plg. šv. Augustino Retract. II, 18: PL 32, 637 t. — Pijaus XII 
encikl. Mystici Corporis, 225 psl. 

124 Plg. Pijaus XI encikl. Rerum omnium, 1923 m. sausio 26 d.: 
AAS 15 (1923), 50 ir 59-60 psl.; encikl. Casti connubii, 548 psl. -— 
Pijaus XII apašt. konst. Provida-Mater, 1947 m. vasario 2 d.: AAS 


39 (1947), 117 psl.; kalbą Annus sacer, 27-28 psl.; kalbą Nel darvi, 
1956 m. liepos 1 d.: AAS 48 (1956), 574 t. psl. 

ganytoją ir vyskupą, turi šventai ir džiaugsmingai, nuo- 
lankiai ir tvirtai atlikti savo tarnybą. Tokiu būdu atlie- 
kama, jiems patiems ji bus puiki šventumo priemonė. Iš- 
rinkti kunigystės pilnybei, gauna sakramento malonę, 
kad malda, auka, mokymu ir kiekvienu kitu vyskupo 
rūpestingumo ir tarnavimo būdu galėtų tobulai atlikti 
ganytojo pareigas.'5 Ji taip pat yra duodama, kad nebi- 
jotų aukoti savo gyvybės už avis ir, tapę kaimenei pa- 
vyzdžiu (plg. 1 Petr. 5, 3), pačiu savo gyvenimu kasdien 
vestų Bažnyčią į vis didesnį šventumą. 

Kunigai yra dvasinis vyskupų vainikas.“ Pašaukti 
Kristaus, amžinojo ir vienintelio tarpininko, jie gauna 
dalį vyskupo pareigų malonės. Būdami į juos panašūs, 
tegu jie auga Dievo ir artimo meile, kasdien atlikdami 
savo pareigas, tepalaiko ryšį su konfratrais, tegu gausiai 
turi visokio dvasinio gėrio ir visiems gyvai teliudija Die- 
vą.'*7? Uoliai teseka kunigais, kurie amžių būvyje dažnai 
paprastu ir kitų nepastebimu savo darbu yra atlikę puikų 
šventumo pavyzdį; Dievo Bažnyčia juos didžiai gerbia. 
Iš pareigos melsdamiesi ir atnašaudami auką už savo 
žmones ir visą Dievo tautą, tesistengia suprasti, ką daro, 
ir kartoti gyvenimu, ką ženklais atlieka.!*š Užuot leidęsi 
apaštalavimo rūpesčių, pavojų ir vargų trukdomi, jais 
kaip tik tekopia į aukštesnį šventumo laipsnį, stiprindami 
ir ugdydami savo veiklą dvasinio susitelkimo gausa visos 
Dievo Bažnyčios džiaugsmui. Visi kunigai, ypač tie, kurie 
savo šventimų titulu vadinasi dieceziniais, teatsimena, 


125 Plg. šv. Tomo Summa Theol. II-II, g. 184, a. 5 ir 6. De perf. 
vitae spir., 18 sk. — Origeno in Is. Hom 6, 1: PG 13, 239. 

126 Plg. šv. Ignaco, kankinio, Magn. 13, 1: Funk I, 241 psl. 

127 Plg. Pijaus X raginimą kunigų luomo nariams, Haerent 
animo, 560 t. psl. — Kanoninio teisyno 124 kan. — Pijaus XI encikl. 
Ad catholici sacerdotii, 22 t. psl. 


128 Kunigystės šventimų apeigos, pradinis raginimas. 

kiek daug jų šventumui padeda ištikima vienybė ir didžia- 
dvasiškas bendradarbiavimas su savo vyskupu. 

Ypatingi vyriausiojo Kunigo pasiuntinybės ir malonės 
dalininkai taip pat yra ir žemesnio laipsnio tarnai. Pir- 
moji vieta čia tenka diakonams. Tarnaudami Kristaus ir 
Bažnyčios paslaptims,?? jie turi saugotis bet kokios ne- 
dorybės, patikti Dievui ir rūpintis kiekvienu galimų gėriu 
žmonių tarpe (plg. 1 Tim. 3, 8-10 ir 12-13). Klierikai, 
Dievo pašaukti ir pasiskirti, ganytojų prižiūrimi ruošiasi 
tarnybos pareigoms. Jie turi stengtis savo protu ir šir- 
dimi atitikti tokį aukštą pašaukimą: uoliai melstis, karš- 
tai mylėti, mąstyti tai, kas tikra, teisinga ir garbinga, 
visa atlikti Dievo garbei ir šlovei. Prie jų pridėtini ir tie 
Dievo išrinktieji pasauliečiai, kurie, vyskupo pašaukti pil- 
nai atsidėti apaštalavimo veiklai, vaisingai darbuojasi 
Viešpaties dirvoje.!39 

Susituokusieji krikščionys ir tėvai, eidami sau skir- 
tuoju keliu, ištikima meile turi visą gyvenimą palaikyti 
vienas antrą malonėje, o mylinčia širdimi priimtus iš Die- 
vo savo vaikus išmokyti krikščionių tikėjimo ir Evange- 
lijos dorybių. Tai darydami, jie šviečia visiems nenuils- 
tamos ir dosnios meilės pavyzdžiu, padeda kurti mylinčią 
brolių bendruomenę ir tampa Motinos Bažnyčias vaisin- 
liau klesti toji meilė, kuria Kristus mylėjo savo Sužieduo- 
tinę ir už kurią pats save atidavė.!?! 

Panašus pavyzdys, tik kitokiu būdu, yra našlaują ir 
nevedę, kurie irgi gali nemaža prisidėti prie Bažnyčios 
šventumo ir veiklos. O tie, kuriems tenka dažnai sunkiai 
dirbti, turi žmogiškuoju darbu tobulintis, padėti kitiems 


129 Pig. šv. Ignaco, kankinio, Trall. 2, 3: Funk I, 244 psl. 

130 Plg. Pijaus XII kalbą Sous Ia maternelle protection, 1957 m. 
gruodžio 9 d.: AAS 50 (1958), 36 psl. 

131 Pijus XI, encikl. Casti connubii, 548 t. psl. Plg. šv. Jono 
Auks. in Eph. Hom. 20, 2: PG 62, 136 tt. psl. 

ir gerinti visos žmonių bendruomenės ir kūrinijos padėtį. 
Jie taip pat turi džiaugsminga viltimi, nešdami vienas 
kito naštą, pačiu savo kasdieniniu darbu siekti aukštes- 
nio, net apaštališko, šventumo, kad veiklia meile pasektų 
Kristumi, kuris darbavosi savo rankomis ir visuomet su 
Tėvu veikia visų išganymui. 

Tie, kuriuos slegia neturtas, negalė, liga, įvairūs siel- 
vartai arba persekiojimas dėl teisybės, težino, jog jie yra 
ypatingai sujungti su Kristumi, kenčiančiu dėl pasaulio 
išganymo. Juos Viešpats Evangelijoje skelbė palaimin- 
tais, o „visokios malonės Dievas, kuris mus pašaukė į 
savo amžinąją garbę Kristuje Jėzuje, pats truputį kentė- 
jusius patobulins, sustiprins ir patvirtins“ (1 Petr. 5, 10). 

Tad visi krikščionys, kokios bebūtų jų gyvenimo sąly- 
gos, pareigos ir aplinkybės, taps kasdien šventesni, jei 
tikėjimo vedami visa priims iš Tėvo rankos ir bendradar- 
biaus su Dievo valia, net laikinojo gyvenimo darbuose vi- 
siems parodydami meilę, kuria Dievas mylėjo pasaulį. 


Meilės vaidmuo ir šventumo priemonės 


42. „Dievas yra meilė, ir kas pasilieka meilėje, pasi- 
lieka Dievuje, ir Dievas jame“ (1 Jn. 4, 16). Savo meilę 
Dievas įliejo į mūsų širdis šventąja Dvasia, kurią mums 
davė (plg. Rom. 5, 5). Todėl pirmoji ir reikalingiausioji 
dovana yra meilė, kuria mylime Dievą labiau už visa, o 
artimą dėl jo. Kad meilė, kaip gera sėkla, sieloje augtų ir 
neštų vaisių, kiekvienas tikintysis turi noriai klausytis 
Dievo žodžio, malonės padedamas, vykdyti darbu jo valią, 
dažnai priimti sakramentus, ypač Eucharistiją, ir daly- 
vauti šventosiose pamaldose, nuolat melstis, išsižadėti 
savęs, darbščiai tarnauti broliams ir puoselėti savyje visas 
dorybes. Meilė, kaip tobulybės ryšys ir įstatymo pilnybė 
(plg. Kol. 3, 24; Rom. 13, 10), apsprendžia, įkvepia bei 

nukreipti į tikslą visas šventumo priemones.'?? Todėl Die- 
vo ir artimo meilė yra tikro Kristaus mokinio žymė, 

Jėzus, Dievo Sūnus, parodė savo meilę, paaukodamas 
už mus gyvybę. Tad niekas labiau nemyli už tą, kuris 
aukoja savo gyvybę už Kristų ir brolius. (plg. 1 Jn. 3, 16; 
Jn. 15, 13). Jau nuo pat pirmųjų amžių kai kurie krikš- 
čionys buvo pašaukti — ir visada bus šaukiami — šiuo 
kilniausiu būdu paliudyti savo meilę prieš žmones, ypač 
prieš persekiotojus. Todėl kankinystę, kuria mokinys pa- 
sidaro panašus į Mokytoją, laisvai priimantį mirtį pasau- 
liui išganyti, ir sutampa su juo kraujo praliejimu, Baž- 
nyčia laiko nepaprasta dovana ir didžiausiu meilės įro- 
dymu. Nors ji teduodama nedaugeliui, visi turi būti pasi- 
ruošę išpažinti Kristų prieš žmones ir juo sekti kryžiaus 
keliu, supami persekiojimų, kurių Bažnyčiai niekuomet 
netrūksta. 

Bažnyčios šventumas yra taip pat ypatingu būdu ug- 
domas įvairiopais patarimais, kuriuos Viešpats Evangeli- 
joje duoda savo mokiniams.'93 Tarp jų svarbią vietą už- 
ima kai kuriems Tėvo duodama brangi dieviškosios ma- 
lonės dovana (plg. Mt. 19, 11; 1 Kor. 7, 7), leidžianti mer- 
gyste ar celibatu lengviau nepadalyta širdimi pasišvęsti 
vienam Dievui (plg. 1 Kor. 7, 32-34).5*+ šį tobulą susi- 
laikymą dėl dangaus karalystės Bažnyčia visada gerbė 
kaip meilės ženklą bei akstiną ir kaip ypatingą dvasinio 
vaisingumo šaltinį pasaulyje. 

132 Plg. šv. Augustino Enchir. 121, 32: PL 40, 288 — šv. Tomo 
Summa Theol. II-II, 4. 184, a. 1 — Pijaus XII apašt. raginimą 
Menti nostrae, 660 psl. 

133 Apie patarimus apskritai plg. Origeno Comm. Rom. 10, 14: 
PG 14, 12755 B — šv. Augustino De S. Virginitate, 15, 15: PL 40, 
403 — šv. Tomo Summa Theol. I-II, g. 100, a. 2 C (gale); II-II, 
g. 44, a. 4, ad 3. 

134 Apie šventosios mergystės prakilnumą plg. Tertulijono 
Exhort. Cast. 10: PL 2, 925 C — šv. Kiprijono De habitu virginum 


3 ir 22: PL 4, 443 Bir 461 At. — šv. Atanazo (7?) De Virg.: PG 28, 
252 tt. — šv. Jono Auks. De Virg.: PG 48, 533 tt. 

Bažnyčia vis iš naujo permąsto žodžius, kuriais apaš- 
talas, skatindamas tikinčiuosius mylėti, ragina juos būti 
taip nusiteikusius, kaip Kristus Jėzus, kuris „save sunai- 
kino, prisiimdamas tarno pavidalą... pasidaręs klusnus 
iki mirčiai“ (Pi. 2, 7-8) ir dėl mūsų, „būdamas turtin- 
gas... pasidarė beturtis“ (2 Kor. 8, 9). Mokiniai visada 
privalo sekti ir liudyti šią Kristaus meilę ir nusižeminimą. 
Todėl Motina Bažnyčia džiaugiasi, kad joje yra daug vyrų 
ir moterų, kurie artimiau seka ir ryškiau parodo savęs 
išsižadantį Išganytoją, Dievo vaikų laisve priimdami ne- 
turtą ir atsisakydami savo valios. Eidami tobulumo keliu 
toliau, negu įstatymas reikalauja, jie dėl Dievo pajungia 
save žmogui, norėdami būti panašesni į klusnųjį Kristų.133 

Tad visi krikščionys yra kviečiami ir įpareigoti siekti 
šventumo ir savo luomo tobulumo. Todėl visi tesistengia 
tinkamai tvarkyti savo polinkius, kad pasaulio dalykų 
naudojimas ir evangeliškojo neturto dvasiai priešingas 
prisirišimas prie turtų nekliudytų jiems siekti tobulos 
meilės. Juk apaštalas įspėja: Kas naudojasi šiuo pasaulių, 
jame teneapsistoja, nes šio pasaulio pavidalas praeina 
(plg. 1 Kor. T, 31).156 


135 Apie dvasinį neturtą plg. Mt. 5, 3 ir 19, 21; Mk. 10, 21; 
Lk. 18, 22; klusnumas iškeliamas Kristaus pavyzdžiu Jn. 4, 34 ir 
6, 38; Pil. 2, 8-10; žyd. 10, 5-7. Labai daug medžiagos yra Bažny- 
čios Tėvų ir ordinų steigėjų raštuose. 

136 Apie veiksmingai vykdytinus patarimus, kurie nėra visiems 
skiriami plg. šv. Jono Auks. in Matth. Hom. 7, 7: PG 57, 81 t. — 
šv. Ambraziejaus De Viduis, 4, 23: PL 16, 241 t. 


VI SKYRIUS 


VIENUOLIAI 


Bažnyčia ir evangeliniai patarimai 

43. Evangeliniai Dievui pašvestos skaistybės, neturto 
ir klusnumo patarimai yra Dievo dovana. Jie remiasi 
Viešpaties žodžiais ir pavyzdžių; jie buvo rekomenduoti 
apaštalų, Bažnyčios Tėvų, mokytojų bei ganytojų. Baž- 
nyčia tą dovaną iš Viešpaties priėmė ir nesiliauja jo ma- 
lone saugojusi. 

Pati Bažnyčios vyriausybė, šventosios Dvasios veda- 
ma, rūpestingai tuos patarimus aiškino, normavo jų vyk- 
dymą ir nustatė jais paremtas pastovias gyvenimo for- 
mas. Tuo būdu, tarsi Dievo pasodintame ir nuostabiai, 
daugeriopai Viešpaties dirvoje išsišakojusiame medyje, 
išaugo įvairios atsiskyrėlių ir bendrojo gyvenimo link- 
mės, įvairios religinės bendruomenės. Jos didina lobį, tar- 
naujantį jų narių pažangai ir viso Kristaus kūno gero- 
vei.*7 Juk tose bendruomenėse jų nariai randa didesnį 
gyvenimo pastovumą, išbandytą kelią siekti tobulybei, 
brolišką organizaciją kovoti už Kristaus reikalus, klus- 
numo stiprinamą laisvę. Jose jie gali saugiai laikytis savo 
vienuolinių įžadų, likti jiems ištikimi ir džiaugsminga dva- 
sia žengti meilės kelių.!3š 

žiūrint dieviškosios ir hierarchinės Bažnyčios santvar- 
kos, tai nėra tarpinis luomas tarp kunigų ir pasauliečių. 


137 Plg. Rosweydo, Vitae Patrum, Antwerpen 1628 — Apo- 
phthegmata Patrum: PG 65 — Paladijaus Historia Lausiaca: PG 34, 
995 tt.: Butler, Cambridge 1898 (1904) — Pijaus XI apašt. konst. 
Umbratileam, 1924 m. liepos 8 d.: AAS 16 (1924), 386—387 psl. — 
Pijaus XII kalbą Nous sommes heureux, 1958 m. balandžio 11 d.: 
AAS 50 (1958), 283 psl. 

138 Paulius VI, kalba Magno gaudio, 1964 m. gegužės 23 d.: 
AAS 56 (1964), 566 psl. 

Dievas ir iš vienų, ir iš antrų pašaukia kai kuriuos tikin- 
čiuosius naudotis tąja specialia dovana Bažnyčios gyve- 
nime ir kiekvienam savų būdu padėti jos išganingajai 
misijai.139 


Vienuolinio luomo prigimtis ir svarba 

44. Įžadais arba kitokiais savo pobūdžiu panašiais į 
įžadus šventais ryšiais, kuriais įsipareigoja sekti minėtais 
trimis evangeliniais patarimais, krikščionis visiškai ati- 
duoda save Dievui, mylimam labiau už visa kita. Taip 
nauju, ypatingu pagrindu jis paskiria save Dievo tarnybai 
ir garbei. Jau krikštu jis yra miręs nuodėmei ir pašvęstas 
Dievui. Kad ta krikšto malonė atneštų gausesnių vaisių, 
jis pasižada Bažnyčioje sekti Evangelijos patarimus, siek- 
damas išsivaduoti iš kliūčių, kurios galėtų trukdyti karš- 
tai mylėti ir tobulai garbinti Dievą, ir artimiau pasišven- 
čia jo tarnybai.!*9 O tas pasišventimas bus juo tobulesnis, 
juo labiau ryšių tvirtumu ir pastovumu atvaizduos Kristų, 
neatskiriamai susijungusį su Bažnyčia, 

Kadangi evangeliniai patarimai meile, į kurią veda,'*' 
ypatingu būdu sujungia su Bažnyčia bei jos paslaptimi, 
jais sekančiųjų dvasinis gyvenimas irgi turi būti skirtas 
visos Bažnyčios gerovei. Iš čia kyla pareiga pagal išgales 
ir savojo pašaukimo pobūdį malda arba išorine veikla rū- 
pintis, kad Kristaus karalystė leistų žmonių sielose šak- 
nis, jose tvirtėtų ir plėstųsi po visą pasaulį. Todėl ir Baž- 
nyčia saugo bei palaiko savą įvairių vienuolinių institutų 
pobūdį. 

139 Plg. Kanoninio teisyno 487 kan. ir 488 kan. 49 — Pijaus XII 


kalbą Annus sacer, 27 t. psl.: apašt. konst. Provida Mater, 1947 m. 
vasario 2 d.: AAS 39 (1947), 120 tt. psl. 


140 Paulius VI, e.v., 567 psl. 


141 Plg. šv. Tomo Summa Theol. II-I, ą. 184, a. 3 ir ą. 188, 
a. 2 — šv. Bonaventūros Opusc. XI, Apologia Pauperum, III sk., 
3: Opera, Guaracchi, VIII t., 1898, 245 a psl. 

Evangelinių patarimų vykdymas yra tarsi rodyklė, 
galinti ir turinti paskatinti visus Bažnyčios narius uoliai 
atlikti savo krikščioniškojo pašaukimo pareigas. Juk Die- 
vo tauta neturi čia pasiliekančios buveinės, bet laukia bū- 
simosios. Todėl vienuolinis luomas, daugiau atpalaiduo- 
damas savo narius nuo žemės rūpesčių, taip pat ryškiau 
visiems tikintiesiems atskleidžia jau šiame pasaulyje esan- 
čius dangiškuosius turtus, liudija Kristaus atpirkimo at- 
neštą naują ir amžiną gyvenimą, skelbia būsimąjį prisikė- 
limą ir dangaus karalystės garbę. 

Be to, tas luomas artimiau atkuria ir nuolatos atvaiz- 
duoja Bažnyčioje tą gyvenimo būdą, kurį pasirinko Dievo 
Sūnus, atėjęs į pasaulį vykdyti Tėvo valios, ir kurį pa- 
siūlė juo sekantiems mokiniams. Pagaliau jis ypatingu 
aiškumu rodo, kad Dievo karalystė yra aukščiau už visus 
žemiškuosius dalykus ir kad jo reikalavimai yra aukščiau- 
si. Jis taip pat visiems žmonėms įrodo nepaprastą valdan- 
čiojo Kristaus galios didybę ir nuostabiai veikiančią Baž- 
nyčioje begalinę Šventosios Dvasios jėgą. Taigi luomas, 
kuris kyla iš pasižadėjimo sekti Evangelijos patarimais, 
nors ir nėra hierarchinės Bažnyčios santvarkos dalis, ne- 
paneigiamai priklauso prie jos gyvenimo ir šventumo. 


Bažnyčios galia tvarkyti vienuolius 


45. Kadangi bažnytinė hierarchija yra skirta Dievo 
tautai ganyti ir vesti į vešliausias ganyklas (plg. Ezek. 
34, 14), jai pavesta savo įstatymais išmintingai nustatyti, 
kaip vykdyti evangelinius patarimus, kurie ypatingu būdu 
ugdo Dievo ir artimo meilę. ** Be to, klusniai sekdama 
Šventosios Dvasios paskatomis, ji aprobuoja Žymių vyrų 


142 Plg. I Vatikano susirinkimo schemą de Ecelesia Christi, 
XV sk. ir 48 pastabą: Mansi 51, 549 t. ir 619 t. — Leono XIII laišką 
Au milicu des consolations, 1900 m. gruodžio 23 d.: ASS 33 (1900-01), 
361 psl. — Pijaus XII apašt. konst. Provida Mater, c.v., 114 t. psl. 

ir moterų pateikiamas regulas ir oficialiai patvirtina vė- 
lesnius jų pakeitimus. Taip pat ji autoritetingai budi ir 
saugo, kad čia vienur, čia kitur Kristaus kūno ugdymui 
įsikūrusios vienuolijos augtų ir klestėtų, laikydamosios 
steigėjų dvasios, 

Kad visos Viešpaties kaimenės reikalai būtų geriau 
aprūpinti, Šventasis Tėvas, panaudodamas savo vyres- 
nybę visoje Bažnyčioje ir žiūrėdamas bendrosios gerovės, 
gali kiekvieną tobulumui siekti skirtą organizaciją ir pa- 
skirus jos narius išjungti iš vietos vyskupų jurisdikcijos, 
kad priklausytų jo vieno valdžiai.!*3 Panašiai gali juos 
palikti arba pavesti jų pačių patriarchalinės valdžios or- 
ganams. O vienuolijų nariai, atlikdami savo pareigas Baž- 
nyčiai pasirinktojo gyvenimo būdu, turi, kaip liepia baž- 
nytiniai įstatymai, reikšti pagarbą ir būti klusnūs vysku- 
pams. To reikalauja jų ganytojinė galia paskirose bažny- 
čiose ir apaštalavimo darbui būtina vienybė ir santaika.* 

Bažnyčia ne vien suteikia kanoninio luomo garbę vie- 
nuoliniam gyvenimui, jį patvirtindama, bet taip pat ir 
liturginiais veiksmais parodo esant pašvęstą Dievui. Juk 
pati Bažnyčia sau Dievo pavestąja galia priima naujų 
narių įžadus, vieša malda prašo jiems dieviškosios pa- 
galbos ir malonės, paveda juos Dievui ir teikia dvasinį 
palaiminimą, jungdama jų aukojimasi su eucharistine 
auka. 


Vienuolinio gyvenimo vertė 


46. Stropiai tesirūpina vienuoliai, kad jų gyvenimu 
Bažnyčia kasdien vis geriau galėtų, tiek tikintiesiems, 


145 Plg. Leono XIII konst. Romanos Pontifices, 1881 m. gegužės 
8 d.: ASS 13 (1880-81), 483 psl. — Pijaus XII kalbą Annus sacer, 
28 t. psl. 

144 Plg. Pijaus XII kalbą Annus sacer, c.v., 28 psl.; apašt. konst.. 
Sedes Sapientiae, 1956 m. gegužės 31 d.: AAS 48 (1956), 355 psl. — 
Paulių VI, c.v., 570-571 psl. 

tiek netikintiesiems, parodyti Kristų — besimeldžiantį 
kalne, arba skelbiantį minioms Dievo karalystę, arba gy- 
dantį ligonius bei sužeistuosius ir atvedantį į gerą kelią 
nusidėjėlius, arba laiminantį vaikus ir visiems darantį 
gera, o visuomet klusnų jį pasiuntėjo Tėvo valiai.45 

Pagaliau visiems turi būti aišku, kad, nors įsiparei- 
gojimu sekti Evangelijos patarimais atsisakoma neabejo- 
tinai didžios vertės gėrybių, tačiau tikrajam žmogaus auk- 
lėjimui tai nekliudo, bet pačia savo prigimtimi labai daug 
padeda. Juk laisvai kiekvieno pagal asmeninį pašaukimą 
priimti patarimai nemaža prisideda prie širdies nuskaid- 
rinimo ir dvasios laisvės, palaiko meilės liepsną, o svar- 
biausia įgalina krikščionį labiau priartėti prie ano tobulo 
skaistumo ir neturto, kuriuos savo gyvenime pasirinko 
Viešpats Kristus ir mergele likusi jo Motina. Tai parodo 
daugybės šventųjų steigėjų pavyzdžiai. 

Taip pat niekas tenemano, kad Dievo tarnybai atsi- 
dėję vienuoliai pasidaro svetimi žmonėms ar nenaudingi 
žemiškajai bendruomenei. Nors jie kartais savo amži- 
ninkams tiesiogiai negelbi, bet yra su jais gilesniu būdu 
sujungti Kristaus širdyje ir padeda dvasiškai, kad kuriama 
žemiškoji bendruomenė visuomet būtų Viešpačiu pagrįsta 
ir į jį vedama, nes kitaip ją kuriančiųjų darbas gali būti 
veltui.146 

Tuo pasirėmęs, šventasis Sinodas drąsina ir giria vy- 
rus ir moteris, brolius ir seseris, kurie vienuolynuose, 
arba mokyklose ir ligoninėse, arba misijų kraštuose, nuo- 
lat ir nuolankiai ištikimi padarytiesiems įžadams, puošia 
Kristaus Sužieduotinę ir įvairiausiu būdu didžiadvasiškai 
tarnauja visiems Žmonėms. 


145 Plg. Pijaus XII encikl. Mystici Corporis, 214 t. psl. 


146 Plg. Pijaus XII kalbą Annus sacer, 30 psl. ir kalbą Sous la 
mMaternelle protection, 1957 m. gruodžio 9 d.: AAS 50 (1958), 
39 t. psl. 

Baigiamasis žodis 

47. Kiekvienas, pašauktas sekti patarimais, rūpestin- 
gai tesistengia tame Dievo duotajame pašaukime pasilikti 
ir pasižymėti, kad tuo būtų apsčiau praturtintas Bažny- 
čios šventumas ir labiau pagarbinta viena, nedaloma Tre- 
jybė, kuri Kristuje ir per Kristų yra kiekvieno šventumo 
pradžia ir versmė. 


VII SKYRIUS 


ESCHATOLOGINIS ŽEMĖJE KELIAUJANČIOS BAŽNYČIOS 
POBŪDIS IR JOS VIENYBĖ SU DANGUJE ESANČIAJA 
BAŽNYČIA 


Eschaiologinis krikščionio pobūdis 

48. Bažnyčia, į kurią visi esame Jėzaus Kristaus šau- 
kiami ir kurioje Dievo malone pasiekiame šventumo, bus 
pilnai atbaigta vien dangaus garbėje, kai ateis visų daly- 
kų atnaujinimo metas (Apd. 3, 21). Tuomet drauge su 
žmonija ir visas pasaulis, kuris yra glaudžiai su žmogumi 
susietas ir jame žengia į savo tikslą, bus tobulai atnau- 
jintas Kristuje (plg. Efez. 1, 10; Kol. 1, 20; 2 Petr. 3, 
10-13). 

Kristus, pakeltas nuo žemės, visus patraukė prie savęs 
(plg. Jn. 12, 32). Prisikėlęs iš numirusiųjų (plg. Rom. 
6, 9), jis pasiuntė mokiniams savo gaivinančią Dvasią ir 
ja padarė savo kūną, tai yra Bažnyčią, visuotiniu išga- 
nymo sakramentų. Sėdėdamas Tėvo dešinėje, nuolat vei- 
kia pasaulyje: atveda Žmones į Bažnyčią, joje sujungia 
su savimi ir maitina savo paties kūnu ir krauju, kad taptų 
garbingojo gyvenimo dalininkais. 

Tokiu būdu pažadėtasis atnaujinimas, kurio laukiame, 
jau prasidėjo Kristuje, vyksta toliau Šventosios Dvasios 
atsiuntimu ir jos veikimu tęsiasi Bažnyčioje. Joje tikėji- 
mas atskleidžia net mūsų laikinojo gyvenimo prasmę, 
kai, vildamiesi būsimųjų gėrybių, vykdome Tėvo mums 
pasaulyje pavestąjį uždavinį ir darbuojamės savo išga- 
nymui (plg. Pil. 2, 12). 

Tad mes jau esame sulaukę amžių pilnatvės (plg. 
1 Kor. 10, 11). Pasaulio atnaujinimas yra neatšaukiamai 
nutartas ir savo būdu iš tikrųjų jau dabar vyksta; Baž- 
nyčia jau žemėje yra tikrai, nors netobulai šventa. Ta- 
čiau, kol nėra naujo dangaus ir naujos žemės, kur vieš- 
patauja teisingumas (plg. 2 Petr. 3, 13), keliaujančiai 
Bažnyčiai su dabartiniam laikotarpiui priklausančiais 
sakramentais ir institucijomis yra būdingas šio pasaulio 
praeinamas pavidalas. Ir ji pati gyvena tarp kūrinių, ku- 
rie dūsauja ir vaitoja iki pat šios dienos ir laukia Dievo 
vaikų garbės apreiškimo (plg. Rom. 8, 19-22). 

Būdami sujungti Bažnyčioje su Kristumi ir paženk- 
linti šventąja Dvasia, „kuri yra mūsų tėvonystės laidas“ 
(Efez. 1, 14), tikrai vadinamės ir esame Dievo vaikai 
(plg. 1 Jn. 3, 1). Tačiau dar nepasirodėme su Kristumi 
garbėje (plg. Kol. 3, 4), kurioje būsime panašūs į Dievą, 
nes regėsime jį tokį, koks yra (plg. 1 Jn. 3, 2). Taigi, 
„kolei esame kūne, mes pasiliekame toli nuo Viešpaties“ 
(2 Kor.5, 6) ir, gavę pirmuosius Dvasios vaisius, dūsauja- 
me savo viduje (plg. Rom. 8, 23), trokšdami būti su Kris- 
tumi (plg. Pil. 1, 23). Ta pati meilė verčia mus vis labiau 
jam gyventi, nes jis už mus mirė ir prisikėlė (plg. 2 Kor. 
5, 15). Todėl visur stengiamės patikti Viešpačiui (plg. 
2 Kor. 5, 9) ir imamės Dievo ginklų, kad galėtume atsi- 
laikyti prieš velnio pinkles ir priešintis piktąją dieną (plg. 
Efez. 6, 11-13). 

O kadangi nežinome nei dienos, nei valandos, kaip 
Viešpats įspėja, turime nuolat budėti, kad, pabaigę vieną 
kartą teduotą žemės gyvenimą (plg. Žyd. 9, 27), taptume 
verti įeiti su juo į vestuves ir būti priskaičiuoti prie jo 
palaimintųjų (plg. Mt. 25, 31-46), o ne pasiųsti šalin, 
kaip blogi ir apsileidę tarnai (plg. Mt. 25, 26), į amžinąją 
ugnį (plg. Mt. 25, 41) ir išmesti lauk į tamsybes, kur 
„bus verksmo ir dantų griežimo“ (Mt. 12, 13 ir 25, 30). 
Juk, prieš karaliaudami su garbinguoju Kristumi, visi 
turėsime pasirodyti „prieš Kristaus teismo krasę, kad 
kiekvienas atsiimtų, kaip kas, kūne būdamas, elgėsi, gera 
ar pikta“ (2 Kor. 5, 10). Pasaulio pabaigoje tie, „kurie 
darė gera, išeis prisikelti į gyvenimą, o kurie darė pikta, 
— keltis į teismą“ (Jn. 5, 29; plg. Mt. 25, 46). 

Tad galvojame, kad „šio laiko kentėjimai negali lygin- 
tis su būsimąja garbe, kuri bus mumyse apreikšta“ (Rom. 
8, 18; plg. 2 Tim. 2, 11-12), ir su tvirtu tikėjimu laukiame 
„Dalaimintosios vilties ir ateinant garbės didžiojo Dievo 
ir mūsų Išganytojo Jėzaus Kristaus“ (Tit. 2, 13), kuris 
„pakeis mūsų žemumo kūną, padarydamas jį panašų į 
savo skaistumo kūną“ (Pil. 3, 21). Jis ateis, „kad būtų... 
pašlovintas šavo šventuosiuose ir apsireikštų nuostabus 
visuose, kurie bus įtikėję“ (2 Tes. 1, 10). 


Bažnyčia šiapus tr anapus 

49. Kai Viešpats ateis su visa savo didybe, o drauge 
su juo visi angelai (plg. Mt. 25, 31), sunaikinus mirtį, 
visa bus jam pajungta (plg. 1 Kor. 15, 26-27). O kol tai 
neįvyko, vieni iš jo mokinių keliauja žemėje, kiti yra bai- 
gę šį gyvenimą ir skaistinasi, o treti džiaugiasi garbe, 
regėdami „vieną Dievą trijuose asmenyse aiškiai, tokį, 
koks jis yra“.147 

147 Florencijos susirinkimas, Decr. pro Graecis: Denz. 693 
(1305). 

Tačiau visi, nors skirtingu laipsniu ir būdu, esame tos 
pačios Dievo ir artimo meilės dalininkai ir giedame tą 
pačią garbės giesmę savo Dievui. Juk visi, kurie yra Kris- 
taus, turi jo Dvasią, sudaro vieną Bažnyčią ir jame susyja 
vienas sų kitu (plg. Efez. 4, 16). Taigi keliaujančiųjų vie- 
nybė su broliais, kurie užmigo Kristaus ramybėje, jokiu 
būdu nenutrūksta, bet, kaip Bažnyčia visada tikėjo, dargi 
sustiprėja, ** dalijantis dvasinėmis gėrybėmis. Juk dan- 
gaus gyventojai, būdami glaudžiau sujungti su Kristumi, 
tvirčiau pagrindžia visos Bažnyčios šventumą, sukilnina 
kultą, kuriuo ji žemėje tarnauja Dievui, ir įvairopai pa- 
deda jai plėtotis (plg. 1 Kor. 12-27) 149 

Priimtieji į tėvynę ir pasiekusieji Viešpatį (plg. 2 Kor. 
5, 8) per jį, su juo ir jame nesiliauja meldę už mus Tėyą.:5? 
Jie aukoja nuopelnus, kuriuos žemėje įsigijo, padedami 
vieno Dievo ir žmonių tarpininko, Jėzaus Kristaus (plg. 
1 Tim. 2, 5), kuomet visur Viešpačiui tarnavo ir papildė 
savo kūne tai, ko Kristaus kančioms trūksta, jo kūno, 
tai yra Bažnyčios, gerovei (plg. Kol. 1, 24).!*1 Tokiu būdu 
jų broliškas rūpinimasis daug padeda mūsų silpnybei. 


Žemiškosios Bažnyčios santykiai su esančiąja danguje 


50. Gerai žinodama šį viso Jėzaus Kristaus mistinio 
kūno bendravimą, Bažnyčia nuo pat pirmųjų krikščiony- 


145 Be senesnių dokumentų, smerkiančių bet kokią dvasių iš- 
šaukimo formą, pradedant Aleksandrų IV (1258 m. rugsėjo 27 d.), 
plg. Tikėjimo Kongregacijos encikl. De magnetismi abusu, 1356 m. 
rugpiūčio 4 d.: ASS (1865), 177-78 psl.; Denz. 1653-1654 (2823-2825) 
— Tikėjimo Kongregacijos atsakymą, 1917 m. balandžio 24 d.: AAS 
9 (1917); Denz. 2182 (3642). 

149 Sinteziniam šios Pauliaus doktrinos išdėstymui žr. Pijaus 
XII encikl. Mystici Corporis, 200 psl. ir perdėm. 

150 Plg., tarp kitų, šv. Augustino Enarr. in Ps. 85, 24: PL 37, 
1099 — šv. Jeronimo Liber contra Vigilantium, 6: PL 23, 344 — 
šv. Tomo In IV Sent., d. 45, g. 3, a. 2 — šv. Bonaventūros In EV 
Sent., d. 45, a. 3, g. 2 ir t.t. 

251 Plg. Pijaus XII encikl. Mystici Corporis, 254 psl. 

bės dienų su gilia pagarba minėjo mirusiuosius.*? O ka- 
dangi „šventa ir išganinga yra mintis melstis už mirusius, 
kad jie būtų išvaduoti iš nuodėmių“ (2 Mak. 12, 46), ji 
stengėsi jiems ir padėti. 

Bažnyčia visuomet tikėjo, kad apaštalai ir kankiniai, 
pralietu krauju prakilniausiai pareiškę savo tikėjimą ir 
meilę, yra labai glaudžiai sujungti su mumis Kristuje. Su 
ypatingu jautrumu ji gerbė!9š juos drauge su palaimintąja 
Mergele Marija bei šventaisiais angelais ir meldė juos už- 
tarti bei padėti. Prie šių netrukus priskyrė kitus, artimiau 
sekusius Kristaus skaistybe ir neturtu,** pagaliau dar 
kitus, krikščioniškųjų dorybių spindesiu!5* ir ypatingomis 
Dievo dovanomis uždegusius tikinčiuosiuose pagarbą ir 
norą sekti jais.199 

Savo gyvenimu ištikimai sekę Kristumi, tie žmonės 
yra mums naujas aktstinas ieškoti būsimosios buveinės 
(plg. Žyd. 13, 14 ir 11, 10). Jie drauge nurodo tikrai saugų 
kelią, kuriuo kiekvienas pagal savo padėtį ir sąlygas, ne- 
paisydami šio pasaulio nepastovumo, galime pasiekti to- 
bulą vienybę su Kristumi — šventumą.**7 Tuose tobuliau 
perkeistuose atspindėti Kristui (plg. 2 Kor. 3, 18) mūsų 
žmogiškosios prigimties broliuose Dievas gyvai pasirodo 
esąs Žmonių tarpe ir apreiškia savo veidą. Juose jis pats 


152 Plg. daugelį įrašų Romos katakombose. 

153 Pig. Gelazijaus I dekr. De libris recipiendis, 3: PL 59, 160; 
Denz. 165 (353). 

154 Plg. šv. Metodijaus Symposion, VII, 3: GCS, 74 psl. 

155 Plg. Benedikto XV Decretum approbationis virtutum in 
Causa beatificationis et canonizationis Servi Dei Ioannis Nepomu- 
ceni Neumann: AAS 14 (1922), 23 psl. — daugelį Pijaus XI kalbų 
apie šventuosius: Inviti alV'eroismo. Discorsi... I-III t, Roma 1941 
-42, perdėm — Pijaus XII Discorsi e Radiomessaggi X, 37-43 psl. 

156 Pig. Pijaus XII encikl. Mediator Dei, 581 psl. 

157 Plg. žyd. 13, 7; Ekl. 44-50; Žyd. 11, 3-40. Plg. taip pat Pijaus 
XII encikl. Mediator Dei, 582-583 psl. 

mums kalba, rodo savo karalystę*?* ir galingai į ją trau- 
kia tokia daugybe liudininkų (plg. Žyd. 12, 1) ir tokiu 
evangelinės tiesos patvirtinimu. 

Tačiau dangaus gyventojus garbingai minime ne vien 
dėl jų pavyzdžio, bet dar labiau dėl to, kad jiems reiškia- 
ma broliška meilė stiprintų Dvasioje visos Bažnyčios vie- 
nybę (plg. Efez. 4, 1-6). Mat, kaip krikščioniškas bend- 
ravimas su žemės keleiviais mus labiau su Kristumi su- 
artina, taip artimas ryšys su šventaisiais mus su juo su- 
jungia. O iš jo, kaip iš versmės ir galvos, teka kiekviena 
malonė ir pačios Dievo tautos gyvybė.!*? 

Mums labai dera mylėti šiuos Jėzaus Kristaus drau- 
gus ir paveldėjimo dalininkus, kurie drauge yra mūsų 
broliai ir įžymūs geradariai. Dera dėkoti už juos Dievui!“ 
ir „nuolankiai į juos kreiptis, šaukiantis maldų bei galin- 
gos pagalbos, kai norime išprašyti malonių per jo Sūnų 
Jėzų Kristų, mūsų Viešpatį, vienintelį Atpirkėją ir Išga- 
nytoją“.!6! Juk kiekvienas mūsų aktas, kuriuo tikrai pa- 
reiškiame meilę dangaus gyventojams, pačia savo prigim- 
timi yra nukreiptas ir kyla į Kristų, „visų šventųjų vai- 
niką“,'*2 0 per jį į Dievą, nuostabų ir garbingą savo šven- 
tuosiuose.193 

Mūsų vienybė su dangaus Bažnyčia yra kilniausiu 
būdu įgyvendinama, kuomet, ypač šventąja liturgija, ku- 
rioje sakramentų ženklais mus veikia šventoji Dvasia, 
bendrai džiaugdamiesi šloviname dieviškąją didybę.!“* 


158 Plg. I Vatikano susirinkimo dogm. konst. de fide catholica, 
III sk.: Denz. 1794 (3013). 

159 Plg. Pijaus XII encikl. Mystici Corporis, 216 psl. 

160 Apie dėkingumą šventiesiems plg. Diehl, Inseriptiones lati- 
nae christianae veteres, Berlin 1925, I, 2008, 2382 nr. ir perdėm. 

161 Tridento susirinkimas, 25 sesija, de invocatione... Sancto- 
rum: Denz. 984 (1821). 

162 Romos apeigų brevierius, Visų šventųjų diena, invitatorium. 

163 Pig. pvz. 2 Tes. 1, 10. 

164 JI Vatikano susirinkimo konst. šventoji liturgija, 104 nr. 

Tuomet visi, atpirkti Kristaus kraujų iš kiekvienos gimi- 
nės, kalbos, šalies bei tautos (plg. Apr. 5, 9), suburti į 
vieną Bažnyčią, vieninga garbės giesme aukštiname Die- 
vą trijuose asmenyse. Taigi eucharistine auka mes glau- 
džiausiu būdu įsijungiame į dangaus Bažnyčios kultą, su 
ja bendraudami ir pagarbiai minėdami visų pirma šlovin- 
gąją Mergelę Mariją, šventąjį Juozapą, palaimintuosius 
apaštalus, kankinius ir visus šventuosius.165 


Pastoraciniai nurodymai 

51. šis šventasis Sinodas su gilia pagarba perima gir- 
tiną mūsų protėvių tikėjimą, jog gyvybiškai bendraujame 
su broliais, kurie yra pasiekę dangaus garbę arba po mir- 
ties tebesiskaidrina. Drauge iš naujo pateikia, ką nutarė 
antrasis Nikėjos,!99 Florencijos!“ ir Tridento!9s Bažnyčios 
susirinkimai. Taip pat ganytojo rūpestingumu ragina vi- 
sus, kuriuos tai liečia, stengtis pašalinti arba pataisyti 
kiekvieną piktnaudžiavimą, perdėjimą arba apleidimą, 
kuris šen bei ten galėjo įsibrauti, ir visa atitaisyti dides- 
nei Kristaus ir Dievo šlovei. 

Tad temoko jie tikinčiuosius, kad tikrasis šventųjų 
garbinimas remiasi ne tiek išorinių aktų gausa, kiek gilia, 
veiklia mūsų meile, kuria didesnei savo ir Bažnyčios ge- 
rovei siekiame, „kad jų gyvenimo pavyzdys mus patrauk- 
tų, kad jų draugystė mus palaikytų, kad jų užtarimas 
mums padėtų“.!9? Iš kitos pusės, tepaaiškina tikintiesiems, 
kad mūsų bendravimas su šventaisiais, jei tik yra suvo- 
kiamas pilnesne tikėjimo šviesa, ne tik nesilpnina garbi- 


165 Kanonas Romos apeigų Mišiose. 

166 Act. VII: Denz. 302 (600). 

167 Decretum pro Graecis: Denz. 693 (1304). 

168 25. sesija, de invocatione, veneratione et religuiis Sanctorum 
et sacris imaginibus: Denz. 984—-988 (1821-1824); 25.sesija, Decretum 
de Purgatorio: Denz. 983 (1820); 6 sesija, Decretum de iustifica- 
tione, 30 kan,: Denz. 840 (1580). 

169 Kai kurioms diecezijoms leista prefacija. 


nimo kulto, skiriamo Dvasioje per Kristų Dievui Tėvui, 
bet, priešingai, jį gausiai praturtina.!70 

Mes visi, kurie esame Dievo vaikai ir sudarome vieną 
šeimą Kristuje (plg. Žyd. 3, 6), meile ir tuo pačiu šven- 
čiausiosios Trejybės garbinimų bendraudami savo tarpe 
atitinkame Bažnyčios pašaukimo aukštybes ir dalyvauja- 
me atbaigtos garbės liturgijoje, ja iš anksto gėrėdamiesi.!7! 
Kai pasirodys Kristus ir garbingai prisikels mirusieji, Die- 
vo spindesys apšvies dangaus miestą, ir jo žiburys bus 
Avinėlis (plg. Apr. 21, 24). Tuomet visa šventųjų Bažny- 
čia, džiaugdamasi didžiausia meilės laime, garbins Dievą 
ir „„Avinėlį, kurs buvo užmuštas“ (Apr. 5, 12), vienu bal- 
su sakydama: ,Sėdinčiajam soste ir Avinėliui palaimini- 
mas, gyrius, garbė ir valdžia per amžių amžius“ (Apr. 
5, 13). 


VIII SKYRIUS 


PALAIMINTOJI MERCELĖ MARIJA, DIEVO CIMDYTOJA, 
KRISTAUS IR BAŽNYČIOS PASLAPTYJE 


I. Įvadas 


Marija ir išganymo paslaptis 
52. Be galo geras ir išmintingas Dievas, norėdamas 
atbaigti pasaulio atpirkimą, „atėjus laiko pilnybei, siuntė 
savo Sūnų, padarytą iš moteriškės, ... kad mes gautu- 
mėm įsūnystę“ (Gal. 4, 4-5). „Jis dėl mūsų, žmonių, dėl 
170 Plg. šv. Petro Kanizijaus Catechismus Maior seu Summa 
Doctrinae christianae, III sk. (F. Streicher, krit. leid.), I d., 15-16 


psl, 44 nr. ir 100-101 psl. 49 nr. 
171 Pig. II Vatikano susirinkimo konst. šventoji liturgija, I sk., 


8 nr. 

mūsų išganymo, nužengė iš dangaus, šventosios Dvasios 
veikimu iš Mergelės Marijos priėmė kūną“.!/"* Ta die- 
viškoji išganymo paslaptis yra mums apreiškiama ir tę- 
siama Bažnyčioje, kurią Viešpats įsteigė kaip savo kūną. 
Joje tikintieji, laikydamiesi Kristaus, galvos, ir bendrau- 
dami su visais jo šventaisiais, taip pat turi pagarbiai mi- 
nėti „šlovingąją Mergelę Mariją, Dievo, mūsų Viešpaties 
Jėzaus Kristaus Motiną.!18 


Marija — Dievo ir mūsų Motina 


53. Mergelė Marija, angelui apreiškiant širdimi bei 
kūnu priėmusi Dievo Žodį ir atnešusi pasauliui Gyvenimą, 
yra pripažįstama ir gerbiama kaip tikra Dievo ir Atpir- 
kėjo Motina. Dėl savo Sūnaus nuopelnų kilnesniu būdu 
atpirkta ir su juo glaudžiai, neatskiriamai susieta, ji yra 
atžymėta aukščiausia paskirtimi ir garbe — būti Dievo 
Sūnaus gimdytoja, o tuo pačiu didžiai mylima Tėvo duk- 
teria ir Šventosios Dvasios buveine, šia nepaprasta malo- 
nės dovana ji toli pralenkia visus kūrinius tiek danguje, 
tiek žemėje. Tačiau, kaip Adomo palikuonė, ji yra drauge 
sujungta su visais išganytaisiais žmonėmis. Ji netgi yra 
„tikra (Kristaus) narių motina, ... nes savo meile padėjo 
Bažnyčioje gimti tikintiesiems, kurie yra Kristaus, tos 
Bažnyčios galvos, nariai“.1* Tad ji yra sveikinama kaip 
nepaprastai kilni ir iš visų išsiskirianti Bažnyčios narė, 
kaip jos tikėjimo ir meilės atvaizdas ir gražiausias pa- 
vyzdys. Katalikų Bažnyčia, šventosios Dvasios mokoma, 
gerbia ją su sūnaus prisirišimu kaip mieliausią motiną. 


172 Tikiu Romos apeigų Mišiose: Konstantinopolio tikėjimo iš- 
pažinimas: Mansi 3, 566. Plg. Efezo susirinkimą, t.p. 4, 1130 (drauge 
t.p. 2, 665 ir 4, 1071) — Kalchedono susirinkimą, t.p. 7, 111-116 — 
II Konstantinopolio susirinkimą, t.p. 9, 375—-396. 

173 Kanonas Romos apeigų Mišiose. 


i'4šv Augustinas, De S. Virginitate, 6: PL 40, 399. 

Šio skyriaus tikslas 

54. Išdėstydamas mokslą apie Bažnyčią, kurioje die- 
viškasis Atpirkėjas veikia mūsų išganymui, šventasis Si- 
nodas taip pat rūpestingai siekia nušviesti du dalykus: 
palaimintosios Mergelės vaidmenį įsikūnijusio Žodžio ir 
Mistinio kūno paslaptyje ir atpirktųjų žmonių prievoles 
Dievo Gimdytojai, Kristaus ir žmonių, ypač tikinčiųjų, 
Motinai. Tačiau tuo neketina nei teikti išsamaus mokslo 
apie Mariją, nei išspręsti klausimų, kurių teologai dar 
nėra pilnai nušvietę, Tad tebūnie ir toliau teisėtai laiko- 
masi laisvai išdėstomų katalikų mokyklose nuomonių apie 
tą, kuri šventojoje Bažnyčioje po Kristaus užima garbin- 
giausią ir mums artimiausią vietą.!“5 


II. Palaimintosios Mergelės vaidmuo 
išganymo plane 


Senasis Testamentas 

55. Šventasis Senojo ir Naujojo Testamento Raštas 
bei garbingoji Tradicija vis aiškiau nušviečia ir tarytum 
pastato prieš akis Gelbėtojo Motinos vaidmenį išganymo 
plane. Senojo Testamento knygos aprašo išganymo isto- 
riją, palengva ruošiančią kelią ateiti į pasaulį Kristui. Tie 
ankstyviausi dokumentai, kaip juos Bažnyčia aiškina, ir 
tolimesnio, pilno apreiškimo šviesa išryškina ir palaipsniui 
vis stipriau iškelia moters, Atpirkėjo Motinos, bruožus. 

Toji šviesa parodo ją jau pranašiškai pavaizduotą nuo- 
dėmėn įpulusiems pirmiesiems tėvams duotu pažadu, jog 
žaltys bus nugalėtas (plg. 1 Moz. 3, 15). Panašiai ją reiš- 
kia mergaitė, pradėsianti ir pagimdysianti sūnų, kuris 
vadinsis Emanueliu (plg. Iz. 7, 14: Mik. 5, 2-3; Mt. 1, 


175 Plg. Pauliaus VI kalbą Susirinkime, 1963 m. gruodžio 4 d.: 
AAS 56 (1964), 37 psl. 

22-23). Ji užima pirmąją vietą tarp Viešpaties nuolan- 
kiųjų ir beturčių, kurie viltingai iš jo tikisi ir sulaukia 
išganymo. Pagaliau su ja, prakilniąja Siono dukteria, 
ateina ilgai lauktas pažadėtasis metas. Dievo Sūnus pri- 
ima iš jos žmogaus prigimtį, kad savo kūno paslaptimis 
išgelbėtų žmoniją iš nuodėmės; prasideda nauja išganymo 
santvarka. 


Apreiškimas 

56. Gailestingumo Tėvas norėjo, kad iš anksto paskir- 
toji Motina pareikštų savo sutikimą prieš Sūnui įsikūni- 
jant. Tuo būdu, moteriai prisidėjus prie mirties, moteris 
taip pat turėjo prisidėti prie gyvybės. Tai nepaprastai 
tinka Jėzaus Motinai, davusiai pasauliui patį Gyvenimą, 
kuris visa atnaujina, Motinai, Dievo apipiltai tokio už- 
davinio vertomis dovanomis. 

Tad nė kiek nesistebėtina, kad Bažnyčios Tėvų tarpe 
įsigalėjo paprotys Dievo Gimdytoją vadinti visiškai šven- 
ta ir jokio nusikaltimo dėmės nepaliesta, laikyti ją tarsi 
nauja būtybe, šventosios Dvasios sukurta!“ Nuo pat 
pirmojo prasidėjimo akimirksnio Nazareto Mergelę puo- 
šia iš visų išsiskiriančio šventumo spindesys. Dievo įsa- 
kyto apreiškiančio angelo pasveikinta kaip „malonės pil- 
noji“ (plg. Lk. 1, 28), dangaus pasiuntiniui ji atsako: 
„Štai aš Viešpaties tarnaitė; tebūnie man, kaip tu pasa- 
kei“ (Lk. 1, 38). 

Tuo būdu Marija, Adomo duktė, sutikdama sų Dievo 
žodžių, tapo Jėzaus Motina. Ji priėmė išganingąją Dievo 
valią visa širdimi, jokios nuodėmės nekliudoma, ir visiškai 


176 Plg. šv. Germano Konst. Hom. in Annunt, Deiparae: PG 98, 
328 A; in Dorm. 2: 357 kol. — Anastazo Ant. Serm. 2 de Annunt., 
2: PG 89, 1377 AB; Serm. 3, 2: 1388 C kol. — šv. Andriejaus Kret. 
Can. in B. V. Nat., 4: PG 97, 1321 B; In B. V. Nat., 1: 812 A kol; 
Hom. in dorm., 1: 1068 C kol. — šv. Sofronijaus Or. 2 in Annunt., 
18: PG 87 (3), 3237 BD. 


91 


pasišventė, kaip Viešpaties tarnaitė, savo Sūnaus asme- 
niui ir darbui. Nuo jo priklausydama ir su juo veikdama, 
visagalio Dievo malone tarnavo atpirkimo paslapčiai. 

Tad pagrįstai Bažnyčios Tėvai galvoja, kad Marija 
nebuvo vien pasyviai Dievo panaudota, bet laisvu tikėji- 
mu ir paklusnumu bendradarbiavo žmonių išganymo dar- 
be. šv. Ireniejus sako, jog ji, „,paklusdama tapo ir savo 
ir visos žmonijos išganymo priežastimi“.!/" Nemaža se- 
nųjų Bažnyčios Tėvų savo pamoksluose mėgsta su juo 
teigti: „Ievos neklausymo mazgą atmezgė Marijos klus- 
numas; ką mergelė Ieva surišo netikėdama, tai mergelė 
Marija atrišo tikėjimu“.'* Lygindami su Ieva, Mariją jie 
vadina „gyvųjų motina“!"? ir dažnai tvirtina, jog „mirtis 
iš Ievos, gyvenimas iš Marijos“ 180 


Jėzaus vaikystės metas 


57. Šią mergelės Motinos vienybę su Sūnumi išgany- 
mo darbe regime nuo pat Kristaus prasidėjimo iki mirties. 
Elzbieta atskubėjusią aplankyti Mariją vadina palaimin- 
ta, kad tikėjo pažadėtajam išganymui, o pirmtakas pra- 
džiunga motinos įsčiose (plg. Lk. 1, 41—45). Paskui ma- 
tome Dievo Motiną džiaugsmingai rodant piemenims ir 
išminčiams savo pirmagimį Sūnų, kurio gimimas nesuma- 
žino, bet pašventė jos, nepaliestosios mergelės, padėtį.!*! 

Atnešusi jį šventyklon ir įteikusi beturčių auką, ji 
girdėjo Simeoną pranašaujant, jog Sūnus bus prieštara- 


177 Adv. Haer, III, 22, 4: PG 7, 959 A; Harvey 2, 123. 

178 t.p.; Harvey 2, 124. 

179 šv, Epifanijus, Haer. 78, 18: PG 42, 728CD-729AB. 

180 šv. Jeronimas, Epist. 22, 21: PL 22, 408. Plg. šv. Augustino 
Serm. 51, 2, 3: PL 38, 335; Serm. 232, 2: 1108 kol. — šv. Kirilo Jeruz. 
Catech. 12, 15: PG 33, 741 AB — šv. Jono Auks. in Ps. 44: PG 55, 
193 — šv. Jono Damask. Hom. 2 in dorm. B. M. V., 3: PG 96, 728. 

131 Plg. Laterano susirinkimo, 649 m., 3 kan.: Mansi 10, 1151 — 
šv. Leono Did. Epist. ad Flav.: PL 54, 759 — Kalchedono susirin- 
kimą: Mansi 7, 462 — šv. Ambraziejaus De inst. virg.: PL 16, 320. 

vimo ženklas, o jos sielą pervers kalavijas, kad būtų ap- 
reikštos daugelio širdžių mintys (plg. Lk. 2, 34-35). Pra- 
rastą ir skausmingai ieškotą vaikelį Jėzų gimdytojai rado 
šventovėje besirūpinantį savo Tėvo reikalais. Sūnaus at- 
sakymo jie nesuprato. Bet Motina visa tai laikė savo šir- 
dyje ir mąstė apie tai (plg. Lk. 2, 41-51). 


Jėzaus viešojo gyvenimo laikotarpis 

58. Viešojo Jėzaus gyvenimo metu jo Motina reikš- 
mingai pasirodo nuo pat pradžios. Galilėjos Kanos vestu- 
vėse, užjausdama kitus, savo užtarimu ji nulėmė Mesijo 
Jėzaus stebuklų pradžią (plg. Jn. 2, 1-11). Sūnaus pa- 
mokslų metu ji girdėjo, kaip, iškeldamas Karalystę virš 
kūno ir kraujo reikalų bei ryšių, jis vadino palaimintais 
tuos, kurie klauso ir laikosi Dievo žodžių (plg. Mk. 3, 35 
par. Lk. 11, 27-28); ji tai ištikimai vykdė (plg. Lk. 2, 
19 ir 51). 

Tokiu būdu ir palaimintoji Mergelė keliavo tikėjimo 
taku ir ištikimai palaikė vienybę sų Sūnumi iki kryžiaus, 
prie kurio ne be Dievo plano stovėjo (plg. Jn. 19, 25). 
Ten ji skaudžiai kentėjo drauge su savo Vienatiniu ir mo- 
tinos širdimi jungėsi su jo auka, meilingai sutikdama, kad 
būtų aukojama jos pagimdytoji atnaša. Pagaliau to paties 
Kristaus Jėzaus, mirštančio ant kryžiaus, buvo duota 
mokiniui kaip motina šiais žodžiais: Moteriške, štai tavo 
sūnus (plg. Jn. 19, 26—27) .182 


Šv. Dvasios nužengimo tarpsnis 

59. Dievo planu žmonių išganymo paslaptis turėjo 
būti iškilmingai apreikšta vien tuomet, kai bus atsiųsta 
Kristaus pažadėtoji šventoji Dvasia. Todėl prieš Sekmi- 
nes matome, kad apaštalai „buvo sutartinai ištvermingi 


182 Plg. Pijaus XII encikl. Mystici Corporis, 247-48 psl. 


93 


maldoje drauge su moterimis, su Jėzaus Motina Marija ir 
su jo broliais“ (Apd. 1, 14). Marija taip pat savo maldo- 
mis prašė ateiti Dvasią, kuri jau apreiškimo metu buvo 
apdengusi ją savo šešėlių. 

Pagaliau, apsaugota nuo bet kokios gimtosios kaltės 
dėmės,'*3 baigusi žemės gyvenimo kelią, nekaltoji Mergelė 
buvo su kūnu ir siela paimta į dangaus garbę?ė* ir Vieš- 
paties išaukštinta kaip visatos karalienė, kad būtų pana- 
šesnė į savo Sūnų, viešpataujančiųjų Viešpatį (plg. Apr. 
19, 16) ir nuodėmės bei mirties nugalėtoją“.195 


III. Palaimintoji Mergelė ir Bažnyčia 


Marija ir Krisiaus tarpininkavimas 


60. Vienas tėra mūsų tarpininkas, kaip sako apašta- 
las: „Vienas yra Dievas, vienas taip pat tarpininkas tarp 
Dievo ir žmonių, Žmogus, Kristus Jėzus; jis pats save 
davė atpirkimą už visus“ (1 Tim. 2, 5-6). Marijos moti- 
niškumas žmonėms šio vienintelio Kristaus tarpininkavi- 
mo jokiu būdu netemdo ir nemažina, bet parodo jo pa- 
jėgumą. Juk visa išganingoji palaimintosios Mergelės įta- 
ka žmonijai kyla ne iš kokios nors vidinės būtinybės, bet 
iš laisvo Dievo noro. Ji plaukia iš Kristaus nuopelnų per- 
tekliaus ir yra grindžiama jo tarpininkavimu, nuo kurio 
visiškai priklauso ir iš kurio semiasi visą savo pajėgumą. 

183 Plg. Pijaus IX bulą Ineffabilis, 1954 m. gruodžio 8 d.: Acta 
Pii IX, 1, I, 616 psl.; Denz. 1641 (2302). 

184 Plg. Pijaus XII apašt. konst. Munificentissimus Deus, 1950 
m. lapkričio 1 d.: AAS 42 (1950); Denz. 2333 (3903) — šv. Jono 
Damask. Enc. in dorm. Dei genitricis, Hom. 2 ir 3: PG 96, 721-761, 
ypač 728 B kol. — šv. Germano Konst. In SS. Dei gen dorm. Serm. 
1: PG 98 (6), 340-348; Serm. 3: 361 kol. — šv. Modesto Jeruz. 
In dorm. SS. Deiparae: PG 86 (2), 3277-3312. 

185 Plg. Pijaus XII encikl. Ad caeli Reginam, 1954 m. spalio 
11 d.: AAS 46 (1954), 633-636 psl.; Denz. 3913 tt. — šv. Andriejaus 


Kret. Hom. 3 in dorm. SS. Deipare: PG 97, 1089-1109 — šv. Jono 
Damask. De fide orth., IV, 14: PG 94, 1153-1161. 


94 


Tai jokiu būdu netrukdo tikintiesiems betarpiškai jungtis 
su Kristumi, bet, priešingai, dar padeda. 


Marijos motinystė 


61. Palaimintoji Mergelė nuo amžių buvo skirta Die- 
vo Žodžio įsikūnijimu tapti Dievo motina. Jo apvaizdai 
tvarkant, šioje žemėje ji buvo kilni Atpirkėjo motina, ki- 
tus didžiadvasiškumu pralenkianti padėjėja ir nuolanki 
Viešpaties tarnaitė. Pradėdama, pagimdydama, auginda- 
ma, paaukodama šventykloje Kristų Tėvui, drauge ken- 
tėdama su mirštančiu ant kryžiaus Sūnumi, nepalygina- 
mu būdu ji padėjo Atpirkėjui įvykdyti savo uždavinį — 
klusnumu, tikėjimu, viltimi ir ugninga meile atstatyti 
antgamtinį sielų gyvenimą. Todėl malonės plotmėje ji 
tapo mūsų motina. 

62. ši Marijos motinystė malonės plane prasidėjo, kai 
apreiškimo metu ji ištikimai pareiškė savo sutikimą, kurį 
nesvyruodama išlaikė po kryžium. Ta motinystė nepa- 
liaujamai tęsiasi, iki visi išrinktieji bus galutinai apvai- 
nikuoti. Paimta į dangų, nesiliovė eiti šių išganingų pa- 
reigų, bet daugeriopu užtarimu ir toliau neša mums am- 
žinojo išganymo dovanas.““ Motiniškos meilės vedama, 
ji rūpinasi savo Sūnaus broliais, kurie dar tebekeliauja, 
pavojų ir vargų supami, iki pasieks laimingąją tėviškę. 
Todėl Bažnyčioje šaukiamasi palaimintosios Mergelės, va- 
dinant ją Užtarėja, Padėjėja, Pagalba, Tarpininke.!*' 


186 Plg. Kleutgeno pataisytą tekstą de mysterio Verbi incarnati, 
IV sk.: Mansi 53, 290 — šv. Andriejaus Kret. In nat. Mariae, sermo 
4: PG 97, 865 A — šv. Germano Konst. In annunt. Deiparae: PG 93, 
321 BC; In dorm. Deiparae, III: 361 D kol. — šv. Jono Damask. 
In dorm. B. V. Mariae, Hom. 1, 8: PG 96, T12BC-T13A. 

187 Plg. Leono XIII encikl. Adiutricem populi, 18395 m. rugsėjo 
5 d.: ASS 15 (1895-96), 303 psl. — šv. Pijaus X encikl. Ad diem 
illum, 1904 m. vasario 2 d.: S. Pii X Acta I, 154 psl; Denz. 1978 a 
(3370) — Pijaus XI encikl. Miserentissimus Redemptor, 1928 m. 
gegužės 8 d.: AAS 20 (1928), 78 psl. — Pijaus XII radijo kalbą 
1946 m. gegužės 13 d.: AAS 38 (1946), 266 psl. 

Tačiau tai suprantama tokiu būdu, kuris nieku nei ma- 
žina nei papildo vienintelio tarpininko Kristaus garbės ir 
galios.18š 

Joks kūrinys niekada negali būti laikomas lygus įsi- 
kūnijusiam Žodžiui ir Atpirkėjui. Tačiau, kaip Kristaus 
kunigystėje įvairiu būdu dalyvauja tiek šventieji tarnai, 
tiek tikinčioji tauta, ir kaip vienas Dievo gerumas yra 
tikrai skirtingais būdais paskleistas kūriniuose, taip ir 
vienintelis Atpirkėjo tarpininkavimas ne šalina, bet ža- 
dina įvairių kūrinių bendradarbiavimą, kylantį iš vieno 
šaltinio. 

Tokį priklausomą Marijos vaidmenį Bažnyčia nedve- 
jodama pripažįsta, nuolat patiria ir diegia į tikinčiųjų 
širdį, kad, remdamiesi jos motiniška globa, būtų artimiau 
susiję su Tarpininku ir Išganytoju. 


Marija — Bažnyčios paveikslas 

63. Dieviškosios motinystės dovana ir paskirtimi, 
kuri ją jungia su Sūnumi Atpirkėju, ir savo ypatingomis 
malonėmis bei pareigomis palaimintoji Mergelė yra taip 
pat glaudžiai susieta su Bažnyčia. Kaip jau šv. Ambra- 
ziejus mokė, Dievo Motina Bažnyčią vaizduoja tikėjimu, 
meile ir tobula vienybe su Kristumi.!*? Juk Bažnyčia taip 
pat teisingai yra vadinama motina ir mergele. Todėl jos 
paslaptyje palaimintoji Mergelė užima pirmąją vietą, pra- 
kilniu ir nepalyginamu būdu šviesdama tiek mergelės, 
tiek motinos pavyzdžiu.!?0 

Būdama tikinti ir klusni, Marija pagimdė žemėje patį 
Tėvo Sūnų, nepažindama vyro, apdengta šventosios Dva- 


188 šv. Ambraziejus, Epist. 63: PL 16, 1218. 

189 šv. Ambraziejus, Expos. Le., II, 7: PL 15, 1555. 

190 Plg. Pseudo-Petro Dam. Serm. 63: PL 144, 861 AB — šv. 
Viktoro Godfrido In nat. B. M., rankraštis Paryžiuje, Mazarine, 
1002, 109r fol. — Gerhohus Reich. De gloria et honore Filii hominis, 
10: PL 194, 1105 AB. 

sios šešėliu, kaip naujoji Ieva — be jokio abejojimo tikė- 
dama ne senojo žalčio, o Dievo pasiuntinio žodžiais. Ji 
pagimdė Sūnų, Dievo skirtą būti pirmagimiu tarp dauge- 
lio brolių (plg. Rom. 8, 29), tai yra tikinčiųjų, prie kurių 
gimimo ir auklėjimo ji prisideda motinos meile. 

64. Žvelgdama į paslėptąjį Marijos šventumą, sek- 
dama jos meile, ištikimai vykdydama Tėvo valią ir su 
tikėjimu priimdama Dievo žodį, Bažnyčia ir pati tampa 
motina. Mokymu ir krikštu ji gimdo naujam gyvenimui 
Šventosios Dvasios pradėtus ir iš Dievo gimusius vaikus. 
Ji taip pat yra mergelė, kuri tvirtai ir tyrai laikosi Sužie- 
duotiniui duotojo pažado ir, sekdama savo Viešpaties Mo- 
tina, veikiant Šventosios Dvasios galiai, mergelės nelie- 
čiamybe išsaugo pastovų tikėjimą, gają viltį, nuoširdžią 
meilę.'9! 


Marija — dorybių pavyzdys 

65. Palaimintosios Mergelės asmenyje Bažnyčia jau 
pasiekė tobulumą; joje ji yra be dėmės ir raukšlės (plg. 
Efez. 5, 27). O tikintieji dar tebesistengia būti šventesni, 
apgalėdami nuodėmę. Todėl jie kelia savo akis į Mariją, 
šviečiančią visai išrinktųjų bendruomenei dorybių pa- 
vyzdžiu. 

Pamaldžiai ją prisimindama ir apmąstydama, ką joje 
atskleidžia žmogumi tapusio Žodžio šviesa, Bažnyčia, su 
didžia pagarba geriau įžvelgia giliąją Įsikūnijimo paslaptį 
ir darosi vis panašesnė į savo Sužieduotinį. Juk Marija, 
kuriai tenka toks svarbus vaidmuo išganymo istorijoje, 
tarytum sujungia ir atspindi savyje didžiausias tikėjimo 
tiesas. Todėl būdama minima ir gerbiama, ji veda tikin- 
čiuosius į savo Sūnų bei jo auką ir meilę Tėvui. O Kristaus 

191 šv. Ambraziejus, c. v. ir Expos. Le, X, 24-25: PL 15, 1810. 
šv. Augustinas, in Io. Tr. 13, 12: PL 35, 1499. Plg. Serm. 191, 2, 3: 


PL 38, 1010 ir t.t. Plg. taip pat Bėdos Garb. in Le. Expos. I, 2. sk.: 
PL 92, 330 — Izaoko Stel. Serm. 51; PL 194, 1863 A. 

garbės siekianti Bažnyčia darosi vis panašesnė į savo 
šviesųjį pavyzdį, nuolat augdama tikėjimu, viltimi ir mei- 
le, visur ieškodama ir klausydama Dievo valios. 

Kristus tam buvo šventosios Dvasios pradėtas ir gimė 
iš mergelės, kad Bažnyčios pastangomis gimtų ir augtų 
tikinčiųjų širdyse. Todėl ir savo apaštalavimo darbe Baž- 
nyčia pagrįstai žvelgia į pagimdžiusiąją Kristų. Tos Mer- 
gelės gyvenimas yra motiniškos meilės pavyzdys, kuris 
turi įkvėpti visus padedančius Bažnyčiai vykdyti jos apaš- 
talavimo uždavinį — atgimdyti žmones. 


IV. Palaimintosios Mergelės kultas 
Bažnyčioje 


Marijos kulto pobūdis 

66. Dieviškąja malone, po Sūnaus, Marija yra išaukš- 
tinta virš visų angelų ir žmonių kaip švenčiausioji Dievo 
Motina, dalyvavusi Kristaus paslaptyje. Tad Bažnyčia ją 
ypatingu būdu gerbia. Jau nuo seniausių laikų palaimin- 
tajai Mergelei yra reiškiama pagarba kaip „Dievo Gim- 
dytojai“, kurios apgynimo tikintieji visada šaukiasi, pa- 
vojų ir reikalų slegiami.'9? 

Ypač nuo Efezo susirinkimo Marijos kultas plito krikš- 
čionių tarpe: ėmė nuostabiai augti pagarba ir meilė, šau- 
kimasis jos ir sekimas ja, kaip pati pranašiškai buvo pa- 
sakiusi: „Visos kartos vadins mane palaiminta, nes dide- 
lių dalykų padarė man Galingasis“ (Lk. 1, 48). Tasai kul- 
tas — toks jis visada Bažnyčioje buvo — yra visiškai 
ypatingas. Tačiau jis iš esmės skiriasi nuo garbinimo kul- 
to, kuris yra reiškiamas įsikūnijusiam Žodžiui, o taip pat 
ir Tėvui bei Šventajai Dvasiai. Tam garbinimui jis ne- 
paprastai pasitarnauja. 


192 „Tavo apgynimo šaukiamės“. 

Laikydamasi sveikos ir teisingos doktrinos, Bažnyčia 
patvirtino įvairias pamaldumo formas Dievo Gimdytojai 
gerbti, pritaikytas laiko ir vietos sąlygoms, tikinčiųjų p0o- 
būdžiui ir dvasiai. Jomis gerbiant Motiną, yra deramai 
pažįstamas, mylimas, garbinamas ir Sūnus, kuriam visa 
yra (plg. Kol. 1, 15-16) ir kuriame visai amžinojo Tėvo 
„pilnybei patiko apsigyventi“ (Kol. 1, 19). Jomis ger- 
biant Motiną, vykdomi Sūnaus įsakymai. 


Pastoraciniai nurodymai 


67. šventasis Sinodas apgalvotai pateikia šią katalikų 
doktriną. Drauge jis ragina visus Bažnyčios vaikus didžia- 
dvasiškai palaikyti palaimintosios Mergelės kultą, ypač 
liturginį, branginti papročius ir maldos būdus, kuriais ji 
gerbiama, ir apie kuriuos amžių būvyje mokančioji vy- 
resnybė yra palankiai atsiliepusi, ir tiksliai laikytis pra- 
eityje paskelbtųjų nutarimų apie Kristaus, palaimintosios 
Mergelės ir šventųjų paveikslų garbinimą.!93 

Teologus ir Dievo žodžio skelbėjus Sinodas primygti- 
nai skatina, ryškinant nepaprastą Dievo Gimdytojos kil- 
numą, vengti čia bet kokio klaidingo perdėjimo, čia bai- 
mingo dvasios siaurumo.“9“+ Mokančiosios Bažnyčios va- 
dovybėje gilindamiesi į Šventąjį Raštą, Bažnyčios Tėvus 
bei mokytojus ir liturgines apeigas, teisingai tenušviečia 
palaimintosios Mergelės vaidmenį ir privilegijas, kurios 
visada siejasi su visos tiesos, tobulybės ir pagarbos šalti- 
niu — Kristumi. Rūpestingsi tevengia tokių žodžių ir dar- 
bų, kurie galėtų atsiskyrusiesiems broliams ar bet kuriems 
kitiems klaidingai atvaizduoti tikrąjį Bažnyčios mokslą. 


193 II Nikėjos susirinkimas, 787 m.: Mansi 13, 378-379; Denz. 
302 (600-601). Tridento susirinkimas, 25. sesija: Mansi 33, 171-172. 

194 Plg. Pijaus XII radijo kalbą, 1954 m. spalio 24 d.: AAS 46 
(1954), 679 psl.; encikl. Ad caeli Reginam, 1954 m. spalio 11 d.: 
AAS 46 (1954), 637 psl. 

O tikintieji teatsimena, kad tikrasis pamaldumas nėra 
koks nors bergždžias, praeinąs jausmas ir ne kokia nors 
tuščia lengvatikybė, bet kad jis plaukia iš tikro tikėjimo, 
kuris veda mus į Dievo Gimdytojos prakilnumo pripa- 
žinimą, skatina mylėti Mariją kaip motiną ir sekti jos 
dorybėmis. 


V. Marija — tikros vilties ir paguodos 
ženklas keliaujančiai Dievo tautai 


68. Danguje, jau garbingo kūno ir sielos, Marija spin- 
di kaip ateityje vainikuosimos Bažnyčios paveikslas ir 
pradžia. O žemėje, kol ateis Viešpaties diena (plg. 2 Petr. 
3, 10), ji šviečia keliaujančiai Dievo tautai kaip tikros 
vilties ir paguodos ženklas. 

69. Šį šventąjį Sinodą labai džiugina ir guodžia min- 
tis, kad ir tarp atsiskyrusiųjų brolių yra tokių, kurie 
deramai gerbia Viešpaties ir Išganytojo Motiną. Tai ypač 
pasakytina apie rytiečius, kurie su didžiu užsidegimu ir 
pamaldžia dvasia susirenka gerbti Dievo Gimdytojos, am- 
žinosios Mergelės.!95 

Visi krikščionys tegul karštai prašo Dievo ir žmonių 
Motiną, kad, padėjusi gimstančiai Bažnyčiai savo maldo- 
mis, ir dabar išaukštinta danguje virš visų palaimintųjų 
ir angelų, kartu su visais šventaisiais užtartų mus pas 
savo Sūnų. Teužtaria mus, iki visos tautų šeimos — ir pa- 
sipuošusios krikščionių vardu, ir dar nepažįstančios savo 
Išganytojo — džiaugsis taika ir santarve, susibūrusios į 
vieną Dievo tautą švenčiausiosios ir nedalomosios Trejy- 
bės garbei, 


195 Plg, Pijaus XI encikl. Ecelesiam Dei, 1923 m. lapkričio 12 d.: 
AAS 15 (1923), 581 psl. — Pijaus XII encikl. Fulgens corona, 1953 
m. rugsėjo 8 d.: AAS 45 (1953), 590-591 psl. 

DIEVIšKASIS 
APREIšKIMAS 


DOGMINĖ KONSTITUCIJA 


ĮVADAS 


1. Šventasis Sinodas pagarbiai priima ir su pasitikė- 
jimu skleidžia Dievo žodį, laikydamasis to, ką yra pasakęs 
apaštalas Jonas: „Skelbiame jums amžinąją gyvybę, kuri 
buvo pas Tėvą ir mums pasirodė, ką regėjome ir girdė- 
jome, tai skelbiame jums, kad ir jūs turėtumėte su mumis 
draugystę ir kad mūsų bendravimas būtų su Tėvu ir su 
jo Sūnumi Jėzumi Kristumi“ (1 Jn. 1, 2-3). Todėl, eida- 
mas Tridento ir I Vatikano susirinkimo pėdomis, Sinodas 
imasi dėstyti tikrąjį mokslą apie dieviškąjį apreiškimą ir 
jo perteikimą, kad, skelbiant išgelbėjimą, visas pasaulis 
klausydamas tikėtų, tikėdamas turėtų vilties, vildamasis 
mylėtų.! 


I SKYRIUS 


APREIŠKIMAS 


Apreiškimo prigimtis 

2. Geras ir išmintingas Dievas panorėjo apsireikšti ir 
atskleisti savo valios paslaptį (plg. Efez. 1, 9), jog žmo- 
nėms yra skirta per Kristų, įsikūnijusį Žodį, Dvasioje 
eiti pas Tėvą ir tapti dieviškosios prigimties dalininkais 
(plg. Efez. 2, 18; 2 Petr. 1, 4). Apreikšdamas save, nere- 
gimasis Dievas (plg. Kol. 1, 15; 1 Tim. 1, 17) iš didžios 
meilės kreipiasi į žmones kaip į draugus (plg. 2 Moz. 33, 
11; Jn. 15, 14-15) ir su jais kalbasi (plg. Bar. 3, 38), 


1 Plg. šv. Augustino De catechizandis rudibus, 4, 8: PL 40, 316. 

kviesdamas su juo bendrauti ir priimdamas juos savo 
draugystėn. 

Tą apreiškimo planą Dievas vykdo glaudžiai tarp sa- 
vęs susijusiais veiksmais ir žodžiais. Išganymo istorijoje 
atlikti jo darbai nušviečia ir patvirtina tai, ką mokė ir 
apie ką kalbėjo žodžiais, o žodžiai skelbia darbus ir iš- 
ryškina juose glūdinčią paslaptį. šiuo būdu atskleidžiama 
tiesa apie Dievą ir žmogaus išganymą visa savo gelmė 
sušvinta mums Kristuje, kuris yra viso apreiškimo tarpi- 
ninkas ir drauge pilnatvė.2 


Kelias į Evangelijos apreiškimą 

3. Visa Žodžiu kuriąs (plg. Jn. 1, 3) ir palaikąs Die- 
vas be perstojo kalba žmonėms apie save savo kūriniais 
(plg. Rom. 1, 19-20). O norėdamas parodyti jiems kelią 
į dangiškąjį išganymą, jis be to jau pat pradžioje net ir 
pats apsireiškė pirmiesiems tėvams. Jiems nupuolus, jis 
sužadino išganymo viltį (plg. 1 Moz. 3, 15), pažadėdamas 
atpirkimą. Jis ir toliau be paliovos rūpinosi žmonių gimi- 
ne, kad visiems, kurie ištvermingai daro gera, siekdami 
išganymo, suteiktų amžinąjį gyvenimą (plg. Rom. 2, 6-7). 
Savo metu jis pašaukė Abraomą, kad iš jo kiltų didi tauta 
(plg. 1 Moz. 12, 2-3). Po patriarchų Mozės ir pranašų pa- 
stangomis jis mokė tą tautą pažinti jį — vienintelį gyvą 
ir tikrą Dievą, rūpestingą Tėvą ir teisingą teisėją; mokė 
laukti pažadėtojo Atpirkėjo. Taip amžiams slenkant, jis 
paruošė kelią Evangelijai. 


Kristus — apreiškimo pilnaivė 
4. Dievas, daug kartų ir įvairiais būdais kalbėjęs pra- 


našų lūpomis, „paskiausiai, šiomis dienomis, kalbėjo 
mums per Sūnų“ (Žyd. 1, 1-2). Jis pasiuntė savo Sūnų, 


2 Plg. Mt. 11, 27; Jn. 1, 14 ir 17; 14, 6; 17, 1-3; 2 Kor. 3, 16 ir 
4, 6, Efez. 1, 3-14. 

amžinąjį Žodį, apšviečiantį visus žmones, tarp jų gyventi 
ir atskleisti jiems dieviškąsias paslaptis (plg. Jn. 1, 1-18). 
Taigi Jėzus Kristus, kūnu tapęs Žodis, pasiųstas kaip 
„Žmogus pas žmones“, „skelbia Dievo žodžius“ (Jn. 3, 34) 
ir atlieka išganymo darbą, kurį Tėvas jam pavedė (plg. 
Jn. 5,36; 17, 4). Kas jį mato, mato ir Tėvą (plg. Jn. 14, 9). 
Pačių savo buvimu ir pasirodymu, žodžiais ir darbais, 
ženklais ir stebuklais, ypač mirtimi ir garbingu prisikė- 
limu iš numirusiųjų ir pagaliau šventosios Dvasios atsiun- 
timu jis galutinai atbaigia apreiškimą. Dievišku liudijimu 
jis patvirtina, jog Dievas yra su mumis, kad išvaduotų 
mus iš nuodėmės bei mirties tamsybių ir prikeltų amži- 
najam gyvenimui. 

Krikščioniškoji išganymo santvarka, kaip naujas ir 
galutinis testamentas, jau niekada nenustos galios. Todėl 
nebelauktina jokio naujo viešo apreiškimo, iki garbingai 
pasirodys mūsų Viešpats Jėzus Kristus (plg. 1 Tim. 6, 14 
ir Tit. 2, 13). 


Apreiškimas priimtinas tikėjimu 

5. Apreiškiančiam Dievui privalomas „tikėjimo klus- 
numas“ (Rom. 16, 26; plg. Rom. 1, 5: 2 Kor. 10, 5-6), 
kuriuo Žmogus laisvai atiduoda visą save, „pilnai protu 
ir valia nusilenkdamas atsiskleidžiančiam Dievui“ ir no- 
romis pritardamas jo apreiškiamai tiesai. Šitokiam tikė- 
jimui reikia paruošiančios ir padedančios Dievo malonės 
bei vidinės Šventosios Dvasios pagalbos. Toji Dvasia pa- 
veikia širdį ir palenkia ją į Dievą, atveria dvasios akis ir 
padaro, kad „kiekvienas gėrisi, pritardamas tiesai ir jai 
tikėdamas“.* Kad apreiškimas būtų vis geriau supranta- 

3 Epist. ad Diognetum, 7, 4: Funk I, 403 psl. 

4I Vatikano susirinkimas, dogm. konst. de fide cath., III sk. 
de fide: Denz. 1789 (3008). 


5II Arausio susirinkimas, 7 kan.: Denz. 180 (377); I Vatikano 
susirinkimas, c.v.: Denz. 1791 (3010). 

mas, ta pati Šventoji Dvasia nuolat tobulina tikėjimą 
savo dovanomis. 


Apreiškimas ir prigimtas Dievo pažinimas 

6. Apreiškimu Dievas norėjo atskleisti save ir tai, 
kas jo amžinai nuspręsta apie žmonių išganymą, siekda- 
mas „pasidalyti dieviškaisiais turtais, kurie prašoka žmo- 
gaus supratimą“. 

Šventasis Sinodas išpažįsta, kad „Dievą, visų dalykų 
pradžią ir tikslą, tikrai galima pažinti prigimta žmogaus 
proto šviesa iš kūrinių“ (plg. Rom. 1, 20). Jis taip pat 
moko, „kad tas tiesas apie Dievą, kurios iš esmės žmo- 
gaus protui nėra neprieinamos, net dabartiniame žmoni- 
jos stovyje visi gali lengvai, su tvirtu įsitikinimu ir be 
jokios klaidos pažinti“, pasinaudodami apreiškimu. 


II SKYRIUS 


DIEVIšŠKOJO APREIŠKIMO PERTEIKIMAS 


Apaštalai ir jų įpėdiniai — apreiškimo šaukliai 

7. Maloningasis Dievas pasirūpino, kad tai, ką ap- 
reiškė visų tautų išganymui, būtų nepaliestai išsaugota 
amžiams ir perduota visoms kartoms. Viešpats Kristus, 
kuriame atbaigiamas visas aukščiausiojo Dievo apreiški- 
mas (plg. 2 Kor. 1, 20; 3, 16; 4, 6), įvykdė ir savo lūpomis 
paskelbė pranašų pažadėtąją Evangeliją. Apaštalams jis 
įsakė skelbti tą Evangeliją visiems kaip kiekvienos išga- 


6I Vatikano susirinkimas, dogm. konst. de fide cath., II sk. 
de revelatione: Denz. 1786 (3005). 


TT.p.: Denz. 1785 ir 1786 (3004 ir 3005). 

ningos tiesos ir dorovės šaltinį? tuo perteikiant jiems die- 
viškąsias dovanas. Tai ištikimai vykdė tie apaštalai, kurie 
pamokslais, pavyzdžiu bei patvarkymais perdavė tai, ką 
buvo girdėję iš Kristaus lūpų bei patyrę iš jo elgesio ir 
darbų arba sužinoję iš juos mokančios šventosios Dvasios. 
"Tai ištikimai vykdė ir tie apaštalai bei jų meto apaštališ- 
kos dvasios vyrai, kurie, tos pačios Šventosios Dvasios 
įkvėpti, išganymo tiesas užrašė,? 

Kad Evangelija būtų be paliovos Bažnyčioje pilnai ir 
gyvai išlaikoma, apaštalai paliko savo įpėdinius vysku- 
pus, „perduodami jiems savo pačių mokymo pareigas“.!“ 
Taigi šventoji Tradicija ir abiejų Testamentų Šventasis 
Raštas yra tarsi veidrodis, kuriame žemėje keliaujanti 
Bažnyčia žvelgia į Dievą, iš kurio visa gauna, iki ateis 
laikas, kuomet jį regės veidu į veidą — tokį, koks jis yra 
(plg. 1 Jn. 3, 2). 


Šventoji Tradicija 

8. Tai, ką skelbė apaštalai ir kas ypatingu būdu yra 
išreikšta įkvėptose knygose, turėjo būti nuolatiniu pavel- 
dėjimu išsaugota iki amžių pabaigos. Todėl apaštalai, per- 
duodami tai, ką patys gavo, ragina tikinčiuosius laikytis 
paveldėtojo mokslo, kuris yra juos pasiekęs gyvu žodžiu 
arba laiškais (plg. Jud. 3). 1! O perdavė apaštalai visa, 
kas padeda Dievo tautai šventai gyventi ir didėti jos 
tikėjimui. Taip Bažnyčia savo mokslu, gyvenimu bei kultų 
įamžina ir perduoda visoms kartoms save pačią ir tai, 
ką ji tiki. 

8 Plg. Mt. 28, 19-20 ir Mk. 16, 15 — Tridento susirinkimo, 4. se- 
sijos, dekr. de canonicis Seripturis: Denz. 783 (1501). 

9 Plg. Tridento susirinkimo c.v.—I Vatikano susirinkimo dogm. 
konst. de fide cath., II sk. de revelatione: Denz. 1787 (3006). 

10 šv. Ireniejus, Adv. Haer. III, 3, 1: PG 7, 848; Harvey 2, 9 psl. 


11 Plg. II Nikėjos susirinkimą: Denz. 303 (602) — IV Konstan- 
tinopolio susirinkimo, 10, sesijos 1 kan.: Denz. 336 (650-652). 

Šventosios Dvasios globojama, ši apaštalų kilmės Tra- 
dicija Bažnyčioje auga, nes didėja ir apreikštųjų dalykų 
ir žodžių supratimas. Tą supratimą praplečia tikinčiųjų 
mąstymas bei gilinimasis, visa svarstant savo širdyje (plg. 
Lk. 2, 19 ir 51). Jį praturtina vidinė dvasinių dalykų pa- 
tirtis ir mokymas tų, kurie su paveldėta vyskupyste tik- 
rai yra gavę tiesos malonę. Tad Bažnyčia per šimtmečius 
vis toliau žengia į dieviškosios tiesos pilnatvę, kol Dievo 
žodžiai joje pilnutinai įvyks. 

Šventųjų Bažnyčios Tėvų žodžiai liudija, kokia gyva 
yra ši Tradicija ir kaip ji lieja savo turtus į Bažnyčios 
tikėjimo ir maldos veiklą bei gyvenimą. Iš tos Tradicijos 
žinome pilną šventųjų knygų kanoną. Jos dėka šventasis 
Raštas yra geriau suprantamas ir įtakingesnis. Taip kita- 
dos prabilęs Dievas be perstojo kalbasi su savo mylimojo 
Sūnaus Sužieduotine. O Šventoji Dvasia, kurios dėka 
Evangelijos balsas gyvai skamba Bažnyčioje ir iš Bažny- 
čios sklinda po pasaulį, veda tikinčiuosius į visokią tiesą 
bei padeda Kristaus žodžiui tarpti juose (plg. Kol. 3, 16). 


Tradicijos ir Šventojo Rašto ryšys 

9. Šventoji Tradicija ir Šventasis Raštas yra glaudžiai 
tarp savęs susiję ir turi daug ką bendra. Juk abu jie plau- 
kia iš to paties šaltinio ir tarsi suauga į viena bei siekia 
to paties tikslo. Šventasis Raštas yra Dievo kalba ta pras- 
me, kad buvo parašytas šventosios Dvasios įkvėpimu. O 
Tradicija Jėzaus Kristaus ir šventosios Dvasios patikėtą 
apaštalams Dievo žodį nepažeistą perduoda jų įpėdiniams. 
Perduoda, kad, tiesos Dvasios apšviečiami, jie ištikimai 
jį saugotų, aiškintų ir skleistų. Taigi Bažnyčia ne vien iš 
Šventojo Rašto semiasi tikrumą apie visa, kas apreikšta. 


12 Plg. I Vatikano susirinkimo dogm. konst. de fide cath., IV sk. 
de fide et ratione: Denz. 1800 (3020). 

Todėl ir Tradiciją, ir Šventąjį Raštą reikia priimti su lygia 
meile ir abiems reikšti lygią pagarbą.!3 


Dievo žodis ir mokomoji Bažnyčios galia 

10. Šventoji Tradicija ir Šventasis Raštas sudaro vie- 
ną, šventą, Bažnyčiai pavestą Dievo žodžio lobį. Remda- 
masi tuo lobiu, visa šventoji tauta, susibūrusi apie savo 
ganytojus, ištvermingai laikosi apaštalų mokslo, broliškai 
mylisi, laužo duoną ir meldžiasi (plg. Apd. 2, 42). Taip 
vadovai ir tikintieji nepaprastai vieningai laikosi perteik- 
tojo tikėjimo — jį vykdo ir išpažįsta.!4 

Autentiškas užrašytojo arba kitaip perteiktojo!5 Dievo 
žodžio aiškinimas yra pavestas tik gyvajai mokančiai Baž- 
nyčiai,“69 kuri savo galią naudoja Kristaus vardu. Toji ga- 
lia neprašoka Dievo žodžio, bet jam tarnauja, mokydama 
tik tai, kas yra perteikta. Dievo liepiama ir Šventosios 
Dvasios padedama, Bažnyčios vyresnybė su meile tą žodį 
priima, šventai jį saugo ir ištikimai aiškina. Iš šio vieno 
tikėjimo lobyno ji semia visa, ką pateikia tikėti kaip ap- 
reikštąją tiesą. 

Užtat aišku, jog išmintingiausiu Dievo planu šventoji 
Tradicija, Šventasis Raštas ir mokomoji Bažnyčios galia 
yra taip tarp savęs susiję, kad vienas be kitų negali būti. 
O visi drauge, kiekvienas savo būdu, vienos šventosios 
Dvasios veikiami, sėkmingai prisideda prie sielų išganymo. 


23 Plg. Tridento susirinkimo, 4. sesijos, dekr. de canonicis Serip- 
turis: Denz, 783 (1501). 

14 Plg. Pijaus apašt. konst. Munificentissimus Deus, 1950 m. 
lapkričio 1 d.: AAS 42 (1950), 756 psl, drauge su šv. Kiprijono 
Epist. 66, 8: CSEL (Hartel) III B, 733 psl.: „Bažnyčia yra su ku- 
nigu sujungta tauta ir savo ganytoją sekanti kaimenė“. 

16 Plg. I Vatikano susirinkimo dogm. konst. de fide cath., III 
Sk. de fide: Denz. 1792 (3011). 

16 Plg. Pijaus XII encikl. Humani generis, 1950 m. rugpiūčio 
12 d.: AAS 42 (1950), 563-569 psl.: Denz. 2314 (3886). 


109 


III SKYRIUS 


ŠVENTOJO RAŠTO ĮKVĖPIMAS IR AIšKINIMAS 


Šventojo Rašto įkvėpimas ir tiesa 

11. Dievo apreikštieji dalykai, pateikiami Šventajame 
Rašte, buvo užrašyti Šventajai Dvasiai įkvepiant. Rem- 
damasi apaštalų tikėjimu, Motina Bažnyčia laiko švento- 
mis ir kanoninėmis ištisas Senojo ir Naujojo Testamento 
knygas, su visomi jų dalimis. Kadangi tas knygas įkvėpė 
Šventoji Dvasia (plg. Jn. 20, 31; 2 Tim. 3, 16; 2 Petr. 1, 
19-21; 3, 15-16), tai jų autorius yra Dievas; tokios jos 
buvo perduotos Bažnyčiai!" šventosioms knygoms para- 
šyti Dievas pasirinko žmones, kurie, nors ir buvo jo įran- 
kiai, naudojosi savo sugebėjimais bei galiomis.!S Taip Die- 
vui veikiant juose ir su jais,'? kaip tikri autoriai jie užrašė 
visa ir tik tai, ką jis norėjo.?9 

Visa, ką įkvėptieji autoriai, arba šventieji rašytojai, 
sako, turi būti laikoma šventosios Dvasios žodžiais. Todėl 
išpažintina, kad Šventasis Raštas tvirtai, ištikimai ir be 
klaidos moko tiesos, kurią Dievas norėjo pateikti švento- 
siose knygose mūsų išganymui.?! Taigi „kiekvienas Dievo 

17 Pig. I Vatikano susirinkimo dogm. konst. de fide cath., II sk. 
de revelatione: Denz. 1787 (3006) — Biblinės Komisijos dekr., 1915 
m. birželio 18 d.: Denz. 2180 (3629); EB 420 — Tikėjimo Kongre- 
gacijos laišką, 1923 m. gruodžio 22 d.: EB 499. 

18 Plg. Pijaus XII encikl. Divino afflante Spiritu, 1943 m. rug- 
sėjo 30 d.: AAS 35 (1943), 314 psl; EB 556. 

19 In et per hominem: plg. Žžyd. 1, 1 ir 4, 7 (in); 2 Sam. 23, 2; 
Mt. 1, 22 ir perdėm (per). I Vatikano susirinkimo schema de doctr. 
cath., 9. pastaba: Collatio Lacensis VII, 522. 

20 Leonas XIII, encikl. Providentissimus Deus, 1893 m. lapkričio 
18 d.: Denz. 1952 (3293); EB 125. 

21 Plg. šv. Augustino Gen. ad litt. 2, 9, 20: PL 34, 270-271; 
Epist. 82, 3: PL 33, 271; CSEL 34, 2, 354 psl. — šv. Tomo De Ver. 
g. 12, a. 2, C — Tridento susirinkimo, 4. sesijos, dekr. de canonicis 
Seripturis: Denz. 783 (1501) — Leono XIII encikl. Providentissimus 


Deus: EB 121, 126-127 — Pijaus XII encikl. Divino afflante Spiritu: 
EB 539. 

įkvėptas Raštas yra naudingas mokyti, sudrausti, patai- 
syti, auklėti teisybėje, kad Dievo žmogus būtų tobulas, 
tinkamas kiekvienam geram darbui“ (2 Tim. 3, 16-17). 


Šveniojo Rašio aiškinimas 


12. Pasinaudodamas žmonėmis, Šventajame Rašte 
Dievas kalba žmonių būdu.2ž Todėl šventųjų knygų aiš- 
kintojas, norėdamas įžvelgti, ką tąja kalba jis nori mums 
pasakyti, privalo stropiai ištirti, ką šventieji rašytojai iš 
tikrųjų turėjo mintyje ir ką Dievas teikėsi jų žodžiais 
išreikšti, 

Šventųjų rašytojų minčiai suprasti, tarp kitų dalykų, 
reikia atsižvelgti ir į „literatūrinę formą“. Juk tiesa pri- 
statoma ir išreiškiama skirtingu būdu, žiūrint, ar tekstas 
yra koks istorinis aprašymas, ar pranašystė, ar poezija, 
ar dar kitoks. Taigi aiškintojas turi žiūrėti, ką šventasis 
rašytojas tam tikrose aplinkybėse, savo meto bei kultū- 
ros sąlygose, norėjo išreikšti ir išreiškė tada vartotomis 
literatūrinėmis formomis.*š Norint tinkamai suprasti, ką 
šventasis autorius norėjo raštu pasakyti, reikia deramai 
atkreipti dėmesį į to meto galvojimo, kalbėjimo, pasako- 
jimo būdą ir to amžiaus žmonių tarpusavio bendravimo 
papročius.ži 

Antra vertus, šventasis Raštas yra skaitytinas ir aiš- 
kintinas ta pačia Dvasia, kuria buvo parašytas.?? Todėl, 
norint teisingai įžvelgti šventųjų tekstų prasmę, reikia ne- 
mažesniu stropumu atsižvelgti į viso Šventojo Rašto tu- 
rini ir vieningumą, neišleidžiant iš akių gyvosios visos 


22 Plg. šv. Augustino Civ. Dei, XVII, 6, 2: PL 41, 537; CSEL 40, 
2, 228. 

23 Pig. šv. Augustino De doctr. christ. III, 18, 26: PL 34, 75-76; 
CSEL 80, 95. 

24 Plg. Pijų XII, c.v.: Denz. 2294 (3829-3930), EB 557-562. 

25 Plg. Benedikto XV encikl. Spiritus Paraclitus, 1920 m. rug- 
sėjo 15 d.: EB 469 — šv. Jeronimo in Gal. 5, 19-21: PL 26, 417 A. 

Bažnyčios Tradicijos ir tikėjimo visumos. Taigi egzegetų 
uždavinys yra, laikantis šių taisyklių, stengtis pilniau su- 
prasti ir išdėstyti Šventojo Rašto mintį, kad tos tarsi pa- 
rengiamosios jų studijos padėtų bręsti Bažnyčios sprendi- 
mui. Mat, visa apie Šventojo Rašto aiškinimą galutinai 
sprendžia Bažnyčia, kuri dievišku paskyrimu eina Dievo 
žodžio saugotojos ir aiškintojos pareigas.2* 


Dievo prisitaikymas 

13. Šventajame Rašte yra užtinkamas nė kiek ne- 
mažinąs Dievo teisingumo ir šventumo įstabus amžinosios 
Išminties „prisitaikymas“ prie mūsų, „kad suprastume 
neapsakomą Dievo maloningumą ir kaip jis, rūpestingai 
žiūrėdamas mūsų prigimties, prisiderino savo kalba“.?7 
Juk Dievo žodžiai, išreikšti žmonių lūpomis, pasidarė pa- 
našūs į žmonių kalbą, kaip kitados ir amžinojo Tėvo Sū- 
nus, priėmęs trapų žmogaus kūną, tapo panašus į žmones. 


IV SKYRIUS 


SENASIS TESTAMENTAS 


Išganymo istorija Senojo Testamento knygose 


14. Dievas, aukščiausioji Meilė, rūpestingai planuoda- 
mas ir ruošdamas žmonių giminės išganymą, ypatingu 
būdu išsirinko vieną tautą kaip savo pažadų patikėtinę. 
Jis padarė sandorą su Abraomu (plg. 1 Moz. 15, 18) ir, 
Mozei tarpininkaujant, su Izraelio gimine (plg. 2 Moz. 


26 Plg. I Vatikano susirinkimo dogm. konst. de fide cath., II sk. 
de revelatione: Denz. 1788 (3007). 

27 šv. Jonas Auks., in Gen. 3, 8 (hom. 17, 1): PG 53, 134. „Pri- 
siderinimas“ graikiškai synkatabasis. 

24, 8). Tai pasirinktajai tautai jis apsireiškė žodžiais ir 
darbais kaip vienintelis, tikrasis, gyvasis Dievas. Tokiu 
būdu Izraelis patyrė, kokiais keliais Aukščiausiasis veda 
žmones; pačiam Dievui kalbant pranašų lūpomis, tuos 
kelius jis vis pilniau ix aiškiau suprato ir vis plačiau skelbė 
kitoms tautoms (plg. Ps. 21, 28-29; 95, 1-3; Iz. 2, 1-4; 
Jer. 3, 17). 

Tas šventųjų autorių išpranašautas, papasakotas ir 
paaiškintas išganymo planas yra užrašytas Senojo Tes- 
tamento knygose kaip tikras Dievo žodis. Todėl tų Dievo 
įkvėptųjų knygų vertė yra nenykstanti: „Nes visa, kas 
tik yra parašyta, parašyta mums pamokyti, kad mes 
kantrumu ir Rašto paguoda turėtumėm vilties“ (Rom. 
15, 4). 


Senojo Testamento svarba krikščionims 


15. Senojo Testamento išganymo planas buvo skirtas 
ypatingai paruošti keliui, pranašiškai paskelbti (plg. Lk. 
24,44: Jn. 5, 39; 1 Petr. 1,10) ir įvairiais vaizdais išreikšti 
(plg. 1 Kor. 10, 11) ateisiančiam visų Atpirkėjui Kristui 
bei Mesijo karalystei. Senojo Testamento knygose kalba- 
ma prieš Kristaus atnaujinto išganymo laikotarpį gyve- 
nusiems žmonėms pritaikytų būdu, bet jos visiems teikia 
žinias apie Dievą ir žmogų; jos parodo, kaip teisingas ir 
gailestingas Dievas elgiasi su žmonėmis. Nors tose kny- 
gose yra netobulų bei laikinų dalykų, bet iš jų šviečia 
tikrai dieviška pedagogija.“* Krikščionys turi jas pagar- 
biai priimti, nes jos išreiškia gyvą Dievo sąvoką, jose slypi 
kilnus mokslas apie Dievą, išganinga žmogaus gyvenimo 
išmintis ir įstabūs maldos turtai; pagaliau jose glūdi mūsų 
išganymo paslaptis. 


28 Plg. Pijaus Xi encikl. Mit brennender Sorge, 1937 m. kovo 
14 d.: AAS 29 (1937), 151 psl. 

Abiejų Tesiamentų vienybė 

16. Abiejų Testamentų knygų įkvėpėjas ir autorius 
Dievas išmintingai sutvarkė, kad Naujasis Testamentas 
slypi Senajame, o Senasis išryškėja Naujajame.?? Nors 
Kristus savo krauju pagrindė naują sandorą (plg. Lk. 22, 
20; 1 Kor, 11, 25), bet visos Senojo Testamento knygos, 
panaudotos skelbiant Evangelija,?? įgauna ir atskleidžia 
pilną savo prasmę Naujajame Testamente (plg. Mt. 5, 17, 
Lk. 24, 27; Rom. 16, 25-26; 2 Kor, 3, 14-16), kurį iš savo 
pusės jos nušviečia ir paaiškina. 


V SKYRIUS 


NAUJASIS TESTAMENTAS 


Naujojo Testamento reikšmė 


17. Dievo žodis, kuris yra išganinga dieviška jėga 
kiekvienam tikinčiajam (plg. Rom. 1, 16), pranašių būdu 
yra Mums pateikiamas ir kalba į mus visų savo pajėgu- 
mu Naujojo Testamento raštuose. Juk, atėjus skirtam lai- 
kui (plg. Gal. 4, 4), pilnas malonės ir tiesos Žodis tapo 
kūnu ir gyveno tarp mūsų (plg. Jn. 1, 14). Kristus atkūrė 
žemėje Dievo karalyste, veiksmais ir žodžiais apreiškė 
Tėvą bei patį save. Pradėtą savo darbą jis baigė mirda- 
mas, prisikeldamas, garbingai žengdamas į dangų ir at- 
siųsdamas Šventąją Dvasią. Pakeltas nuo žemės, visus jis 


29 Plg. šv. Augustino Ouaest. in Hept. 2, 73: PL 34, 623. 


30 Plg. šv. Ireniejaus Adv. Haer. III, 21, 3: PG 7, 950 (= 25, 1: 
Harvey 2, 115 psl.) — šv. Kirilo Jeruz. Catech. 4, 35: PG 33, 497 — 
Teodoro Mops. in Soph. 1, 4-6: PG 66, 452D — 458A. 

patraukė prie savęs (plg. Jn. 12, 32); jis vienas teturi 
amžinojo gyvenimo žodžius (plg. Jn. 6, 68). 

Ši paslaptis kitoms kartoms nebuvo atskleista taip, 
kaip dabar Šventoji Dvasia apreiškė ją Kristaus apašta- 
lams ir pranašams (plg. Efez. 3, 4-6), kad jie skelbtų 
Evangeliją, pažadintų tikėjimą Jėzumi Kristumi bei Vieš- 
pačiu ir suburtų Bažnyčią. Naujojo Testamento raštai 
yra nuolatinis dieviškasis šių dalykų liudijimas. 


Evangelijų svarba ir kilmė 


18. Kiekvienam žinoma, kad iš visų Šventojo Rašto 
knygų, įskaitant ir Naująjį Testamentą, Evangelijos nusi- 
pelno ypatinga vietą, nes jos yra pirmaeilis šaltinis įsikū- 
nijusio Žodžio, mūsų Išganytojo, gyvenimui ir mokslui 
pažinti. 

Keturias Evangelijas Bažnyčia visada ir visur laikė 
ir tebelaiko apaštalų kilmės dokumentu. Tai, ką Kristaus 
įsakomi apaštalai skelbė, paskui jie patys ir kiti jų meto 
apaštališkos dvasios vyrai, Šventosios Dvasios įkvepiami, 
muins perdavė raštu kaip tikėjimo pamatą — ketveriopą 
Mato, Morkaus, Luko ir Jono Evangeliją.3! 


Istorinis Evangelijų pobūdis 


19. Šventoji Motina Bažnyčia nesvyruodama skelbia 
minėtų Evangelijų istoriškumą; ji pastoviai ir tvirtai buvo 
ir yra įsitikinusi, kad jos ištikimai perduoda, ką Dievo 
Sūnus Jėzus Kristus, gyvendamas žmonių tarpe, iš tik- 
rųjų darė ir mokė jų amžinajam išganymui, iki atėjo die- 
na, kurią buvo paimtas (plg. Apd. 1, 1-2). Viešpačiui 
įžengus į dangų, apaštalai perteikė klausytojams, ką jis 
buvo kalbėjęs ir daręs, vadovaudamiesi tuo pilnesniuų su- 


31 Plg. šv. Ireniejaus Adv. Haer. III, 11, 8: PG 7, 885; Sagnara, 
Sources Chr., 194 psl. 

pratimų,?ž kurį jiems atskleidė garbingieji Kristaus gy- 
venimo įvykiai ir kurį suteikė tiesos Dvasios šviesa.“ O 
šventieji autoriai parašė keturias Evangelijas, kai ką pa- 
rinkdami iš gausybės to, kas buvo žodžiu skelbta ar jau 
surašyta, kai ką suglausdami arba paaiškindami, kaip to 
reikalavo ano meto bažnyčių padėtis. Jie laikėsi gyvo 
mokymo formos, bet žiūrėjo, kad apie Jėzų pateiktų 
mums tik tai, kas tikra ir kuo nuoširdžiai įsitikinę.?* Juk 
jie rėmėsi savo pačių atmintimi bei prisiminimais arba 
liudininkais, „kurie nuo pat pradžios patys matė ir buvo 
žodžio tarnai“ ir rašė tam, kad įžvelgtume girdėtųjų da- 
lykų „tiesą“ (plg. Lk. 1, 2-4). 


Kiti Naujojo Testamento raštai 


20. Naujojo Testamento kanonas, be keturių Evan- 
gelijų, taip pat apima šventojo Pauliaus laiškus ir kitus 
Šventosios Dvasios įkvėptus apaštalų meto raštus. "Tie 
laiškai ir raštai, kaip Dievas išmintingai suplanavo, pa- 
tvirtina Viešpatį Kristų liečiančius dalykus, pilniau nu- 
šviečia tikrąjį jo mokslą, skelbia išganingą jo dieviškojo 
darbo galią, pasakoja apie Bažnyčios pradžią bei nuostabų 
jos išsiplėtimą ir pranašauja jos garbingą atbaigtį. 

Viešpats Jėzus, kaip pažadėjo, buvo su savo apašta- 
lais (plg. Mt. 28, 20) ir atsiuntė jiems Ramintoją Dvasią, 
kad ji vestų juos į tiesos pilnatvę (plg. Jn. 16, 13). 


32 Jn. 2, 22; 12, 16; plg. 14, 36; 16, 12-13; 7, 39. 
33 Plg. Jn. 14, 26; 16, 13. 


34 Plg. instrukciją Sancta Mater Ecclesia, išleistą Popiežiaus 
Tarybos Biblinėms Studijoms Ugdyti: AAS 56 (1964), 715 psl. 

VI SKYRIUS 


ŠVENTASIS RAŠTAS BAŽNYČIOS GYVENIME 


Šventojo Rašto svarba 

21. Bažnyčia visuomet gerbė dieviškąjį Raštą taip, 
kaip ir Viešpaties kūną. Ypač liturgijoje ji nesiliauja 
ėmusi ir dalijusi tikintiesiems gyvenimo duoną nuo Dievo 
žodžio ir Kristaus kūno altoriaus. Tą Raštą drauge su 
šventąja Tradicija ji visuomet laikė ir tebelaiko svarbiau- 
sia tikėjimo norma, nes, būdamas Dievo įkvėptas ir kartą 
visiems laikams parašytas, jis nekintamai perteikia pa- 
ties Dievo žodį ir leidžia pranašų bei apaštalų lūpomis 
prabilti šventajai Dvasiai. Tad visas Bažnyčios mokymas, 
kaip ir pats krikščioniškasis tikėjimas, turi būti šventojo 
Rašto gaivinamas ir vedamas. Juk šventosiose knygose 
dangiškasis Tėvas su didžia meile pasitinka savo vaikus 
ir su jais kalbasi. šis Dievo žodis slepia savyje galingą 
jėgą, kuri yra Bažnyčios ramstis ir tvirtybė, jos vaikų 
tikėjimo atrama, sielos maistas, tyras ir neišsenkąs dva- 
sios gyvenimo šaltinis. Todėl Šventajam Raštui puikiai 
tinka šis posakis: „Dievo žodis yra gyvas ir sėkmingas“ 
(Žžyd. 4, 12), „jis galingas statyti ir duoti tėvonystę tarp 
visų šventųjų“ (Apd. 20, 32; plg. 1 Tes. 2, 13). 


Šventojo Rašto vertimai 

22. Krikščionims turi būti plačiai atvertos durys į 
Šventąjį Raštą. Todėl Bažnyčia nuo pat pradžios priėmė 
kaip savą tą ankstyvą Senojo Testamento vertimą į grai- 
kų kalbą, kuris nuo 70 vertėjų yra pramintas Septuaginta. 
Ji visada gerbė ir kitus rytietiškuosius bei lotyniškuosius 
vertimus, ypač vadinamąją Vulgatą. Kadangi Dievo žodis 
turi būti prieinamas visais laikais, Bažnyčia su motinos 

atsidėjimu rūpinasi, kad jis būtų tinkamai ir tiksliai iš- 
verstas į įvairias kalbas, ypatingai panaudojant origina- 
lius šventųjų knygų tekstus. Jei tie vertimai, pramatant 
jų naudingumą ir Bažnyčios vyresnybei pritariant, bus 
paruošiami bendromis jėgomis su atsiskyrusiais broliais, 
jie galės būti visų krikščionių vartojami. 


Teologų uždavinys 

23. Įsikūnijusio Žodžio Sužieduotinė ir Šventosios 
Dvasios mokinė Bažnyčia stengiasi vis geriau šventąjį 
Raštą suprasti, kad galėtų nuolat maitinti savo vaikus 
Dievo žodžiais. Todėl ji taip pat gyvai skatina studijuoti 
Rytų bei Vakarų Bažnyčios Tėvus ir šventąsias liturgijas. 
Jos mokomojo autoriteto prižiūrimi, katalikų egzegetai 
ir kiti šventosios teologijos puoselėtojai, uoliai bendradav- 
biaudami ir panaudodami tinkamas priemones, turi pa- 
švęsti savo jėgas Šventajam Raštui tyrinėti ir atskleisti. 
Tai atliktina taip, kad kuo daugiau dieviškojo žodžio tarnų 
galėtų sėkmingai aprūpinti Dievo tautą Raštų maistu, 
kuris apšviečia protą, stiprina valią, uždega žmonių šir- 
dyse meilę Dievui.“* šventasis Susirinkimas ragina bibli- 
nių mokslų studijoms atsidedančius Bažnyčios vaikus lai- 
mingai pradėtąjį darbą su visu kruopštumu, kasdien at- 
naujintomis jėgomis, tęsti toliau, laikantis Bažnyčios 
dvasios.?9 


Šventasis Raštas ir teologija 
24. Šventoji teologija remiasi, kaip nuolatiniu patva- 
riu pamatu, rašytuojų žodžiu, imamu drauge su Tradicija. 


35 Plg. Pijaus XII encikl. Divino afflante Spiritu: EB 551, 553, 
567 — Popiežiaus Bibl. Komisijos instrukciją De S. Seriptura in 
Clericorum Seminaris et Religiosorum Collegiis recte docenda, 
1950 m. gegužės 13 d.: AAS 42 (1950), 495-505 psl. 


36 Plg. Pijų XII, t.p.: EB 569. 

Tikėjimo šviesoje nagrinėdama visas Kristaus paslaptyje 
glūdinčias tiesas, iš šventojo Rašto ji semiasi didžios stip- 
rybės ir vis atjaunėja. šventasis Raštas slepia savyje Die- 
vo žodį; kadangi įkvėptas, jis tikrai yra Dievo žodis. Todėl 
šventųjų tekstų studijos yra tarsi teologijos siela?" šven- 
tasis Raštas taip pat gaiviai maitina ir šventai brandina 
žodžio tarnybą: pastoracinius pamokslus, katechizaciją ir 
bet kokį krikščioniškąjį mokymą, kuriame ypatinga vieta 
skirtina liturginiam pamokslui. 


Šventojo Rašto skaitymas 

25. Visi dvasininkai turi uoliai skaityti bei su atsidė- 
jimu studijuoti šventąjį Raštą. Tai ypač reikalinga Kris- 
taus kunigams ir kitiems, kurie, kaip diakonai ir kate- 
chistai, teisėtai imasi žodžio tarnybos, kad nė vienas ne- 
taptų „tuščias Dievo žodžio skelbėjas lūpomis, pats ne- 
klausąs jo savo širdimi“.3* Juk jie, ypač šventojoje litur- 
gijoje, turi dalytis su sau pavestais tikinčiaisiais gausiais 
dieviškojo žodžio turtais. 

Šventasis Susirinkimas karštai ir pabrėžtinai ragina 
taip pat ir visus krikščionis, ypač religinių bendrijų na- 
rius, dažnai skaityti Šventąjį Raštą ir tuo būdu įsigyti 
„kilnaus Viešpaties Jėzaus Kristaus pažinimo“ (Pil. 3,8). 
„Juk nepažinti šventojo Rašto, reiškia nepažinti Kris- 
taus“.2? Tad noromis jie tesigilina į patį šventąjį tekstą 
čia iš Dievo žodžių nuaustoj šventojoj liturgijoj, čia pa- 
maldžiai jį skaitydami, čia klausydami atitinkamų pamo- 
kymų bei naudodamiesi kitomis priemonėmis, kurios sielų 
ganytojams pritariant ir rūpinantis, mūsų laikais visur 

37 Plg. Leono XIII encikl. Providentissimus Deus: EB 114 — 
Benedikto XV encikl. Spiritus Paraclitus: EB 483. 

38 šv. Augustinas, Serm. 179, 1: PL 38, 966. 

39 šv. Jeronimas, Comm. in Is., įžanga: PL 24, 17 — Plg. Bene- 


dikto XV encikl. Spiritus Paraclitus: EB 475-480 — Pijaus XII 
encikl. Divino afflante Spiritu: EB 544. 

girtinai sklinda. Tačiau teatsimena, jog šventojo Rašto 
skaitymą turi lydėti malda, kad tarp Dievo ir žmogaus 
vyktų pokalbis. Juk „kai meldžiamės, jam kalbame; kai 
skaitome dieviškuosius žodžius, jo klausomės“'.*0 

„Apaštalų mokslo saugotojai“*! vyskupai, deramu 
būdu pasirūpindami šventųjų tekstų vertimu, turi sau pa- 
vestus tikinčiuosius išmokyti tinkamai naudotis dieviško- 
mis knygomis, ypač Naujuoju Testamentu, svarbiausia — 
Evangelijomis. Vertimą telydi reikalingi ir pakankamai 
gausūs paaiškinimai, kad Bažnyčios vaikai saugiai ir sėk- 
mingai šventuoju Raštu naudotųsi bei įsijaustų į jo dvasią. 

Be to, turėtų būti išleistas šventasis Raštas ir nekrikš- 
čionims su tinkamais, jiems pritaikytais, paaiškinimais. 
Tesirūpins vienu ar kitu būdu protingai jį platinti tiek 
sielų ganytojai, tiek visi kiti krikščionys. 


Baigiamasis žodis 

26. Tad tebūnie skaitomos ir studijuojamos švento- 
sios knygos, „kad Dievo žodis sklistų ir būtų šlovinamas“ 
(2 Tes. 3, 1) ir kad Bažnyčiai patikėtas apreiškimo lobis 
vis labiau ir labiau pripildytų žmonių širdis. Kaip uolus 
dalyvavimas eucharistinėje paslaptyje ugdo Bažnyčios 
gyvastingumą, taip iš augančios pagarbos Dievo žodžiui, 
kuris „pasilieka per amžius“ (Iz. 40, 8; plg. 1 Petr. 1, 23- 
25), galima tikėtis, suklestės naujas dvasinis gyvenimas. 


40 šv. Ambraziejus, De officiis ministorum I, 20, 83: PL 16, 50. 
41 šv. Ireniejus, Adv. Haer. IV, 32, 1: PG 7, 1071 (= 49, 2) Har- 
vey 2, 255 psl. 

SVENTOJI 
LITURGIJA 


KONSTITUCIJA 


ĮVADAS 


Susirinkimo tikslai 

1. Šventojo Susirinkimo tikslai yra: stiprinti tikin- 
čiųjų krikščioniškąjį gyvenimą; geriau pritaikyti mūsų 
meto reikalavimams tas institucijas, kuriose yra galimi 
pakeitimai; visokeriopai puoselėti Kristų tikinčiųjų vie- 
nybę; stiprinti visa, kas padeda telkti visus žmones į Baž- 
nyčios šeimą. Todėl jis taip pat laiko savo uždaviniu ypa- 
tingai rūpintis Liturgijos atnaujinimu ir ugdymu. 


Liturgijos svarba 

2. Liturgijoje, ypač dieviškojoje Eucharistijos auko- 
je, „vyksta mūsų atpirkimo darbas“.! Tad ji yra geriausia 
priemonė tikintiesiems savo gyvenimu išreikšti bei kitiems 
atskleisti Kristaus paslaptį ir savą tikrosios Bažnyčios 
prigimtį. O toji prigimtis yra būdinga tuo, kad yra kartu 
žmogiška ir dieviška, regima ir apdovanota neregimais 
turtais, veržli veikti ir atsidėjusi mąstymui, gyvenanti 
šiame pasaulyje, tačiau keleivė. Tas žmogiškasis elemen- 
tas joje yra skirtas ir pajungtas dieviškajam, regimasis — 
neregimajam, veikla — mąstymui, dabartis — būsimajam 
gyvenimui, kurio siekiame (plg. Žyd. 13, 14). Iš esančiųjų 
Bažnyčioje Liturgija stato kilnią Viešpaties šventovę, 
dvasinę Dievo buveinę (plg. Efez. 2, 21-22), kol bus pa- 
siekta Kristaus pilnybė (plg. Efez. 4, 13); Liturgija drau- 
ze nuostabiai stiprina jų jėgas skelbti Kristų. Taip vi- 
siems nepriklausantiems Bažnyčiai Liturgija parodo Baž- 
nyčią kaip viršum tautų iškeltą vėliavą (plg. Iz. 11, 12), 
po kuria išblaškytiesiems Dievo vaikams yra skirta rinktis 


19. sekmadienis po Sekminių, malda po aukojimo. 

draugėn (plz. Jn. 11, 52), kol bus viena kaimenė ir vienas 
ganytojas (plg. Jn. 10, 16). 


Romos ir kitos apeigos 

3. Šventasis Susirinkimas mano, kad Liturgijai ug- 
dyti ir atnaujinti reikia priminti tam tikrus dėsnius ir 
nustatyti praktines normas. Kai kas iš tų dėsnių bei nor- 
mų gali ir turi būti pritaikyta tiek Romos, tiek kitoms 
apeigoms. Tačiau toliau pateikiamos praktinės normos 
yra taikytinos tik Romos apeigoms, nebent būtų kalbama 
apie dalykus, kurie pačia savo prigimtimi liestų ir kitas. 

4. Pagaliau ištikimai sekdamas tradicija, šventasis 
Susirinkimas pareiškia, jog Motina Bažnyčia visas teisėtai 
pripažintas liturgijas laiko lygiateisėmis ir vertomis lygios 
pagarbos ir kad yra nusistačiusi jas ir ateityje saugoti bei 
visokeriopai palaikyti. Jis taip pat nori, kad, kur reikia, 
vadovaujantis sveikos tradicijos dvasia, jos būtų su ap- 
dairumu ištisai peržiūrėtos ir praturtintos nauju gyvas- 
tingumu, atitinkančiu šių dienų sąlygas ir reikalavimus. 


I SKYRIUS 


BENDRIEJI DESNIAI ŠVENTAJAI LITURGIJAI 
ATNAUJINTI IR UGDYTI 


I. Šventosios Liturgijos prigimtis ir 
vaidmuo Bažnyčios gyvenime 


Kristus ateina žmonių išganyti 

5. Dievas, kuris „nori, kad visi žmonės būtų išganyti 
ir pasiektų tiesos pažinimą“ (1 Tim. 2, 4), „daug kartų ir 
tūleriopų būdu kalbėjęs kitados tėvams per pranašus“ 
(žyd. 1, 1), atėjus skirtam laikui, pasiuntė savo Sūnų, 

Šventąja Dvasia pateptą, kūnu tapusį Žodį, skelbti džiu- 
gios naujienos beturčiams, pakelti prislėgtų širdžių (plg. 
Iz. 61, 1; Lk. 4, 18), būti „dvasios ir kūno gydytoju“? 
Dievo ir žmonių tarpininku (plg. 1 Tim. 2, 5). Jo žmogiš- 
koji prigimtis, sujungta su Žodžio asmeniu, buvo mūsų 
išganymo įrankis. Todėl Kristus „tobulai permaldavo 
Dievą ir sutaikė mus su juo bei apdovanojo dieviškojo 
kulto pilnuma“'.3 

Šį žmonių atpirkimą bei tobulą Dievo pagarbinimą, 
kurio įvadas buvo nuostabūs Dievo darbai Senojo Testa- 
mento tautoje, Viešpats Kristus atliko ypatingai savo pa- 
laimintąja kančia, prisikėlimu iš numirusiųjų ir garbingų 
įžengimu į dangų — Velykų paslaptimi, kai „Jis mūsų 
mirtį savąja mirtimi sunaikino ir mums gyvybę prisikėli- 
mu sugrąžino“. Juk iš mirusio ant kryžiaus Kristaus 
šono kilo nuostabus visos Bažnyčios sakramentas“.5 


Bažnyčia tęsia išganymo darbą 


6. Kaip Kristus buvo Tėvo siųstas, taip ir jis pats pa- 
siuntė apaštalus, pilnus šventosios Dvasios. Pasiuntė ne 
tik skelbti Evangelijos visai kūrinijai (plg. Mk. 16, 15) ir 
aiškinti, jog Dievo Sūnus savo mirtimi ir prisikėlimu iš- 
vadavo mus iš šėtono valdžios (plg. Apd. 26, 13) bei mir- 
ties ir perkėlė į savo Tėvo karalystę, bet taip pat tą skel- 
biamąjį išgelbėjimą vykdyti auka ir sakramentais, apie 
kuriuos sukasi visas liturginis gyvenimas. Taip krikštas 
žmones įjungia į Kristaus velykinę paslaptį: drauge su 
juo mirę, palaidoti ir prisikėlę (plg. Rom. 6, 4; Efez. 2, 6; 

2 šv. Ignacas, kankinys, Eph. 7, 2: Funk I, 218 psl. 

3 Sacramentarium Veronense (Leonianum): Mohlberg, Roma 
1956, 1265 nr., 162 psl. 

4 Velykų prefacija Romos mišiole. 

5 Plg. šv. Augustino Enarr. in Ps. 138, 2: Corpus Christ. ser. 


lat. 40, 1991 ir maldą po Didžiojo šeštadienio 2. skaitymo Romos 
mišiole, prieš Didžiosios savaitės reformą. 

Kol. 3, 1; 2 Tim. 2, 11), jie gauna sūnystės dvasią, „kuria 
šaukiame: Abba, Tėve!“ (Rom. 8, 15), ir tokiu būdu tam- 
pa tikrais Dievo garbintojais, kurių Tėvas ieško (plg. Jn. 
4, 23). Panašiai, kada tik valgo Viešpaties vakarienę, 
skelbia jo mirtį, iki jis pats ateis (plg. 1 Kor. 11, 26). 

Todėl tą pačią Sekminių dieną, kurią Bažnyčia pasi- 
rodė pasauliui, „priėmusieji“ Petro „žodžius buvo pa- 
krikštyti“. Ir „jie laikėsi apaštalų mokslo, bendro duo- 
nos laužymo ir maldų, ... garbino Dievą ir turėjo malo- 
nės pas visus žmones“ (Apd. 2, 41-47). Nuo to laiko Baž- 
nyčia niekada nesiliovė rinkusis velykinės paslapties ap- 
eigų: skaityti „iš viso Šventojo Rašto, kas buvo apie jį 
pasakyta“ (Lk. 24, 27), švęsti Eucharistijos, kurioje „yra 
sudabartinama garbinga jo mirties pergalė“ ,* ir draugė 
dėkoti „Dievui už neapsakomą jo dovaną“ (2 Kor. 9, 15) 
Jėzuje Kristuje, „kad būtume jo garbės gyrius“ (Efez. 
1, 12) Šventosios Dvasios galia. 


Kristus visada yra su Bažnyčia Liturgijoje 


7. Kad Bažnyčia galėtų atlikti tokį didį darbą, Kris- 
tus visuomet yra su ja, ypač liturginiuose veiksmuose. Jis 
yra Mišių aukoje: jas aukojančiojo asmenyje, nes „tas 
pats dabar aukoja kunigų rankomis, kuris save paaukojo 
ant kryžiaus“,? ir ypatingai eucharistiniais pavidalais. Jis 
yra savo galia sakramentuose: kam nors krikštijant, 
krikštija pats Kristus.* Jis yra savo žodyje, nes jis pats 
kalba, kai Bažnyčioje yra skaitomas Šventasis Raštas. 


6 Tridento susirinkimas, 13. sesija, dekr. de ss. Eucharistia, 
V sk.: Concilium Tridentinum, Diariorum, Actorum, Epistolarum, 
Tractatuum nova collectio, Soc. Goerresiana, Freiburg in Breisgau, 
VII, 202 psl. 

7 Tridento susirinkimas, 22. sesija, doktr. de ss. Missae sacrificio, 
II sk.: Concilium Tridentinum, c. leid, VIII, Actorum pars V, 
960 psl. 

8Plg. šv. Augustino in Io. Tr. 6, 1, 7: PL 35, 1428. 

Pagaliau jis yra drauge, kai Bažnyčia meldžiasi ir gieda, 
nes pats pažadėjo: ,,Kur du ar trys susirinkę mano vardu, 
ten aš esu jų tarpe“ (Mt. 18, 20). 

Didžiajame tobulo Dievo garbinimo ir žmonių pašven- 
timo darbe Kristus visuomet yra drauge su savo mylimąja 
Sužadėtine Bažnyčia, kuri šaukiasi jo, savo Viešpaties, ir 
jo tarpininkaujama garbina amžinąjį Tėvą. Tad pagrįstai 
Liturgija laikoma tarsi Kristaus kunigystės uždavinio 
vykdymu. Joje regimais ženklais vaizduojamas žmogaus 
pašventimas ir iš tikrųjų kiekvienas savu būdu pašven- 
čiamas; ja mistinis Kristaus kūnas, tai yra jo galva ir na- 
riai, viešu ir pilnutiniu būdu garbina Dievą. 

Iš to seka, kad kiekvienas liturginis veiksmas, kaip 
kunigo Kristaus ir jo kūno — Bažnyčios — darbas, yra 
ypatingai šventas. Joks kitas Bažnyčios veiksmas nepri- 
lygsta jo reikšmei ir galiai. 


Žemiškoji ir dangiškoji Liturgija 

8. Žemiškojoje Liturgijoje jau iš anksto patiriame, ko- 
kia maloni yra dangiškoji Liturgija, vykstanti šventajame 
Jeruzalės mieste, į kurį kaip keleiviai skubame, kur Kris- 
tus sėdi Dievo dešinėje, kaip šventovės ir tikrosios pa- 
dangtės kunigas (plg. Apr. 21, 2; Kol. 3, 1; Žyd. 8, 2). 
Ja drauge su visais dangaus kariuomenės pulkais giedame 
Viešpačiui garbės himną; pagarbiai prisimindami šven- 
tuosius, tikimės tapti jų bendruomenės dalimi; laukiame 
Išganytojo, mūsų Viešpaties Jėzaus Kristaus, kol jis, mū- 
sų gyvybė, pasirodys, ir mes su juo drauge pasirodysime 
garbėje (plg. Pil. 3, 20; Kol. 3, 4). 


Liturgija neapima viso Bažnyčios veikimo 
9. Šventoji Liturgija neapima viso Bažnyčios veiki- 


mo, nes žmonės, dar prieš dalyvaudami Liturgijoje, jau 
turi būti pašaukti tikėti ir atsiversti: ,Kaipgi jie šauksis 

to, į kurį netikėjo? Arba kaip tikės į tą, apie kurį negir- 
dėjo? Kaipgi išgirs be skelbėjo? Ir kaip jie skelbs, jei jie 
nesiųsti?“ (Rom. 10, 14-15). 

Tad Bažnyčia netikintiesiems skelbia išganymo žinią, 
kad visi žmonės pripažintų vienintelį tikrąjį Dievą bei tą, 
kurį pasiuntė, Jėzų Kristų, ir grįžtųsi nuo savo kelių, da- 
rydami atgailą (plg. Jn. 17, 3; Lk. 24, 27; Apd. 2, 38). 
O tikintiesiems ji visuomet turi skelbti tikėjimą ir atgailą; 
be to, ji turi juos paruošti sakramentams, mokyti laikytis 
visko, ką Kristus įsakė (plg. Mt. 28, 20), ir skatinti imtis 
visų meilės, pasišventimo ir apaštalavimo darbų, iš kurių 
aišku, jog krikščionys, nors ir nebūdami iš šio pasaulio, 
yra jo šviesa ir garbina Tėvą žmonių akivaizdoje. 


Liturgija — Bažnyčios veiklos viršūnė ir šaltinis 

10. Tačiau Liturgija yra viršūnė, į kurią krypsta Baž- 
nyčios veikla, ir kartu šaltinis, iš kurio plaukia visa jos 
galia. Juk apaštalavimo veikla siekia, kad visi, tikėjimu 
ir krikštu tapę Dievo vaikais, rinktųsi draugėn, Bažnyčioje 
garbintų Dievą, dalyvautų aukoje ir valgytų Viešpaties 
vakarienę. Antra vertus, pati Liturgija skatina tikinčiuo- 
sius, „velykinių sakramentų atgaivintus“, darytis viena 
jų malone;? meldžiasi, kad jie gyventų tuo, ką įtikėjo.!? 
Eucharistijoje atnaujintoji Viešpaties sandora su žmonė- 
mis žadina ir uždega tikinčiuosiuose karštą meilę Kristui. 
Taigi iš Liturgijos, ypač iš Eucharistijos, kaip iš šaltinio, 
trykšta į mus malonė ir galingai plaukia žmonių pašven- 
timas Kristuje bei Dievo garbė, kurių, kaip tikslo, siekia 
visa kita Bažnyčios veikla. 

11. Kad Šventoji Liturgija tikrai sėkmingai veiktų, 
tikintieji turi joje dalyvauti su atitinkamu vidiniu nusi- 
teikimu, įsigilinti į tai, ką sako, ir bendradarbiauti su 


9 Velykų išvakarės ir sekmadienis, malda po komunijos. 
10 Velykų savaitės antradienis, dienos malda. 

malone, neleisdami jos niekais (plg. 2 Kor. 6, 1). Todėl 
pašvęstieji ganytojai turi žiūrėti ne tik kad liturginis 
veiksmas būtų teisėtai ir leistinai pagal nuostatus atlie- 
kamas, bet taip pat kad tikintieji jame dalyvautų sąmo- 
ningai, aktyviai ir vaisingai. 


Dvasinis gyvenimas nėra vien dalyvavimas Liturgijoje 


12. Tačiau dvasinis gyvenimas nesiriboja vien daly- 
vavimu Šventojoje Liturgijoje. Tiesa, krikščionis yra pa- 
šauktas bendrai maldai, bet jis taip pat turi eiti į savo 
kambarį melstis Tėvui slapčia (plg. Mt. 6, 6), netgi, kaip 
apaštalas moko, melstis nuolatos (plg. 1 Tes. 5, 17). Tas 
pats apaštalas moko, jog turime visuomet nešioti savyje 
Jėzaus apsimarinimą, kad ir jo gyvybė apsireikštų mūsų 
mariame kūne (plg. 2 Kor. 4, 10-11). Todėl Mišiose pra- 
šome Viešpatį, kad „priėmęs dvasinę auką“, mus pačius 
padarytų „sau amžina dovana“. 


Neliturginės pamaldumo formos ir iškilmės 


13. Krikščionių tarpe paplitusios pamaldumo praty- 
bos, jei tik jos atitinka Bažnyčios įstatymus ir normas, 
yra labai patariamos, ypač jei įsakytos Šventojo Sosto. 
Taip pat ypatingai gerbtinos paskirų bažnyčių pamaldos, 
atliekamos vyskupų potvarkiu, laikantis papročių arba 
vyskupų patvirtintų knygų. Tačiau šios pamaldos bei iš- 
kilmės turi atitikti bažnytinį metų laiką ir būti taip tvar- 
komos, kad derintųsi su šventąja Liturgija, iš jos tarsi 
plauktų ir į ją žmones vestų, nes Liturgija savo prigimti- 
mi stovi žymiai aukščiau už jas. 


11 Sekminių savaitės pirmadienis, malda po aukojimo. 

II: Liturginis auklėjimas ir aktyvus 
dalyvavimas apeigose 


Apeigose dalyvautina pilnai, sąmoningai ir aktyviai 

14. Motina Bažnyčia karštai trokšta, kad visi tikin- 
tieji liturginėse apeigose dalyvautų pilnai, sąmoningai ir 
aktyviai, kaip to reikalauja pačios Liturgijos esmė. Taip 
dalyvauti yra visų krikščionių teisė ir pareiga, nes krikštu 
jie yra pasidarę „išrinktoji giminė, karališkoji kunigystė, 
šventoji tauta, įsigytieji žmonės“ (1 Petr. 2, 9; plg. 2, 4-5). 

Atnaujinant ir ugdant šventąją Liturgiją, tuo pilnu ir 
aktyviu visų dalyvavimu reikia labiausiai susirūpinti. Juk 
Liturgija yra pirmasis ir būtinas šaltinis, iš kurio tikin- 
tieji gali semtis tikrai krikščioniškos dvasios. Todėl sielų 
vadovai visa savo pastoracine veikla bei deramu įsąmo- 
ninimu turi uoliai stengtis siekti to pilno ir aktyvaus da- 
lyvavimo Liturgijoje. 

Tačiau nėra jokios vilties, kad tai pavyktų, jei pirma 
patys sielų ganytojai nebus kupini Liturgijos dvasios bei 
poveikio ir negebės jos mokyti. Todėl nepaprastai reika- 
linga visų pirma pasirūpinti liturginiu kunigų auklėjimu. 
Tuo tikslu šventasis Susirinkimas nutarė šiuos dalykus. 


Liturginis kunigų ir vienuolių auklėjimas 


15. Profesoriai, kuriems pavesta dėstyti Liturgiją se- 
minarijose, studijų namuose vienuoliams ir teologijos fa- 
kultetuose, turi būti tinkamai savo pareigoms paruošti 
tam tikslui skirtuose specialiuose institutuose, 

16. Liturgija seminarijose ir vienuolių studijų na- 
muose turi būti priskirta prie reikalingų ir svarbesniųjų 
dalykų, o teologijos fakultetuose — prie pagrindinių. Ji 
turi būti dėstoma tiek teologinių ir istoriniu, tiek dvasi- 
niu, pastoraciniu ir teisiniu požiūriu. Be to, kiti profeso- 

riai, ypač dogmatikos, šventojo Rašto, dvasinės ir pasto- 
racinės teologijos, tesirūpina Kristaus paslaptį ir išgany- 
mo istoriją išdėstyti savo dalyko požiūriu, betgi taip, kad 
būtų aiškus jo ryšys su Liturgija ir kad būtų išlaikytas 
mokslinio kunigų paruošimo vientisumas. 

17. Seminarijose ir vienuolynuose klierikų dvasios 
gyvenimas tebūnie formuojamas liturgiškai. Tam tikslui 
tepasitarnauja tiek tinkamas vadovavimas, kad jie galėtų 
šventąsias apeigas suprasti ir visa širdimi sekti, tiek da- 
lyvavimas pačiose šventosiose paslaptyse, tiek kitos pa- 
maldumo pratybos, atliekamos Liturgijos dvasia. Klieri- 
kai taip pat teišmoksta stropiai laikytis liturginių nuosta- 
tų. Tuo būdu gyvenimas seminarijose ir vienuolių mokslo 
įstaigose bus iš pagrindų įtakotas liturginės dvasios. 

18. Diecezijų ir vienuolijų kunigams, kurie jau dar- 
buojasi Viešpaties vynuogyne, visomis tinkamomis prie- 
monėmis tebūnie padedama vis pilniau suprasti, ką jų 
atliekamos šventosios apeigos reiškia, kad gyventų Li- 
turgijos dvasia ir tuo gyvenimu dalytųsi su sau pavestais 
tikinčiaisiais. 


Liturginis tikinčiųjų auklėjimas 


19. Sielų ganytojai uoliai ir kantriai tesirūpina litur- 
giniu auklėjimu, kad tikintieji aktyviai dalyvautų Litur- 
gijoje vidumi ir išore, Auklėjant atsižvelgtina į jų amžių, 
sąlygas, gyvenimo būdą ir religinio apsišvietimo lygį. 
Taip ganytojai atliks vieną iš pagrindinių ištikimo Dievo 
paslapčių dalytojo pareigų. Tevadovauja šioje srityje savo 
kaimenei ne tik žodžiu, bet ir pavyzdžiu. 

20. Šventųjų veiksmų, ypač Mišių aukos, transliacija 
radiju ir televizija tebūnie atliekama saikiai ir skoningai, 
prižiūrint atsakingam asmeniui, vyskupų paskirtam šioms 
pareigoms. 

III. Šventosios Liturgijos atnaujinimas 


21. Trokšdama krikščionims užtikrinti gausiau Litur- 
gijos malones, šventoji Motina Bažnyčia yra labai susirū- 
pinusi bendru pačios Liturgijos atnaujinimu. Mat, dalis 
Liturgijos nekinta, nes yra Dievo įsteigta, o kitos dalys 
yra kintamos: jos gali ir turi kisti, jei į jas įsibrauna, kas 
mažiau derinasi su pačiu Liturgijos vidiniu pobūdžiu, arba 
jei kas pasidaro mažiau betinkama. 

Liturginius tekstus ir veiksmus reikia taip atnaujinti, 
kad jie aiškiau atskleistų šventus dalykus, kuriuos išreiš- 
kia, ir kad krikščionys pajėgtų juos kiek galint geriau su- 
prasti bei pilnai, aktyviai, bendruomeniškai į juos įsijungti. 

Tam tikslui šventasis Susirinkimas nustatė šias bendro 
pobūdžio normas. 


A) Bendrosios normos 


Liturgijos tvarkymo galia 

22. $1. Šventosios Liturgijos tvarkymas priklauso 
tik Bažnyčios vyresnybei: Apaštalų Sostui ir pagal teisės 
nuostatus vyskupui. 

£2. Įstatymo suteiktąja galia Liturgijos tvarkymas, 
laikantis nustatytų ribų, taip pat priklauso įvairių rūšių 
kompetentingiems, teisėtai sudarytiems teritoriniams 
vyskupų susirinkimams. 

$3. Todėl visiškai niekam kitam, net kunigui, nevalia 
ko nors savo nuožiūra Liturgijoje pridėti, atimti arba 
pakeisti. 


Liturgijos atnaujinimo gairės 

23. Kad būtų išlaikyta sveika tradicija ir vis dėlto 
atidarytos durys teisėtai pažangai, kiekvieną peržiūrėtiną 
Liturgijos dalį reikia prieš tai tiksliai išstudijuoti teolo- 

giniu, istoriniu ir pastoraciniu požiūriu. Be to, turi būti 
atsižvelgta į bendruosius liturginės sąrangos bei jos dva- 
sios dėsnius ir paskutiniuoju metu atliktos liturginės re- 
formos bei atskirų duotų leidimų patirtį. Pagaliau pakei- 
timai tebūnie įvedami tik tada, kai iš jų pramatoma tikra 
nauda Bažnyčiai, ir rūpestingai žiūrint, kad naujos for- 
mos lyg organiškai augtų iš jau esančiųjų. 

Taip pat kiek galint turi būti vengiama žymesnio ap- 
eigų skirtumo kaimyniniuose kraštuose. 


Šv. Rašto vaidmuo. Liturginės knygos 


24. Liturginėse apeigose svarbiausia vieta tenka šven- 
tajam Raštui. Juk iš jo yra imami ir paskui pamoksle 
aiškinami skaitymai, giedamos psalmės; jo įkvėptos ir va- 
dovaujamos kilo įvairios liturginės maldos ir giesmės; 
juo remiasi veiksmų ir ženklų prasmė. Taigi liturgijos at- 
naujinimui, pažangai ir pritaikymui reikia ugdyti tą karš- 
tą, gyvą Šventojo Rašto meilę, kurią liudija tiek rytiečių, 
tiek vakariečių apeigos savo garbinga tradicija. 

25. Tebūnie kuo greičiau peržiūrėtos liturginės kny- 
g0s, panaudojant žinovus ir pasitariant su įvairių pasaulio 
kraštų vyskupais. 


B) Normos paremtos hierarchine ir bendruomenine Liturgijos 
prigimtimi 


Liturgija — visos Bažnyčios veiksmas 

26. Liturginiai veiksmai nėra privatūs; jie atliekami 
Bažnyčios, kuri yra „vienybės skaramentas“, tai yra tvar- 
kingai sujungta, vyskupų vadovaujama šventoji tauta. 
Tad liturginiai veiksmai priklauso visam Bažnyčios kūnui; 


12 šv. Kiprijonas, De cath. Eccl. unitate, 7: CSEL (Hartel) III, 
1, 215-216 psl. Plg. Epist. 66, 8, 3: Hartel III, 2, 732-733 psl. 

jais jis pasireiškia ir kartu jie jį veikia. Paskirus to kūno 
narius jie paliečia įvairiopai — pagal jų užimamą vietą, 
pareigas ir patį dalyvavimą. 


Pirmenybė bendruomeniniam atlikimo būdui 

27. Jei kurias nors apeigas, žiūrint jų prigimties, ga- 
lima atlikti bendrai, tai yra dalyvaujant ir aktyviai įsi- 
jungiant tikintiesiems, reikia pabrėžti, kad šitoks atlikimo 
būdas, kai tik sąlygos leidžia, yra statytinas aukščiau už 
pavienį ir tarsi privatų jų atlikimą. 

Tai ypač pasakytina apie Mišių aukojimą ir sakra- 
mentų teikimą, nors kiekvienos Mišios visada pasilieka 
viešo ir bendruomeninio pobūdžio veiksmas. 


Įvairių asmenų atliekamos dalys 

28. Liturginių apeigų metu kiekvienas, tiek dvasinin- 
kas, tiek tikintysis, atlikdamas pareigas, tedaro visa ir 
tik tai, kas jam tenka pagal dalyko prigimtį ir liturginius 
nuostatus. 

29. Ir ministrantai, skaitytojai, aiškintojai bei choras 
atlieka tikrą liturginį veiksmą. Tad tevykdo jie savo už- 
davinį nuoširdžiai, pamaldžiai ir tvarkingai, kaip reika- 
lauja tokia kilni tarnyba ir kaip to pagrįstai iš jų laukia 
Dievo tauta. Tam reikia, kad kiekvienas būtų atitinkamai 
įsigilinęs į Liturgijos dvasią ir išmokytas tiksliai, gražiai 
atlikti sau skirtąją dalį. 

30. Siekiant aktyvaus dalyvavimo, žmonės tebūnie 
raginami įsijungti tiek žodžiais — atsakymais, psalmėmis, 
priegiesmiais, giesmėmis, tiek veiksmais — gestais ir kūno 
laikysena. O savo metu tebūnie laikomasi šventos tylos. 

31. Pertvarkant liturgines knygas, tebūnie stropiai 
žiūrima, kad rubrikose būtų taip pat numatytos tikinčiųjų 
atliekamos dalys. 

Asmenų lygybė Liturgijoje 

32. Liturgijoje esama asmenų nelygybės, kylančios iš 
joje einamų pareigų ir iš šventimų; taip pat liturginių 
įstatymų numatytu būdu yra pagerbiami pasaulinės val- 
džios atstovai. Be šių atvejų, nei apeigose, nei išorinėse 
iškilmėse neturi būti daroma jokio skirtumo tarp privačių 
asmenų arba visuomenės klasių. 


C) Normos, paremtos didaktine ir pastoracine Liturgijos prigimtimi 


Įžanga 

33. Nors šventoji Liturgija pirmoje eilėje yra dieviš- 
kosios didybės garbinimas, ji daug ko turi ir tikintiesiems 
pamokyti.!šJuk joje Dievas kalba savo žmonėms, Kristus 
tebeskelbia Evangeliją. Joje žmonės atsako Dievui giedo- 
dami ir melsdamiesi. 

Dar daugiau, maldos, kuriomis kreipiasi į Dievą ku- 
nigas, vadovaująs bendruomenei kaip Kristaus atstovas, 
taip pat yra kalbamos visos šventosios bendrijos bei visų 
dalyvaujančiųjų vardu. Pagaliau neregimiems dieviš- 
kiems dalykams išreikšti šventoji Liturgija vartoja regi- 
mus ženklus, kuriuos jai paliko Kristus arba Bažnyčia. 
Tokiu būdu ne tik kai skaitoma, kas „parašyta mums pa- 
mokyti“ (Rom. 15, 4), bet ir kai Bažnyčia meldžiasi, gie- 
da arba veikia, yra stiprinamas dalyvaujančiųjų tikėji- 
mas, pakeliama į Dievą širdis, kad jam uoliai tarnautų ir 
kad apsčiau gautų jo malonės, 

Todėl Liturgiją atnaujinant, turi būti laikomasi že- 
miau išvardintų bendrųjų normų. 


13 Plg. Tridento susirinkimo, 22. sesijos, doktr. de ss. Missae 
sacrificio, VIII sk.: Concilium Tridentinum, e. leid. VIII, 961 psl. 

Apeigų savybės 


34. Apeigos tespindi kilniu paprastumu, tebūnie trum- 
pos ir aiškios, be nenaudingų pasikartojimų, pritaikytos 
tikinčiųjų išmanymui ir apskritai nereikalingos daug aiš- 
kinimo. 


Dievo žodžiui skirtoji vieta 

35. Kad būtų aiškus Liturgijoje glaudus veiksmo ir 
žodžio ryšys: 

1) Šventosiose apeigose tebūnie įvestas gausesnis, 
įvairesnis ir tinkamesnis šventojo Rašto skaitymas. 

2) Pamokslui, kuris yra liturginio veiksmo dalis, te- 
būnie rubrikomis nurodyta, kiek apeigos leidžia, tinka- 
miausia vieta. Pati pamokslų sakymo pareiga tebūnie 
atliekama kuo ištikimiausiai ir deramai. Pamokslams me- 
džiaga pirmoje eilėje tebūnie semiama iš šventojo Rašto 
ir Liturgijos šaltinio, kad jais būtų tarsi atskleidžiami 
nuostabūs Dievo darbai išganymo istorijoje, arba Kristaus 
paslaptis, kuri visuomet mumyse yra ir veikia, o ypač 
liturginių apeigų metu. 

3) Taip pat tebūnie įvairiais būdais aiškinama pati 
Liturgija. Jei reikalinga, pasirūpintina kad net apeigas 
atliekant kunigas ar šiaip tinkamas asmuo teiktų trumpų 
nurodymų; tačiau tai tebūnie daroma tik patogesniais 
momentais ir nustatytais arba į juos panašiais žodžiais. 

4) Tebūnie skatinama ruošti Dievo žodžio pamaldas 
didesnių švenčių išvakarėse, kai kuriomis advento bei ga- 
vėnios dienomis ir sekmadieniais bei šventadieniais. Tai 
itin svarbu tose vietose, kur nėra kunigo; tuo atveju joms 
tevadovauja diakonas arba kuris nors kitas vyskupo pa- 
skirtas asmuo. 

Apeigų kalba 


36. $1. Liekant galioje ypatingam nuostatui Romos 
apeigose ir toliau tebūnie naudojama lotynų kalba. 

$ 2. Tačiau neretai tiek Mišiose, tiek teikiant sakra- 
mentus, tiek atliekant kitus liturginius veiksmus daug 
naudos Žmonėms gali atnešti gimtoji kalba. Todėl ji gali 
būti vartojama plačiau, ypač skaitymams, pamokymams, 
kai kurioms maldoms ir giesmėms, laikantis tolimesniuo- 
se skyriuose atskiriems atvejams nustatytų normų. 

$3. Laikydamasi tų normų, kompetentinga vietos baž- 
nytinė vyresnybė, minima 22 sk. $ 2, nusprendžia, ar 
iš viso įvestina gimtoji kalba ir kiek jos įvestina. Šiuo 
klausimu gali būti reikalinga pasitarti su vyskupais kai- 
myninių šalių, kuriose yra vartojama ta pati kalba. Nu- 
tarimai turi būti šventojo Sosto priimti ir patvirtinti. 

$4. Lotynų teksto vertimą į gimtąją kalbą liturgi- 
niam naudojimui turi aprobuoti minėta kompetentinga 
vietos bažnytinė vyresnybė, 


D) Normos Liturgijai pritaikyti tautų savybėms ir tradicijoms 


Bažnyčia ir tautų skirtingumai 


37. Ten, kur neliečiamas tikėjimas arba visos bend- 
ruomenės gerovė, Bažnyčia net Liturgijoje nenori nusta- 
tyti griežto vienodumo. Priešingai, ji gerbia ir ugdo įvai- 
rių genčių bei tautų dvasios savybes ir talentus. Ji palan- 
kiai apsvarsto visa, kas tik nebūtinai yra susiję su prie- 
tarais ir klaidomis, ir, jei gali, stengiasi nepaliestai išsau- 
goti. Kartais tai net priima į pačią Liturgiją, jei tik deri- 
nasi su tikrais ir autentiškais liturginės dvasios reikala- 
vimais. 

Apeigų pritaikymas 


38. Net peržiūrint liturgines knygas, turi būti atsi- 
žvelgta į teisėtus skirtumus ir prisitaikyta prie įvairių gru- 
pių, šalių, tautų, ypač misijų kraštuose, kad tik liktų ne- 
paliesta esminė Romos apeigų vienybė. šio dėsnio ypač 
tebūnie laikomasi, nustatant apeigų pavidalą ir rubrikas. 

39. Laikydamasi pavyzdinių liturginių knygų nuo- 
statų, kompetentinga vietos bažnytinė vyresnybė, minima 
22 sk. $ 2, nusprendžia prisitaikymo būdą, ypač sakra- 
mentų teikimo, sakramentalijų, procesijų, liturginės kal- 
bos, bažnytinės muzikos bei dailės srityje. Tačiau, tai 
darydama, turi laikytis pagrindinių šios konstitucijos 
normų. 


Nuodugnesnio pritaikymo atvejai 


40. Kai kuriose vietovėse ir aplinkybėse yra būtinai 
reikalingas nuodugnesnis ir dėl to su didesniais sunku- 
mais susijęs Liturgijos pritaikymas. Todėl: 

1) Kompetentinga vietos bažnytinė vyresnybė, mi- 
nima 22 sk. $ 2, rūpestingai ir išmintingai teapsvarsto, 
kas iš atskirų tautų tradicijų ir savumų tiktų priimti į 
Dievo kultą. Tai, kas apsvarsčius atrodo naudinga arba 
reikalinga įvesti į Liturgiją, tebūnie pateikta Apaštalų 
Sostui, ir tik jam sutinkant gali būti įvesta. 

2) Kad pritaikymas būtų atliekamas su reikiamu ap- 
dairumu, matydamas reikalą, Apaštalų Sostas įgalios 
minėtą vietos bažnytinę vyresnybę leisti kai kuriose 
bendruomenėse per nustatytą laiko tarpą atlikti reikalin- 
gus parengiamuosius bandymus ir jiems vadovauti. 

3) Kadangi pritaikant liturginius įstatymus, ypač 
misijų kraštuose, iškyla ypatingų sunkenybių, tebūnie 
jie paruošiami su tos srities žinovų pagalba. 

IV. Liturginio gyvenimo ugdymas 
diecezijoje ir parapijoje 


Liturginis diecezijos gyvenimas 


41. Vyskupą reikia laikyti savo kaimenės vyriausiuo- 
ju kunigu, iš kurio tam tikru būdu kyla ir nuo kurio pri- 
klauso tikinčiųjų gyvenimas Kristuje. 

Todėl visi turi aukštai vertinti liturginį diecezijos gy- 
venimą, sutelktą apie vyskupą, ypač katedroje. Tebūnie 
įsitikinę, kad Bažnyčia tada ypatingai save atskleidžia, 
kai visa Dievo bendrija pilnai ir aktyviai dalyvauja tose 
pačiose apeigose, ypač Eucharistijos Liturgijoje, jungia- 
ma vienos maldos ir vieno altoriaus, vadovaujant vysku- 
pui, apsuptam savo kunigų ir Bažnyčios tarnų.!4 


Liturginis parapijos gyvenimas 


42. Kadangi vyskupas negali nei visuomet, nei visur 
pats vadovauti visai savo tikinčiųjų bendrijai, jis būtinai 
turi ją padalyti į mažesnes grupes. Tarp tų grupių svar- 
biausią vietą užima parapijos, atskirose vietovėse tvar- 
komos vyskupui atstovaujančio sielų ganytojo, nes jos 
savo būdu vaizduoja po visą pasaulį pasklidusią regimąją 
Bažnyčią. 

Todėl reikia siekti, kad liturginis parapijos gyvenimas 
ir jo ryšys su vyskupu būtų vis gyvesnis tikinčiųjų ir dva- 
sininkų sąmonėje bei gyvenime. Reikia stengtis, kad pa- 
rapijoje klestėtų bendruomenės dvasia, ypatingai pasi- 
reiškianti aukojant bendrai sekmadienio Mišias. 


14 Plg. šv. Ignaco, kankinio, Magn., 7; Phil, 4; Smyrn., 8: 
Funk I, 236, 266, 281 psl. 

V. Liturginės pastoracijos ugdymas 


Liturginis sąjūdis — būdinga mūsų melo žymė 

43. Uolus rūpinimasis liturginiu ugdymu ir atnauji- 
nimuų pagrįstai yra laikomas tarsi ženklų, rodančiu Die- 
vo apvaizdos planą mūsų laikams, tarsi Šventosios Dva- 
sios skriejimu per savo Bažnyčią. Jis įspaudžia būdingą 
žymę į tos Bažnyčios gyvenimą, net į visą mūsų meto 
religinę galvoseną ir veikseną. 

Kad toji liturginė pastoracija būtų toliau Bažnyčios 
ugdoma, šventasis Susirinkimas nutaria šiuos dalykus: 
Liturginės komisijos 

44. Pageidaujama, kad kompetentinga vietos bažny- 
tinė vyresnybė, minima 22 sk. $ 2, įsteigtų liturginę ko- 
misiją, kuriai talkininkautų Liturgijos, bažnytinės muzi- 
kos bei dailės ir pastoracijos žinovai. Jei galima, tai ko- 
misijai tepadeda ir koks nors pastoracinės Liturgijos in- 
stitutas, sudarytas iš patyrusių šioje srityje Žmonių, ne- 
išskiriant reikale nė pasauliečių. Komisijos uždavinys bus, 
vadovaujant minėtai vietos bažnytinei vyresnybei, tvar- 
kyti savo teritorijos liturginę pastoraciją ir atlikti studi- 
jas bei bandymus, kada galvojama įvestinus dalykus pa- 
teikti Šventajam Sostui patvirtinti. 

45. Tuo pačiu pagrindų ir kiekvienoje diecezijoje te- 
būnie vyskupo prižiūrima Šventosios Liturgijos komisija 
liturginei veiklai ugdyti. 

Kartais gali būti naudinga kelioms diecezijoms suda- 
ryti tik vieną komisiją, bendrais pasitarimais skatinančią 
Liturgijos pažangą. 

46. šalia Šventosios Liturgijos komisijos, kiekvienoje 
diecezijoje, jei galima, taip pat tebūnie sudarytos bažny- 
tinės muzikos ir dailės komisijos. 

Tos trys komisijos turi derinti savo veiklą; neretai 
net būtų gera, kad jos susilietų į vieną. 

II SKYRIUS 


ŠVENTOSIOS EUCHARISTIJOS PASLAPTIS 


Eucharistijos įsteigimas 


41. Mūsų Išganytojas Paskutinės vakarienės metu, 
tą naktį, kurią buvo išduotas, įsteigė eucharistinę savo 
kūno ir kraujo auką. Tuo jis pratęsė savo kryžiaus auką 
per amžius, iki ateis, ir mylimajai Sužieduotinei Bažny- 
čiai paliko savo mirties ir prisikėlimo atminimą — šven- 
tumo sakramentą, vienybės ženklą, meilės ryšį,5 velykinį 
pokylį, kuriame Kristų priimame, siela laimi malonę ir 
gauname būsimos garbės laidą.“ 


Tikinčiųjų dalyvavimas Eucharistijos Liturgijoje 

48. Bažnyčia uoliai rūpinasi, kad krikščionys nebūtų 
tarsi svetimi arba nebyliai šios tikėjimo paslapties žiū- 
rovai, bet kad, gerai suprasdami apeigas ir maldas, są- 
moningai, pamaldžiai ir aktyviai dalyvautų šventajame 
vyksme, šviestųsi Dievo žodžiu, stiprintųsi Viešpaties kū- 
no valgiu ir dėkotų Dievui. Ji rūpinasi, kad, aukodami 
skaisčiąją atnašą ne vien kunigo rankomis, bet ir jie patys 
drauge su kunigu, išmoktų aukoti save pačius ir diena iš 
dienos, Kristaus tarpininkaujami,/“ vis tobuliau jungtųsi 
su Dievu ir tarp savęs, kad pagaliau Dievas būtų visuo- 
sę visa. 

49. Kad Mišių auka, net ir jų apeigos, pilnai pasiektų 
pastoracinį tikslą, šventasis Susirinkimas nutaria šiuos 
dalykus. Juos nutardamas, jis turi prieš akis Mišias, ku- 


15 Plg. šv. Augustino in Io. Tr. 26, 6, 13: PL 35, 1613. 

16 Romos breviorius, Kristaus Kūno šventės 2. mišparai, mag- 
nificat priegiesmis. 

17 Plg. šv. Kirilo Aleks. Comm in Io. Ev., XI, 11-12. sk.: PG 74, 
557-564. 

rios yra aukojamos dalyvaujant žmonėms, ypač sekma- 
dieniais ir įsakytųjų švenčių dienomis. 
Mišių struktūra 

50. Mišių struktūra tebūnie taip pertvarkyta, kad 
labiau išryškėtų atskirų dalių prasmė bei tarpusavio 
sąsaja ir būtų palengvinta tikintiesiems maldingai ir 
aktyviai jose dalyvauti, 

Todėl apeigos, deramai išlaikant jų esmę, tepasidaro 
paprastesnės. Tebūnie išleisti ilgainiui atsiradę pakarto- 
jimai arba mažiau reikalingi priedai. O kai kurie dalykai, 
dingę dėl istorijos negandų, kiek atrodo gera arba reika- 
Tinga, tebus atstatyti į šventųjų protėvių metu užimtą 
vietą. 

Dievo žodžio teikimas 

51. Kad tikintieji būtų gaivinami Dievo žodžiu, tebū- 
nie plačiau atidarytos Biblijos lobynų durys, kad per nu- 
statytą metų skaičių būtų perskaitomos žmonėms svar- 
biausios Šventojo Rašto dalys. 

52. Labai rekomenduojama homilija, kaip pačios Li- 
turgijos dalis. Joje bažnytinių metų būvyje, remiantis 
šventuoju tekstu, aiškinama tikėjimo paslaptys ir krikš- 
čioniškojo gyvenimo dėsniai. Sekmadienių ir įsakytųjų 
švenčių Mišiose, kai dalyvauja tikintieji, be svarbios prie- 
žasties ji niekada neturi būti išleista. 


„Bendruomeninė“ arba „tikinčiųjų“ malda 

53. Po Evangelijos ir homilijos, ypač sekmadieniais 
ir įsakytųjų švenčių dienomis, tebūnie vėl įvesta „bend- 
ruomeninė“ arba „tikinčiųjų“ malda. Joje, įsijungiant 
Mišių dalyviams, tebūnie maldaujamas Dievas už šven- 
tąją Bažnyčią, už mus valdančiuosius ir įvairių reikalų 
slegiamus asmenis, už visus žmones bei už viso pasaulio 
išganymą (plg. 1 Tim. 2, 1-2). 

Mišių kalba 


54. Mišiose, kuriose dalyvauja tikintieji, laikantis 
šios konstitucijos 36 sk., gali būti skirta derama vieta 
gimtajai kalbai, ypač skaitymuose, ,bendruomeninėje 
maldoje“ ir, pagal vietos sąlygas, apskritai žmonėms skir- 
tose dalyse. 

Tačiau pasirūpintina, kad tikintieji galėtų ir lotyniš- 
kai drauge kalbėti arba giedoti tas nekintamąsias Mišių 
dalis, kurios jiems skirtos. Jeigu atrodo kur nors geriau 
vartoti daugiau vietinės kalbos, tebūnie laikomasi šios 
konstitucijos 40 sk. 


Komunija 


55. Labai rekomenduojamas tobulesnis Mišiose daly- 
vavimo būdas, kai tikintieji po kunigo komunijos priima 
Viešpaties kūną iš tos pačios aukos. 

Priimti komuniją abiem pavidalais, ir toliau galiojant 
dogmatiniams Tridento susirinkimo nuostatams,'š Apaš- 
talų Sosto numatytais atvejais vyskupai gali leisti ne tik 
kunigams bei vienuoliams, bet ir pasauliečiams. "Tokių 
atvejų pavyzdžiai galėtų būti naujai pašvęsti kunigai savo 
šventimų Mišiose, vienuoliai savo įžadų Mišiose, naujati- 
kiai po jų krikšto aukojamose Mišiose. 


Dalyvautina ištisose Mišiose 

56. Dvi tarsi sudedamosios Mišių dalys, būtent žodžio 
ir Eucharistijos liturgija, yra taip glaudžiai susijusios, 
kad sudaro vieną kulto aktą. Todėl šventasis Susirinki- 
mas karštai ragina sielų ganytojus, kad, aiškindami tikė- 
jimą, uoliai mokytų tikinčiuosius dalyvauti ištisose Mi- 
šiose, ypač sekmadieniais ir įsakytųjų švenčių dienomis. 


1821. sesija, doktr. de Communione sub utrague specie et par- 
vulorum, I-III sk.: Concilium Tridentinum, c. leid. VIII, 698-699 psl. 

Koncelebracija 


57. $1. Koncelebracija, prasmingai išreiškianti kuni- 
gystės vienybę, iki pat šių dienų išliko ir Rytų ir Vakarų 
Bažnyčioje. Todėl Susirinkimas leidimą koncelebruoti iš- 
plėtė šiems atvejams: 

1. a) aliejų šventinimo ir vakarinėse Mišiose Didįjį 
ketvirtadienį; 

b) Bažnyčios susirinkimų, vyskupų konferencijų ir 
sinodų Mišiose; 

c) abato palaiminimo Mišiose, 

2. Be to, leidžiant vyskupui, kuriam paliekama nu- 
spręsti, ar koncelebracija dera, gali būti koncelebruo- 
jamos: 

a) konventualinės ir pagrindinės Mišios tose bažny- 
čiose, kur tikinčiųjų gerovė nereikalauja, kad visi ten 
esantieji kunigai celebruotų pavienui; 

b) Mišios, kurios yra aukojamos bet kokiuose diece- 
zinių bei vienuolių kunigų susirinkimuose. 

$2. 1) Koncelebracijos tvarkymas diecezijoje pri- 
klauso vyskupui. 

2) Kiekvienam kunigui yra palikta teisė visuomet 
aukoti Mišias pavieniui, tačiau ne tuo metu, kai toje 
pačioje bažnyčioje koncelebruojama ir ne Didįjį ketvir- 
tadienį. 

58. Tebūnie suredaguotos naujos koncelebracijos ap- 
eigos, įdėtinos į Romos pontifikalą ir mišiolą. 

III SKYRIUS 


KITI SAKRAMENTAI IR SAKRAMENTALIJOS 


Sakramentų ir sakramentalijų paskirtis 


59. Sakramentai yra skirti pašvęsti žmonėms, ugdyti 
Kristaus kūnui, pagaliau garbinti Dievui; būdami ženklai, 
jie taip pat patarnauja ir mokymui. Jie ne tik remiasi 
tikėjimu, bet tą tikėjimą žodžiais ir daiktų bei veiksmų 
kalba gaivina, stiprina, išreiškia; todėl jie vadinami tikė- 
jimo sakramentais, Jie ne tik suteikia malonę, bet savo 
apeigomis taip pat labai sėkmingai paruošia tikinčiuosius 
tos malonės priėmimui, deramam Dievo garbinimui ir 
meilės veiklai. 

Tad labai svarbu, kad tikintieji sakramentinius ženk- 
lus lengvai suprastų ir su didžiu atsidėjimu eitų tų sak- 
ramentų, kurie yra įsteigti krikščioniškajam gyvenimui 
ugdyti. 

60. Be to, Motina Bažnyčia yra įsteigusi sakramen- 
talijas. "Tai šventi ženklai, kuriais, į sakramentus pana- 
šiu būdu, yra vaizduojamos ir Bažnyčios prašymu gau- 
namos ypač dvasinės gėrybės. Sakramentalijomis žmonės 
paruošiami priimti ypatingąjąa sakramentų malonę; jomis 
taip pat pašventinami įvairūs gyvenimo reikmenys bei 
momentai. 

61. Taigi sakramentų ir sakramentalijų Liturgija be- 
veik kiekvieną gerai pasiruošusiųjų tikinčiųjų gyvenimo 
įvykį pašvenčia Dievo malone, plaukiančia iš velykinės 
Kristaus kančios, mirties ir prisikėlimo paslapties. Iš 
Kristaus kyla visa sakramentų ir sakramentalijų galia. 
Vargu, ar yra koks nors padorus medžiaginių daiktų nau- 
dojimo būdas, kuris šiomis priemonėmis negalėtų būti 
nukreiptas į žmogaus pašventimą ir Dievo garbinimą. 

Reformos reikalas 

62. Ilgainiui į sakramentų ir sakramentalijų apeigas 
įsibrovė dalykų, dėl kurių jų esmė ir tikslas mūsų laikais 
pasidarė ne taip ryškus. Kadangi reikalinga jose kai ką 
pritaikyti dabarties reikalavimams, šventasis Susirinki- 
mas nutaria šiuos dalykus toms apeigoms peržiūrėti. 


Gimtosios kalbos vartojimas 

63. Neretai, teikiant sakramentus ir sakramentalijas, 
žmonėms gali būti labai naudinga gimtoji kalba. Todėl 
tebūnie ji vartojama plačiau, laikantis šių nuostatų: 

a) Teikiant sakramentus ir sakramentalijas, gimtąją 
kalbą galima vartoti 36 sk. nurodytu būdu. 

b) Kompetentinga vietos bažnytinė vyresnybė, minima 
šios konstitucijos 22 sk. $ 2, remdamasi naujos laidos 
Romos ritualu, kuo greičiau teparuošia specialius ritualus, 
kuriuose viskas, net ir kalba, būtų pritaikyta atskirų ša- 
lių reikalavimams. Apaštalų Sosto peržiūrėti, tebūnie jie 
naudojami tose šalyse. Ritualus arba ypatingus apeigų 
rinkinius ruošiant, tenebūnie praleisti nurodymai, Romos 
rituale pateikti prieš atskiras apeigas, liečią pastoraciją 
ir rubrikas arba turį ypatingos visuomeninės reikšmės. 


Katechumenatas 

64. Tebūnie atnaujintas suaugusiųjų katechumena- 
tas, padalytas į keletą laipsnių ir įvestinas vietos ordinaro 
nuožiūra. Tuo būdu tinkamam pasiruošimui skirtas kate- 
chumenato laikotarpis galės būti pašvęstas protarpiais 
atliekamomis apeigomis. 

65. Misijų kraštuose, šalia to, kas yra krikščioniško- 
sios tradicijos suaugusiųjų krikšto apiegose, tebūnie leista 
perimti ir atskirose tautose sutinkamas brandos ceremo- 
nijas, kiek jas galima pritaikyti krikščioniškosioms apei- 
goms, laikantis šios konstitucijos 37-40 sk. 

Krikštas 

66. Abejos krikšto apeigos, paprastosios ir, turint 
galvoje atnaujintą katechumenatą, iškilmingosios, te- 
būnie peržiūrėtos, o į Romos mišiolą įtrauktos savos Mi- 
šios „suteikiant krikštą“. 

67. Kūdikių krikšto apeigos tebūnie peržiūrėtos ir 
pritaikytos taip, kad tikrai jiems tiktų. Pačiose apeigose 
tebūnie taip pat aiškiau iškeltas gimdytojų ir krikšto tėvų 
vaidmuo bei pareigos. 

68. Krikšto apeigose tebūnie numatyti pakeitimai, 
vartotini vietos ordinaro nuožiūra, kai yra daug krikšti- 
jamųjų. Taip pat tebūnie paruoštos trumpesnės apeigos, 
kurias, ypač misijų kraštuose, galėtų panaudoti krikšty- 
dami katechistai ir apskritai tikintieji, kai gresia mirties 
pavojus ir nėra kunigo arba diakono. 

69. Dabartinės „papildomosios apeigos, išleistos kū- 
dikį krikštijant“ tebūnie pakeistos naujomis, kuriose būtų 
aiškiau ir tinkamiau išreikšta, jog trumpomis apeigomis 
pakrikštytas kūdikis jau yra priimtas į Bažnyčia. 

Taip pat tebūnie sukurtos naujos apeigos pereinan- 
tiems į katalikus jau tikrai pakrikštytiems. Tos apeigos 
turėtų išreikšti, kad jie priimami į vienybę su Bažnyčia. 

70. Krikšto vanduo, išskyrus velykinį laikotarpį, gali 
būti šventinamas pačiu krikšto apeigų metu, vartojant 
trumpesnę formule. 


Sutvirtinimas 

71. Sutvirtinimo apeigos tebūnie peržiūrėtos ta pras- 
me, kad aiškiau pasirodytų šio sakramento ryšys su pilnu 
krikščionio įvedimu į Bažnyčią. Todėl dera prieš jį pri- 
imant atnaujinti krikšto pažadus. 

Sutvirtinimas, jei patogu, gali būti teikiamas per Mi- 
šias. Tebūnie paruoštas tekstas įžangai, vartotinai tuo- 
met, kai apeigos atliekamos ne Mišių metu. 

Atgaila 
72. Atgailos apeigos ir formulė tebūnie peržiūrėtos, 
kad aiškiau išreikštų sakramento esmę ir vaisius. 


Ligonių paiepimas 

73. „Paskutinis patepimas“, kuris taip pat, ir geriau, 
gali būti vadinamas „ligonių patepimu“, nėra tik tų sak- 
ramentas, kuriems mirtis jau visai čia pat. Todėl metas 
jį priimti jau tikrai esti atėjęs, kai tikinčiajam pradeda 
grėsti mirties pavojus dėl ligos arba senatvės. 

74. Šalia atskirai atliekamų ligonių patepimo ir via- 
tiko apeigų, taip pat tebūnie paruošta vientisa jų teikimo 
tvarka, kuria ligonis patepamas po išpažinties, prieš pri- 
imdamas viatiką. 

75. Patepimų skaičius tebūnie pritaikytas aplinky- 
bėms, o patepimo apeigų maldos tebūnie taip peržiūrėtos, 
kad atitiktų sakramentą priimančiųjų ligonių įvairiopą 
būseną. 


Šventimai 

76. Šventimų apeigose tebūnie peržiūrėta ir ceremo- 
nijos ir tekstai. Vyskupo žodis kandidatams kiekvieno 
šventimo arba konsekracijos pradžioje gali būti tartas 
gimtąją kalba. 

Konsekruojant vyskupą, visi dalyvaują vyskupai gali 
uždėti rankas. 


Jungtuvės 

77. Dabartinės Romos ritualo moterystės apeigos te- 
būnie peržiūrėtos ir papildytos, kad aiškiau išreikštų sak- 
ramento malonę ir labiau pabrėžtų susituokiančiųjų pa- 
reigas. 

„Jei kuriose nors vietovėse, teikiant moterystės sak- 
ramentą, yra vartojamos kitokios girtinos tradicijos ir 

papročiai, šventasis Sinodas karštai trokšta, kad visa būtų 
pasilaikyta“.!9 

Be to, kompetentingai vietos bažnytinei vyresnybei, 
minimai šios konstitucijos 22 sk. $ 2, paliekama galia, lai- 
kantis 63 sk. nuostato, paruošti ypatingas, krašto ir tau- 
tos papročius atitinkančias apeigas. Tačiau ir toliau ga- 
lioja įstatymas, kad vedybas laiminąs kunigas klausia 
besituokiančiųjų sutikimo ir sulaukia teigiamo jų atsa- 
kymo. 

78. Paprastai jungtuvės tegul vyskta Mišių metu, po 
Evangelijos ir homilijos, prieš „tikinčiųjų maldą“. Jauna- 
jai skirta malda, pataisyta taip, kad pabrėžtų abiejų susi- 
tuokiančiųjų lygias pareigas mylėti vienas kitą, gali būti 
skaitoma gimtąja kalba, 

Jeigu moterystės sakramentas teikiamas be Mišių, 
pradžioje apeigų skaitoma sutuoktuvių Mišių epistola bei 
Evangelija ir visada duodamas jaunavedžiams palaimi- 
nimas. 


Sakramentalijos 

79. Sakramentalijos tebūnie peržiūrėtos, atsižvelgiant 
į mūsų meto reikalavimus ir turint prieš akis pagrindinį 
dėsnį, kad tikintieji galėtų jose dalyvauti sąmoningai, 
aktyviai ir lengvai. Peržiūrint ritualus 63 sk. nustatytu 
būdu, pagal reikalą gali būti pridėtos ir naujos sakra- 
mentalijos. 

Rezervuotų palaiminimų tebūnie labai mažai, ir tie 
patys rezervuoti tik vyskupams arba ordinarams, 

Tebūnie pasirūpinta, kad kai kurias sakramentalijas, 
bent ypatingomis aplinkybėmis, ordinaro nuožiūra galėtų 
teikti ir kvalifikuoti pasauliečiai. 


19 Tridento susirinkimas, 24. sesija, de refoxm., I sk.: Concilium 
Tridentinum, c. leid, Aetorum pars VI, 969 psl. Plg. Romos ritualo 
VIII tit., II sk., 6 nr. 

80. Tebūnie peržiūrėtos dabartinės Romos pontifikalo 
mergelių pašventimo apeigos. 

Be to, tebūnie paruoštos vienuolinių įžadų bei jų at- 
naujinimo apeigos, geriau išreiškiančios vieningumą, pa- 
prastumą ir kilnumą. Išskyrus ypatingą teisę, šios apeigos 
yra atliktinos, kai įžadai daromi arba atnaujinami Mi- 
šių metu. 

Girtina, kad vienuoliai darytų įžadus per Mišias. 


Mirusiesiems skiriamos apeigos 

81. Mirusiesiems skirtos apeigos ryškiau teatspindi 
velykinį krikščionio mirties pobūdį ir net liturginės spal- 
vos atžvilgių labiau tesiderina su atskirų šalių sąlygomis 
ir tradicijomis. 

82. Tebūnie peržiūrėtos ir praturtintos savomis Mi- 
šiomis kūdikių laidojimo apeigos, 


IV SKYRIUS 


BREVIORIUS 


Įžanga 

83. Jėzus Kristus, vyriausiasis Naujojo ir amžinojo 
Testamento kunigas, priimdamas žmogaus prigimtį, šios 
žemės tremtyje pradėjo himną, kuris per amžius skamba 
danguje. Sujungęs visą žmoniją su savimi, jis gieda šią 
dievišką šlovės giesmę drauge su ja. 

"Tą kunigiškąjį uždavinį Kristus tęsia savo Bažnyčioje, 
kuri ne tik Eucharistijos pamaldomis, bet ir kitais būdais, 
ypač brevioriaus malda, be paliovos garbina Viešpatį ir 
prašo visam pasauliui išganymo. 

84. Laikantis senos krikščionių tradicijos, breviorius 
yra taip sutvarkytas, kad visas dienos ir nakties būvis 

pašvenčiamas Dievo garbinimų. Kai šią įstabią šlovės 
giesmę deramai atlieka kunigai ir kiti Bažnyčios tam pa- 
skirti asmenys arba drauge su kunigu nustatytu būdu 
besimeldžią tikintieji, ji tikrai yra pačios Sužieduotinės 
balsas, kuris kyla į Sužieduotinį. Dar daugiau — tai Kris- 
taus ir jo Mistinio kūno malda į Tėvą. 

85. Taigi visi, kurie šiuo būdu meldžiasi, atlieka Baž- 
nyčios pareigą ir dalijasi aukščiausia garbe su Kristaus 
Sužieduotine, nes, giedodami Dievui šlovės giesmę, Moti- 
nos Bažnyčios vardu stovi prieš jo sostą. 

86. Juo uoliau šlovins Dievą valandų malda pastora- 
cinį darbą atlieką kunigai, juo giliau bus įsisąmoninę jiems 
skirtąjį Pauliaus raginimą: „Nuolat melskitės“ (1 Tes. 
5, 17). Juk vienas Viešpats tegali vainikuoti jų darbo pa- 
stangas sėkme ir gausa, nes jis yra pasakęs: ,Be manęs 
jūs nieko negalite padaryti“ (Jn. 15, 5). Todėl apaštalai, 
paskirdami diakonus, kalbėjo: „Mes gi pasiliksime prie 
maldos ir žodžio tarnavimo“ (Apd. 6, 4). 

87. Kad valandų maldas kunigai ir kiti Bažnyčios na- 
riai esamomis aplinkybėmis galėtų geriau ir tobuliau kal- 
bėti, šventasis Susirinkimas, tęsdamas Apaštalų Sosto 
sėkmingai pradėtą darbą, apie Romos apeigų breviorių 
nutarė šiuos dalykus. 


Valandų tvarka 

88. Kadangi brevioriaus tikslas yra dienos pašven- 
timas, tradicinė valandų tvarka tebūnie taip atnaujinta, 
kad jos kiek galint atitiktų tikrąjį dienos laiką ir kad 
drauge būtų atsižvelgta į šiandieninio gyvenimo sąlygas, 
ypač tų, kurie atlieka apaštalavimo darbą. 

89. Atnaujinant breviorių, laikytinasi šių normų: 

a) Rytmetiniai šlovinimai (laudes) ir vakariniai miš- 
parai, garbinga visos Bažnyčios tradicija paremtos mal- 
dos, yra du kasdieninio Dievo garbinimo poliai. Jie turi 

būti laikomi pagrindinėmis brevioriaus valandomis ir ati- 
tinkamai kalbami. 

b) Baigminė (completorium) tebūnie taip atnaujinta, 
kad gerai tiktų dienos pabaigai. 

c) Nors aušrine (matutinum) vadinama valanda cho- 
re (in choro)?“ turi išlaikyti naktinio garbinimo pobūdį, 
tebūnie ji taip pritaikyta, kad galėtų būti kalbama kiek- 
vienu dienos metu ir kad joje būtų mažiau psalmių ir 
daugiau skaitymų. 

d) Pirmoji valanda (prima) panaikinama. 

e) Mažosios valandos — trečioji, šeštoji ir devintoji 
(tertia, sexta ir nona) tebūnie paliekamos tiems, kurie 
yra įpareigoti kalbėti chore. Ne chore kalbantiems galima 
iš trijų pasirinkti vieną valandą, labiau atitinkančią die- 
nos laiką. 


Kitos reformos 

90. Breviorius, kaip vieša Bažnyčios malda, yra pa- 
maldumo šaltinis ir asmeninės maldos maistas. Todėl ku- 
nigai ir visi jį kalbantieji yra Viešpatyje raginami kalbėti 
ne tik lūpomis, bet ir širdimi. Kad sėkmingiau tai vyktų, 
tesistengia geriau pažinti Liturgiją, Šventąjį Raštą, ypač 
psalmes. 

Atnaujinimą vykdant, garbingas šimtmečius išgyve- 
nęs Romos brevioriaus lobynas tebūnie taip pritaikytas, 
kad juo galėtų plačiau ir lengviau pasinaudoti visi, ku- 
riems jis atskleidžiamas. 

91. Kad tikrai būtų galima laikytis 89 sk. nustatyto- 
sios valandų tvarkos, psalmės išdėstytinos nebe per sa- 
vaitę, bet per ilgesnį laikotarpį. 

20 Katedrų kapitulų ir kai kurių vienuolijų nariai privalo kal- 
bėti ar giedoti breviorių visi kartu. Tam yra skirta vieta bažnyčioje 


ar vienuolyne, paprastai vadinama choro koplyčia ar tiesiog choru. 
„Kalbėti breviorių chore“ reiškia kartu ir šią pareigą ir vietą. 

Sėkmingai pradėtas brevioriaus peržiūrėjimo darbas 
tebūnie kuo greičiau užbaigtas, kreipiant dėmesį į krikš- 
čioniškąjį lotynų kalbos stilių, liturginės vartosenos ir 
giedojimo reikalavimus bei visą Romos Bažnyčios tra- 
diciją. 

92. Skaitymams galioja šios normos: 

a) Šventojo Rašto skaitymai tebūnie taip sutvarkyti, 
kad Dievo žodžio turtai būtų lengvai ir pilniau prieinami. 

b) Skaitymai iš Bažnyčios Tėvų, Daktarų ir rašytojų 
tebūnie geriau atrinkti. 

c) Šventųjų kentėjimų ir gyvenimo aprašymai teati- 
tinka istorinę tikrovę. 

93. Himnams, kiek tai atrodo priimtina, tebūnie grą- 
žinta senoji forma, pašalinant arba pakeičiant tai, kas 
dvelkia mitologija arba mažiau derinasi su krikščioniš- 
kuoju pamaldumu. Taip pat, kiek tinka, tebūnie ir dau- 
giau himnų paimta iš garsaus jų lobyno. 

94. Norint iš tikrųjų pašvęsti dieną ir iš pačios bre- 
vioriaus maldos pasisemti dvasinių vaisių, atskiras jo va- 
landas geriau kalbėti artimiausiai atitinkant dienos laiką. 


Brevioriaus kalbėjimo pareiga 


95. Bendruomenėse, kuriose yra choro pareiga, be 
konventualinių Mišių, privalo kasdien kalbėti breviorių 
chore šitaip: 

a) Kanauninkų, abiejų lyčių griežtųjų vienuolijų ir 
kitų vienuolių ordinai, kuriuose teise arba konstitucijomis 
yra įvesta choro pareiga — visą breviorių. 

b) Katedrų ir kolegijų kapitulos nariai — tas brevio- 
riaus dalis, kurias įpareigoja bendroji arba ypatingoji 
teisė. 

c) Visi tų bendruomenių nariai, kurie yra arba gavę 
aukštesniuosius šventimus, arba padarę iškilmingus įža- 

dus, bet ne broliai, privalo pavieniui kalbėti tas valandas, 
kurių neatkalba chore. 

96. Aukštesniųjų šventimų dvasininkai, kuriems ne- 
uždėta choro pareigos, turi kasdien, bendrai arba pavie- 
niui, sukalbėti visą breviorių, laikydamiesi 89 sk. nuostatų. 

97. Rubrikose tebūnie nurodyta, kiek breviorių ga- 
lima pakeisti liturginėmis apeigomis. 

Ypatingais atvejais, dėl svarbios priežasties, ordinarai 
gali savo valdinius atleisti nuo viso ar nuo dalies brevio- 
riaus kalbėjimo arba jį pakeisti kuo kitu. 


Tobulybės institutuose kalbamos valandos 

98. Bet kurio tobulybės siekiančio instituto?! nariai, 
kalbėdami kurią nors savo konstitucijų įsakytą brevio- 
riaus dalį, įsijungia į viešąją Bažnyčios maldą. 

Taip pat į viešąją Bažnyčios maldą įsijungia, kai kons- 
titucijų įpareigotieji kalba kokias nors „(mažąsias valan- 
das“, jei jos savo santvarka yra panašios į breviorių ir 
reikiamai patvirtintos. 


Brevioriaus kalbėjimo būdas 

99. Valandų malda yra viešai garbinančios Dievą 
Bažnyčios, arba viso Mistinio kūno, balsas. Todėl pata- 
riama, kad dvasininkai, kuriems nėra uždėtos choro pa- 
reigos, ypač kartu gyveną arba draugėn susirenką kuni- 
gai, bent dalį brevioriaus kalbėtų bendrai. 

Visi — ar breviorių kalbėtų chore, ar šiaip bendrai — 
teatlieka sau pavestąsias pareigas kuo tobuliausiai, tiek 
vidiniu pamaldumu, tiek išorine laikysena. 

Taip pat geriau, jei aplinkybės leidžia, chore arba šiaip 
drauge brevioriaus maldas giedoti. 


21 Tobulybės institutais suprantama vienuolijos, kongregacijos 
ir kiti organizuoti vienetai, kurių nariai paprastai įžadais įsiparei- 
goja siekti krikščioniško gyvenimo pilnatvės — tobulumo. 

Tikinčiųjų dalyvavimas brevioriaus maldoje 

100. Sielų zanytojai tesirūpina, kad pagrindinės va- 
landos, ypač mišparai, sekmadieniais ir iškilmingesnių 
švenčių dienomis būtų bendrai atliekamos bažnyčioje. 
Patariama ir pasauliečiams kalbėti breviorių arba su ku- 
nigais, arba vieniems susirinkus, arba net paskirai. 


Brevioriaus kalba 

101. $1. Laikantis šimtmečius išgyvavusios Romos 
apeigų tradicijos, dvasininkų kalbamam brevioriui yra 
pasilaikytina lotynų kalba. Tačiau tiems, kuriems lotynų 
kalba labai kliudo brevioriaus pareigą tinkamai atlikti, 
ordinaras gali paskirais atvejais leisti vartoti gimtąją kal- 
bą. Tik vartojamasis breviorius turi būti į ją išverstas, 
laikantis 36 sk. nuostatų. 

$2. Vienuolėms ir tobulybės siekiančių institutų na- 
riams, tiek vyrams nedvasininkams, tiek moterims, tei- 
sėtas vyresnysis gali leisti net chore kalbėti breviorių 
gimtąja kalba, jei tik vertimas yra patvirtintas. 

$3. Kiekvienas dvasininkas, kuriam yra uždėta bre- 
vioriaus pareiga, ją atlieka, kalbėdamas valandų maldas 
gimtąja kalba su tikinčiaisiais arba $ 2 minimais asme- 
nimis, jei tik vartojamas patvirtintas vertimo tekstas. 


V SKYRIUS 


LITURCINIAI METAI 


Įžanga 

102. Mylinti Motina Bažnyčia yra įsitikinusi, jog nu- 
statytomis metų dienomis turi su pagarba minėti išgany- 
mo darbą, kurį jos dieviškasis Sužieduotinis atliko, Kiek- 
vieną savaitę, tą dieną, kurią pavadino Viešpaties diena, 

ji mini jo prisikėlimą. Kristaus prisikėlimą, drauge su jo 
kančia, vieną kartą metuose Bažnyčia taip pat švenčia 
su didžiausiomis Velykų iškilmėmis. 

Metų ciklu ji išdėsto visą Kristaus paslaptį, nuo Įsi- 
kūnijimo ir Užgimimo iki Dangun žengimo, iki Sekminių, 
iki su palaiminta viltimi laukiamo antrojo Viešpaties 
atėjimo. 

Taip minėdama atpirkimo paslaptis, Bažnyčia jas tarsi 
pakartoja, kad tikintieji, jose dalyvaudami, semtųsi iš 
atidaromo Viešpaties galybės bei nuopelnų lobyno ir būtų 
pripildyti išganymo malonės, 

103. Švesdama šį metinį Kristaus paslapčių ciklą, 
Bažnyčia su ypatinga meile gerbia palaimintąją Dievo 
Motiną Mariją, kuri yra neatsiejamai sujungta su savo 
Sūnaus išganymo darbu. Nuostabos apimta, Bažnyčia 
aukština ją kaip gražiausią atpirkimo vaisių. Marijoje, 
kaip tobulame paveiksle, Bažnyčia džiaugsmingai mato 
tai, kuo ji pati trokšta ir tikisi būti. 

104. Be to, Bažnyčia į šį metinį ciklą yra įvedusi die- 
nas paminėti kankiniams ir kitiems šventiesiems, kurie, 
įvairiopa Viešpaties malone tapę tobuli ir jau pasiekę am- 
žinąjį išganymą, danguje atbaigtai šlovina Dievą ir už- 
taria mus. šventųjų mirties dieną ji iškelia juose velykinę 
paslaptį, nes jie drauge su Kristumi kentėjo ir buvo iš- 
aukštinti. šventuosius Bažnyčia rodo tikintiesiems kaip 
pavyzdį, kurie visus per Kristų veda į Tėvą, ir remda- 
masi jų nuopelnais, prašo Dievą malonių. 

105. Pagaliau įvairiu metų laiku, laikydamasi tradi- 
cijos pašvęstos tvarkos, Bažnyčia dar auklėja tikinčiuo- 
sius pamaldžiomis dvasios ir kūno lavybomis, mokymu, 
malda, atgaila ir gailestingais darbais, 

Dėl to šventasis Susirinkimas rado reikalo nutarti 
šiuos dalykus. 

Sekmadienis 


106. Sekdama apaštalų tradicija, kuri prasidėjo pa- 
čiu Kristaus prisikėlimu, Bažnyčia kas septintą savaitės 
dieną švenčia velykinę paslaptį. Sekmadienis pagrįstai 
vadinamas Viešpaties diena. Šią dieną krikščionys privalo 
susirinkti draugėn, kad, klausydamiesi Dievo žodžio ir da- 
lyvaudami Eucharistijos paslaptyje, galėtų paminėti Vieš- 
paties Jėzaus kančią, prisikėlimą bei garbę ir dėkoti Die- 
vui, kuris „atgimdė mus gyvajai vilčiai Jėzaus Kristaus 
prisikėlimu iš numirusiųjų...“ (1 Petr. 1, 3). Todėl, rūpi- 
nantis tikinčiųjų pamaldumu, sekmadienis tebūnie pa- 
brėžtinai švenčiamas kaip pirmapradė šventė, turinti 
drauge tapti džiaugsmo ir poilsio diena. Kitos šventės, iš- 
skyrus pačias reikšmingiausias, neturi būti laikomos už 
jį svarbesnėmis, nes sekmadienis yra visų liturginių metų 
pagrindas ir branduolys. 


Šventieji laikotarpiai 


107. Liturginiai metai tebūnie taip pertvarkyti, kad 
šventųjų laikotarpių tradiciniai papročiai ir santvarka 
būtų pasilaikyti arba atstatyti, kaip reikalauja mūsų 
meto aplinkybės. Tebūnie išlaikytas pradinis tų laikotar- 
pių pobūdis, kad galėtų tinkamai ugdyti tikinčiųjų pamal- 
dumą, švenčiant krikščioniškojo atpirkimo paslaptis, ypač 
velykinę. Jei ką reikalinga pritaikyti vietos sąlygoms, lai- 
kytis 39 ir 40 sk. nuostatų. 

108. Tikinčiųjų dėmesys pirmoje eilėje tebūnie krei- 
piamas į Viešpaties šventes, kuriomis metų būvyje yra 
minimos išganymo paslaptys. Todėl laikotarpio šventės 
teužima sau priklausomą pirmesnę vietą už šventųjų die- 
nas, kad ištisas išganymo paslapčių ciklas būtų tinkamai 
minimas. 

Cavėnia 


109. Gavėnia turi dvejopą — krikšto prisiminimo arba 
jam pasirengimo ir atgailos — pobūdį. Tiedu dalykai daž- 
niau klausančius Dievo žodžio ir atsidedančius maldai 
tikinčiuosius paruošia velykinės paslapties šventei. Tas 
dvejopas pobūdis tebūnie nušviestas Liturgijoje bei litur- 
ginėje katechezėje. Todėl: 

a) Gavėnios Liturgijoje tebūnie vartojami jai savi 
krikšto motyvai; jei reikia ir tinka, tebūnie atnaujinti 
kai kurie ankstyvesnės tradicijos elementai. 

b) Tas pat pasakytina apie atgailos motyvus. O tikin- 
čiuosius šviečiant, tebūnie pabrėžiamos visuomeninės nuo- 
dėmės pasekmės ir tikroji atgailos esmė — nuodėmės, 
Dievo įžeidimo neapykanta. Taip pat tebūnie iškeliamas 
Bažnyčios vaidmuo atgailos vyksme ir raginama melstis 
už nusidėjėlius. 

110. Gavėnios atgaila tebūnie ne tik vidinė ir privati, 
bet taip pat išorinė ir vieša. Atgailos veiksmai, kiek lei- 
džia mūsų meto ir įvairių šalių aplinkybės, tebūnie ska- 
tinami ir 22 sk. minimų vyresniųjų patarimai. 

Kiekvienu atveju tebūnie šventas dalykas velykinis 
pasninkas. Jo visur turi būti laikomasi Viešpaties kančios 
ir mirties penktadienį, o jei galima, ir Didįjį šeštadienį, 
kad į Viešpaties prisikėlimo džiaugsmą būtų žengiama 
pakilia ir imlia dvasia. 


Šventųjų dienos 


111. Laikydamasi tradicijos, Bažnyčia lenkia galvą 
prieš šventuosius ir gerbia tikras jų relikvijas bei paveiks- 
lus. šventųjų šventės skelbia Kristaus įstabius darbus jo 
tarnuose ir nurodo tikintiesiems sektinus pavyzdžius. 

Kad dėl šventiesiems skiriamų dienų nenukentėtų pa- 

čių atpirkimo paslapčių minėjimas, daugelis jų tebūnie 
paliekamos švęsti atskiroms bažnyčioms, tautoms arba 
vienuolinėms šeimoms. Visai Bažnyčiai tebūnie skiriamos 
tik tos, kuriose minimi tikrai visuotinės reikšmės šventieji. 


VI SKYRIUS 


BAŽNYTINĖ MUZIKA 
Įžanga 


112. Muzikinė Bažnyčios tradicija yra neįkainojamos 
vertės turtas, pralenkiąs kitas meno formas. Svarbiausia 
priežastis yra ta, kad šventoji melodija, sujungta su žo- 
džiais, yra būtina arba neatskirtina iškilmingos Liturgi- 
jos dalis. 

Šventąjį giedojimą yra išgyrę ir šventasis Raštas (plg. 
Efez. 5, 19; Kol. 3, 16), ir Bažnyčios Tėvai, ir popiežiai, 
kurie paskutiniuoju metu, pradedant šv. Pijum X, yra 
pabrėžtinai nušvietę, kaip bažnytinė muzika tarnauja 
Viešpačiui garbinti. 

Bažnytinė muzika bus juo šventesnė, juo glaudžiau 
bus susieta su Liturgija, — tiek maloniau išreikšdama 
maldą arba jungdama besimeldžiančiuosius, tiek turtin- 
dama šventąsias apeigas didesniu iškilmingumu. Bažny- 
čia pritaria visoms tikrojo meno formoms, kurios pasi- 
žymi reikiamomis savybėmis, ir panaudoja jas Dievo 
garbinimui. 

Šventasis Susirinkimas, laikydamasis Bažnyčios tra- 
dicijos ir drausmės nuostatų bei reikalavimų ir žiūrėda- 
mas bažnytinės muzikos tikslo — Dievo garbės ir žmonių 
pašventimo, — nutaria šiuos dalykus. 

Muzikinis paruošimas 

113. Liturginis veiksmas įgauna kilmingumo, kai 
apeigos atliekamos giedant, asistuojant pašvestiesiems 
tarnams ir aktyviai dalyvaujant tikintiesiems. 

Dėl kalbos vartojimo tebūnie laikomasi 36 sk., auko- 
jant Mišias — 54 sk., teikiant sakramentus — 63 sk., kal- 
bant breviorių — 101 sk. 

114. Bažnytinės muzikos turtai tebūnie dideliu atsi- 
dėjimu saugomi ir naudojami. Tebūnie kruopščiai paruo- 
šiami chorai, ypač katedrų. Vyskupai ir kiti sielų gany- 
tojai uoliai tesirūpina, kad į kiekvienas apeigas, kurios 
atliekamos giedant, visi tikintieji galėtų aktyviai įsijungti 
sau priklausančia dalimi, kaip nustatyta 28 ir 30 sk. 

115. Tebūnie didžiai vertinamas muzikinis paruoši- 
mas ir lavinimasis seminarijose, abiejų lyčių naujoky- 
nuose ir studijų namuose, o taip pat ir kitose katalikų 
institucijose bei mokyklose. Tam tikslui tebūnie rūpes- 
tingai ruošiami bažnytinės muzikos mokytojai. 

Taip pat rekomenduojama, kur galima, steigti aukš- 
tesniuosius bažnytinės muzikos institutus. 

Muzikai ir choristai, ypač vaikai, taip pat turi gauti 
gerą liturginį išsilavinimą. 


Giedojimo rūšys. Knygos 

116. Bažnyčia grigalinį choralą laiko būdinga Romos 
liturgijos giedojimo rūšimi. Todėl, kur kitkas nekliu- 
do, jam tebūnie skiriama pagrindinė vieta liturginiuose 
veiksmuose. 

Tačiau jokiu būdu nedraudžiama vartoti pamaldose 
ir kitų bažnytinės muzikos rūšių, ypač polifoninės, jei tik 
ji atitinka liturginio veiksmo dvasią, kaip nustatyta 30 sk. 

117. Tebūnie baigta ruošti grigalinio giedojimo kny- 
zų laida. Be to, tebūnie naujai, kritiškiau, išleistos jau 
po šv. Pijaus X reformos išėjusios knygos. 

"Taip pat dera paruošti paprastesnių melodijų rinkinį 
mažesnėms bažnyčioms. 

118. Tebūnie sumaniai puoselėjamos populiarios reli- 
ginės giesmės, kad ir neliturginėse pamaldumo pratybose, 
ir net liturginiuose veiksmuose, laikantis rubrikose nusta- 
tytų normų, galėtų skambėti tikinčiųjų balsai. 


Tautų muzikinės tradicijos 

119. Kai kur, ypač misijų kraštuose, esti tautų su 
savomis muzikos tradicijomis, kurios turi didžios reikš- 
mės jų religiniam ir visuomeniniam gyvenimui. Tebūnie 
rodoma derama pagarba ir skiriama tinkama vieta tų 
tautų muzikai formuojant jų religinę sąmonę ir pritai- 
kant jų savumams apeigas, vadovaujantis 39 ir 40 sk. 
dvasia. 

Todėl, mokant misininkus muzikos, tebūnie stropiai 
žiūrima, kad jie kiek galint geriau pajėgtų ugdyti tų tautų 
muzikinę tradiciją mokyklose ir šventosiose apeigose. 


Muzikos instrumentai 

120. Romos Bažnyčioje tebūnie aukštai vertinami 
vamzdiniai vargonai, kaip tradicinis muzikos instrumen- 
tas, kurio garsai pajėgia įstabiai padidinti Bažnyčios ap- 
eigų žavumą ir galingai kelti dvasią į Dievą ir dangų. 

Kompetentingai vietos bažnytinei vyresnybei apsvars- 
čius ir sutikus, kaip numatyta 22 sk. $ 2, 37 ir 40 sk. nuo- 
statais, Liturgijai leidžiama naudoti ir kitus instrumentus, 
kiek jie tinka arba gali būti pritaikyti šventam vartoji- 
mui, kiek derinasi su šventovės kilnumu ir tikrai kelia 
tikinčiųjų dvasią. 
Bažnytinės muzikos kūrimas 

121. Krikščioniškąja dvasia gyveną kompozitoriai te- 
sijaučia esą pašaukti plėtoti bažnytinę muziką ir ją pra- 
turtinti. 

Tekuria tikros bažnytinės muzikos savybėmis pasižy- 
minčias melodijas, tinkančias ne tik dideliems, bet ir ma- 
žesniems chorams, padedančias visai bendruomenei daly- 
vauti pamaldose. 

Bažnytiniam giedojimui skirtieji tekstai tesiderina su 
krikščionybės mokslų; pirmoje eilėje tebūnie imami iš 
šventojo Rašto ir Liturgijos šaltinių. 


VII SKYRIUS 


BAŽNYTINIS MENAS IR LITURGINIAI REIKMENYS 


Įžanga 

122. Visai teisingai prie kilniausių žmogaus kūrybinės 
dvasios reiškimosi būdų priskiriama dailė, ypač religinis 
menas su aukščiausia jo išraiška — bažnytiniu menu. šis 
menas savo prigimtimi yra skirtas žmogaus darbu išreikš- 
ti, kiek tai įmanoma, begalinį Dievo grožį. Jis yra juo 
labiau pašvęstas Dievui ir jo garbei bei šlovei, jeigu sie- 
kiama tik vieno tikslo — meno kūriniais kuo daugiausia 
padėti žmonių dvasiai maldingai kilti aukštyn. 

Tai žinodama, geroji Motina Bažnyčia visada buvo 
tikro meno draugė. Ji nuolatos ieškojo jo kilnios pagalbos 
ir ugdė dailininkus, ypatingai tam, kad šventajam kultui 
skirtieji dalykai būtų iš tiesų vertingi, pritiklūs ir gražūs, 
deramai išreikštų ir atspindėtų antgamtinę tikrovę. Dar 
daugiau, Bažnyčia pagrįstai visuomet buvo tartum meno 
vertintoja, sprendžianti, kurie menininkų kūriniai de- 
rinasi su tikėjimu, pamaldumu bei sąžiningai tradicijos 
perduodamais reikalavimais ir tinka šventam naudojimui. 

Ypatingai stropiai ji rūpinasi, kad šventieji reikmenys 
kilniai ir patraukliai tarnautų kulto grožiui, priimdama 

tiek medžiagos, tiek formos, tiek puošmenų pakeitimus, 
kuriuos ilgainiui atnešė technikos pažanga. 

Tėvams atrodė, jog dera kalbamoje srityje nuspręsti 
šiuos dalykus. 


Bažnyčia ir įvairūs meno stiliai 

123. Bažnyčia nė vieno meno stiliaus nelaikė būdin- 
gai savu. Žiūrėdama tautų pobūdžio bei sąlygų ir įvairių 
apeigų reikalavimų, pasisavino formų iš kiekvieno laiko- 
tarpio. Tuo būdu šimtmečių eigoje sukrovė meno lobį, 
vertą rūpestingai saugoti. Ir mūsų metu visų tautų bei 
šalių menui tebūnie leista nekliudomai Bažnyčioje reikš- 
tis, jei tik derama pagarba ir taura tarnauja Dievo na- 
mams ir šventoms apeigoms. Jam irgi turi būti atviros 
durys įsijungti į tą nuostabią garbės giesmę, kurią kata- 
likų tikėjimui giedojo didieji praėjusių šimtmečių kūrėjai. 


Gairės meno kūriniams traktuoti 

124. Ugdydami ir palaikydami tikrą bažnytinį meną, 
ordinarai težiūri daugiau kilnaus grožio, negu vien įmant- 
rumo. Tas dėsnis apima ir bažnytinius drabužius bei pa- 
puošalus. 

Vyskupai tesirūpina, kad į Dievo namus ir kitas šven- 
tas vietas nebūtų įsileidžiama menininkų darbų, kurie 
prieštarauja tikėjimui, dorai arba krikščioniškajam pa- 
maldumui ir pažeidžia tikrai religinį jausmą formų iškrai- 
pymu arba meniniu nesugebėjimu, menkavertiškumu, 
pigia imitacija. 

Statant bažnyčias, tebūnie stropiai žiūrima, kad jos 
tiktų liturginiams veiksmams atlikti ir tikintiesiems akty- 
viai juose dalyvauti. 

125. Teišlieka nepaliestas paprotys bažnyčiose laikyti 
paveikslus, kad būtų tikinčiųjų gerbiami. Tačiau jie išsta- 
tytini saikingai ir tvarkingai, kad netaptų krikščionių 

bendruomenės akyse keistybe ir nežadintų klaidingo pa- 
maldumo. 

126. Spręsdami apie meno kūrinius, vietos ordinarai 
teišklauso diecezinės komisijos bažnytinio meno reika- 
lams, o prireikus ir kitų tikrai patyrusių asmenų bei 44, 
45 ir 46 sk. minimų komisijų. 

Ordinarai tegul rūpestingai budi, kad šventiesiems 
reikmenims ir vertingiems kūriniams nebūtų leista gesti 
arba sunykti. 


Rūpinimasis menininkais 

127. Vyskupai patys arba panaudodami tinkamus, 
suprantančius ir mėgstančius meną, kunigus tesirūpina 
menininkais, kad jie turėtų bažnytinio meno ir šventosios 
Liturgijos dvasios, 

Be to, tose vietovėse, kur atrodo pravartu, patariama 
steigti mokyklas arba akademijas menininkams paruošti. 

O visi menininkai, kurie, savo talento vedami, nori 
tarnauti Dievui šventojoje Bažnyčioje, visuomet teprisi- 
mena, kad tam tikra prasme tai reiškia sekimą pačiu 
Kūrėju ir kad jų kūriniai yra skirti katalikų kultui, tikin- 
čiųjų dorinimui, jų pamaldumui bei švietimui. 


Kanonų ir nuostatų peržiūrėjimas 

128. Laikantis 25 sk. reikalavimo, drauge su liturgi- 
nėmis knygomis tebūnie kuo greičiau peržiūrėti bažnyti- 
niai kanonai bei nuostatai apie išorinių šventojo kulto 
dalykų įrengimą. Tai ypač pasakytina apie šventųjų pa- 
statų kilnumą ir tinkamumą, altorių formą ir konstruk- 
ciją, eucharistinio tabernakulio kilmingumą, vietą ir sau- 
gumą, krikštyklos atitikimą savai paskirčiai ir orumui, 
deramą paveikslų, ornamentų, puošmenų naudojimą. Tie 
kanonai ir nuostatai, kurie atrodo mažiau suderinami su 

atnaujinta Liturgija, tebūnie pataisyti arba panaikinti; o 
kurie jai patarnauja, pasilaikyti arba įvesti. 

Teritorijos vyskupų susirinkimams suteikiama galia 
šioje srityje, ypač šventųjų reikmenų ir drabužių medžia- 
ga bei forma, prisitaikyti prie vietos reikalavimų ir pa- 
pročių, kaip numatyta šios konstitucijos 22 sk. 


Eažnytinio meno dėstymas seminarijose 

129. Klierikams filosofinių ir teologinių studijų metu 
taip pat tebūnie dėstoma meno istorija bei raida ir sveiki 
dėsniai, kuriais to meno kūriniai privalo remtis. Tokiu 
būdu jie išmoks vertinti bei saugoti garbinguosius Baž- 
nyčios paminklus ir galės deramai patarti kuriantiems 
menininkams. 


Pontifikaliniai ženklai 

130. Dera, kad pontifikalinių ženklų nešiojimas būtų 
rezervuotas tiems bažnytiniams asmenims, kurie turi vys- 
kupo laipsnį arba kokią nors ypatingą jurisdikciją. 


PRIEDAS 


II VATIKANO VISUOTINIO SUSIRINKIMO PAREIŠKIMAS 
APIE KALENDORIAUS REFORMA 


II Vatikano visuotinis Susirinkimas skiria nemažos 
reikšmės daugelio pageidavimui, kad Velykos būtų šven- 
čiamos nustatytą sekmadienį ir kad būtų įvestas nekin- 
tamas kalendorius. Rūpestingai apsvarstęs visa, kas ga- 
lėtų sekti iš naujo kalendoriaus įvedimo, pareiškia: 

1) Šventasis Susirinkimas nėra priešingas Velykų 
šventimui visada tą patį grigalinio kalendoriaus sekma- 

dienį, jei šiam dalykui pritaria tie, kuriems tai rūpi, ypač 
nuo Apaštalų Sosto bendruomenės atsiskyrusieji broliai. 

2) Šventasis Susirinkimas taip pat pareiškia, kad jis 
nėra priešingas bandymams pilietinėje bendruomenėje 
įvesti nekintamą kalendorių. 

O iš įvairių sistemų, kurios yra sugalvojamos nekin- 
tamam kalendoriui pilietinėje bendruomenėje įvesti, Baž- 
nyčia nėra priešinga tik toms, kuriose yra išlaikoma ir 
saugoma septynių dienų savaitė su sekmadieniu, nepri- 
dedant jokių dienų šalia jos, kad liktų nepertraukiama 
savaičių grandinė, nebent iškiltų labai svarbios priežas- 
tys, apie kurias spręs Apaštalų Sostas. 

BAŽNYčIA 
DABARTINIAME 
PASAULYJE 


PASTORACINĖ KONSTITUCIJA! 


ĮVADAS 


Claudus Bažnyčios ryšys su visa žmonijos šeima 

1. Kristaus mokiniai dalijasi džiaugsmu ir viltimi, 
liūdesiu ir sielvartu su dabartinio meto žmonėmis, ypač 
neturtingaisiais ir visais prispaustaisiais. Visa, kas tikrai 
žmogiška, randa atgarsį ir jų širdyse. Juk jie yra bend- 
ruomenėn susibūrę žmonės, sujungti Kristuje, priėmę vi- 
siems skirtas išganymo tiesas ir, šventosios Dvasios va- 
dovaujami, keliaują į Tėvo karalystę. Tad jie iš tikro jau- 
čiasi glaudžiai susieti su Žmonijos šeima ir jos istorija. 


Asmenys, į kuriuos Susirinkimas kreipiasi 

2. II Vatikano Susirinkimas, išsamiau išaiškineės Baž- 
nyčios paslaptį, dabar nedvejodamas kreipiasi jau nebe 
vien į tos Bažnyčios vaikus ir visus Kristaus vardo išpa- 
žinėjus, bet į visus Žmones. Jis nori visiems išdėstyti, kaip 
supranta Bažnyčios buvimą ir veiklą dabartiniame pa- 
saulyję. 


1 Nors pastoracinė konstitucija „,„Bažnyčia dabartiniame pasau- 
lyje“ yra sudėta iš dviejų dalių, bet jos abi sudaro vieningą visumą. 

Ji vadinama „pastoracinę“ dėl to, kad, atsirėmusi į doktrinos 
dėsnius, siekia išreikšti Bažnyčios santykius su pasaulių ir mūsų 
meto žmonėmis. Iš tikrųjų nei pirmojoje dalyje nestinga pastora- 
cinio siekio, nei antrojoje doktrinos. 

Pirmojoje dalyje Bažnyčia išdėsto savo mokslą apie žmogų bei 
ji supantį pasaulį ir apie jos santykius su abiem jais. O antrojoje ji 
iš arčiau pažvelgia į įvairias dabarties gyvenimo ir žmonių bend- 
ruomenės puses, ypač į klausimus ir reikalus, kurie mūsų metu 
šioje srityje atrodo opesni. Todėl šios antrosios dalies medžiagą, 
kuriai pritaikomi doktrinos dėsniai, sudaro ne vien pastovūs, bet 
ir kintamieji elementai. 

Konstitucija yra aiškintina, kaip reikalauja bendrieji teologinio 
aiškinimo nuostatai, atsižvelgiant, ypač antrojoje dalyje, į kintan- 
čias aplinkybes, su kuriomis svarstomi dalykai yra savo prigimtimi 
susiję. 

Susirinkimas turi prieš akis žmonių pasaulį, tai yra 
ištisą žmonijos šeimą su visa tikrove, kurioje gyvena, Tas 
pasaulis yra žmonių giminės istorijos scena, paženklinia 
jos pastangomis, pralaimėjimais ir pergalėmis. Krikščio- 
nys tiki, jog tas pasaulis yra sukurtas ir palaikomas Ktū- 
rėjo meilės. Jis yra patekęs į nuodėmės vergiją, bet Pik- 
tojo galybę sutrupinusio nukryžiuotojo ir prisikėlusiojo 
Kristaus išvaduotas, kad būtų perkeistas ir atbaigtas, 
kaip Dievo suplanuota. 


Tarnavimas žmogui 

3. Nors mūsų dienomis žmonija stebisi savo išradi- 
mais ir galia, bet dažnai baimingai klausia savęs apie 
šiandieninio pasaulio išsivystymą, žmogaus vietą ir už- 
davinį visatoje, jo asmeninių ir bendruomeninių siekimų 
prasmę, pagaliau apie galutinį daiktų ir žmonių tikslą. 

Susirinkimas, visos Kristaus sutelktos Dievo tautos 
tikėjimo liudininkas ir aiškintojas, nori parodyti, kokia 
jungtis, pagarba ir meilė sieja tą Dievo tautą su visa 
žmonių šeima, kuriai ji priklauso. Jis to negali iškalbingiau 
padaryti, kaip užmegzdamas sų žmonija pokalbį apie tas 
įvairias problemas, paskleisdamas iš Evangelijos paimtą 
šviesą ir pateikdamas išganingų jėgų, kurias pati Bažny- 
čia, Šventosios Dvasios vadovaujama, gavo iš savo Stei- 
gėjo. Kadangi siekiama išsaugoti žmogaus asmenį ir at- 
naujinti žmonių bendruomenę, viso mūsų aiškinimo centre 
stovės žmogus — visas ir pilnas Žmogus, su kūnu ir siela, 
širdimi ir sąžine, protu ir valia. 

Šventasis Susirinkimas skelbia nepaprastai aukštą 
žmogaus pašaukimą. Tvirtindamas, jog jame yra įdiegta 
dieviška sėkla, jis siūlo žmonijai nuoširdžią Bažnyčios 
talką kurti tam pašaukimui derančią, visus apjungiančią 
brolių bendruomenę. Bažnyčia nesivadovauja jokiais že- 
miškais troškimais, bet siekia tik vieno dalyko: Švento- 

sios Dvasios vadovaujama tęsti darbą, kurio ėmėsi Kris- 
tus. Jis gi atėjo į pasaulį būti tiesos Hudininku; atėjo ne 
smerkti, o gelbėti, ne būti patarnaujamas, o tarnauti. 


ĮŽANGINĖ APŽVALGA 


Žmogaus padėtis dabartiniame pasaulyje 


Vilis iv sielvartas 

4. Minėtam uždaviniui atlikti Bažnyčia visuomet pri- 
valo žvelgti į laiko ženklus ir, Evangelijos apšviečiama, 
juos aiškinti. Tai darydama, ji gali kiekvienai kartai pri- 
taikytu būdu atsakyti amžinai žmonių keliamus dabarti- 
nio ir būsimojo gyvenimo prasmės bei tarpusavio jų ryšio 
klausimus. Tad reikia pažinti ir suprasti mūsų gyvena- 
mąjį pasaulį, jo viltis bei troškimus ir dažnai dramatišką 
jo pobūdį. Svarbesnius dabartinio pasaulio savumus gali- 
ma apibūdinti šiais bendrais bruožais. 

Žmonija šiandien yra įžengusi į naują savo istorijos 
laikotarpį. Palaipsniui po visą pasaulį sklinda gilūs ir stai- 
gūs pakitimai. Sukelti žmogaus proto galios ir kūrybinės 
veiklos, tie pakitimai dabar veikia jį patį, jo asmeninius 
ir bendruomeninius sprendimus bei troškimus, jo galvo- 
seną apie daiktus ir žmones bei elgesį su jais. Jau galime 
kalbėti apie tikrą visuomeninį bei kultūrinį pasikeitimą, 
kuris paliečia ir religinį gyvenimą. 

Kaip kiekvieną augimo krizę, šį pasikeitimą lydi ne- 
mažos painiavos. Taip Žymiai išplėtęs savo galią, žmo- 
gus ne visuomet pajėgia pajungti ją savo tarnybai. Steng- 
damasis geriau įžvelgti į savo dvasios vidų, dažnai jis 
atrodo dar netikresnis pats sau. Palaipsniui aiškiau su- 


2 Plg. 18, 37; 3, 17; Mt. 20, 28; Mk. 10, 45. 

prasdamas visuomeninio gyvenimo įstatymus, jis svyruoja 
ir nežino, kuria linkme jį kreipti. 

Niekuomet žmonija neturėjo tokios turtų, išteklių ir 
ūkinio pajėgumo gausos. Tačiau didžiulė pasaulio gyven- 
tojų dalis dar tebekenčia badą ir skurdą, daugybė dar 
nemoka nei skaityti, nei rašyti. Niekuomet žmonės taip 
nevertino laisvės, kaip šiandien. Tačiau tuo pačiu metu 
iškyla naujos visuomeninio ir psichinio vergavimo rūšys. 
Pasaulis labai gyvai jaučia savo vienybę, paskirų asmenų 
savitarpio priklausomybę ir būtiną solidarumą. Tačiau ji 
žiauriai drasko viena prieš kitą kovojančios jėgos. Juk 
dar tebesitęsia politinė, visuomeninė, ūkinė, rasinė ir ideo- 
loginė nesantaika; tebėra galinčio visa iki pamatų išgriau- 
ti karo pavojus. Nors dalijamasi idėjomis, patys žodžiai, 
kuriais yra išreiškiamos svarbios sąvokos, įvairiose ideo- 
loginėse sistemose įgauna skirtingą prasmę. Pagaliau 
uoliai kuriama tobulesnė laikinoji santvarka, dvasios pa- 
žangai nekylant tuo pačiu greičių. 

Taip susipynusių sąlygų veikiami, daugelis mūsų am- 
žininkų nebejstengia tiksliai įžvelgti amžinųjų vertybių 
ir jų tinkamai pritaikyti naujiems atradimams. Blaškomi 
tarp vilties ir sielvarto, slegiami neramumo, jie klausia 
save, į kur dabar visa eina. Toji eiga prašosi, tiesiog 
verste verčia žmones ieškoti atsakymo. 


Labai pakitusios sąlygos 

5. Nūdienis dvasios nerimas ir gyvenimo sąlygų kiti- 
mas yra susijęs su platesnės apimties revoliucija. O jai 
yra būdinga, kad žmogaus dvasios formavimą vis labiau 
grindžia matematiniai, gamtos ir patį žmogų tyrinėją 
mokslai, o jo veiklą vis labiau įtakoja tų mokslų gimdoma 
technika. ši mokslų dvasia kitaip negu praeityje formuoja 
kultūrą ir galvoseną. Technikos pažanga pakeičia žemės 
veidą ir jau bando užvaldyti jos neberibojamą erdvę. 

Žmogaus protas taip pat tarsi išplečia savo pajėgumo 
ribas į laiką: į praeitį — istoriniu pažinimu, į ateitį — 
pramatymu ir planavimu. Biologinių, psichologinių ir vi- 
suomeninių mokslų pažanga ne tik padeda žmogui geriau 
pažinti save, bet jį taip pat įgalina, panaudojus technikos 
metodus, tiesiogiai paveikti bendruomenių gyvenimą. 
Drauge žmonių giminė vis daugiau galvoja apie savo prie- 
auglio numatymą ir tvarkymą. 

Pats istorijos vyksmas taip spartėja, kad paskiras 
žmogus vos bepajėgia jį sekti. Žmonių bendruomenės liki- 
mas darosi vienas ir jau nebesiskaido tarsi į atskiras įvai- 
rias istorijas. Trumpai, žmonija nuo palyginti statinės 
tikrovės sampratos pereina į daugiau dinaminę ir evoliu- 
cinę. O tai gimdo didžiulį naujų problemų rezginį, kuris 
sukelia naujus tyrinėjimus ir naujus derinimus. 


Visuomeninės santvarkos pakitimai 

6. Tai drauge įneša vis didesnių pakitimų į tradicines 
vietos bendruomenes, kaip antai patriarchalines šeimy- 
nas, kiltis, gentis, kaimus, įvairias grupes, ir į visuomeni- 
nius santykius. 

Palengva plinta pramoninės bendruomenės tipas, pra- 
turtindamas kai kuriuos kraštus ūkine gausa ir radikaliai 
pakeisdamas nuo amžių įprastas visuomeninio gyvenimo 
sąvokas bei sąlygas, Panašiai vis daugiau žmonių apima 
ir traukia miesto kultūra. Tai kyla tiek iš miestų bei jų 
gyventojų skaičiaus augimo, tiek iš miestietiško gyvenimo 
būdo plėtimosi užmiesčio srityse. 

Naujos, ištobulintos susižinojimo priemonės leidžia 
patirti įvykius ir labai greitai kuo plačiausiai paskleisti 
mintis bei jausmus, sukeliant ne vieną atgarsių grandinę. 

Taip pat nėra mažareikšmis dalykas, kad žmonės, dėl 
įvairių priežasčių keisdami gyvenamąją vietą, pakeičia 
ir savo gyvenimo būdą. 

Trumpai, žmogaus ryšiai su savo bendrais nuolat gau- 
sėja. Pats jo „visuomenėjimas“ atneša naujų reikalavimų, 
tačiau ne visuomet ugdo deramą asmens brendimą ir tik- 
rus asmenų santykius (,,„asmenėjimą“'). 

šios rūšies evoliucija yra aiškiau pastebima ten, kur 
jau naudojamasi ūkinės ir techninės pažangos patogu- 
mais. Tačiau ji reiškiasi ir tuose kraštuose, kurie tebėra 
vystymosi stadijoje ir siekia savo gyventojams pramoni- 
nės ir miestinės bendruomenės gėrybių. Šiose tautose, 
ypač prisirišusiose prie senesnių tradicijų, drauge kyla 
sąjūdis už brandesnę ir labiau asmeniui leidžiančią pasi- 
reikšti laisvę. 


Psichologiniai, doriniai ir religiniai pakitimai 

7. Galvosenos ir struktūrų pakitimai dažnai sukelia 
abejojimą iki tol galiojusiomis vertybėmis, labiausiai jau- 
nųjų tarpe. Jie nesykį pasidaro nekantrūs, net sielvar- 
tingai sukyla; pajutę savo reikšmę visuomeniniame gyve- 
nime, nori jame kuo greičiau veikti. Todėl tėvai ir auk- 
lėtojai, atlikdami savo pareigas, neretai sutinka vis dau- 
giau sunkumų. 

Iš praeities paveldėtos institucijos, taisyklės, galvo- 
sena ir jausena ne visuomet atrodo gerai betinkančios 
šiandieninei padėčiai. Iš čia kyla žymūs elgesio ir pačių 
jo normų sutrikimai. 

Pagaliau naujos sąlygos paliečia ir religinį gyvenimą. 
Iš vienos pusės, kritiškesnis galvojimas jį apvalo nuo bur- 
tais grindžiamos pasaulėžiūros bei išlikusių prietarų ir 
reikalauja vis labiau patiems įsisąmoninti priimtąjį tikė- 
jimą. Daugelis tokiu būdu gyviau pajunta Dievą. Iš kitos 
pusės, vis didėja žmonių pulkai, kurie religijos praktiškai 
atsisako. Dievą ir tikėjimą neigti arba jų nepaisyti jau 
nebėra, kaip ankstyvesniais laikais, neįprasta ir tik vie- 

no kito ryžtamasi. šiandien tat neretai vaizduojama 
kaip mokslo pažangos arba savotiško naujo humanizmo 
reikalavimas. Visa tai daugelyje vietų nebėra vien filo- 
sofų mintys, bet plačiausiu mastu daro įtakos literatūrai, 
menui, mokslo apie žmogų ir istorijos aiškinimui, netgi 
pilietiniams įstatymams. Tie dalykai daugelį sukrečia. 


Moderniojo pasaulio nedermės 


8. Tokie staigūs, dažnai netvarkingai vykstą pakiti- 
mai ir pats faktas, kad žmonės aiškiau pamato pasaulyje 
įsigalėjusius nesutarimus, gimdo arba didina prieštara- 
vimus ir pusiausvyros stoką. 

Pačiame asmenyje dažnai kyla nesutarimai tarp mo- 
derniai sprendžiančio praktinius klausimus proto ir teo- 
rinio galvojimo, kuris nepajėgia nei apvaldyti, nei suvesti 
į planingą sintezę turimų žinių visumos. Panašiai dažnai 
trūksta dermės tarp noro sėkmingai veikti ir sąžinės rei- 
kalavimų. Labai dažnai taip pat bendruomeninio gyve- 
nimo sąlygos neatitinka asmeninių įsitikinimų arba net 
kontempliacijos reikalavimų. Pagaliau nedermė kyla tarp 
žmogaus veiklos specializacijos ir žvilgsnio į visą tikrovę. 

Šeimoje nesutarimų priežastis yra demografinių, eko- 
nominių ir visuomeninių sąlygų poveikis, arba konfliktas 
tarp viena po kitos einančių kartų, arba nauji visuome- 
niniai santykiai tarp vyrų ir moterų. 

Taip pat dideli nesutarimai kyla tarp rasių, net tarp 
įvairių visuomenės klasių, tarp turtingų ir mažiau pasi- 
turinčių, arba skurstančių, tautų; pagaliau tie nesutari- 
mai kyla tarp tautas apjungiančių institucijų, kilusių iš 
žmonių noro taikiai gyventi, ir savąją ideologiją sklei- 
džiančios ambicijos, o taip pat ir kolektyvaus tautų arba 
kitų grupių gobšumo. Tai kelia tarpusavio nepasitikėjimą 
ir neapykantą, susikirtimus ir vargus, kurių priežastis ir 
drauge auka yra pats Žmogus, 

Platesni žmonijos siekimai 


9. Auga įsitikinimas, kad žmonija ne tik gali ir pri- 
valo vis labiau apvaldyti kūrinius, bet kad ji taip pat gali 
ir turi kurti politinę, visuomeninę ir ūkinę santvarką, 
kuri vis geriau tarnautų žmogui ir padėtų paskiriems as- 
menims bei grupėms reikšti ir ugdyti savo vertybę. 

Daugelis griežtai reikalauja gėrybių, kurių jiems ne- 
tenka dėl gyvai jaučiamos neteisybės arba paskirstymo 
nelygybės. Vystymosi keliu žengiančios tautos, pavyzdžiui 
neseniai pasiekusios nepriklausomybę, trokšta naudotis 
nūdienės civilizacijos turtais tiek politinėje, tiek ūkinėje 
srityje ir laisvai vaidinti savo vaidmenį pasaulio scenoje. 
O vis vien didėja jų atsilikimas, dažnai ir ūkio priklauso- 
mybė nuo kitų, turtingesnių tautų, sparčiau žengiančių 
pirmyn. Badaują kraštai šaukiasi pajėgesniųjų pagalbos. 
Moterys reikalauja, kur dar nėra pasiekusios, teisinės ar 
faktiškos lygybės su vyrais. Miesto ir kaimo darbininkai 
nori ne vien pelnytis pragyvenimą, bet darbu išugdyti 
savo asmeninius talentus, netgi drauge su kitais tvarkyti 
ūkinį, visuomeninį, politinį ir kultūrinį gyvenimą. Pirmą 
kartą istorijoje visuotinai galvojama, kad kultūrinės gė- 
rybės iš tikrųjų gali ir turi tekti visiems, 

Už visų tų reikalavimų slypi gilesnis ir bendresnis sie- 
kimas: paskiri asmenys ir jų grupės trokšta gyventi pil- 
nai ir laisvai, kaip žmogui dera, panaudodami savo gero- 
vei visa, ką šiandieninis pasaulis taip gausiai gali teikti. 
Tautos, be to, vis daugiau siekia susijungti į visuotinę 
bendruomenę. 

Šitokia padėtis sako, jog dabartinis pasaulis yra galin- 
gas ir kartu silpnas, pajėgiąs veikti kilniai ir niekšingai; 
jam atviras kelias į laisvę ir vergiją, pažangą ir nuosmūkį, 
brolybę ir neapykantą. Žmogus, be to, įsisąmonina, jog 
jis pats privalo tinkamai naudoti savo sukeltas jėgas, ku- 

rios gali būti ir jo pavergėjos, ir tarnaitės. Tai jam kelia 
klausimus. 


Nuodugnesni žmonijos klausimai 


10. Dabartinio pasaulio nedermės yra susijusios su 
ta giliau siekiančia nederme, kurios šaknys yra žmogaus 
širdyje. Juk pačiame žmoguje daug elementų kovoja vie- 
nas su kitu. Iš vienos pusės, kaip kūrinys, jis patiria savo 
daugeriopą ribotumą; iš kitos, jaučia savo neribotus sie- 
kimus ir aukštesnio gyvenimo pašaukimą. Daugelio da- 
lykų traukiamas, dažnai jis yra priverstas kai kuriuos iš 
jų rinktis ir kai kurių atsisakyti. Dar daugiau, būdamas 
silpnas ir nusidėjėlis, neretai jis daro, ką nenori, ir nedaro, 
ką daryti norėtų (plg. Rom. 7, 14 tt.). Tad jis jaučia 
savyje pačiame suskilimą, iš kurio ir bendruomenėje kyla 
daug ir labai didelių nesutarimų. 

Aišku, daugelis, kurių gyvenimas yra užsikrėtęs prak- 
tiniu materializmu, šios dramatiškos padėties taip aiškiai 
nemato arba, vargo slegiami, neatkreipia į ją dėmesio. 
Daug kas tariasi radę ramybę, klausydami įvairiausių 
visa aiškinančių teorijų. Kai kurie vien iš žmogiškų pa- 
stangų laukia tikro ir pilno išsilaisvinimo, įsitikinę, kad 
ateities Žmogaus viešpatavimas žemėje patenkins visus 
jo širdies troškimus. Netrūksta ir tokių, kurie suabejoja 
gyvenimo prasme ir aukština drąsuolius, galvojančius, 
jog žmogaus būtis neturi jokio tikslo, bei užsimojančius 
jai tą tikslą pilnai nustatyti grynu savo proto išradingumu. 

Tačiau vis gausėja skaičius tų, kurie, matydami da- 
bartinį pasaulio vystymąsi, kelia arba su naujų nerimu 
išgyvena pačius nuodugniausius klausimus: Kas yra žmo- 
gus? Kokią prasme turi skausmas, blogis, mirtis, kurie 
ir toliau tebėra, nors tiek padaryta pažangos? Kuriam 
tikslui tokia brangia kaina pasiekti laimėjimai? Ką žmo- 

gus gali duoti visuomenei ir ko iš jos laukti? Kas seka 
po šio žemės gyvenimo? 

Bažnyčia tiki, jog už visus miręs ir prikeltas Kristus 
(plg. 2 Kor. 5, 15) savo Dvasia teikia žmogui šviesos ir 
jėgų, kad šis galėtų atitikti savo aukštąjį pašaukimą. Ji 
tiki, kad po plačiuoju dangumi žmonėms nėra duota kito 
vardo, kuris juos galėtų išgelbėti (plg. Apd. 4, 12). Taip 
pat tiki, kad jos Viešpats ir Mokytojas yra visos žmonių 
istorijos raktas, centras ir tikslas. Bažnyčia, be to, tvir- 
tina, kad visuose pakitimuose išlieka daug nekintamų da- 
lykų, kurių galutinis pagrindas yra Kristus, vakar, šian- 
dien ir per amžius tas pats (plg. Žyd. 13, 8). Tad vado- 
vaudamasis šviesa, sklindančia iš Kristaus, neregimojo 
Dievo atvaizdo, visų kūrinių pirmagimio (plg. Kol. 1, 15), 
Susirinkimas kreipiasi į visus, norėdamas atskleisti žmo- 
gaus paslaptį ir padėti išspręsti pagrindinius mūsų meto 
klausimus. 


I DALIS 


BAŽNYČIA IR ŽMOGAUS PAšAUKIMAS 


Klausytina Dvasios raginimo 


11. Dievo tauta tiki, jog ją veda žemę pripildanti 
Šventoji Dvasia. Remdamasi tuo tikėjimu, ji stengiasi 
įžvelgti, kas mūsų meto žmonijos įvykiuose, reikalavi- 
muose ir troškimuose, kurie drauge yra jos pačios dalis, 
ženklina Dievo pėdsakus ir planus. Juk tikėjimas visa 
kam duoda naujos šviesos ir atskleidžia, koks yra Dievo 
valios nubrėžtas pilnutinis žmogaus pašaukimas. Tuo 
būdu jis rodo protui kelią į tikrai žmonišką problemų 
sprendimą. 

Vadovaudamasis tąja šviesa, Susirinkimas visų pirma 
ketina apsvarstyti vertybes, kurios šiandien yra labiau- 
siai branginamos, ir nurodyti jų dieviškąjį šaltinį, Tos 
vertybės, kildamos iš Dievo Žmogui suteiktųjų dovanų, 
vyra didžiai geros, tik žmogaus širdies sugedimas jas ne- 
retai nukreipia nuo tikrosios paskirties, ir dėl to jos turi 
būti apvalytos. 

Ką Bažnyčia galvoja apie žmogų? Kas jai atrodo siū- 
lytina šiandieninei bendruomenei kurti? Kokią galutinę 
prasmę turi žmogaus veikla pasaulyje? Į šiuos klausimus 
laukiama atsakymo. Iš to atsakymo labiau paaiškės, kad 
krikščionys ir žmonija, kuriai jie priklauso, vieni kitiems 
padeda, o Bažnyčios misija pasirodys esanti religinė ir 
tuo pačių didžiausiai žmoniška. 


I SKYRIUS 
ŽMOGAUS ASMENS VERTYBE 


Žmogus — Dievo paveikslas 

12. Tikintieji ir netikintieji beveik vieningai sutaria, 
kad viskas žemėje turi būti siejama su žmogumi, kaip 
savo centru ir viršūne. 

Tačiau kas yra žmogus? Jis pats apie save yra pareiš- 
kęs ir tebereiškia įvairių, net viena kitai priešingų nuo- 
monių. Dažnai jis iškelia save kaip absoliučią normą arba 
nusmukdo iki beviltiškumo; todėl abejoja ir nuogąstauja. 
Bažnyčia šį painų klausimą gerai supranta. Semdamasi 
šviesą iš Dievo apreiškimo, ji gali duoti atsakymą, pavaiz- 
duojantį tikrąją žmogaus padėtį, paaiškinantį jo silpny- 
bes ir drauge deramai pripažįstantį jo vertingumą bei 
pašaukimą. 

Šventasis Raštas moko, jog žmogus yra sukurtas „kaip 
Dievo paveikslas“, įstengiąs pažinti ir mylėti savo Kūrėją, 
jo paskirtas būti visų žemės kūrinių valdovu (plg. 1 Moz. 
1, 26: Išm. 2, 23) — jiems viešpatauti ir jais naudotis 
Dievo garbei (plg. Ekl. 17, 3-10). „Kas gi yra žmogus, 
kad tu jį atsimeni, arba žmogaus sūnus, kad juo rūpi- 
niesi? Tu padarei jį maža ką mažesnį už angelus, garbe 
ir šlove apvainikuodamas jį. Davei jam valdžios ant visų 
savo rankų darbų, visa pavergei po jo kojomis“ (Ps. 8, 
5-7). 

Tačiau Dievas nesukūrė žmogaus vienišo: nuo pat pra- 
džios „sutvėrė juodu vyriškį ir moteriškę“ (1 Moz. 1,27). 
Vyro ir moters draugystė yra pirminė asmenų bendravi- 
mo išraiška. Pačia savo prigimtimi žmogus yra visuome- 
ninė būtybė; todėl be santykių su kitais negali nei gyventi, 
nei išplėtoti savo gabumų. 

Dievas, kaip toliau skaitome šventajame Rašte, matė 
„visa, ką buvo padaręs, ir buvo labai gera“ (1 Moz. 1,31). 


Nuodėmė 


13. Nors žmogus Dievo buvo sukurtas šventas, bet, 
Piktojo suvedžiotas, pačioje istorijos pradžioje jis blogai 
panaudojo savo laisvę. Sukilęs prieš Dievą, įsigeidė pa- 
siekti savo tikslą be jo. Pažinę Dievą, žmonės jo kaip 
Dievo negarbino; jų neišmintingai širdžiai aptemus, tar- 
navo verčiau kūriniui, negu Kūrėjui (plg. Rom. 1, 21-25). 

Tai, ką mums atskleidžia Dievo apreiškimas, patvirtina 
mūsų pačių patirtis. Juk, pažvelgęs į savo širdį, žmogus 
mato, kad yra linkęs ir į blogį, pasinėręs į daugelį pik- 
tybių, kurios negali kilti iš jo gerojo Kūrėjo. Dažnai atsi- 
sakydamas pripažinti Dievą savo Kūrėju, jis taip pat su- 
ardė deramą ryšį su savo galutiniuoju tikslu, o drauge 

ir visus santykius su pačiu savimi, su kitais žmonėmis 
bei su visais kitais kūriniais. 

žmogus yra suskilęs savyje. Todėl visas Žmonių gy- 
venimas, tiek asmeninis, tiek bendruomeninis, pasireiškia 
kova, dažnai dramatiška, tarp gėrio ir blogio, tarp švie- 
sos ir tamsybių. Žmogus net pamato savo paties jėgomis 
neįstengiąs sėkmingai gintis nuo blogio puolimų; todėl 
kiekvienas jaučiasi tarsi supančiotas. Tačiau pats Vieš- 
pats atėjo Žmogaus išvaduoti ir pastiprinti, jį iš vidaus 
atnaujindamas ir išmesdamas lauk „šio pasaulio kuni- 
gaikštį“ (Jn. 12, 31), kuris mus laikė nuodėmės vergijoje 
(plg. Jn. 8, 34). O nuodėmė nuskurdina patį žmogų, su- 
trukdydama jam pasiekti pilnatvę. 

Šio apreiškimo šviesa pateikia galutinį atsakymą, iš 
kur kyla visų patiriama žmogaus pašaukimo aukštybė ir 
didis jo skurdas. 


Žmogaus sandara 


14. Žmogus yra sujungtas į kūno ir sielos vienovę. 
Pačia kūnine būtimi jis apima savyje medžiaginio pasaulio 
elementus, kurie tokiu būdu jame pasiekia savo viršūnę 
ir įsijungia į laisvą Kūrėjo šlovinimą (plg. Dan. 3, 57-90). 
Tad žmogui nevalia niekinti kūno gyvenimo, Priešingai, 
savo kūną, kaip Dievo sukurtą ir skirtą paskutiniąją die- 
ną prisikelti, jis turi laikyti geru ir vertu pagarbos. 'Ta- 
čiau, būdamas nuodėmės sužeistas, jis jaučia kūno maiš- 
tavimą. Tad pati žmogaus vertybė reikalauja kūnų gar- 
binti Dievą (plg. 1 Kor. 6, 13-20) ir neleisti jam tenkinti 
blogų savo širdies polinkių. 

Žmogus neklysta, laikydamas save aukštesniu už kūno 
reikalus, galvodamas esąs daugiau, negu vien gamtos da- 
lelė arba beženklis žmonių bendruomenės narvelis. Savo 
vidaus pasauliu jis iškyla virš visų daiktų; tai ryškiai su- 

švinta,* kai grįžta į savo vidų, kur laukia Dievas, pažįstąs 
jo širdį (plg. 1 Kar. 16, 7; Jer. 17, 10), ir kur jis pats 
Dievo akivaizdoje nusprendžia savo likimą. Tad pripa- 
žindamas savyje dvasinę ir nemirtingą sielą, ne apsigauna 
iš grynai fizinių ir visuomeninių įtakų kilusia iliuzija, bet 
pasiekia pačią tikrovės gelmę. 


Proto vertybė, tiesa ir išmintis 


15. Būdamas dieviškojo pažinimo šviesos dalininkas, 
žmogus teisingai galvoja, jog savo protu stovi virš viso 
daiktų pasaulio. Uoliu sumanumu ilgainiui jis tikrai pa- 
žengė pirmyn empirinių, techninių ir laisvųjų mokslų sri- 
tyje. O mūsų metu, ypač medžiaginio pasaulio atradimais 
ir pajungimu, pasiekė stambių laimėjimų. Tačiau jis vi- 
suomet ieškojo gilesnės tiesos ir ją rado. Pažinimas juk 
neapsiriboja vien apčiuopiamais reiškiniais, bet įstengia 
visai tikrai pasiekti suvokiamą realybę, nors dėl nuodė- 
mės jis lieka iš dalies aptemdytas ir susilpnintas. 

Protinė žmogaus prigimtis yra ir turi būti tobulinama 
išminties. Išmintis švelniai kreipia jo dvasią ieškoti ir 
mylėti tai, kas teisinga ir gera. Pasisavinus išmintį, regi- 
mi dalykai žmogų veda į neregimuosius. Tokios išminties 
mūsų amžiui reikia daugiau nei praėjusiems šimtmečiams, 
kad žmoniškėtų, kas tik žmogaus naujai atrandama. Pa- 
saulio likimas atsiduria pavojuje, jei neatsiranda išmin- 
tingesnių žmonių. Čia pastebėtina, kad daugelis tautų, 
nors skurdesnės, bet būdamos išmintingesnės, gali kitoms 
atnešti didžią naudą. 


3 [Vertėjo pastaba. Lotyniškasis originalas šioje vietoje įvai- 
ruoja. I/Osservatore Romano (1965 m. gruodžio 19 d.) pateikia 
„Ad profundam agnitionem redit“, o šv. Petro bazilikoje prieš pat 
paskelbimą išdalytasis tekstas — „ad haec profunda redit“. AAS 
(1966 m. gruodžio 7 d.) įdėtame tekste skaitome „ad hane pro- 
fundam interioritatem redit“]. 

Veikiant Šventosios Dvasios dovanai, tikėjimu žmogus 
įžvelgia Dievo valios paslaptį ir apie ją gėrėdamasis mąsto 
(plg. Ekl. 17, 7-8). 


Sąžinės vertybė 


16. Savo sąmonės gelmėse žmogus pastebi įstatymą, 
kurio nėra pats sau davęs, bet kurio privalo klausyti. Vi- 
sada raginąs mylėti ir daryti gera, o blogo šalintis sąžinės 
balsas reikale dar tiksliau kalba širdžiai: tai daryk, to 
venk. Tad žmogus turi į savo širdį įrašytą Dievo įstaty- 
mą, kurio laikymasis kaip tik yra asmens kilnumas; 
tuo įstatymu jis bus ir teisiamas (plg. Rom. 2, 14-16). 
Sąžinė yra slapčiausioji vietelė žmoguje — tai šventovė, 
kurioje jis esti vienas su Dievu, kalbančiu jo viduje Ji 
nuostabiu būdu atskleidžia tą įstatymą, kuris yra įvyk- 
domas Dievo ir artimo meile (plg. Mt. 22, 37-40; Gal. 
5, 14). 

Ištikimybe sąžinei krikščionys jungiasi sų kitais žmo- 
nėmis drauge ieškoti tiesos ir siekti teisingai išspręsti 
daugelį dorinių problemų, kylančių privačiame ir visuo- 
meniniame gyvenime. Ir juo daugiau įsigali teisinga są- 
žinė, juo labiau paskiri asmenys ir jų grupės liaujasi elg- 
tis aklai ir stengiasi laikytis objektyvių doros normų. 

Neretai atsitinka, kad iš nepakaltinamo nežinojimo 
sąžinė klysta, tuo neprarasdama savo vertybės. Tačiau 
to negalima pasakyti, kai žmogus mažai tesirūpina ieškoti 
tiesos bei gėrio, ir nuodėmės įprotis sąžinę palengva kone 
apakina. 


4 Plg. Pijaus XII radijo kalbą apie tinkamą jaunuolių krikščio- 
niškosios sąžinės formavimą, 1952 m. kovo 23 d.: AAS 44 (1952), 
271 psl. 

Laisvės svarba 

17. Tik laisvai žmogus gali atsiverti gėriui. Tą laisvę 
mūsų amžininkai aukštai vertina, jos užsidegę siekia. Ir 
gerai daro. Tik ją dažnai klaidingu būdu puoselėja — kaip 
leistinumą daryti bet ką, kas patinka, net bloga. 

Tikroji laisvė ypatingai rodo, kad žmogus yra Dievo 
paveikslas. Juk Dievas norėjo žmogų „palikti savo paties 
išminčiai“ (plg. Ekl. 15, 14), kad jis pats ieškotų Kūrėjo 
ir laisvai, jo laikydamasis, pasiektų pilnos tobulybės bei 
tobulos laimės. Žmogaus vertybė reikalauja, kad jis veik- 
tų sąmoningai ir laisvai pasirinkdamas, tai yra pats iš 
vidaus skatinamas ir įtikinamas, o ne aklų vidinių instink- 
tu arba vien išorine prievarta. 

Tą vertybę žmogus įgauna, kai, išsivadavęs iš bet ko- 
kios aistrų nelaisvės, siekia savo tikslo, laisvai pasirink- 
damas gėrį ir kruopščiu darbu sėkmingai pasirūpina tin- 
kamų priemonių jam pasiekti. Kadangi žmogaus laisvė 
yra nuodėmės sužalota, pilnu ir veiksmingų būdu ji gali 
būti į Dievą nukreipta tik su jo malonės pagalba. Kiek- 
vienas turės Dievo teisme pateikti savo gyvenimo apy- 
skaitą: ką padarė gera ar bloga (plg. 2 Kor. 5, 10). 


Mirties paslaptis 

18. Mirtis ryškiausiai pastato prieš akis žmogiškosios 
būties mįslę. Žmogų kankina ne tik skausmas ir tolydinis 
kūno irimas, bet taip pat, ir dar daugiau, amžino sunai- 
kinimo baimė. Teisingai jis savo širdies nuojauta spren- 
džia, kai baisisi ir kratosi visiškos savo asmens žūties ir 
neatšaukiamo išnykimo. Nesuvedama į gryną medžiagą, 
amžinybės sėkla, kurią jis nešioja savyje, sukyla prieš 
mirtį. Visi technikos laimėjimai, nors ir labai naudingi, 
nepajėgia nuraminti žmogaus baiminimosi: biologinis gy- 
venimo prailginimas negali patenkinti troškimo gyventi 
po mirties, neišplėšiamai įdiegto jo širdyje, 

Mūsų vaizduotė visiškai nutyla prieš mirties tikrovę. 
Tačiau Bažnyčia, semdamasi šviesą iš dieviškojo apreiš- 
kimo, tvirtina, kad žmogus yra Dievo sukurtas palaimin- 
tam tikslui anapus žemiško skurdo ribų. Be to, krikščio- 
nių tikėjimas moko, kad kūno mirtis, nuo kurios nenusi- 
dėjęs žmogus būtų likęs apsaugotas, taps nugalėta, kai 
visagalis ir gailestingasis Atpirkėjas grąžins mums pa- 
dėtį, kurią dėl savo kaltės praradome. Juk Dievas yra 
žmogų pašaukęs ir tebešaukia amžinai susijungti su juo 
visa savo prigimtimi, būnant jo nenykstančio, dieviško 
gyvenimo dalininkų. Išvadavęs žmogų iš mirties savo mir- 
timi, šią pergalę Kristus pasiekė savo prisikėlimu (plg. 
1 Kor. 15, 56-57). 

Tad kiekvienam galvojančiam žmogui tvirtai pagrįs- 
tas tikėjimas duoda atsakymą į baimingą klausimą, koks 
likimas jo laukia; šis tikėjimas drauge įgalina bendrauti 
Kristuje su mylimais broliais, kuriuos mirtis jau nusinešė, 
sužadindamas viltį, kad jie Dievuje pasiekė tikrąjį gy- 
venimą. 


Ateizmo rūšys ir šaknys 


19. Žmogaus vertybė ypač plaukia iš jo pašaukimo 
bendrauti su Dievu. Jau pačia savo kilme jis yra kviečia- 
mas su Dievu kalbėtis. Juk jis turi savo būtį tik dėl to, 
kad Dievas, jį iš meilės leidęs, mylėdamas be perstojo 
palaiko. Žmogus iš tiesų pilnai negyvena, jei tos meilės 
laisvai nepripažįsta ir nepasiveda Kūrėjui. Tačiau dauge- 
lis mūsų amžininkų to glaudaus gyvybinio ryšio su Dievu 
visiškai neįžvelgia arba jį tiesiog atmeta. Tad ateizmas 
yra priskirtinas prie svarbiausių mūsų meto problemų ir 
turi būti nuodugniau apsvarstytas. 


5 Plg. Išm. 1, 13; 2, 23-24; Rom. 5, 21; 6, 23; Jok. 1, 15. 

Ateizmo vardu yra vadinamos labai skirtingos apraiš- 
kos. Vieni tiesiog neigia Dievą; kiti galvoja, kad žmogus 
negali apie jį visiškai nieko tvirtinti; dar kiti Dievo klau- 
simą svarsto tokiu būdu, kad jis atrodo netekęs prasmės. 
Daugelis, neleistinai peržengdami pozityviųjų mokslų ri- 
bas, arba skelbia, kad visa yra išaiškinama moksliniu 
tyrinėjimų, arba, iš kitos pusės, nebepripažista jokios 
absoliučios tiesos. Kai kurie taip išaukština žmogų, kad 
tikėjimas į Dievą tarsi sumenksta. Atrodo, kad jie yra 
daugiau linkę pabrėžti žmogų, negu neigti Dievą. Kiti 
Dievą taip vaizduojasi, kad tas jų išgalvotas ir jų pačių 
atmetamas padaras jokiu būdu nėra Evangelijos Dievas. 
Dar kiti net paties Dievo klausimo nekelia; atrodo, kad 
jie visai nejunta religinio nerimo ir nemato reikalo rūpin- 
tis tikėjimu. Be to, ateizmas neretai kyla arba iš griežto 
protesto prieš blogį pasaulyje, arba iš neleistino kai kurių 
žmogiškųjų vertybių suabsoliutinimo, jas pastatant į Die- 
vo vietą. Pati modernioji civilizacija — ne iš savęs, bet 
dėl perdidelio pasinėrimo į žemės dalykus — dažnai gali 
apsunkinti artinimąsi į Dievą. 

Aišku, žmonės, kurie, nesekdami sąžinės balsų, ap- 
galvotai stengiasi uždaryti savo širdį Dievui ir vengti ti- 
kėjimo klausimų, nėra be kaltės. Tačiau dažnai ir ant 
pačių tikinčiųjų krinta už tai tam tikra atsakomybė. Juk 
ateizmas, imamas su visomis jo apraiškomis, neatsiranda 
savaime, bet kyla dėl įvairių priežasčių, kurių tarpe yra 
ir kritiška reakcija prieš religijas, o kai kuriose šalyse 
ypač prieš krikščioniškąją. Todėl prie šio ateizmo atsira- 
dimo gali nemaža dalimi prisidėti tikintieji, jeigu jie reli- 
ginio auklėjimo apleidimu, arba klaidingu tikėjimo aiški- 
nimu, arba ir savo religinio, dorinio bei visuomeninio gy- 
venimo trūkumais daugiau pridengia, negu atskleidžia 
tikrąjį Dievo ir religijos veidą. 

Sistemingasis ateizmas 


20. Modernusis ateizmas dažnai pasireiškia sistemin- 
ga forma. šalia kitų argumentų, čia taip labai iškeliamas 
žmogaus autonomijos troškimas, kad su juo yra nesude- 
rinama bet kokia priklausomybė nuo Dievo. Išpažistan- 
tieji šios rūšies ateizmą skelbia, kad laisvė reiškia, jog 
žmogus yra pats sau tikslas, vienintelis savo istorijos kū- 
rėjas ir statytojas. O tai, jų tvirtinimu, negalima sude- 
rinti su Viešpaties, visų dalykų šaltinio ir tikslo, pripaži- 
nimu; mažų mažiausia toks pripažinimas pasidaro visai 
nereikalingas. šį įsitikinimą gali stiprinti savo galios pa- 
jutimas, kyląs iš dabartinės technikos pažangos. 

Tarp šiandieninio ateizmo formų negalima nepaminėti 
tos, kuri tikisi išvaduosianti Žmogų ypatingai ūkiniu ir 
visuomeniniu jo išlaisvinimu. Ji tvirtina, kad religija savo 
prigimtimi kliudo šiam išvadavimui: sukeldama viltį pra- 
simanytų būsimuoju gyvenimu, ji nukreipia žmogų nuo 
žemiškosios karalystės kūrimo. Todėl, kur tokio mokslo 
sekėjai paima į savo rankas valdžią, jie smurtingai puola 
religiją ir ateizmo skleidimui, ypač auklėdami jaunimą, 
panaudoja net valstybės rankose esančias prievartos 
priemones. 


Bažnyčios laikysena ateizmo aižvilgiu 

21. Ištikimai pasišventusi Dievui ir žmonėms, Baž- 
nyčia negali liautis su giliu liūdesiu, bet nesugriaunamu 
tvirtumu smerkusi, kaip iki šiol“ pragaištingo mokslo ir 
veiklos, kurie prieštarauja protui ir apskritai žmonių pa- 
tirčiai bei išplėšia žmogui jo įgimtą vertybę. Tačiau ji 
stengiasi įžvelgti ateistų dvasioje slypinčias Dievo neigi- 

6 Plg. Pijaus XI encikl. Divini Redemptoris, 1937 m. kovo 19 d.: 
AAS 29 (1937), 65-106 psl. — Pijaus XII encikl. Ad Apostolorum 
Principis, 1958 m. birželio 29 d.: AAS 50 (1958), 601-614 psl. — Jono 


XXIII encikl. Mater et Magistra, 451-453 psl. — Pauliaus VI encikl. 
Ecclesiam Suam, 651-653 psl. 

mo priežastis. Suprasdama ateizmo iškeliamų klausimų 
svarbumą ir vadovaudamasi meile visiems žmonėms, ji 
galvoja, kad tas priežastis reikia rimtai ir nuodugniai 
apsvarstyti, 

Bažnyčia tiki, kad Dievo pripažinimas jokių būdu nėra 
priešingas žmogaus vertybei, nes pačiame Dievuje yra 
šios vertybės pagrindas ir atbaigtis. Juk Dievas sukūrė 
žmogų protaujantį ir laisvą bendruomenės narį, netgi 
kviečia jį kaip sūnų su juo bendrauti ir dalytis jo paties 
laime. Bažnyčia taip pat moko, kad eschatotoginė viltis 
žemės pareigų svarbos nemažina, bet dargi paremia jų 
atlikimą naujais motyvais. Priešingai, neturint dieviško 
pagrindo ir amžinojo gyvenimo vilties, kaip šiandien daž- 
nai regime, žmogaus vertybė smarkiausiai pažeidžiama; 
lieka neišspręstos gyvenimo ir mirties, kaltės ir skausmo 
mįslės, neretai paskandinančios žmones nusivylime. 

Tuo tarpu kiekvienas žmogus lieka pats sau neišspręs- 
tas, neaiškiai nujaučiamas klausimas. Juk niekas tam 
tikrais momentais, ypač svarbių gyvenimo įvykių metu, 
negali jo visiškai savyje nejausti. Į tą klausimą pilnai ir 
nepalikdamas vietos abejojimui atsako vienas Dievas, 
šaukiąs Žmogų giliau svarstyti ir nuolankiau ieškoti. 

Vaisto ateizmui gydyti reikia laukti tiek iš deramai 
nušviečiamos doktrinos, tiek iš viso Bažnyčios ir jos narių 
gyvenimo. Eidama nuolatinio atsinaujinimo ir apsivalymo 
keliu,? kuriuo šventoji Dvasia ją veda, Bažnyčia turi tarsi 
regimu būdu parodyti Dievą Tėvą ir jo įsikūnijusį Sūnų. 
Tai pirmoje eilėje pasiekiama gyvu ir subrendusių tikė- 
jimu, sugebančiu aiškiai matyti sunkumus ir juos nuga- 
lėti. Tokį tikėjimą yra labai ryškiai parode ir teberodo 
daugelis kankinių. šis tikėjimas privalo sėkmingai veikti, 
pripildydamas visą tikinčiųjų gyvenimą, net pasaulietinį, 


"7 Pig. II Vatikano susirinkimo dogm. konst. Bažnyčia, 8 nr. 

ir žadindamas juose teisingumą bei meilę, ypač neturtin- 
giesiems. O daugiausia Dievo buvimui parodyti padeda 
tikinčiųjų tarpusavio meilė, kuomet jie vieningai darbuo- 
jasi Evangelijos tikėjimui (plg. Pil. 1, 27) ir šviečia kaip 
vienybės ženklas. 

Nors Bažnyčia ateizmą visiškai atmeta, bet atvirai 
skelbia, kad visi žmonės, tikį ir netikį, turi savo darbu 
tinkamai gerinti šį pasaulį, kuriame bendrai gyvena. Aiš- 
ku, tai negali vykti be nuoširdaus ir apdairaus pokalbio. 
Tad Bažnyčia apgailestauja, kad kai kurių valstybių va- 
dai, nepripažindami pagrindinių asmens teisių, daro ne- 
teisingą skirtumą tarp tikinčiųjų ir netikinčiųjų. Tikin- 
tiesiems ji reikalauja veiklios laisvės, kad galėtų šiame 
pasaulyje statyti taip pat ir Dievo šventyklą. O ateistus 
draugiškai kviečia atvira širdimi žvelgti į Kristaus Evan- 
geliją. 

Bažnyčia gerai žino, kad savo skelbiamu mokslų ati- 
tinka slapčiausius žmogaus širdies troškimus, kai gina jo 
pašaukimo vertybę ir grąžina viltį tiems, kurie jau nebe- 
drįsta tikėti savo aukštesne paskirtimi. Tas mokslas ne 
vien nemenkina žmogaus, bet neša jo pažangai šviesą, 
gyvybę ir laisvę. Niekas kitas negali patenkinti žmogaus 
širdies: ,„Sukūrei mus sau“, Viešpatie, „ir nerami bus 
mūsų širdis, kol neras atilsio tavyje“.š 


Kristus — naujasis žmogus 

22. Žmogaus paslaptis iš tikrųjų paiškėja tik įsikū- 
nijusio Žodžio paslaptyje. Mat, Adomas, pirmasis žmogus, 
vaizdavo ateisiantijį? tai yra Kristų, Viešpatį. Apreikš- 
damas Tėvo ir jo meilės paslaptį, Kristus, naujasis Ado- 


8šv. Augustinas, Confess. I, 1: PL 32, 661. 


9Plg. Rom. 5, 14 — Tertulijono De carnis resurr. 6: „Kas tik 
buvo pavidalinama molyje, rodė į Kristų, būsimąjį žmogų“: PL 2, 
802 (848); CSEL 47, 33 psl., 12-13 eil. 

mas, pačiam žmogui pilnai parodo, kas yra žmogus ir at- 
skleidžia jo pašaukimo kilnumą. Nenuostabu tad, kad 
Kristus yra aukščiau minėtųjų tiesų šaltinis ir viršūnė. 

Būdamas „neregimojo Dievo paveikslas“ (Kol. 1, 15; 
plg. 2 Kor. 4, 4), jis yra tobulas žmogus, grąžinęs Adomo 
vaikams panašumą į Dievą, kurį pirmoji nuodėmė sudar- 
kė. Kadangi jame prisiimtoji žmogaus prigimtis nedingo,'? 
tuo pačiu ir mumyse ji tapo be galo sukilninta. Juk jis, 
Dievo Sūnus, įsikūnijimu tarsi susijungė su kiekvienu 
žmogumi. Žmogaus rankomis jis darbavosi, žmogaus pro- 
tu galvojo, žmogaus valia veikė,! žmogaus širdimi my- 
lėjo. Gimęs iš Mergelės Marijos, tikrai tapo vienu iš mūsų, 
viskuo į mus panašus, išskyrus nuodėmę (plg. Žžyd. 4, 15). 

Kaip nekaltasis avinėlis, laisvai praliedamas savo 
kraują, nupelnė mums gyvenimą. Jame Dievas sutaikė 
mus su savimi ir vieną su kitu (plg. 2 Kor. 5, 18-19; Kol. 
1, 20-22) bei išvadavo iš velnio ir nuodėmės vergijos. 
Tokiu būdu kiekvienas mūsų gali su apaštalu sakyti: Die- 
vo Sūnus „mane mylėjo ir pats save išdavė už mane“ 
(Gal. 2, 20). Už mus kentėdamas, ne tik paliko pavyzdį, 
kad sektume jo pėdomis (plg. 1 Petr. 2, 21; Mt. 16, 24; 
Lk. 14, 27), bet ir nutiesė kelią, kuriuo einančiųjų gyve- 
nimas bei mirimas yra pašvenčiamas iv įgauna naują 
prasmę. 

Krikščionis, tapęs panašus į Sūnų, kuris yra pirma- 
gimis daugelio brolių tarpe (plg. Rom. 8, 29; Kol. 1, 18), 


10 Plg. II Konstantinopolio susirinkimo 7 kan.: „Nei Dievo 
žodis nebuvo pakeistas į kūno prigimtį, nei kūnas į žodžio prigimtį 
pervestas“: Denz, 219 (428) — III Konstantinopolio susirinkimą: 
„Kaip jo švenčiausiasis ir nekaltasis, sielos gaivinamas kūnas sudie- 
vinimo nebuvo panaikintas, bet pasilaikė savą stovį ir esmę“: Denz. 
291 (556) — Kalchedono susirinkimą: „išpažintinos dvi nesumaišytos, 
nepakeistos, nepadalytos, neatskiriamos prigimtys“: Denz. 148 (302). 

11 Plg. III Konstantinopolio susirinkimą: „taip ir žmogiškoji jo 
valia sudievinimo nebuvo panaikinta“: Denz. 291 (556). 

gauna „Dvasios pirmones“ (Rom. 8, 23), įgalinančias jį 
įvykdyti naująjį meilės įstatymą (plg. Rom. 8, 1-11). 
Šiąja Dvasia, kuri yra „tėvonystės laidas“ (Efez. 1, 14), 
visas žmogus yra iš vidaus atnaujinamas iki paties „kūno 
atpirkimo“ (Rom. 8, 23): „Jei Dvasia to, kurs prikėlė iš 
numirusiųjų Jėzų Kristų, gyvena jumyse, tai prikėlusis iš 
numirusiųjų Jėzų Kristų atgaivins ir jūsų marius kūnus 
dėl gyvenančios jumyse jo Dvasios“ (Rom. 8, 11; plg. 
2 Kor. 4, 14). Aišku, krikščionis yra priverstas ir įparei- 
gotas tarp daugelio sielvartų kovoti prieš blogį ir išken- 
tėti mirtį. Tačiau, susietas su velykine paslaptimi ir pasi- 
daręs panašus į Kristų, vilties stiprinamas jis žengia į 
prisikėlimą (plg. Pil. 3, 10; Rom. 8, 17). 

Tai pasakytina ne tik apie krikščionis, bet ir apie visus 
geros valios žmones, kurių širdyje neregimai veikia ma- 
lonė.'* Kristus mirė už visus (plg. Rom. 8, 32), ir žmogaus 
galutinis pašaukimas tėra vienas, būtent dieviškas. 'To- 
dėl turime pripažinti, kad Šventoji Dvasia visiems sutei- 
kia galimybę, vien Dievui žinomu būdu, sietis su šia vely- 
kine paslaptimi. 

Tokia yra didingoji žmogaus paslaptis, kurią tikintie- 
siems nušviečia krikščioniškasis apreiškimas. Taigi per 
Kristų ir Kristuje išryškėja skausmo bei mirties mįslė, 
kuri be jo Evangelijos mus pribloškia. Kristus prisikėlė, 
savo mirtimi sunaikindamas mirtį, ir mus gausiai apdo- 
vanojo gyvenimuų,* kad, tapę sūnūs Sūnuje, Dvasioje 
šauktume: ,„Abba, Tėve!!ė 


12 Plg. II Vatikano susirinkimo dogm. konst. Bažnyčia, 16 nr. 
13 Plg. Bizantijos velykinę liturgiją. 
14 Plg. Rom. 8, 15; Gal. 4, 6; Jn. 1, 12 ir 1 Jn. 3, 1. 

II SKYRIUS 


ŽMONIŲ BENDRUOMENĖ 


Susirinkimo siekis 


23. Prie pagrindinių šio meto pasaulio bruožų pri- 
klauso žmonių tarpusavio ryšių daugėjimas. Tam ryšių 
vystymuisi labai daug padeda moderniosios technikos pa- 
žanga. Tačiau broliškas pokalbis tarp žmonių tobulėja ne 
šios pažangos plotmėje, o giliau — asmenų bendravimo 
plotmėje, kuris reikalauja abipusės pagarbos visai jų 
dvasinei vertybei. Krikščioniškasis apreiškimas yra didelė 
pagalba šiam asmenų bendravimui ugdyti. Jis taip pat 
mums padeda geriau suprasti visuomeninio gyvenimo 
įstatymus, kuriuos Kūrėjas įrašė į dvasine ir dorinę žmo- 
gaus prigimtį. 

Naujesnieji dokumentai, kuriuos mokomoji Bažnyčios 
galia paskelbė, yra plačiau išdėstę krikščioniškąją žmonių 
bendruomenės doktriną!“ Todėl Susirinkimas primena 
vien kai kurias svarbesnes tiesas ir, vadovaudamasis ap- 
reiškimo šviesa, išdėsto jų pagrindus. Po to jis sustoja 
prie kai kurių mūsų metui reikšmingesnių išvadų. 


Bendruomeninis žmogaus pašaukimo pobūdis Dievo plane 


24. Dievas, kuris tėviškai kiekvienu rūpinasi, norėjo, 
kad visi žmonės sudarytų vieną šeimą ir elgtųsi vienas su 
kitu kaip broliai. Juk visi yra sukurti atspindėti tam, ku- 
ris „padarė iš vieno visą Žmonių giminę, kad apgyventų 
visą žemės paviršių“ (Apd. 17, 26); visi yra pašaukti pa- 
siekti vieną, bendrą tikslą, būtent patį Dievą. 


15 Plg. Jono XXIII encikl. Mater et Magistra, 401-464 psl. ir 
encikl. Pacem in terris, 257-304 psl. — Pauliaus VI encikl. Ecele- 
siam suam, 609-659 psl. 

Tad Dievo ir artimo meilė yra pirmasis ir didžiau- 
sias įsakymas. šventasis Raštas mus moko, jog Dievo 
meilė negali būti nuo artimo meilės atskirta: ,,...kiek- 
vienas kitas įsakymas yra apimtas šiuo pasakymu: „My- 
lėk savo artimą, kaip pats save“... Taigi įstatymo vykdy- 
mas yra meilė“ (Rom. 13, 9-10; plg. 1 Jn. 4, 20). Ne- 
tenka aiškinti, kad tai nepaprastai svarbu žmonėms, kurie 
vis daugiau vienas nuo kito priklauso, ir pasauliui, kuris 
vis labiau vienijamas. 

Pasakytina dar daugiau. Viešpats Jėzus, melsdamas 
Tėvą, kad „visi būtų viena..., kaip ir mes esame viena“ 
(Jn. 17, 21-22), atveria žmogaus protui neprieinamus 
akiračius: jis nurodo, jog esama tam tikro panašumo tarp 
Dievo asmenų vienybės ir tiesos bei meilės suvienytų Die- 
vo vaikų. Šis panašumas parodo, jog žmogus, vienintelis 
kūrinys žemėje, kurio Dievas norėjo dėl jo paties, gali 
pilnai save rasti vien nuoširdžiai save patį atiduodamas 
(plg. Lk. 17, 33). 


Asmens ir visuomenės tarpusavio priklausomybė 

25. Iš Žmogaus visuomeninės prigimties aišku, kad 
asmens plėtotė ir bendruomenės pažanga priklauso viena 
nuo antros. Juk visų bendruomenės institucijų pagrindas, 
centras ir tikslas yra ir privalo būti žmogaus asmuo, savo 
prigimtimi būtinai reikalaująs visuomeninio gyvenimo.“ 
Tas visuomeninis gyvenimas nėra jam koks nors priedas. 
Todėl bendravimas su kitais, abipusė pagalba, pokalbis 
su broliais vysto visus žmogaus talentus ir jį įgalina ati- 
tikti savo pašaukimą. 

Iš visuomeninių ryšių, kurie reikalingi žmogui išsi- 
ugdyti, vieni, kaip šeima ir politinė bendruomenė, yra be- 
tarpiškiau susiję su pačia jo prigimtimi, o kiti kyla dau- 
giau iš laisvo jo noro. Dėl įvairių priežasčių mūsų metu 


16 Plg. šv. Tomo 1 Ethic,, lect. 1. 

vis didėja tarpusavio ryšiai ir priklausomybė; iš to kyla 
įvairūs, bendri arba privatūs sambūriai, organizacijos. 
Nors tas, visuomenėjimu vadinamas, reiškinys nėra be 
pavojų, betgi daug kuo padeda stiprinti bei ugdyti asmens 
savybes ir saugoti jo teises.!“ 

"Tiesa, šis visuomeninis gyvenimas daug padeda asme- 
niui eiti savo pašaukimo apskritai, o net ir religinio pa- 
šaukimo keliu. Tačiau negalima paneigti, kad visuomeni- 
nės sąlygos, kurių supami žmonės nuo pat vaikystės gy- 
vena, dažnai kreipia juos šalin nuo gėrio ir stumia į blogį. 
Tikra, kad taip dažnai pasitaiką visuomeninėje santvar- 
koje sutrikimai iš dalies kyla dėl įtampos pačiose ūki- 
nėse, politinėse ir socialinėse struktūrose. Galiausiai jie 
kyla iš žmonių savimeilės bei puikybės, kurios užnuodija 
ir visuomeninę aplinką. O kur įsigali nuodėmės pasekmės, 
ten iš prigimties linkęs į blogi žmogus randa naujų aks- 
tinų nusidėti, kuriems negalima atsispirti be rimtų pa- 
stangų ir malonės pagalbos. 


Bendrosios gerovės siekimas 

26. Tarpusavio priklausomybė kaskart didėja ir pa- 
lengva apima visą pasaulį. Iš to seka, kad šiandien bend- 
roji gerovė — tai yra visuomeninio gyvenimo sąlygų vi- 
suma, leidžianti tiek grupėms, tiek paskiriems nariams 
pilniau ir lengviau pasiekti savo tobulybę — darosi vis 
universalesnė, taigi teisėmis ir pareigomis siejanti asmenį 
su visa žmonija. Kiekviena grupė privalo atsižvelgti į kitų 
grupių reikalus ir teisėtus siekimus, netgi į visos žmonijos 
gerovę.!š 

Taip pat vis giliau įsisąmoninama, koks vertingas yra 
žmogaus asmuo, prašokąs visus daiktus. Jo teisės ir pa- 


17 Plg. Jono XXIII encikl. Mater et Magistra, 418 psl. Plg. taip 
pat Pijaus XI encikl. Guadragesimo anno, 222 tt. psl. 
15 Plg. Jono XXIII encikl. Mater et Magistra, 417 psl. 

reigos yra visuotinės, neliečiamos, Todėl žmogui turi būti 
atidarytas kelias į visa, kas reikalinga tikrai žmogiškam 
gyvenimui, kaip antai: maistas, apdaras, butas, teisė lais- 
vai pasirinkti gyvenimo kelią ir kurti šeimą, šviestis, tu- 
rėti darbą ir gerą vardą, būti gerbiamam ir tinkamai in- 
formuojamam, elgtis pagal savo sąžinę. Jam taip pat yra 
būtina privataus gyvenimo apsauga ir derama laisvė net 
religijos srityje. 

Tad visuomenės santvarka ir jos pažanga turi be pa- 
liovos tarnauti asmens gerovei, nes daiktai yra pajung- 
tini asmenims, o ne asmenys daiktams. Pats Viešpats tai 
nurodė, sakydamas, kad subata yra Žmogui, o ne žmogus 
subatai (plg. Mk. 2, 27). Toji santvarka turi nuolat vys- 
tytis toliau, grindžiama tiesa, ugdoma teisingumu, gaivi- 
nama meile; joje visi žmonės turi vis lygiau naudotis 
laisve.!? Kad tai įvyktų, reikia dvasios atsinaujinimo ir 
didelių pakeitimų visuomenėje. 

Šioje evoliucijoje veikia Viešpaties Dvasia, įstabia ap- 
vaizda, tvarkanti laiko kelią ir atnaujinanti žemės veidą. 
O Evangelijos raugas žadino ir tebežadina žmogaus šir- 
dyje neužgniaužiamą pagarbos reikalavimą savo asmens 
vertybei. 


Pagarba žmogaus asmeniui 

27. Pereidamas prie svarbesnių praktinių išvadų, Su- 
sirinkimas pabrėžia pagarbą žmogui. Visi privalo artimą, 
nė vieno neišskirdami, laikyti „kitu savimi“, pirmoje eilėje 
žiūrėdami jo gyvenimo ir deramam jo būviui reikalingų 
priemonių (plg. Jok. 2, 15-16), kad nebūtų panašūs į tur- 
tuolį, kuris visiškai nesirūpino vargšu Lozoriumi (plg. 
Lk. 16, 19-31). 

Ypač šiandien esame griežtai įpareigoti tapti artimu 
kiekvienam žmogui ir, susitikus jį, veikliai ateiti jam į 


19 Pig. Jono XXIII encikl. Pacem in terris, 266 psl. 

pagalbą, ar jis būtų visų apleistas senelis, ar neteisingai 
paniekintas svetimšalis darbininkas, ar tremtinys, ar iš 
neteisėtos moterystės gimęs vaikas, nenupelnytai kenčiąs 
dėl savo nepadarytos nuodėmės, ar alkanas žmogus, pra- 
byląs į mūsų sąžinę savo primenamu Viešpaties žodžiu: 
„Kiek kartų jūs tai padarėte vienam šitų mano mažiau- 
siųjų brolių, man padarėte“ (Mt. 25, 40). 

Be to, kas tik yra nukreipta prieš patį gyvenimą, kaip 
žmogžudystė, genocidas, abortas, eutanazija ir apgalvota 
savižudybė; kas tik pažeidžia asmens neliečiamumą, kaip 
žalojimas, kūno ir dvasios kankinimas, bandymai psichiš- 
kai prievartauti; kas tik prieštarauja žmogaus vertybei, 
kaip nežmoniškos gyvenimo sąlygos, savavaliaująs kali- 
nimas, trėmimas, vergija, prostitucija, prekiavimas mo- 
terimis ir jaunuoliais; taip pat pažeminančios darbo sąly- 
gos, kuomet su darbininkais elgiamasi kaip su grynais 
pelnymosi įrankiais, o ne kaip su laisvais ir atsakingais 
asmenimis; — visi šie ir panašūs dalykai yra gėda. Jie 
nuodija žmogiškąją civilizaciją, ir labiau pažemina tai da- 
rančiuosius, negu skriaudžiamuosius. Jie taip pat skau- 
džiausiai pažeidžia Kūrėjo garbę. 


Pagarba ir meilė priešams 


28. Pagarba ir meilė taip pat turi būti reiškiama tiems, 
kurie visuomeniškai, politiškai ir net religiškai yra kitaip 
nusistatę ir kitaip elgiasi, negu mes. Juo daugiau, vado- 
vaudamiesi draugiškumu ir meile, įsijausime į jų galvo- 
seną, juo lengviau pajėgsime užmegzti su jais pokalbį. 

Aišku, ši meilė ir draugiškumas jokiu būdu neturi 
mūsų daryti abejingais tiesai arba gėriui. Priešingai, pati 
meilė verčia Kristaus mokinius skelbti išganymo tiesą 
visiems žmonėms. Tačiau reikia skirti klaidą, kuri yra 
visada taisytina, nuo klystančiojo, kuriame visada išlieka 
asmens vertybė, net ir tada, kai religinės pažiūros yra 

klaidingos arba ne visai tikslios.*? Vienas Dievas tėra šir- 
džių teisėjas ir tyrėjas; todėl jis mums draudžia spręsti 
apie kieno nors vidinę kaltę.?! 

Kristaus mokslas taip pat reikalauja atleisti įžeidimus 
(plg. Mt. 5, 43-47) ir įsako visus priešus apimti meile, 
kuri yra Naujojo Testamento įsakymas: „Jūs girdėjote, 
kad buvo sakyta: Mylėsi savo artimą ir nekęsi savo ne- 
prietelio. Aš gi jums sakau: Mylėkite savo neprietelius, 
gera darykite tiems, kurie jūsų nekenčia, ir melskitės už 
persekiojančius ir šmeižiančius jus“ (Mt. 5, 43-44). 


Esminė žmonių lygybė ir socialinis teisingumas 

29. Visi žmonės yra apdovanoti protaujančia siela ir 
sukurti kaip Dievo paveikslas; visų yra ta pati prigimtis 
ir kilmė; visų, Kristaus atpirktųjų, tas pats dieviškas 
pašaukimas ir tikslas. Todėl kaskart labiau turi būti pri- 
pažįstama visų pagrindinė lygybė. 

Aišku, ne visų žmonių fizinės jėgos yra lygios, ir jų 
protinis bei dorinis pajėgumas taip pat įvairuoja. Tačiau 
bet kokia pagrindinių asmens teisių nelygybė socialinėje 
arba kultūrinėje plotmėje, grindžiama lytimi, rase, spal- 
va, visuomenine padėtimi, kalba arba religija, turi būti 
nugalėta ir pašalinta, nes prieštarauja Dievo planui. Tik- 
rai apgailėtina, kad tos pagrindinės teisės dar nėra visa- 
me pasaulyje garantuotos. Juk taip yra, kai moteriai 
neleidžiama laisvai tuoktis su kuo nori bei pasirinkti gy- 
venimo luomo, arba pasiekti tą patį išsilavinimo bei kul- 
tūros lygį, kuris pripažįstamas vyrams. 

Be to, nors tarp Žmonių esama pagrįsto skirtingumo, 
lygi asmens vertybė reikalauja, kad būtų visur žmoniš- 
kesnės ir deramos gyvenimo sąlygos. Juk per dideli ūki- 
niai ir visuomeniniai skirtumai tarp vienos žmonių šeimos 


20 Plg. Jono XXIII encikl. Pacem in terris, 299 ir 300 psl. 
21 Plg. Lk 6, 37-38; Mt. 7, 1-2; Rom. 2, 1-11; 14, 10-12. 

narių arba tautų kelia pasipiktinimą ir prieštarauja so- 
cialiniam teisingumui, atodairai, asmens vertybei, o taip 
pat visuomeninei ir tarptautinei taikai. 

Privačios ir viešos Žmonių institucijos turi stengtis 
tarnauti žmogaus vertybei bei tikslui, ryžtingai kovoti 
prieš bet kokį visuomeninį arba politinį pavergimą ir, 
koks bebūtų politinis režimas, ginti pagrindines asmens 
teises. Dar daugiau, tos institucijos palengva turi būti pri- 
taikytos dvasiniams reikalams, kurie yra visų aukščiausi, 
nors kartais gali ilgai trukti, kol norimas tikslas bus pa- 
siektas. 


Individualistinės etikos nepakanka 

30. Dideli ir staigūs pakitimai ypač griežtai reikalau- 
ja, kad niekas, užmerkęs akis prieš dalykų raidą arba 
apimtas tinginio, nepasitenkintų grynai individualistine 
etika. Teisingumo ir meilės pareiga vis geriau ir geriau 
yra atliekama tuomet, kai kiekvienas, pagal savo išgales 
ir kitų reikmes prisidėdamas prie bendrosios gerovės, taip 
pat ugdo ir remia viešas bei privačias institucijas, kurios 
tarnauja Žmonių gyvenimo sąlygų gerinimui. 

Yra Žmonių, kurie reiškia plačias ir aukštas pažiūras, 
bet praktiškai visą laiką taip gyvena, tarsi visai nema- 
tytų visuomenės reikalų. Dar daugiau, daugelis įvairiose 
šalyse visuomeninius įstatytmus ir potvarkius laiko maž- 
možiu. Nemažai yra tokių, kurie nesigėdija suktybėmis ir 
apgaudinėjimu išvengti teisėtų mokesčių ir kitų prievolių 
visuomenei. Kiti mažai tekreipia dėmesio į kai kurias vi- 
suomeninio gyvenimo taisykles, pvz. išleistas sveikatai 
apsaugoti arba susisiekimui tvarkyti; jie nepagalvoja, kad 
tokiu lengvabūdiškumu išstato į pavojų savo pačių ir kitų 
gyvybę. 

Visiems tebūnie šventas dalykas visuomenės reikalus 
laikyti viena svarbiausių šiandieninio žmogaus pareigų ir 

jais rūpintis. Juk juo labiau žmonija susijungia, juo ryš- 
kiau žmonių uždaviniai nebesiriboja paskiromis grupėmis, 
bet palengva apima visą pasaulį. O tai gali būti pasiekta 
tik tuomet, kai ir paskiri asmenys, ir jų grupės puoselės 
savyje ir skleis visuomenėje moralines bei socialines do- 
rybes, su būtina Dievo malonės pagalba tapdami naujais 
žmonėmis ir naujos žmonijos ugdytojais. 


Dalijimasis aisakomybe 

31. Kad paskiri žmonės tiksliau atliktų sąžinės dik- 
tuojamas pareigas ir sau, ir įvairioms grupėms, kurioms 
priklauso, juose turi būti rūpestingai ugdoma aukštesnė 
dvasios kultūra, panaudojant gausias, šiandien žmonijai 
prieinamas, priemones. Svarbiausia jaunieji, kokia bebūtų 
jų visuomeninė kilmė, yra taip auklėtini, kad taptų ne 
vien apsišvietusiais, bet ir didžiadvasiais vyrais ir mote- 
rimis, nes tokių mūsų metui nepaprastai reikia. 

Tačiau vargiai žmogus įgaus šį atsakomybės jausmą, 
jei jo gyvenimo sąlygos neleis įsisąmoninti savo vertybės 
ir atitikti savo pašaukimo, pašvenčiant savo jėgas Dievui 
ir kitiems žmonėms. Juk žmogaus laisvė dažnai susilpnėja, 
kai jis patenka į kraštutinį skurdą; ji sunyksta ir tuomet 
kai, pasidavęs gyvenimo patogumams, tarsi tūno savo 
auksiniame kiaute. Priešingai, laisvė stiprėja, kuomet 
žmogus priima neišvengiamas visuomeninio gyvenimo 
būtinybes, sutinka su įvairiopais žmogiškojo solidaru- 
mo reikalavimais ir pasišvenčia žmonių bendruomenės 
tarnybai. 

Visuose turi būti ugdomas ryžtas dėtis prie bendro 
darbo. Girtini yra kraštai, kuriuose kiek galint didesnė 
piliečių dalis tikrai savanoriškai imasi viešųjų reikalų 
tvarkymo. Tačiau turi būti atsižvelgta į konkrečią kiek- 
vienos tautos padėtį ir į valdžios pajėgumą. O kad visi 
piliečiai būtų linkę veikti įvairiose visuomeninį organizmą 

sudarančiose grupėse, reikia, kad jose rastų gėrybių, ku- 
rios trauktų ir skatintų tarnauti kitiems. Pagrįstai ga- 
lime galvoti, jog žmonijos likimas yra sudėtas į rankas 
tų, kurie pajėgs duoti ateinančioms kartoms tikslą gy- 
venti ir viltis. 


Įsikūnijęs Žodis ir žmonių solidarumas 


32. Dievas sukūrė žmones, kad gyventų ne pavieniui, 
o susijungę į bendruomenę. Jis taip pat „panorėjo žmones 
pašvęsti ir išganyti ne pavieniui, be jokio tarpusavio ry- 
šio, o sujungęs į tautą kuri jį tikrai teisingai pažintų ir 
šventai jam tarnautų“.?? Todėl nuo pat išganymo istorijos 
pradžios jis išsirinko žmones ne tik kaip paskirus asmenis, 
bet ir kaip bendruomenės narius. Atskleisdamas savo pla- 
ną, tuos išrinktuosius Dievas pavadino „sava tauta“ 
(2 Moz. 3, 7-12) ir su ja padarė sandorą ant Sinajaus 
kalno (plg. 2 Moz. 24, 1-8). 

šis bendruomeninis bruožas yra tobulinamas ir atbai- 
giamas Kristaus darbu. Juk pats įsikūnijęs Žodis panorėjo 
būti žmonių bendruomenės nariu. Jis dalyvavo Kanos 
vestuvėse, ėjo į Zakiejaus namus, valgė su muitininkais 
ir nusidėjėliais. Apreiškė Tėvo meilę ir aukštąjį žmonių 
pašaukimą, nurodydamas į paprasčiausius visuomeninio 
gyvenimo reiškinius, vartodamas žodžius ir vaizdus, pa- 
imtus iš kasdieninio gyvenimo. Jis pašventė žmonių ry- 
šius, ypač šeimą, visuomeninio santykiavimo pagrindą. 
Noromis klausė savo tėvynės įstatymų. Jis pasirinko savo 
meto ir vietos darbininko gyvenimą. 

Mokydamas žmones, jis aiškiai liepė Dievo vaikams 
elgtis vieniems su kitais kaip broliai. Melsdamasis prašė, 
kad visi jo mokiniai būtų „viena“. Dar daugiau, jis pats, 
visų Atpirkėjas, pasišventė visiems, net už juos mirdamas. 


22 Plg. II Vatikano susirinkimo dogm. konst. Bažnyčia, 9 nr. 

„Niekas neturi didesnės meilės, kaip ta, kad kas guldo 
savo gyvybę už savo prietelius“ (Jn. 15, 13). O apašta- 
lams jis įsakė skelbti visoms tautoms Evangeliją, kad visa 
žmonija taptų Dievo šeima, kurioje meilė yra įstatymo 
pilnatvė. 

Pirmagimis daugelio brolių tarpe, po mirties prisikė- 
lęs, savo dvasios dovana įsteigė naują brolių bendruo- 
menę, sudarytą iš visų, kurie jį priima su tikėjimu ir mei- 
le, Jis sujungė juos savo kūne, kuris yra Bažnyčia, kad, 
būdami tarpusavio nariai, visi vieni kitiems tarnautų įvai- 
riomis jiems suteiktomis dovanomis. 

Šis solidarumas turi nuolat augti, iki pagaliau ateis 
diena, kurią jis bus vainikuotas ir kurią malonės išgelbėti 
žmonės tobulai garbins Dievą, kaip jo ir Brolio Kristaus 
mylima šeima. 


III SKYRIUS 


ŽMOGAUS VEIKLA PASAULYJE 


Problema 


33. Žmogus visada stengėsi gerinti savo gyvenimą 
darbu ir sumanumu. O šiandien, ypač panaudodamas 
mokslą ir techniką, jis apvaldė kone visą gamtą ir vis 
daugiau jos apvaldo. Ypatingai dėl to, kad padaugėjo 
įvairiopo apsikeitimo galimybės tarp tautų, žmonijos šei- 
ma iš lėto pasijunta ir tampa tarsi viena, visą pasaulį 
apimančia bendruomene. Todėl daugelį gėrybių, kurių 
žmogus kitados laukė iš nežemiškų galių, šiandien pasi- 
rūpina savo paties apsukrumu. 

Regint šį milžinišką užsimojimą, kuris jau apima visą 
pasaulį, žmonėms iškyla daugelis klausimų. Kokia yra to 
karštligiško veikimo prasmė ir vertė? Kaip visais tais 

dalykais naudotis? Kuriam tikslui tos atskirų žmonių ir 
bendruomenių pastangos? 

Bažnyčia saugo Dievo žodžio lobį, iš kurio yra semia- 
mi religinės ir dorinės srities dėsniai. Nors ji ne visuomet 
turi paruoštus atsakymus į atskirus klausimus, betgi 
trokšta sujungti apreiškimo šviesą su visų patyrimų, kad 
būtų nušviestas kelias, kuriuo žmonija neseniai ėmė žengti. 


Žmogaus veiklos vertė 


34. Vienas dalykas tikintiesiems yra tikras: asmeni- 
nis ir bendruomeninis žmogaus veikimas, tas milžiniškas 
žmonių užsimojimas amžiams slenkant gerinti savo gy- 
venimo būklę, paimtas savyje, atitinka Dievo planą. Juk, 
sukurtas kaip Dievo paveikslas, žmogus gavo įsakymą 
pajungti sau žemę su viskuo, kas joje yra, ir teisingai bei 
šventai valdyti pasaulį (plg. 1 Moz. 1, 26-27; 9, 2-3; Išm. 
9, 2-3). Jis taip pat gavo įsakymą pripažinti Dievą, visatos 
Kūrėją, ir sieti su juo save patį bei visą kūriniją, kad 
tokiu būdu, visa žmogui pajungus, Viešpaties vardu ste- 
bėtųsi visa žemė (plg. Ps. 8, 7 ir 10). 

Tai pasakytina ir apie paprastus, kasdieninius darbus. 
Juk vyrai ir moterys, kurie, pelnydamiesi sau ir šeimai 
duoną, savo jėgomis gerai tarnauja visuomenei, teisėtai 
gali žiūrėti į savo veiklą kaip Kūrėjo darbo plėtimą, rūpi- 
nimąsi brolių gerove ir asmeninį, aktyvų įsijungimą į 
Dievo plano vyksmą istorijoje.23 

Krikščionys visai negalvoja, kad darbai, kuriuos žmo- 
nės savo sumanumu ir jėgomis nuveikė, yra priešingi 
Dievo galybei ir kad protaująs kūrinys yra tarsi Kūrėjo 
varžovas. Priešingai, jie yra įsitikinę, kad žmonijos lai- 
mėjimai laikytini Dievo didybės ženklu ir jo paslaptin- 
gojo plano vaisiais. O juo labiau auga Žmonių pajėgumas, 


23 Plg. Jono XXIII encikl. Pacem in terris, 297 psl. 


202 


juo didesnė darosi paskirų asmenų ir bendruomenių atsa- 
komybė. "Tad aiškų, jog krikščionių skelbiamas mokslas 
nekreipia žmonių šalin nuo pasaulio statymo ir nekursto 
apleisti savo bendrų gerovės, bet, priešingai, dar griežčiau 
įpareigoja juos tuo rūpintis.2+ 


Žmogaus veiklos tvarkymas 

35. Kaip žmogiškoji veikla iš žmogaus kyla, taip 
žmogui ji yra ir skirta. Juk veikdamas žmogus ne tik 
daiktus bei visuomenę keičia, bet ir patį save tobulina. Jis 
daug ko išmoksta, išvysto savo galias, išeina iš savęs ir 
pakyla aukščiau už save. šitoks gerai suprantamas augi- 
mas yra vertingesnis už pasiekiamas medžiagines gėry- 
bes. Žmogus yra daugiau vertas dėl to, kas jis yra, negu 
dėl to, ką jis turi? Lygiai taip ir visa, ką žmonės daro 
didesniam teisingumui, glaudesnei brolybei, žmoniškes- 
niam visuomeninių santykių tvarkymui pasiekti, yra dau- 

iau verta už technikos pažangą. Toji pažanga gali teikti 
tarsi medžiagą žmogaus kilimui aukštyn, bet vien iš savęs 
ji jokiu būdu žmogaus aukštyn nekelia, 

Iš to seka, kad žmogaus veiklai galioja ši taisyklė: 
atitikdama Dievo planą ir valią, ji turi derintis su tikra 
žmonijos gerove ir leisti žmogui, kaip pavieniam asme- 
niui arba bendruomenės nariui, ugdyti ir įgyvendinti savo 
pilnutinį pašaukimą. 


Teisėta žemiškųjų dalykų autonomija 

36. Kaip atrodo, daugelis mūsų amžininkų vis vien 
bijo, kad glaudesnis ryšys tarp žmogaus veiklos ir reli- 
gijos neužgniaužtų pavienių žmonių, bendruomenių arba 
mokslų savarankiškumo. 


24 Plg. II Vatikano susirinkimo dalyvių kreipimąsi į visus žmo- 
nes jo pradžioje, 1962 m. spalio mėn.: AAS 54 (1962), 822-823 psl. 

25 Plg. Pauliaus VI kalbą diplomatiniam korpusui, 1965 m. sau- 
sio T d.: AAS 57 (1965), 232 psl. 

Jei žemiškųjų dalykų autonomija laikome tai, kad kū- 
riniai ir pačios bendruomenės turi savo dėsnius bei vertę, 
kuriuos žmogui reikia palaipsniui įžvelgti, panaudoti ir 
tvarkyti, tokios autonomijos yra visiškai pagrįsta reika- 
lauti. Tai ne vien reikalaujama mūsų meto žmonių, bet 
tai atitinka ir Kūrėjo valią. Kaip tik dėl to, kad yra su- 
kurti, visi daiktai turi savą patvarumą, tiesą, gėrį, savus 
įstatymus ir tvarką. Žmogus turi tai gerbti, kiekvienam 
mokslui bei technikai pripažindamas savo metodą. 

Metodinis bet kurios pažinimo srities tyrinėjimas, at- 
liekamas tikrai moksliškai ir pagal doros normas, iš tiesų 
niekada neprieštaraus tikėjimui, nes ir žemiškieji, ir tikė- 
jimo dalykai kyla iš to paties Dievo.?? Dar daugiau, kas 
nuolankiai ir patvariai stengiasi įžvelgti daiktų paslaptis, 
tą, nors ir nežinant, tarsi veda už rankos Dievas, kuris 
palaiko visus daiktus ir nulemia, kad jie būtų tai, kas yra. 
"Todėl teesie mums leista apgailestauti tam tikrą dvasios 
laikyseną, kurios kartais netrūko ir pačių krikščionių 
tarpe, nepakankamai įžvelgiančią teisėtą mokslo autono- 
miją. Tos laikysenos sukelti nesutarimai ir ginčai dauge- 
lyje pagimdė galvojimą, kad tikėjimas ir mokslas yra vie- 
nas kitam priešingi? 

Tačiau jei žodžiais „laikinųjų dalykų autonomija“ lai- 
koma, kad sukurtieji daiktai nepriklauso nuo Dievo ir 
gali būti žmogaus naudojami be sąryšio su Kūrėju, nėra 
nė vieno pripažįstančio Dievą, kuris nejaustų, kaip toks 
tvirtinimas yra klaidingas. Juk kūrinys be Kūrėjo dings- 
ta, Pastebėtina, kad visi tikintieji, kokiai religijai bepri- 
klausytų, kūrinijos kalboje visuomet girdėjo apsireiš- 
kiantį Kūrėjo balsą. O Dievą užmiršus, ir pats kūrinys 
aptemsta. 


26 Plg. I Vatikano susirinkimo dogm. konst. de fide cath., III 
sk.: Denz. 1785-1786 (3004-3005). 

27 Plg. Pio Paschini, Vita e opere di Galileo Galilei, 2 tt., Vati- 
kano leid., 1984. 

Nuodėmės sugadinia žmogaus veikla 


37. Šventasis Raštas, kuriam pritaria šimtmečių pa- 
tirtis, moko Žmonių šeimą, kad pažanga, ta didelė žmo- 
gaus gėrybė, atneša ir didelę pagundą. Pairus vertybių 
tvarkai ir blogiui susimaišius su gėriu, atskiri žmonės ir 
jų grupės rūpinasi vien savo, o ne kitų reikalais. Todėl 
pasaulis jau nebėra tikros brolybės vieta, o iš padidėju- 
sios Žmonių galybės net pačiai žmonių giminei gresia 
sunaikinimas. 

Visa žmonijos istorija pilna kietos kovos su tamsos 
galybėmis. Prasidėjusi su pasauliu, ji truks, kaip Viešpats 
sako (plg. Mt. 24, 13; 13, 24 30 ir 36-43), iki paskutinės 
dienos. Įstatytas į šias grumtynes, žmogus turi nuolat 
kovoti, norėdamas laikytis gėrio, ir tik kietomis pastango- 
mis, Dievo malonės padedamas, jis įstengia išlaikyti sa- 
vyje vienybę. 

Pasitikėdama Kūrėjo planu, Kristaus Bažnyčia pri- 
pažįsta, kad pažanga gali tarnauti tikrai žmonių laimei. 
Tačiau ji laiko savo pareiga pakartoti apaštalo įspėjimą: 
„Nesitaikinkite prie šio pasaulio“ (Rom. 12, 2), tai yra 
prie tuštybės ir piktybės dvasios, kuri žmogiškąją veiklą, 
skirtą tarnauti Dievui ir Žmogui, paverčia nuodėmės 
įrankiu. 

Tad, jei kas nors klausia, kaip šias blogybes nugalėti, 
krikščionys išpažįsta, jog, puikybės ir netvarkingos savo 
paties meilės kasdien statoma į pavojų, visokeriopa žmo- 
gaus veikla turi būti apvalyta ir vis tobulinama Kristaus 
kryžiumi ir prisikėlimu. Kristaus atpirktas ir Šventojoje 
Dvasioje padarytas nauju kūriniu, žmogus gali ir privalo 
mylėti pačius Dievo sukurtus daiktus. Juk juos jis iš Die- 
vo gauna: mato juos tarsi plaukiančius iš Dievo rankos ir 
su pagarba žiūri į juos. Jis dėkoja už juos Geradariui. Jis 
naudojasi ir džiaugiasi kūriniais neturto ir laisvės dvasia. 
Tokiu būdu jis darosi tikru pasaulio savininku, kaip nieko 

neturįs, bet kartu ir kaip visa turįs (plg. 2 Kor. 6, 10). 
„Visa yra jūsų, jūs gi Kristaus, o Kristus Dievo“ (1 Kor. 
3, 22-23). 


Žmogaus veikla, pasiekusi tobulybę Velykų paslaptyje 


38. Dievo Žodis, kuriuo visa yra padaryta, tapo kūnu 
ir gyveno žmonių žemėje (plg. Jn. 1, 3 ir 14). Jis įėjo į 
pasaulio istoriją kaip tobulas žmogus, ją savyje apimda- 
mas ir atnaujindamas (plg. Efez. 1, 10). 

Jis mums apreiškia, kad „Dievas yra meilė“ (1 Jn. 
4, 8), ir drauge moko, kad pagrindinis žmogaus tobulumo, 
taigi ir pasaulio perkeitimo, dėsnis yra naujas meilės įsa- 
kymas. Taip visus tuos, kurie tiki dieviškąją meilę, jis 
užtikrina, kad meilės kelias yra atviras visiems žmonėms, 
ir kad pastangos kurti visuotinę brolybę nėra veltui. Jis 
juos taip pat įspėja, kad ši meilė yra reikština ne tik 
didžiuose dalykuose, bet — ir ypatingai — taip pat kas- 
dieninio gyvenimo mažmožiuose. Už mus visus, nusidėjė- 
lius, iškentėdamas mirtį (plg. Jn. 3, 14-16; Rom. 5, 8-10), 
savo pavyzdžiu Kristus moko, jog kiekvienas mūsų turi 
nešti kryžių, kūno ir pasaulio uždedamą ant pečių tiems, 
kurie eina taikos ir teisingumo keliu. 

Savo prisikėlimu pasidaręs Viešpačiuų, Kristus, kuriam 
yra duota visa valdžia danguje ir žemėje (plg. Apd. 2, 36; 
Mt. 28, 18), savo Dvasios galia jau dabar veikia žmonių 
širdyse. Jis ne tik žadina juose būsimojo amžiaus ilgesi, 
bet tuo pačiu įkvepia, grynina ir stiprina tuos kilnius 
troškimus, kurių apimta žmonių šeima stengiasi padaryti 
savo pačios gyvenimą žmoniškesnį ir tam tikslui pajungti 
visą žemę. 

Dvasios dovanos yra įvairios: vienus ji pašaukia aki- 
vaizdžiai liudyti dangiškosios buveinės troškimą ir išlai- 
kyti jį gyvą žmonijos šeimoje, o kitus — pasišvęsti žemiš- 
kajai žmonių tarnybai ir tuo savo tarnavimu ruošti dirvą 

dangaus karalystei. Tačiau ji visus išlaisvina, kad, atsi- 
sakę savimeilės ir visomis jėgomis pasišvęsdami žemiška- 
jam žmonių gyvenimui, siektų ateities, kurioje pati žmo- 
nija taps Dievui priimtina auka (plg. Rom. 15, 16). 

Kaip šios vilties išsipildymo laidą ir kelionės maistą, 
Viešpats saviesiems paliko tikėjimo sakramentą, kuriame 
žmogaus išauginti gamtos vaisiai yra paverčiami garbin- 
guoju Kūnu ir Krauju, brolių bendruomenės vakariene, 
iš anksto švenčiama dangaus puota. 


Nauja žemė ir naujas dangus 

39. Nežinome, kuomet žemė ir žmonija bus atbaigta 
(plg. Apd. 1, 7); nežinome ir kokiu būdu pasaulis bus 
perkeistas. Nuodėmės sudarkytas šio pasaulio pavidalas 
praeina.?š Tačiau mes esame mokomi, kad Dievas ruošia 
naują buveinę ir naują žemę, kurioje viešpataus teisin- 
gumas (plg. 2 Kor. 5, 2; 2 Petr. 3, 13) ir kurios laimė 
patenkins ir pralenks visus žmonių širdžių troškimus (plg. 
1 Kor. 2, 9; Apr. 21, 4-5). Tuomet mirtis bus nugalėta, o 
Dievo vaikai bus prikelti Kristuje; kas buvo pasėta silp- 
nybėje ir sugedime, apsirengs negendamumu (plg. 1 Kor. 
15, 42 ir 53), Meilė ir jos darbai pasiliks (plg. 1 Kor. 13, 8; 
3, 14), o visa kūrinija, kurią Dievas žmogui sukūrė, bus 
išvaduota iš vergavimo tuštybei (plg. Rom. 8, 19-21). 

Tiesa, esame įspėjami, kad žmogui nieko nepadeda, 
jei ir visą pasaulį laimi, bet praranda save (plg. Lk. 9, 25). 
Tačiau naujos žemės laukimas turi ne silpninti, o kaip tik 
pažadinti rūpinimąsi darbuotis šioje žemėje, kur auga 
tos naujosios žmonių šeimos kūnas, jau dabar, kad ir 
neaiškiai, galįs atskleisti kai kuriuos naujojo pasaulio 
bruožus. Aišku, žemiškąją pažangą turime rūpestingai 
skirti nuo Kristaus karalystės augimo. Tačiau, kadangi 


28 Plg. 1 Kor. 7, 31 — šv. Ireniejaus Adv. Haer. V, 36, 1: PG 
7, 1222. 

toji pažanga gali prisidėti prie geresnio žmonių bendruo- 
menės tvarkymo, ji yra labai svarbi Dievo karalystei.?? 

Žmogiškąjį kilnumą, broliškumą ir laisvę, taigi visus 
gerus prigimties ir mūsų darbo vaisius, kuriuos, Viešpa- 
ties Dvasios vedami ir jo liepiami, būsime paskleidę že- 
mėje, paskui vėl atrasime. Tik jie bus apvalyti nuo bet 
kokios dėmės, šviesūs ir perkeisti, kai Kristus perduos 
Tėvui „amžiną ir visuotinę karalystę: tiesos ir gyvybės 
karalystę, šventumo ir malonės karalystę, teisingumo, 
meilės ir taikos karalystę“.*? ši karalystė slėpiningu būdu 
jau yra žemėje; ji pasieks savo tobulybę, kai ateis Viešpats. 


IV SKYRIUS 


BAŽNYČIOS UŽDAVINYS DABARTINIAME PASAULYJE 


Bažnyčios ir pasaulio tarpusavio santykiai 

40. Visa, ką pasakėme apie žmogaus asmens vertybę, 
žmonių bendruomenę, žmogiškosios veiklos prasmę, yra 
pagrindas Bažnyčios ir pasaulio santykiavimui bei bazė 
jų abipusiam pokalbiui?! Todėl, prileidus, kad jau visa 
žinoma, ką šis Susirinkimas išdėstė apie Bažnyčios pa- 
slapti, šiame skyriuje tenka pažvelgti į tos Bažnyčios 
buvimą pasaulyje, su kuriuo ji drauge gyvena ir veikia. 

Kilusi iš amžinojo Tėvo meilės3ž ilgainui Atpirkėjo 
Kristaus įsteigta, suvienyta Šventojoje Dvasioje (plg. 
Efez. 1,3, 5-6, 13-14, 23), Bažnyčia yra skirta išganingam 
ir galutiniam tikslui, kurį galima pilnai pasiekti tik būsi- 
majame pasaulyje. Tačiau ji gyvuoja jau čia, sutelkta iš 

29 Plg. Pijaus XI encikl. Ruadragesimo anno, 207 psl. 

30 Kristaus Karaliaus šventės prefacija. 


31 Plg. Pauliaus VI encikl. Ecelesiam suam, 637-659 psl. 
32 Plg. Tit. 3, 4: „philanthropia“. 

žmonių, žemiškosios bendruomenės narių, kurie yra pa- 
šaukti dar žmonijos istorijai tebesitęsiant sudaryti Dievo 
vaikų šeimą, skirtą nuolat augti, iki ateis Viešpats. 

Suburta draugėn dangiškoms gėrybėms laimėti ir jo- 
mis apipilta, toji šeima yra Kristaus „šiame pasaulyje 
įsteigta ir sutvarkyta kaip bendruomenė“; aprūpinta 
„tinkamomis regimos ir visuomeninės vienybės priemo- 
nėmis“.** Tokių būdu Bažnyčia, regimas sambūris įr dva- 
sinė bendruomenė?“ keliauja kartu su visa žmonija ir 
dalijasi su pasauliu ta pačia žemiškąja dalia. Žmonių 
bendruomenė turi būti atnaujinta Kristuje ir perkeista į 
Dievo šeimą. Bažnyčia toje bendruomenėje yra lyg rau- 
gas, tartum jos siela.** 

Kad žemiškoji ir dangiškoji bendruomenė įeina viena 
į antrą, galima pažinti vien tikėjimu. Dar daugiau, tai 
lieka paslaptis žmonijos istorijoje, trikdomoje nuodėmės, 
iki pilnai apsireikš Dievo vaikų garbė. Siekdama savo iš- 
ganingojo tikslo, Bažnyčia ne tik perteikia žmogui die- 
viškąjį gyvenimą, bet taip pat savo būdu skleidžia po 
visą pasaulį to gyvenimo atspindimą šviesą. Ypatingai ji 
tai daro, nuskaidrindama ir pakeldama žmogaus asmens 
vertybę, stiprindama žmonių bendruomenės ryšius, duo- 
dama daugiau prasmės ir svarbos jų kasdieninei veiklai. 
Taigi Bažnyčia tiki, kad jos paskiri nariai ir visa bendruo- 
menė gali daug padėti žmonių šeimai ir jos istorijai tapti 
žmoniškesne. 

Be to, Katalikų Bažnyčia mielai ir aukštai vertina, ką 
kitos krikščioniškosios bažnyčios arba bažnytinės bend- 
ruomenės, kartu veikdamos, yra padariusios ir tebedaro 
šiam uždaviniui atlikti. Drauge ji yra tvirtai įsitikinusi, 


33 II Vatikano susirinkimas, dogm. konst. Bažnyčia, 8 nr. 
34 T.p., 9 nr.; plg. 8 nr. 

35 T.p., 8 nr. 

36 Plg. t.p., 38 nr. drauge su 120 išnaša. 

kad labai daug visokiais būdais jai gali padėti paruošti 
dirvą Evangelijai pasaulis — tiek paskiri žmonės, tiek 
žmonių bendruomenės, savo talentais ir veikla. Čia pa- 
teikiama keletas bendrų dėsnių, kaip reikia vis artimiau 
bendradarbiauti bei vienas antram padėti tose srityse, 
kurios savo būdu priklauso ir Bažnyčiai, ir pasauliui. 


Pagalba, kurią Bažnyčia stengiasi teikti atskiriems žmonėms 


41. Nūdienis žmogus žengia į pilnesnį savo asmeny- 
bės išugdymą ir vis didėjantį savo teisių įžvelgimą bei 
reikalavimą. Kadangi Bažnyčiai yra patikėta skelbti Die- 
vo, galutiniojo žmogaus tikslo, paslaptį, tad ji kartu at- 
skleidžia žmogui jo žmogiškosios būties prasmę, tai yra 
giliausią tiesą apie jį patį. 

Bažnyčia gerai žino, kad vienas Dievas, kuriam ji tar- 
nauja, tėra atsakymas į kilniausius žmogaus širdies troš- 
kimus, širdies, kurios niekada pilnai nepasotina joks Že- 
miškas maistas. Ji taip pat žino, kad žmogų nuolat veikia 
Šventoji Dvasia ir kad jis niekada nebus visiškai abejin- 
gas religijos klausimui. Tai patvirtina ne tik praėjusiųjų 
šimtmečių patirtis, bet ir gausūs mūsų meto pavyzdžiai. 
Žmogus visuomet, nors ir neaiškiai, norės žinoti savo gy- 
venimo, savo veiklos ir savo mirties prasmę. Pats Bažny- 
čios buvimas kreipia jo mintis į šiuos klausimus. Vien 
Dievas, sutvėręs žmogų kaip savo paveikslą ir atpirkęs 
iš nuodėmės, gali pilnai tuos klausimus atsakyti Kristaus, 
žmogumi tapusio savo Sūnaus, apreiškimų. Kas tik seka 
Kristumi, tobulu žmogumi, ir pats labiau Žmoniškėja. 

Tuo tikėjimu Bažnyčia gali išlaikyti įsitikinimą apie 
žmogaus prigimties vertybę nepriklausomą nuo bet kokio 
nuomonių kaitaliojimosi, pavyzdžiui, nuo perdidelio kūno 
nuvertinimo arba perdėto jo išaukštinimo. Joks žemiškas 
įstatymas negali taip tinkamai saugoti žmogaus asmens 

vertybės ir laisvės, kaip Kristaus Bažnyčiai patikėtoji 
Evangelija. 

Toji Evangelija skelbia ir skleidžia Dievo vaikų laisvę, 
atmeta bet kokią vergystę, kuri visada turi savo šaknis 
nuodėmėje (plg. Rom. 8, 14-17), šventai gerbia sąžinės 
vertybę ir jos apsisprendimo laisvę, be paliovos ragina 
vaisingai panaudoti kiekvieną žmogiškąjį talentą Dievo 
tarnybai ir žmonių gerovei, pagaliau visus paveda savo 
meilei (plg. Mt. 22, 39). 

Tai atitinka pagrindinį krikščioniškosios santvarkos 
dėsnį. Tas pats Dievas yra Kūrėjas ir Išganytojas, jis yra 
ir žmonijos, ir išganymo istorijos Viešpats. Tačiau toji 
dieviškoji tvarka ne tik nepanaikina teisėtos kūrinių, ypač 
žmogaus, autonomijos, bet dar atstato ir patvirtina jos 
vertybę. 

Bažnyčia sau patikėtąja Evangelija iškelia žmonių 
teises; ji prisipažįsta ir aukštai vertina mūsų meto dina- 
mizmą, kuriuo tų teisių visur siekiama. Tačiau šis sąjūdis 
turi gyventi Evangelijos dvasia ir būti saugomas nuo bet 
kokios rūšies kaidingo nepriklausomumo valdos. Mat, 
esame gundomi galvoti, kad mūsų asmeninės teisės tik 
tuomet yra pilnai garantuotos, kai nesame saistomi jokios 
dieviškojo įstatymo normos. Tačiau, einant šiuo keliu, 
žmogaus asmens vertybė ne tik neišsaugoma, bet dargi 
sužlugdoma. 


Pagalba, kurią Bažnyčia stengiasi teikti žmonių bendruomenei 
42. Žmonijos šeimos vienybę didžiai stiprina ir papil- 

do Kristumi pagrįsta Dievo vaikų šeimos vienybės? 
Tiesa, Bažnyčios uždavinys, kurį Kristus jai patikėjo, 

nepriklauso politinei, ūkinei arba visuomeninei sričiai; jis 


37 Plg. II Vatikano susirinkimo dogm. konst. Bažnyčia, 9 nr. 

jai paskyrė religinės srities tikslą.?** Tačiau kaip tik iš šio 
religinio uždavinio kyla veikla, šviesa ir jėga, kurios gali 
padėti kurti ir stiprinti žmonių bendruomenę pagal Dievo 
įstatymą. O kur reikia, žiūrėdama laiko ir vietos aplinky- 
bių, ji ir pati gali, net privalo, organizuoti veiklą, skirtą 
tarnauti visiems, ypač beturčiams, gailestingumo arba 
panašiais darbais. 

Bažnyčia taip pat pripažįsta, kas yra gera mūsų meto 
visuomeniniame dinamizme, ypač artėjimą į vienybę, 
sveiko visuomenėjimo ir pilietinio bei ūkinio solidarumo 
vyksmą. Juk vieningumo ugdymas yra susijęs su pačiu 
Bažnyčios uždavinių, nes ji „Kristuje yra tarsi sakramen- 
tas, arba ženklas bei priemonė, glaudžiai jungčiai su Die- 
vu ir visos žmonių giminės vienybei“.3? Tokiu būdu ji pa- 
sauliui parodo, kad tikra išorinė visuomenės vienybė plau- 
kia iš protų ir širdžių vienybės, iš to tikėjimo ir meilės, 
kuriais yra neišardomai pagrįstas jos vieningumas šven- 
tojoje Dvasioje. Juk ta stiprybė, kurią Bažnyčia pajėgia 
įlieti į dabartinę žmonių bendruomenę, yra šis gyvenimu 
tapęs tikėjimas ir meilė, o ne koks nors išorinis viešpata- 
vimas, paremtas grynai žmogiškomis priemonėmis. 

Be to, savo uždaviniu ir prigimtimi Bažnyčia nėra su- 
rišta su kuria nors viena kultūros forma arba politine, 
ūkine bei visuomenine sistema. Dėl šio savo universalumo 
ji gali būti glaudžiausias ryšys tarp įvairių žmonių bend- 
ruomenių ir tautų, jei tik šios ja pasitiki ir pripažįsta jai 

38 Plg. Pijaus XII kalbą istorikams ir archeologams, 1956 m. 
kovo 9 d.: AAS 48 (1956), 212 psl.: „Dieviškasis Steigėjas, Jėzus 
Kristus, nedavė jai jokio įsakymo ir nenustatė jokio tikslo kultūri- 
nėje srityje. Kristaus jai skirtasis tikslas yra grynai religinis... 
Bažnyčia turi vesti žmones prie Dievo, kad jam besąlygiškai pasi- 
švęstų... Bažnyčia niekuomet negali paleisti iš akių šio griežtai 
religinio, antgamtinio tikslo. Viso jos veikimo prasmė, iki pasku- 
tiniojo teisyno kanono, gali būti tik viena — tiesioginis arba netie- 


sioginis to tikslo siekimas“. 
39 II Vatikano susirinkimas, dogm. konst. Bažnyčia, 1 nr. 

tikrą laisvę savo uždaviniui vykdyti. Todėl Bažnyčia ra- 
gina savo narius, taip pat ir visus žmones, šia Dievo vaikų 
šeimos dvasia nugalėti visus tautų bei rasių nesutikimus 
ir teikti vidinės stiprybės teisėtiems žmonių sambūriams. 

Susirinkimas su didžia pagarba žvelgia į viską, kas tik 
atspindi tiesą, kas yra gera ir teisinga įvairiausiose insti- 
tucijose, kurias žmonių giminė susikūrė ir nuolatos tebe- 
kuria. Be to, jis pareiškia, kad Bažnyčia nori visas tas 
institucijas remti ir ugdyti, kiek tai nuo jos priklauso ir 
kiek tai gali būti susieta su jos uždaviniu. Ji nieko karš- 
čiau netrokšta, kaip tarnauti visų labui ir laisvai plėsti 
savo veiklą bet kokioje valstybinėje santvarkoje, kuri pri- 
pažįsta pagrindines asmens bei šeimos teises ir bendrosios 
gerovės reikalavimus. 


Pagalba, kurią Bažnyčia stengiasi teikti žmogaus veiklai 
krikščionių darbu 

43. Susirinkimas ragina krikščionis, abiejų bendruo- 
menių piliečius, stengtis ištikimai atlikti savo žemiškąsias 
pareigas, vadovaujantis Evangelijos dvasia. Nukrypsta 
nuo tiesos, kurie dėl to, kad čia neturime pastovios buvei- 
nės, bet laukiame būsimosios (plg. Žyd. 13,14), mano galį 
apleisti savo žemiškąsias pareigas. Jie pamiršta, kad tikė- 
jimas juo labiau juos įpareigoja pagal kiekvieno pašau- 
kimą tas pareigas atlikti (plg. 2 Tes. 3, 6—13; Efez. 4, 28). 

Nemažiau klysta, kurie, priešingai, mano galį taip 
pasinerti į žemiškuosius reikalus, tarsi šie neturėtų visiš- 
kai nieko bendra su religiniu gyvenimu, kuris, jų nuomone, 
reiškia vien dalyvavimą kulto aktuose ir kai kurių dori- 
nių įpareigojimų laikymąsi. Tą plyšį tarp daugelio išpa- 
žįstamo tikėjimo ir kasdieninio jų gyvenimo reikia laikyti 
viena iš stambiausių mūsų meto paklaidų. Su šiuo pikti- 
nančiu reiškiniu smarkiai kovojo jau Senojo Testamento 
pranašai (plg. Iz. 58, 1-12); dar labiau Naujajame Tes- 

tamente pats Jėzus Kristus grasė už tai sunkiomis baus- 
mėmis (plg. Mt. 23, 3-33; Mk. T, 10-13). 

Tad tenebūnie klaidingai žiūrima į profesinę bei visuo- 
meninę veiklą ir religinį gyvenimą kaip į priešpriešą vie- 
nas antram. Apleisdamas savo laikinojo gyvenimo parei- 
gas, krikščionis apleidžia savo pareigas artimui, netgi pa- 
čiam Dievui, ir stato į pavojų savo amžinąjį išganymą. 
Sekdami Kristumi, kuris darbavosi kaip amatininkas, 
krikščionys verčiau tesidžiaugia, kad gali imtis bet kurio 
žemiškojo darbo, sujungdami visą žmogiškąją, šeimyninę, 
profesinę, mokslo ir technikos veiklą į gyvybinį derinį su 
religinėmis vertybėmis. Kur šios yra svarbiausias kelro- 
dis, ten visa darniai vyksta Dievo garbei. 

Pasaulietiniai uždaviniai ir darbai iš tikrųjų, nors ne 
išimtinai, yra pasauliečių veiklos laukas. Pavieniui ar 
bendruomeniškai veikdami kaip pasaulio piliečiai, jie ne 
tik laikysis kiekvienai sričiai savų dėsnių, bet taip pat 
stengsis tapti tikrais tų sričių žinovais. Jie noromis te- 
bendradarbiaus su žmonėmis, kurie siekia tų pačių tikslų. 
Žinodami tikėjimo reikalavimus ir šarvuoti jo jėga, kur 
reikia nedvejodami jie planuos ir gyvendins naujus užsi- 
mojimus. Jų gerai suformuotos sąžinės uždavinys — 
įrašyti Dievo įstatymą į žemiškosios bendruomenės gy- 
venimą. 

Pasauliečiai lauks šviesos ir dvasinės stiprybės iš ku- 
nigų. Tačiau jie tenegalvoja, kad jų ganytojai yra visuo- 
met taip patyrę, jog, iškilus bet kokiam, net ir painiam, 
klausimui, galėtų tuojau pat pateikti konkretų sprendimą 
arba kad jie yra tam skirti. Verčiau patys pasauliečiai, 
apšviesti krikšioniškosios išminties ir pagarbiai klausy- 
dami mokančios Bažnyčios balso? tesiima sau tenkan- 
čios atsakomybės. 


40 Plg. Jono XXIII encikl. Mater et Magistra, 456-457 psl. ir 
407, 410-411 psl. 

Dažnai pačios krikščioniškosios gyvenimo pažiūros 
tam tikrose aplinkybėse kreips padaryti bet kurį vieną 
aiškų sprendimą. Tačiau kiti tikintieji su nemažesniu 
nuoširdumu, kaip gana dažnai visai pagrįstai atsitinka, 
spręs apie tą patį dalyką kitaip. Ir vienų, ir kitų sprendi- 
mą, net prieš jų norą, daugelis veikiai susieja su Evange- 
lija. Visi teatsimena, kad tokiais atvejais niekam nevalia 
išimtinai tik sau savintis Bažnyčios autoriteto. Visuomet 
tesistengia nuoširdžiu pokalbiu vieni kitiems atnešti švie- 
sos, išlaikydami tarpusavio meilę ir pirmoje eilėje žiūrė- 
dami bendrosios gerovės. 

Kadangi pasauliečiai aktyviai dalyvauja visame Baž- 
nyčios gyvenime, tai jie privalo ne vien stengtis pripildyti 
pasaulį krikščioniškosios dvasios; jie taip pat yra pašaukti 
visur, santykiuose su žmonėmis, būti Kristaus liudininkais. 

Vyskupai, kuriems yra pavesta vadovauti Dievo Baž- 
nyčiai, taip teskelbs Kristaus mokslą drauge su savo ku- 
nigais, kad visas žemiškasis tikinčiųjų veikimas būtų ap- 
šviestas Evangelijos šviesos. Be to, visi ganytojai teatsi- 
mena, kad savo kasdienine elgsena ir rūpesčiu*! jie rodo 
pasauliui Bažnyčios veidą, iš kurio žmonės sprendžia apie 
krikščionybės jėgą ir tiesą. Savo gyvenimu ir žodžiu, 
drauge su vienuoliais ir tikinčiaisiais, teparodo, kad Baž- 
nyčia jau pačiu savo buvimu ir visomis savo turimomis 
dovanomis yra neišsemiamas šaltinis tų dorybių, kurių 
dabartiniam pasauliui labiausiai reikia. Kruopščiai teap- 
sirūpina žiniomis, kad galėtų prisidėti prie pokalbio su 
pasauliu ir su bet kokio įsitikinimo žmonėmis. O svar- 
biausia, teįsideda į širdį šio Susiriskimo žodžius: „Šiandien 
žmonija vis daugiau suauga į pilietinę, ūkinę ir visuome- 
ninę vienumą. Todėl kunigai juo labiau turi stengtis su- 
tartiniu rūpesčiu ir veikimu, vyskupų ir šventojo Tėvo 


41 Plg. II Vatikano susirinkimo dogm. konst. Bažnyčia, 28 nr. 

vadovaujami, šalinti bet kokį skaldymąsi, kad visa žmo- 
nių giminė būtų sujungta Dievo šeimos vienybe“.** 

Tiesa, Bažnyčia šventosios Dvasios veikimu tebėra 
ištikima savo Viešpaties sužieduotinė ir niekuomet nesi- 
liovė būti pasaulyje išganymo ženklu. Tačiau ji aiškiai 
žino, kad tarp jos narių,“ ir kunigų, ir pasauliečių, per 
daugelį šimtmečių yra buvę Dievo Dvasiai neištikimų. Ir 
dabartiniu metu Bažnyčia mato, kaip toli yra vienas nuo 
kito jos skelbiamas mokslas ir Evangelijos nešėjų žmo- 
giškasis silpbnumas. Kaip apie tuos trūkumus istorija be- 
spręstų, mes privalome juos matyti ir energingai su jais 
kovoti, kad nekenktų Evangelijos skleidimui. Bažnyčia 
taip pat žino, kiek ji, plėtodama savo santykius su pasau- 
liu, turi bręsti, nuolat mokydamasi iš šimtmečių patirties. 
Šventosios Dvasios vedama, Motina Bažnyčia nesiliauja 
raginusi savo vaikų „apsivalyti ir atsinaujinti, kad jos 
veide ryškiau suspindėtų Kristaus ženklas“.** 


Pagalba, kurią Bažnyčia gauna iš dabartinio pasaulio 


44. Pasauliui svarbu pripažinti Bažnyčią kaip visuo- 
meninę istorijos realybę ir įtakingą veiksnį. Bet ir pačiai 
Bažnyčiai aišku, kiek daug ji pati yra gavusi iš žmonijos 
istorijos ir vystymosi. 

Praėjusiųjų šimtmečių patirtis, mokslų pažanga, įvai- 
riose kultūros formose glūdinčios vertybės, aiškiau ap- 
reiškiančios paties žmogaus prigimtį bei nutiesiančios 
naujus kelius į tiesą, yra naudingos Bažnyčiai. Juk nuo 
pat savo istorijos pradžios Bažnyčia išmoko perduoti Kris- 
taus mokslą įvairių tautų sąvokomis ir kalbomis; be to, 
ji stengėsi tą mokslą nušviesti filosofų išmintimi. Mat, ji 


42 T.p., 28 nr. 
43 Plg. šv. Ambraziejaus De virginitate, 8, 48: PL 16, 292. 
44 II Vatikano susirinkimas, dogm. konst. Bažnyčia, 15 nr. 

siekė, kad Evangelija, kiek tai įmanoma, būtų pritaikyta 
ir visų supratimui, ir šviesuomenės reikalavimams. Skelbti 
apreikštąjį žodį prisiderinimo keliu turi būti nuolatinis 
kiekvienos evangelizacijos dėsnis. Tai įgalina kiekvieną 
tautą išreikšti Kristaus skelbiamą mokslą savo būdu ir 
ugdo gyvą apykaitą tarp Bažnyčios ir įvairių kultūrų.*5 

Tai apykaitai didinti, ypač mūsų metu, kai viskas 
taip greitai kinta ir galvosena taip labai įvairuoja, Baž- 
nyčiai itin reikia pagalbos. Jai ypatingai reikia pagalbos 
tų, kurie, gyvendami pasaulyje, ar jie būtų tikintieji ar 
netikintieji, yra įvairių institucijų bei sričių žinovai ir 
supranta giliausią jų mintį. Visi tikintieji, ypač ganytojai 
ir teologai, Šventosios Dvasios padedami, turi įvairius 
musų meto balsus išgirsti, pažinti bei aiškinti ir, vado- 
vaudamiesi Dievo žodžio šviesa, apie juos spręsti, kad 
apreikštoji tiesa galėtų būti vis ryškiau matoma, geriau 
suprantama ir tinkamiau parodoma, 

Bažnyčią, kuriai yra būdinga regima visuomeninė san- 
tvarka, jos vienybės Kristuje ženklas, gali praturtinti ir 
iš tikrųjų praturtina visuomeninio žmonių gyvenimo vys- 
tymasis. Ne dėl to, kad Kristaus duotajai Bažnyčios san- 
tvarkai ko nors trūktų, bet kad anas visuomeninis žmo- 
nių gyvenimo vystymasis leidžia tą jos santvarką giliau 
įžvelgti, geriau išreikšti ir sėkmingiau pritaikyti mūsų 
metui. Su dėkingumu Bažnyčia mato gaunanti iš viso- 
kiausių sluoksnių bei padėties žmonių įvairios pagalbos, 
nemažiau naudingos jos bendruomenei, kaip ir paskiriems 
jos vaikams. Juk, pagal Dievo planą, kas tik kelia žmonių 
bendruomenėje šeimos, kultūros, ūkinio ir visuomeninio 
gyvenimo, vidinės ir tarptautinės politiko lygį, tas taip 
pat nemažai padeda ir bažnytinei bendruomenei, kiek ji 
priklauso nuo išorinių dalykų. Bažnyčia net prisipažįsta 


45 Plg. t.p., 13 nr. 

daug laimėjusi ir galinti laimėti iš pačios savo priešininkų 
ir persekiotojų opozicijos.*9 


Kristus — alfa ir omega 

45. Padėdama pasauliui ir pati daug iš jo gaudama, 
Bažnyčia siekia vieno tikslo — kad ateitų Dievo karalys- 
tė ir būtų atliktas žmonių giminės išganymas. Visas tas 
gėris, kurį Dievo tauta, keliaudama šioje žemėje, gali 
žmonių šeimai atnešti, kyla iš to, kad Bažnyčiai skirta 
būti „visuotiniu išganymo sakramentu“? kuriuo yra ap- 
reiškiama ir drauge vykdoma Dievo meilės Žmogui pa- 
slaptis, 

Dievo Žodis, kuriuo visa yra padaryta, tapo kūnų, 
kad, būdamas tobulas žmogus, visus išgelbėtų ir visa sa- 
vyje apimtų. Viešpats yra žmonijos istorijos tikslas, isto- 
rijos ir civilizacijos troškimų židinys, žmonių giminės 
centras, visų širdžių džiaugsmas ir jų ilgesio išsipildy- 
mas.* Jį Tėvas prikėlė iš mirties, išaukštino ir pasodino 
savo dešinėje, paskirdamas gyvųjų ir mirusiųjų teisėju. 
Jo Dvasios gaivinami ir jungiami, mes keliaujame į žmo- 
nių istorijos atbaigtį, kuri pilnai atitinka jo meilės planą: 
„atnaujinti Kristuje visa, kas yra danguje ir kas žemėje“ 
(Efez. 1, 10). 

Pats Viešpats sako: „Štai aš veikiai ateinu, ir su ma- 
nim yra Mano užmokestis atsilyginti kiekvienam pagal jo 
darbus. Aš esu Alfa ir Omega, pirmasis ir paskučiausias, 
pradžia ir galas“ (Apr. 22, 12-13). 


46 Plg. šv. Justino Dial. 110: PG 6; 729; Otto leid., 1897, 391-393 
psl.: ,... tačiau juo labiau mus persekioja, juo gausėja Jėzaus vardo 
dėka pamaldžių tikinčiųjų“ — Tertulijono Apol., 50, 13: Corpus 
Christ., ser. lat. 1, 171 psl.: „Kada tik mus kertate, tampame gau- 
sesni: krikščionių kraujas yra sėkla!“ — II Vatikano susirinkimo 
dogm. konst. Bažnyčia, 9 nr. 

47 II Vatikano susirinkimas, dogm. konst. Bažnyčia, 48 nr. 

48 Plg. Pauliaus VI kalbą, 1965 m. vasario 3 d.: L'OSservatore 
Romano, 1965 m. vasario 4 d. 

II DALIS 


KAI KURIOS OPESNĖS PROBLEMOS 


Įžanga 

46. Susirinkimas išdėstė, koks vertingas yra žmogaus 
asmuo ir kokį uždavinį žmogus yra pašauktas atlikti vi- 
same pasaulyje, tiek pavieniui, tiek bendruomeniškai. 
Dabar, vadovaudamasis Evangelijos šviesa ir žmonių pa- 
tirtimi, jis kreipia visų dėmesį į kai kuriuos opesnius 
mūsų meto reikalus, giliai paliečiančius žmoniją. 

Tarp daugelio dalykų, kurie nūdien kelia visų susirū- 
pinimą, tenka išskaičiuoti šiuos: vedybas ir šeimą, kul- 
tūrą, ūkinį-visuomeninį ir politinį gyvenimą, tautų šei- 
mos solidarumą ir taiką. Teišryškina kiekvieną jų Kris- 
taus skelbtieji dėsniai bei iš jo plaukianti šviesa. Tesiva- 
dovauja jais krikščionys ir tešviečia jie visiems žmonėms, 
ieškantiems tokių gausių ir painių problemų sprendimo. 


I SKYRIUS 


VEDYBŲ IR ŠEIMOS VERTĖ 


Vedybos ir šeima dabartiniame pasaulyje 

47. Paskiro asmens ir žmonių apskritai bei krikščio- 
nių bendrijos gerovė yra glaudžiai susijusi su vedybų ir 
šeimos gyvenimo klestėjimu. Todėl krikščionys iš širdies 
džiaugiasi drauge su kitais, kurie šeimą aukštai vertina, 
kad šiandien žmonės vis labiau įvairiais būdais padeda 
atsiskleisti to meilės židinio gyvenimui ir tuo lengvina su- 
situokusiesiems bei tėvams atlikti savo kilnųjį uždavinį. 
Laukdami iš šių pastangų dar gražesnių vaisių, visi besi- 
džiaugiantieji jomis stengiasi jas remti. 

Tačiau vedybos ir šeima ne visur žiba vienodų spin- 
desiu, nes jas aptemdo daugpatystė, skyrybų maras, va- 
dinama laisvoji meilė ir kiti iškrypimai. Be to, vedusiųjų 
meilę per dažnai teršia savimeilė, malonumų vaikymasis 
ir neleistini veiksmai, nukreipti prieš gimdymą. Mūsų 
meto ūkinės sąlygos, visuomeninės ir psichologinės įta- 
kos bei pilietiniai reikalavimai taip pat įneša į šeimas ne- 
mažų sukrėtimų. Pagaliau kai kuriose pasaulio dalyse 
kelia rūpesčio problemos, susijusios su žmonių skaičiaus 
augimu. 

Visa tai baimina sąžinę. Tačiau čia drauge sušvinta 
vedybų ir šeimos institucijos galinga jėga. Gilūs moder- 
niosios visuomenės pakitimai, sukeldami daug painiavų, 
drauge labai dažnai vienu ar kitu būdu atskleidžia tikrąjį 
tos institucijos pobūdį. 

Aiškiau nušviesdamas kai kuriuos Bažnyčios mokslo 
dėsnius, šis Susirinkimas nori parodyti kelią ir įkvėpti 
drąsos tiems krikščionims bei nekrikščionims, kurie sten- 
giasi saugoti ir skleisti įgimtą vedybinio luomo kilnumą 
bei jo didžią, šventą vertę. 


Vedybų ir šeimos šventumas 

48. Kūrėjo leista ir savais įstatymais aprūpinta glaudi 
susituokusiųjų gyvenimo ir meilės draugystė kyla iš ve- 
dybų sutarties, tai yra iš neatšaukiamo asmens sutikimo. 
Taip iš žmogiško veiksmo, kuriuo besituokiantieji atiduo- 
da save vienas antram ir vienas antrą priima, Dievo pa- 
tvarkymu ir visuomenės akyse kyla pastovus ryšys. Dėl 
vedusiųjų, jų vaikų ir visuomenės gerovės ši šventa jung- 
tis jau nebepriklauso nuo žmogaus valios. Pats Dievas yra 
įkūręs vedybas su įvairiomis jų gėrybėmis ir tikslais.*? Jie 


49 Plg. šv. Augustino De bono coniugali: PL 40, 375-376 ir 394 -- 
šv. Tomo Summa Theol., Suppl., g. 49, a. 3, ad 1 — Decretum pro 
Armenis: Denz. 702 (1327) — Pijaus XI encikl. Casti Connubii, 543— 
555 psl.; Denz. 2227-2238 (3703-3714). 

visi yra labai svarbūs žmonių giminės išlikimui, paskirų 
šeimos narių išugdymui bei amžinajam jų likimui ir pa- 
čios šeimos bei visos žmonijos orumui, pastovumui, taikai 
ir klestėjimui. 

Savo prigimtimi vedybos ir jų meilė yra skirtos gim- 
dyti ir auklėti vaikams, kurie tampa tarsi jas atbaigian- 
čiu vainiku. Vyras ir žmona po vedybų sutarties „yra jau 
nebe du, o vienas kūnas“ (Mt. 19, 6), glaudžių savo as- 
menų bei veiklos sujungimų draugėn vienas antram pa- 
deda ir tarnauja; kartu jie išgyvena to susijungimo reikš- 
mę ir kasdien vis labiau suartėja. Kaip abipusė dviejų 
asmenų dovana ir vaikų gėris, ši glaudi jungtis reikalauja 
pilno vedusiųjų ištikimumo vienas antram ir kartu jų vie- 
nybės nesuardomumo.5? 

Viešpats Kristus gausiai palaimino šią daugiapusę 
meilę, kilusią iš dieviškosios meilės versmės ir paimtą pa- 
vyzdžiu jo vienybei su Bažnyčia. Kaip kitados Dievas 
bendravo su savo tauta meilės bei ištikimybės sandora;! 
taip dabar žmonių Išganytojas ir Bažnyčios Sužieduoti- 
nis** ateina į vedusiųjų krikščionių gyvenimą moterystės 
sakramentų. Atėjęs pasilieka, kad susituokusieji abipusiu 
pasiaukojimu ir amžina ištikimybe vienas antrą mylėtų, 
kaip jis mylėjo Bažnyčią ir atidavė už ją pats save (plg. 
Efez. 5, 25). 

Tikra vedybinė meilė yra įjungiama į dieviškąją mei- 
le. Ją valdo ir turtina Kristaus atperkamoji galia ir iš- 
ganomoji Bažnyčios veikla, sėkmingai artindama vedu- 
siuosius prie Dievo, teikdama pagalbos bei tvirtybės aukš- 


50 Plg. Pijaus XI encikl. Casti Connubii, 546-547 psl; Denz. 
2231 (3706). 

51 Plg. Oz. 2; Jer. 3, 6-13; Ezek. 16 ir 23; Iz. 54. 

52 Plg, Mt. 9, 15; Mk. 2, 19-20; Lk. 5, 34-35; Jn. 3, 29; plg. taip 
pat 2 Kor. 11, 2; Efez. 5, 27; Apr. 19, 7-8; 21, 2 ir 9. 

tosioms tėvo ir motinos pareigoms atlikti? Todėl vedu- 
sieji krikščionys ypatingu sakramentu yra stiprinami ir 
tarsi konsekruojami kilniesiems savo luomo uždaviniams 
vykdyti.5* To sakramento galia atlikdami savo vedybines 
ir šeimos pareigas, perimti Kristaus dvasios, kuri pripildo 
visą jų gyvenimą tikėjimo, vilties ir meilės, vedusieji pa- 
siekia vis didesnio savo pačių tobulumo bei vienas antro 
pašventimo ir kartu bendromis jėgomis vis tobuliau gar- 
bina Dievą. 

Kai tėvai vadovauja pavyzdžiu ir bendra šeimos mal- 
da, jų vaikai bei visi kiti šeimos nariai lengviau ras kelią 
į žmoniškumą, išganymą ir šventumą. Vedusieji, kuriems 
yra skirtos kilniosios tėvo ir motinos pareigos, uoliai auk- 
lės savo vaikus, ypač religiškai, nes auklėjimas pirmoje 
eilėje yra tėvų uždavinys. 

Būdami gyvi šeimos nariai, vaikai savo būdu padeda 
tėvams siekti šventumo. Už gera, ką iš tėvų patyrė, jie 
atsilygins dėkingumu, meile ir pasitikėjimu; jie išties tė- 
vams gelbstinčią vaikų ranką, patekus į vargą arba sle- 
giant senatvei. Tebus visų gerbiama našlystė, didžiadva- 
siškai prisiimta kaip vedybinio pašaukimo tesinys (plg. 
1 Tim. 5, 3). šeimos dosniai dalysis dvasiniais turtais su 
kitomis šeimomis. 

Kadangi krikščioniškoji šeima kyla iš vedybų, kuriose 
atsispindi meilės sutartis tarp Kristaus ir Bažnyčios ir 
per kurias į tą meilės sutartį įsijungiama (plg. Efez. 
5, 32), ji visiems apreikš gyvą Atpirkėjo buvimą pasau- 
lyje ir tikrąją Bažnyčios prigimtį. Tai ji atliks vedusiųjų 
meile, dosniu vaisingumu, vienybe ir ištikimybe bei gražiu 
visų savo narių bendradarbiavimu. 


53 Plg. II Vatikano susirinkimo dogm. konst. Bažnyčia, 11, 35, 
41 nr. 
54 Plg. Pijaus XI encikl. Casti Connubii, 583 psl. 

Vedusiųjų meilė 

49. Daug kur Šventajame Rašte Dievo žodis ragina 
sužieduotinius susižiedavimo laikotarpį apsupti ir taurinti 
skaisčia meile, o vedusiuosius vedybų gyvenimą nedalomų 
prisirišimu.*5 Daugelis ir mūsų meto žmonių aukštai ver- 
tina tikrąją vyro ir žmonos meilę, įvairiopai pareiškiamą, 
laikantis gerbtinų vietos ir laiko papročių. 

Ši meilė yra giliai žmogiška, nes riša vieną asmenį su 
kitu jų valios galia. Ji apima viso asmens gėrį ir todėl pa- 
jėgia sukilninti ją pareiškiančius kūno ir dvasios veiks- 
mus, padarydama juos garbinga vedybinės draugystės 
dalimi ir būdingu jos ženklu. Viešpats teikėsi šią žmogiš- 
kąją meilę skaidrinti, tobulinti ir kelti ypatinga savo ma- 
lonės bei dieviškos savo meilės dovana. Tokia meilė, su- 
liejanti draugėn žmogišką ir dievišką elementą, veda vyrą 
ir žmoną į laisvą savęs dovanojimą vienas antram, pa- 
reiškiamą giliu vidiniu prisirišimu ir išorės veiksmais. Ji 
pripildo visą vedusiųjų gyvenimą;** būdama dosni ir veikli, 
ji vis tobulėja ir didėja. Tad ji toli prašoka vien erotinį 
potraukį, kuris, savanaudiškai tenkinamas, greitai ir skur- 
džiai išblunka. 

Ši meilė yra ypatingu būdu pareiškiama ir tobulinama 
vedybinių aktu. Todėl veiksmai, kuriais vedusiųjų pora 
intymiai ir tauriai susijungia, yra garbingi ir vertingi. 
žmogaus deramu būdu atlikti, jie išreiškia ir ugdo abipusį 
savęs dovanojimą, kuriuo vedusieji vienas antrą džiaugs- 
mingai ir dėkingai praturtina. 

Užantspauduota vieno antram duotu pažadu, 0 svar- 
biausia patvirtinta Kristaus sakramentu, ta meilė pasi- 
lieka nesuardomai ištikima fiziškai ir dvasiškai, pasise- 


56 Plg. 1 Moz. 2, 22-24; Pat. 5, 18-20; 31, 10-31; Tob. 8, 4-8; 
Giesm. 1, 1-3; 2, 16; 4, 16—5, 1; 7, 8-11; 1 Kor. 7, 3-6; Efez. 5, 25-33. 

56 Plg. Pijaus XI encikl. Casti Oonnubii, 547 ir 548 psl; Denz. 
2232 (3707). 

kimuose ir nepasisekimuose, ir niekuomet nesileidžia į 
svetimavimą arba skyrybas. Viešpaties patvirtintas mote- 
rystės vienumas ypatingai paaiškėja iš lygios vyro ir 
moters asmens vertės, pripažintos abipuse ir pilna meile. 
Norint pastoviai atlikti krikščioniškojo moterystės pa- 
šaukimo pareigas, reikia aukšto doringumo. Todėl vedu- 
sieji, malonės sutvirtinti šventam gyvenimui, melsdami 
Dievą pagalbos, kruopščiai ugdys savyje ištvermę, didžia- 
dvasiškumą ir aukos dvasią. 

Tikra vedybinė meilė bus aukščiau vertinama ir su- 
darys apie save sveiką nuomonę žmonėse, jei krikščio- 
niškosios poros pasižymės ištikimybe, sugyvenimo darna 
bei rūpestingu savo vaikų auklėjimu, o taip pat jei prisi- 
dės prie reikiamo kultūrinio, psichologinio ir visuomeni- 
nio vedybų ir šeimos gyvenimo atnaujinimo. Jaunuoliai 
jau savo šeimos židinyje turi būti tinkamai ir laiku su- 
pažindinami su vedybinės meilės kilnumu, jos paskirtimi 
bei pasireiškimu. Tokiu būdu, išauklėti skaisčiai gyventi, 
jie bus pasiruošę, atėjus metui, iš taurių sužieduotuvių 
žengti į vedybas. 


Moterystės vaisingumas 

50. Moterystė ir vedybinė meilė savo prigimtimi yra 
skirtos kurti ir auklėti šeimos prieaugliui. Vaikai iš tik- 
rųjų yra brangiausia vedybų dovana, labiausiai praturti- 
nanti tėvus. Pats Dievas pasakė, jog „negera žmogui būti 
vienam“ (1 Moz. 2, 18) ir „pradžioje... padarė juos, kaip 
vyrą ir moterį“ (Mt. 19, 4). Norėdamas žmones padaryti 
ypatingais savo kūrybos darbo dalininkais, Dievas palai- 
mino vyrą ir moterį sakydamas: „Veiskitės ir dauginki- 
tės“ (1 Moz. 1, 28). Todėl, nenuvertinant kitų moterystės 
tikslų, tikrosios vedybinės meilės ir viso iš jos plaukiančio 
šeiminio gyvenimo prasmė yra didžiadvasiškas susituo- 
kusiųjų nusiteikimas bendradarbiauti su mylinčių Kūrėju 

ir Atpirkėju, kuris per juos nuolat didina ir turtina savo 
šeimą. 

Vedusieji žino, kad, vykdydami gyvybės perdavimo ir 
auklėjimo pareigas, tą ypatingąjį savo uždavinį, jie yra 
dieviškosios Kūrėjomeilės bendradarbiai ir tarsi išreiškė- 
jai. Todėl jie atliks šias savo pareigas žmogaus ir krikš- 
čionio atsakingumu. Pagarbiai klusnūs Dievui, bendrai pa- 
sitardami, bendromis pastangomis jie padarys teisingą 
sprendimą, siekdami tiek savo, tiek jau gimusių arba dar 
būsimų vaikų gerovės, atsižvelgdami į medžiagines ir dva- 
sines savo padėties bei laiko aplinkybes, žiūrėdami savo 
šeimos, tautos ir pačios Bažnyčios labo. Galutinai šį spren- 
dimą Dievo akivaizdoje privalo padaryti patys vedusieji. 

Tačiau vedusieji krikščionys teatsimena, kad čia ne- 
gali elgtis savo nuožiūra. Jie visuomet turi vadovautis są- 
žine, derintina sų pačiu Dievo įstatymu, ir klausyti mo- 
kančios Bažnyčios, kuri tą įstatymą autoritetingai aiš- 
kina, sekdama Evangelijos šviesa. Tas Dievo įstatymas 
atskleidžia visą vedybinės meilės reikšmingumą, ją saugo 
ir ragina siekti žmogiško tobulumo. Taip, pasitikėdami 
Dievo apvaizda ir ugdydami savyje aukos dvasią (plg. 
1 Kor. 7, 5), vedusieji krikščionys garbina Kūrėją ir sie- 
kia Kristuje tobulybės, kai didžiadvasiškų, žmogišku ir 
krikščioniškų atsakingumuų imasi gyvybės perdavimo pa- 
reigos. Iš šitaip atliekančių sau Dievo pavestą uždavinį 
susituokusiųjų porų ypatingai minėtinos tos, kurios iš- 
mintingu bendru nutarimu didžiadvasiškai ryžtasi tinka- 
mai išauginti net ir didesnę šeimą. 

Vedybos nėra įsteigtos tik vaikų gimdymui. Pati dvie- 
jų asmenų neišardomos sutarties prigimtis ir vaikų garovė 
reikalauja, kad tarp vedusiųjų deramai reikštųsi, augtų 
ir bręstų abipusė meilė. Todėl, jei ir nesti dažnai taip 


57 Plg. Pijaus XII kalbą Tra le visite, 1958 m. sausio 20 d.: 
AAS 50 (1958), 91 psl. 

trokštamų vaikų, moterystė pasilieka bendras, viskuo be- 
sidalijąs, gyvenimas ir nepraranda nei vertybės, nei ne- 
išardomumo. 


Vedybinė meilė ir pagarba žmogaus gyvybei 

51. Susirinkimas žino, kad kai kurios moderniojo gy- 
venimo sąlygos dažnai kliudo vedusiesiems darniai tvar- 
kyti savo gyvenimą ir kad jie galį patekti į tokias aplin- 
kybes, kuriose, bent laikinai, jų šeimai neįmanoma didėti. 
Tokiu atveju nėra lengva ištikimai palaikyti meilę ir pil- 
nai dalytis gyvenimu. O kur vedybinio gyvenimo intymu- 
mas nutrūksta, neretai gali nukentėti ištikimybė ir prie- 
auglis, nes tuomet atsiduria pavojuje jau turimų vaikų 
auklėjimas ir drąsa laukti naujų. 

Kai kurie žmonės drįsta siūlyti negarbingas šių klau- 
simų sprendimus, nebijodami net naikinti gyvybės. Ta- 
čiau Bažnyčia primena, kad tarp Dievo įstatymų, tvar- 
kančių gyvybės perdavimą ir saugojančių tikrąją vedy- 
binę meilę, negali būti priešybės. 

Dievas, gyvasties Viešpats, yra žmonėms skyręs kilnią 
gyvybės išlaikymo pareigą, kuri turi būti atliekama žmo- 
gaus vertu būdu. Todėl gyvybė nuo pat prasidėjimo turi 
būti kuo rūpestingiausiai saugoma; abortas ir kūdikio žu- 
dymas yra pasibaisėtini nusikaltimai. Žmogaus lytinė są- 
ranga ir jo dauginimosi galios nuostabiai prašoka esamą- 
sias žemesniuose gyvybės laipsniuose. Todėl patiems ve- 
dybinės meilės veiksmams, kai jie atliekami tikrąja žmo- 
gaus vertybę atitinkančiu būdu, priklauso didi pagarba. 

Kur liečiamas ryšys tarp vedybinės meilės ir atsakingo 
gyvybės perteikimo, veiksmo dorumas priklauso ne vien 
nuo intencijos grynumo ir motyvų kinumo. Jis turi būti 
nustatytas objektyviais kriterijais, pagrįstais asmens ir 
jo veikimo prigimtimi, išsaugojančiais visą abipusio savęs 
dovanojimo ir žmogaus gyvybės perdavimo prasmę, 

įjaustą į tikrąją meilę. O tai neįmanoma be nuoširdaus 
vedybinio skaistumo dorybės ugdymo. Remdamiesi šiais 
principais, prieaugliui reguliuoti Bažnyčios vaikai negali 
naudoti tų būdų, kuriuos Bažnyčios vyresnybė, aiškinda- 
ma Dievo įstatymą, smerkia.5* 

Težino visi, kad Žmogaus gyvybė ir pareiga ją per- 
duoti rišasi ne vien su šiuo pasauliu ir negali būti ma- 
tuojama ir vertinama tik jo matų, Tai visada yra susiję 
su amžinąja Žmogaus paskirtimi. 


Visų rūpinimasis vedybų ir šeimos gerove 


52. Šeima yra tartum pilnesnio žmoniškumo mokyk- 
la. Tačiau kad galėtų pasiekti savo gyvenimo ir paskir- 
ties pilnatvę, jai reikia šiltos vedusiųjų dvasios draugys- 
tės, bendro jų sutarimo ir uolaus bendradarbiavimo auk- 
lėjant vaikus. Vaikų auklėjimui daug reiškia aktyvus tėvo 
prisidėjimas. Bet taip pat turi būti užtikrinta, ypač ma- 
žesniems vaikams, ir motinos priežiūra namuose, nenu- 
vertinant teisėto moters reiškimosi visuomenėje. 

Vaikai tebūnie taip auklėjami, kad užaugę galėtų at- 
sakingai įžvelgti savo pašaukimą, neišskiriant religinio, 
ir pasirinkti gyvenimo būdą. Tuomet, suėję moterystėn, 
jie įstengs sukurti savo šeimą ir sudaryti jai doriškai, 
visuomeniškai bei ekonomiškai palankias sąlygas. Tėvų 
arba globėjų pareiga yra padėti jauniesiems kurti šeimą 
išmintingu patarimu, kurį jaunieji noromis privalo išklau- 


68 Plg. Pijaus XI encikl. Casti Cannubii, 559-561 psl; Denz. 
2239-2241 (3716-3718) — Pijaus XII kalbą Italijos Akušerių Sąjun- 
gos suvažiavime, 1951 m. spalio 29 d.,: AAS 43 (1951), 835-854 psl. — 
Pauliaus VI kalbą kardinolams, 1964 m. birželio 23 d.: AAS 56 
(1964), 581-589 psl. Kai kurie klausimai reikalauja tolimesnio ir 
nuodugnesnio svarstymo. Jie, šventajam Tėvui liepiant, buvo pa- 
vesti komisijai, studijuojančiai gyventojų plėtimosi, šeimos ir gimi- 
mų prloblemas. Jai savo uždavinį atlikus, popiežius galės tarti savo 
galutinį žodi. Kol tęsiasi šitokia Bažnyčios mokymo padėtis, šventasis 
Susirinkimas neketina tais klausimais teikti konkrečių sprendimų. 

syti. Tačiau tėvai turi vengti tiesioginio arba netiesiogi- 
nio spaudimo, verčiančio iš viso tuoktis arba rinktis tą, 
o ne kitą asmenį. 

Šeima, kurioje įvairios kartos susitinka ir padeda vie- 
na kitai įsigyti gilesnės išminties bei derinti asmens teises 
su kitais bendruomeninio gyvenimo reikalavimais, yra vi- 
suomenės pagrindai. Todėl visi, kurie turi įtakos visuome- 
nėje arba įvairiose jos grupėse bei sluoksniuose, privalo 
kruopščiai darbuotis vedybų ir šeimos lygiui pakelti. Pa- 
saulietinės valdžios atstovai telaiko savo šventa pareiga 
pripažinti, saugoti ir ugdyti tikrąją vedybų ir šeimos pri- 
gimtį, rūpintis viešąja dora bei namų židinio gerove. Tė- 
vams turi būti garantuota teisė turėti vaikų ir juos auk- 
lėti šeimos prieglobstyje. Palankiais įstatymais ir įvai- 
riopa išradinga veikla tebūnie apsaugoti ir deramai pagel- 
bimi taip pat ir tie vaikai, kuriems, deja, trūksta to didžio 
turto — šeimos. 

Tinkamai panaudodami laiką (plg. Efez. 5, 16; Ko!. 
4, 5) ir skirdami amžinąjį turinį nuo besikeičiančių for- 
mų, krikščionys kruopščiai teugdo vedybų ir šeimos gė- 
rovę savo gyvenimo pavyzdžiu ir bendra veikla su geros 
valios žmonėmis. Taip nugalėdami kliūtis, jie parūpins 
šeimoms tai, kas joms naujaisiais laikais yra reikalinga 
ir naudinga. šiam tikslui daug padės krikščioniškoji tikin- 
čiųjų nuovoka, tinkamai išugdyta žmonių sąžinė ir teo- 
logų išmintis bei patirtis. 

Mokslų, ypač biologijos, medicinos, sociologijos ir psi- 
chologijos žinovai daug gali patarnauti vedybų bei šeimos 
gerovei ir sąžinės ramybei, stengdamiesi bendromis stu- 
dijomis ryškiau nušviesti įvairias sąlygas, padedančias 
leistinų būdu tvarkyti gimimus. 

Kunigų pareiga yra, tinkamai susipažinus su šeimos 
klausimais, įvairiomis pastoracijos priemonėmis, Dievo 
žodžio skelbimu, liturgija ir kitokia dvasine parama gai- 

vinti susituokusiųjų vedybinį ir šeiminį gyvenimą, kuriam 
jie yra pašaukti, užjaučiamai ir kantriai padėti varge iv 
stiprinti meilę, kad augtų tikrai šviesios šeimos. 
Įvairios organizacijos, ypač šeimų sąjūdžiai, savo tel- 
kiamomis žiniomis bei veikimu tesistengia ugdyti jaunuo- 
menę ir susituokusiuosius, ypač jaunavedžius bei ruošti 
juos šeimos, visuomenės ir apaštalavimo gyvenimui. 
Pagaliau pačius vedusiuosius, sukurtus atspindėti gy- 
vajam Dievui ir šviesti tikrąja asmens verte, teriša vieną 
su antru lygi meilė, minties darna ir abipusis šventumas.5? 
Taip jie paseks savo gyvenimo pagrindu Kristumi (plg. 
Rom. 5, 15 ir 18; 6, 5—11; Gal. 2, 20). Taip savo pašau- 
kimo džiaugsmais ir aukomis bei savo ištikima meile ve- 
dusieji liudys tą meilės paslaptį, kurią Viešpats atskleidė 
pasauliui savo mirtimi ir prisikėlimu (plg. Efez. 5, 25-27). 


II SKYRIUS 


KULTŪROS PAŽANGA 

Įžanga 

58. Žmogaus asmeniui būdinga, kad tik kultūra, tai 
yra savo prigimties turtų ir vertybių vystymu, jis pasiekia 
tikrą ir pilną žmoniškumą. Todėl žmogaus gyvenime visur 
yra glaudžiausias ryšys tarp gamtos ir kultūros. 

Bendrąja prasme „kultūros“ žodis reiškia visa, kuo 
žmogus ugdo ir tobulina įvairiopas savo dvasios ir kūno 
galias; tai visos pastangos pažinimu ir darbu pajungti sau 
pasaulį; tai visa ta doros ir institucijų pažanga, kuri daro 
žmoniškesnį visuomeninį šeimos ir pilietinės bendruome- 
nės gyvenimą. Pagaliau „kultūra“ tai tie kūriniai, kuriais 
laiko būvyje žmogus išreiškia, perduoda ir išlaiko didžius 


59 Plg. Sacramentarium Gregorianum: PL 78, 262. 

savo dvasios pergyvenimus ir troškimus, kad tarnautų 
daugelio, net visos žmonių giminės, pažangai, 

Iš to seka, kad žmogaus kultūrai yra būtinas istorinis 
ir visuomeninis bruožas ir kad „kultūros“ žodis dažnai 
įgauna sociologinę ir etnologinę prasmę. šia prasme kal- 
bama apie daugelį kultūrų. Mat, iš įvairaus būdo naudotis 
daiktais, dirbti ir išreikšti save, garbinti dievybę ir kurti 
papročius, leisti įstatymus ir steigti teisines institucijas, 
kurti mokslą bei techniką ir ugdyti grožį kyla skirtingi 
visuomeniniai gyvenimo stiliai, skirtingos gyvenimo gė- 
rybių tvarkymo formos. Taip iš perduodamų papročių 
kyla kiekvienai žmonių bendruomenei savas paveldėjimas. 
Tuo būdu taip pat susidaro tam tikra istorinė aplinka, į 
kurią yra įstatomas kiekvienos tautos, kiekvieno meto 
žmogus, ir iš kurios jis semiasi gėrybes tolimesniam savo 
— asmens bei piliečio — kultūros plėtojimui. 


1. poskyris 
Kultūros padėtis dabartiniame pasaulyje 


Naujos gyvenimo formos 

54. Visuomeninių ir kultūriniu požiūriu moderniojo 
žmogaus gyvenimo sąlygos yra taip labai pakitusios, kad 
galima kalbėti apie naują žmonių istorijos amžių.“? Tad 
yra atsivėrę nauji keliai kultūrai tobulinti ir skleisti. Juos 
paruošė nepaprastas gamtos, humanistinių ir visuomenės 
mokslų išaugimas, technikos pažanga ir vis tobulesnės 
bei geriau organizuotos susižinojimo priemonės. 

Šiandieninei kultūrai yra būdingos šios žymės: moks- 
lai, vadinami tiksliaisiais, aukščiausiai išplėtoja kritišką 


60 Plg. šios konstitucijos įžanginę apžvalgą, 4 tt. nr. 

galvojimą; naujesniosios psichologinės studijos geriau iš- 
aiškina žmogaus veikimą; istoriniai tyrinėjimai stipriai 
kreipia žvilgsnį į dalykų kitimą ir evoliuciją; vis daugiau 
vienodėja papročiai ir elgsena; pramonės bei miestų augi- 
mas ir kitos priežastys, vedančios į kolektyvų gyvenimą, 
kuria naujas kultūros formas — masių kultūrą, iš kur 
gimsta nauji būdai galvoti, veikti ir praleisti laisvalaikį. 
Tuo pačiu metu padidėjusi apykaita tarp skirtingų tautų 
ir visuomenės grupių visiems plačiau atveria įvairių kul- 
tūrų turtus. Taip palengva kyla visuotinesnė kultūros 
forma, kuri juo daugiau pasilaiko kiekvienos kultūros 
savumus, juo labiau ugdo ir išreiškia žmonių giminės 
vienybę. 


Žmogus — kultūros kūrėjas 

55. Kiekvienoje žmonių grupėje ir tautoje kaskart 
gausėja vyrų ir moterų, kurie įsisąmonina, jog jie patys 
yra savo bendruomenės kultūros pavidalintojai ir kūrėjai. 
Vis labiau ir labiau visame pasaulyje auga savarankišku- 
mo ir drauge atsakomybės pajutimas, nepaprastai svar- 
bus dvasiniam ir doriniam žmonijos brendimui. Tai labiau 
paaiškėja, jei žvelgiame į žmonijos vienijimąsi ir mums 
uždėtą pareigą kurti geresnį pasaulį, pagrįstą tiesa ir tei- 
singumu. Tada regime gimstant naują humanizmą, ku- 
riame žmogus pirmoje eilėje yra apibrėžiamas jo atsa- 
komybe prieš savo brolius ir istoriją. 


Problemos ir uždaviniai 


56. Nenuostabu, kad, taip susiklosčius sąlygoms, jau- 
čiąs savo atsakomybę už kultūros pažangą žmogus tikisi 
ko aukštesnio, bet drauge ir baimingai žvelgia į daugelį 
priešybių, kurias turi suderinti. 

Ką daryti, kad didėjąs kultūrų bendravimas, kuris 
turėtų užmegzti tikrai vaisingą pokalbį tarp įvairių gru- 

pių ir tautų, nedrumstų visuomeninio gyvenimo, negriau- 
tų protėvių išminties ir nestatytų į pavojų kiekvienai tau- 
tai savito pobūdžio? 

Kaip ugdyti naujos kultūros dinamizmą ir skleidimąsi, 
kad nežūtų ištikimybė paveldėtoms tradicijoms? Tai ypač 
opus klausimas, derinant kultūrą, kuri kyla iš nepapras- 
tos mokslo ir technikos pažangos, su kultūra, kurią tur- 
tina įvairios tradicinės klasikų studijos. 

Kaip tokia didele ir vis didėjančia sparta išsiskirian- 
čias paskiras mokslo šakas sujungti į būtinai reikalingą 
sintezę ir išsaugoti žmonėse gilesnio mąstymo ir stebėjimo 
galią, kuri veda juos į išmintį? 

Ką daryti, kad visiems žmonėms būtų prieinamos kul- 
tūrinės pasaulio vertybės, kai tuo pačiu metu šviesuolių 
kultūra darosi vis aukštesnė ir sudėtingesnė? 

Kaip pagaliau pripažinti teisėtu kultūros reikalaujamą 
savarankiškumą, kad nebūtų prieita prie grynai žemiško, 
net pačiai religijai priešingo humanizmo? 

Visų tų priešybių supama, kultūra šiandien privalo 
būti taip ugdoma, kad darniai plėtotų visą asmenį ir pa- 
dėtų žmonėms atlikti uždavinius, kuriems visi, ypač krikš- 
čionys, broliškai susijungę į vieną Žmonijos šeimą, yra 
pašaukti. 


2. poskyris 


Kai kurie tinkamo kultūros ugdymo 
dėsniai 


Tikėjimas ir kultūra 

57. Į dangaus karaliją keliaują krikščionys privalo 
ieškoti ir pamėgti nežemiškus dalykus (plg. Kol. 3, 1-2). 
Tačiau tai ne tik nemažina, bet dar padidina jų įpareigo- 
jimą darbuotis drauge su visais žmonėmis Žmoniškesnio 

pasaulio kūrimui. Iš tikrųjų krikščioniškojo tikėjimo pa- 
slaptis jiems teikia puikios paskatos ir pagalbos tam už- 
daviniui dar su didesniu pasišventimu vykdyti, o ypač 
pilnai įžvelgti prasmę to darbo, kuriuo siekiama, kad kul- 
tūra užimtų savo tikrai svarbią vietą pilnutiniame žmo- 
gaus pašaukime,. 

Savo rankomis arba technikos priemonėmis dirbda- 
mas žemę, kad neštų vaisių ir taptų verta buveine visai 
žmonijos šeimai, ir drauge sąmoningai įsijungdamas į vi- 
suomenės grupių gyvenimą, žmogus vykdo laikų pradžio- 
je apreikštą Dievo planą. Tas planas yra pajungti sau 
žemę (plg. 1 Moz. 1, 28) ir tobulinti kūriniją. Jį vykdy- 
damas, žmogus drauge pats ugdosi ir laikosi didžiojo Kris- 
taus įsakymo — pasišvęsti brolių tarnybai. 

Be to, gilindamasis į įvairių filosofijos, istorijos, mate- 
matikos bei gamtos mokslus ir plėtodamas meną, jis gali 
labiausiai padėti žmonių šeimai tobuliau pažinti tiesą, gėrį 
ir grožį bei spręsti apie visuotines vertybes. Taip žmonija 
gali būti pilniau apšviesta tos nuostabios išminties, kuri 
nuo amžių buvo pas Dievą, visa drauge tvarkydama, žais- 
dama ant žemės skritulio ir kuri buvo pamėgusi žmonių 
vaikus (plg. Pat. 8, 30-31). 

Tuo pačiu labiau atpalaiduota nuo vergavimo daik- 
tams, žmogaus dvasia gali laisviau garbinti Kūrėją bei 
juo žavėtis. Dar daugiau, malonės veikimo ji yra paruo- 
šiama pažinti Dievo Žodį, kuris tapo žmogumi, kad visa 
išganytų ir atnaujintų, bet kuris jau ir anksčiau ,,„buvo 
pasaulyje“, kaip „tikroji šviesa, kuri apšviečia kiekvieną 
žmogų“ (Jn. 1, 9-10).*1 

žinoma, šiandieninė tiksliųjų mokslų ir technikos pa- 
žanga gali ugdyti tam tikrą fenomenalizmą ir agnosti- 


61 Plg. šv. Ireniejaus Adv. Haer. III, 11, 8: Sagnard, Sources 
Chr., 200 psl.; plg. t.p., 16, 6: 290-292 psl.; 21, 10-22: 370-372 psl; 
22, 3: 378 psl. ir kt. 

cizmą, jeigu jų vartojamas tyrinėjimo metodas, kuriuo 
negalima pasiekti pačios dalykų esmės, klaidingai laiko- 
mas aukščiausia norma kiekvienai tiesai rasti. Net yra 
pavojaus, kad, perdaug pasitikėdamas moderniaisiais at- 
radimais, žmogus gali manyti pats sau pakankąs ir jau 
nebeieškoti aukštesnių dalykų. 

Tačiau šios nelaimingos pasekmės nebūtinai kyla iš 
šiandieninės kultūros ir neturi mūsų sugundyti nepripa- 
žinti teigiamų jos vertybių. Tarp tų vertybių išskaičiuo- 
tina: dėmesys mokslams ir griežta ištikimybė tiesai moks- 
liniuose tyrinėjimuose; būtinybė dirbti išvien su kitais, 
susiskirsčius į grupes; tarptautinio solidarumo pajutimas; 
vis gyviau specialistų jaučiamas atsakingumas padėti 
žmonėms ir net juos globoti; ryžtas kurti geresnes gyve- 
nimo sąlygas visiems, ypač kuriems neleidžiama patiems 
to siekti, arba kurie kultūriškai skursta. Visa tai pajėgia 
savo būdu ruošti žmones Evangelijai priimti; tą paruo- 
šimą gali dieviškąja meile gaivinti tasai, kuris atėjo iš- 
gelbėti pasaulio. 


Daugeriopas ryšys tarp Kristaus džiugiosios naujienos ir kultūros 

58. Tarp išganymo skelbimo ir žmogaus kultūros 
esama daugeriopo ryšio. Juk apsireiškęs savo tautai Die- 
vas, prieš pilnai atsiskleisdamas įsikūnijusiame Sūnuje, 
kalbėjo įvairių amžių kultūrai atitinkamu būdu. 

Panašiai Bažnyčia, amžių būvyje įvairių aplinkybių 
supama, panaudojo įvairių kultūrų laimėjimus, stengda- 
masi skelbti ir aiškinti Kristaus mokslą visoms tautoms, 
jį nagrinėti ir geriau suprasti bei tinkamiau jį išreikšti 
liturgija ir daugiaformės tikinčiųjų bendruomenės gy- 
venimu. 

Tačiau tuo pačių metu, nors siųsta visiems visų am- 
žių bei kraštų žmonėms, Bažnyčia nėra išimtinai ir ne- 
atskiriamai susieta su jokia rase ar tauta, jokiu ypatingu 

gyvenimo būdu, jokiais senais ar naujais papročiais. Lai- 
kydamasi savo tradicijos ir drauge įsisąmoninusi savo 
visuotinę misiją, ji gali užmegzti ryšį su skirtingomis kul- 
tūros formomis ir tuo praturtinti save pačią ir įvairias 
kultūras. 

Džiugioji Kristaus naujiena be paliovos atnaujina puo- 
lusio žmogaus gyvenimą bei kultūrą, kovoja su klaidomis 
bei blogybėmis, kurios kyla iš nesiliaujančios suvedžioti 
nuodėmės, ir jas šalina. Ji nuolatos skaidrina ir kelia tau- 
tų dorą. Savo aukštybių turtais ji tarsi iš vidaus vaisina, 
stiprina, atbaigia ir atnaujina Kristuje (plg. Efez, 1, 10) 
gražiuosius kiekvienos tautos ir epochos savumus. Taip 
Bažnyčia, vykdydama savo uždavinį, tuo pačiu yra aks- 
tinas ir pagalba žmogui bei visuomenei kultūrėti, o savo 
visokeriopa, net ir liturgine, veikla ugdo žmoguje vidinę 
laisvę. 


Įvairios gairės kultūros darnai siekti 


59. Remdamasi tuo, kas pasakyta, Bažnyčia visiems 
primena, kad kultūra turi būti siejama su pilnutinių as- 
mens išugdymu ir bendruomenės bei visos žmonių gimi- 
nės gerove. Todėl ugdantis reikia lavinti gebėjimą stebėti, 
suprasti, įžvelgti tiesą ir pačiam spręsti bei brandinti reli- 
ginę, dorinę ir visuomeninę nuovoką. 

Kultūra kyla tiesiog iš protaujančios ir visuomeninės 
žmogaus prigimties. Todėl jai yra be paliovos reikalinga 
derama vystymosi laisvė ir teisėtas gebėjimas savaran- 
kiškai veikti pagal savo pačios reikalavimus. Tad pagrįs- 
tai ji gerbtina ir savo būdu neliečiama, žinoma, jeigu ne- 
pažeidžia asmens ir visos bendruomenės arba jos dalies 
teisių, kurias apima bendroji gerovė. 

62 Plg. Pijaus XI žodžius kun. M. D. Roland-Gosselinui: „Nie- 
kuomet nevalia pamesti iš akių fakto, kad Bažnyčios tikslas yra 
Evangelijos skelbimas, o ne kultūros skleidimas. Jei ji skleidžia kul- 


tūrą, tai daro skelbdama Evangeliją“ (Semaines sociales de France, 
Versailles, 1936, 461-462 psl.). 


235 


Primindamas tai, ko mokė I Vatikano susirinkimas, 
šventasis Sinodas pareiškia, jog „yra du pažinimo keliai“, 
kuriuos reikia skirti: tikėjimo ir proto. Jis taip pat pareiš- 
kia, kad Bažnyčia nedraudžia „žmogaus meno ir mokslo 
kultūrai savo srityje vadovautis savais dėsniais ir meto- 
dais“. Todėl, „pripažindama šią pagrįstą laisvę“, ji skel- 
bia teisėtą kultūros, ypač mokslų, autonomiją.“? 

Visa tai drauge reikalauja, kad žmogus, laikydamasis 
dorinės tvarkos ir žiūrėdamas bendrosios gerovės, galėtų 
laisvai ieškoti tiesos, reikšti ir skleisti savo nuomonę, 
plėtoti bet kurį savo sugebėjimą ir pagaliau būti teisingai 
informuojamas apie viešuosius įvykius.** 

Pasaulietinės valdžios atstovų pareiga yra ne nustati- 
nėti kokia turi būti žmonių kultūra, bet stengtis sudaryti 
geresnes sąlygas ir teikti paramą visų, net krašte esančių 
tautinių mažumų, kultūriniam gyvenimui kelti.“ Todėl 
ypatingai svarbu žiūrėti, kad kultūra nebūtų nukreipta 
nuo savo tikslo ir verčiama tarnauti politinėms arba eko- 
nominėms jėgoms. 


3. poskyris 


Kai kurie svarbesni kultūriniai 
krikščionių uždaviniai 


Visiems pripažintina ir įgyvendintina kultūros vertybių teisė 


60. Nūdien yra atsivėrusi galimybė daugelį žmonių 
išvaduoti iš skurdaus tamsumo. Todėl labiausiai atitinkąs 


63 I Vatikano susirinkimas, dogm. konst. de fide cath., IV sk.: 
Denz. 1795, 1799 (3015, 3019). Plg. Pijaus XI encikl. Guadragesimo 
anno, 190 psl. 

64 Plg. Jono XXIII encikl. Pacem in terrTis, 260 psl. 

65 Plg. t.p., 283 psl. — Pijaus XII kalėdinę radijo kalbą, 1941: 
AAS 34 (1942), 16-17 psl. 

mūsų meto reikalavimus uždavinys, ypač krikščionims, 
yra uoliai darbuotis, kad ir ūkinėje, ir politinėje srityje, 
tiek paskiruose kraštuose, tiek tarptautinėje plotmėje, 
būtų priimti principiniai nutarimai, kuriais visur pripa- 
žįstama ir įgyvendinama visų asmeninės ir visuomeninės 
kultūros teisė. Ta asmens vertybei derama teisė turi būti 
pripažinta kiekvienam, kokia bebūtų jo rasė, lytis, tau- 
tybė, religija arba visuomeninė padėtis. Tad visiems turi 
būti parūpinta pakankamai kultūrinių gėrybių, ypač tų, 
kurios sudaro vadinamąją elementarią kultūrą, kad iš- 
nyktų neraštingumas ir negalėjimas laisvai veikti, kliu- 
dąs tikrai žmogišku būdu prisidėti prie bendrosios gerovės. 

Privalu rūpintis, kad turintiems reikiamų gabumų 
būtų prieinamos aukštesnės studijos. Taip pat siektina, 
kad, kiek tai įmanoma, visuomenėje jiems tektų pareigos, 
vietos ir darbai, atitinką jų sumanumą bei įsigytą patirtį.69 
Taip kiekvienas žmogus ir visos visuomeninės bet kurios 
tautos grupės galės pasiekti pilną kultūrinio gyvenimo iš- 
sivystymą, atitinkantį savuosius gabumus ir tradicijas. 

Be to, reikia atsidėjus stengtis, kad visi įsisąmonintų 
tiek savo kultūrines teises, tiek pareigą kultūrėti patiems 
ir padėti kitiems. Juk kartais įsigali tokios gyvenimo ir 
darbo sąlygos, kurios trukdo kultūrines žmonių pastan- 
gas ir slopina juose kultūros troškimą. Tai ypač pasaky- 
tina apie kaimų ir miestų darbininkus. Jiems turėtų būti 
sudarytos tokios darbo sąlygos, kad nekliudytų, o padėtų 
kultūrėti. Moterys jau darbuojasi beveik visose gyvenimo 
srityse; tačiau dera, kad jos galėtų pilnai užimti savo vie- 
tą pagal jų prigimties savumus. Visi turi pripažinti bei 
remti būdingą ir būtiną moterų dalyvavimą kultūriniame 
gyvenime. 


66 Plg. Jono XXIII encikl. Pacem in terris, 260 psl. 


Auklėjimas pilnutinėi žmogaus kultūrai 

61. Šiandien sunkiau negu praeityje sujungti įvairias 
mokslo ir kūrybos šakas į sintezę. Didėja kultūrą suda- 
rančiųjų elementų kiekis ir įvairumas, o tuo pačiu metu 
mažėja paskirų žmonių galia juos apžvelgti ir suvesti vie- 
numon. Taip rečiau ir rečiau yra sutinkamas „universa- 
laus žmogaus“ tipas. Tačiau kiekvienas tebėra įpareigotas 
išsaugoti savyje pilnutinio asmens idealą, kuriame šviečia 
proto, valios, sąžinės ir broliškumo vertybės. Visos tos 
vertybės yra pagrįstos Dievu Kūrėju ir įstabiai nuskaid- 
rintos bei sukilnintos Kristuje. 

Tarsi motina ir maitintoja, to moko žmogų visų pirma 
šeima. Joje vaikai, supami meilės, lengviau pažįsta teisin- 
gą tikrovės santvarką, o išbandytos kultūros formos tarsi 
nesąmoningai įsispaudžia augančioje jaunuomenėje. 

Prie to auklėjimo prisideda visuomenė savo teikiamo- 
mis galimybėmis visuotinei kultūrai skleisti. Pirmoje ei- 
lėje suminėtinos gausiai paplitusios knygos ir naujos kul- 
tūrinio bei bendruomeninio susižinojimo priemonės. Mat, 
beveik visur palaipsniui yra sutrumpėjęs darbo laikas, o 
daugumas žmonių turi vis daugiau progų kultūrėti. Lais- 
valaikis turėtų būti tinkamai panaudojamas poilsiui ir 
dvasios bei kūno jėgoms stiprinti. Tam tikslui tarnauja: 
mėgiami užsiėmimai ir švietimasis; kelionės į kitus kraš- 
tus (turizmas), plečiančios akiratį ir praturtinančios žmo- 
nes vienas kito pažinimu; kūno kultūra ir sporto varžy- 
bos, padedančios net ir bendruomenėje išlaikyti dvasios 
pusiausvyrą ir užsimegzti ryšiams tarp skirtingos padė- 
ties, tautybės arba rasės žmonių. Tad krikščionys tepri- 
sideda prie būdingo mūsų laikams kolektyvinės kultūros 
reiškimosi ir veiklos, kad ji būtų pripildyta žmogiškosios 
bei krikščioniškosios dvasios. 

Tačiau visa tai nepajėgia žmogaus vesti į pilnutinį kul- 
tūrėjimą, jei tuo pačiu metu nestatoma sau prieš akis 

giliaprasmio klausimo apie kultūros ir mokslo reikšmę 
asmeniui. 


Kultūros ir krikščionybės darna 


62. Nors Bažnyčia daug yra prisidėjusi prie kultūros 
pažangos, patirtis rodo, kad dėl atsitiktinių priežasčių 
kartais esti sunkų suderinti kultūrą su krikščionybe. 

Tie sunkumai nebūtinai pakenkia tikėjimo gyvenimui. 
Priešingai, jie gali vesti į tikslesnį ir geresnį tikėjimo su- 
pratimą. Juk modernieji gamtos mokslų, istorijos ir filo- 
sofijos tyrinėjimai bei atradimai iškelia naujus klausimus, 
kurie rišasi su gyvenimu ir reikalauja iš pačių teologų 
naujo gvildenimo. Be to, teologai, išlaikant teologiniams 
mokslams savus metodus ir reikalavimus, yra skatinami 
visuomet ieškoti geresnių būdų perduoti tikėjimo doktri- 
nai savo meto žmonėms. Mat, tikėjimo lobis, arba tiesos, 
yra vienas dalykas, o jų perteikimo būdas — kitas, kad 
tik būtų ta pati prasmė ir tas pats turinys.*" Pastoracijoje 
tebūnie reikiamai pripažįstami ir panaudojami ne tik teo- 
loginiai principai, bet ir pasaulietinių mokslų, ypač psi- 
chologijos ir sociologijos, atradimai, ir kad tikintieji būtų 
vedami į grynesnį ir pilnesnį tikėjimo gyvenimą. 

Savo būdu Bažnyčios gyvenimui daug reiškia litera- 
tūra ir menas. Juk jie siekia atskleisti žmogaus prigimties 
savumus, jo problemas bei jo patirtį, stengiantis pažinti 
bei tobulinti save ir pasaulį; jie siekia surasti Žmogaus 
vietą istorijoje ir visatoje, pavaizduoti žmonių vargus ir 
džiaugsmus, jų reikalus bei pajėgumą ir nušviesti laimin- 
gesnį jų rytojų. Taip literatūra ir menas geba kelti žmo- 
nių gyvenimą, vis kitaip pasireiškiantį įvairiais laikais 
įvairiuose kraštuose, 


67 Plg. Jono XXIII kalbą Susirinkimui prasidedant, 1962 m. 
spalio 11 d.: AAS 54 (1962), 792 psl. 

Tad reikia visa daryti, kad menininkai jaustų, jog 
Bažnyčia jų veiklą vertina, ir kad, naudodamiesi laisve, 
jie lengviau užmegztų ryšius su tikinčiųjų bendruomene. 
Tepripažįsta Bažnyčia taip pat naujas mūsų amžininkų 
priimtas meno formas, atspindinčias įvairių tautų ir šalių 
pobūdį. O į šventoves naujieji meno kūriniai tebūnie pri- 
imami, kai derama, liturgijos reikalavimus atitinkančia, 
savo išraiška jie kelia mintį į Dievą.*š 

šiuo būdu geriau išryškinamas Dievas, o skelbiamoji 
Evangelija darosi žmonėms suprantamesnė ir atrodo tarsi 
suaugusi sų jų pačių gyvenimo sąlygomis. 

Tikintieji tepalaiko glaudžiausią ryšį su savo meto 
žmonėmis ir tesistengia tobulai pažinti kultūroje pasireiš- 
kiančią jų galvoseną bei jauseną. Naujųjų mokslų bei 
teorijų teikiamas žinias ir naujausius atradimus tejungia 
su krikščioniškąja dora ir krikščionių tikėjimo tiesomis, 
kad jų religinis įsisąmoninimas ir dvasinis gyvenimas 
žengtų lygia sparta su moksliniu pažinimu ir su kasdien 
tobulėjančia technika. Taip jie pajėgs visa vertinti ir aiš- 
kinti tikrai krikščioniška dvasia. 

Dėstantieji teologiją seminarijose ir universitetuose 
tesistengia bendradarbiauti su kitų mokslų žinovais, jung- 
dami draugėn savo pastangas bei pasitardami su jais. Sa- 
vo teologiniuose tyrinėjimuose tesistengia ir toliau gilintis 
į apreikštąją tiesą, bet drauge teneatitrūksta nuo gyvena- 
mojo meto, kad galėtų padėti įvairių sričių žinovams ge- 
riau pažinti tikėjimą. 

Šitoks bendradarbiavimas labai daug padės paruošti 
dvasininkus. Jie įstengs tinkamiau pateikti mūsų meto 
žmonėms Bažnyčios mokslą apie Dievą, žmogų ir pasaulį, 


68 Plg. II Vatikano susirinkimo konst. šventoji liturgija, 123 nr. 
— Pauliaus VI kalbą Romos menininkams, 1964 m. gegužės 7 d.: 
AAS 56 (1964), 439-442 psl. 

o žmonės mieliau priims jų žodį“? Dar daugiau, pagei- 
dautina, kad ir daugelis pasauliečių gautų pakankamą 
teologinį išsilavinimą, o nemaža jų dalis net ir pilnai teo- 
logijos studijoms atsidėtų bei prisidėtų prie pačios teolo- 
gijos pagilinimo. Kad pajėgtų šį uždavinį atlikti, tebūnie 
pripažinta laisvė visiems — tiek dvasininkams tiek pasau- 
liečiams — tyrinėti, galvoti ir nuolankiai, bet drąsiai pa- 
reikšti savo nuomonę apie tuos dalykus, kurie priklauso 
jų tyrinėjimų sričiai.?0 


III SKYRIUS 


ŪKINIS-VISUOMENINIS GYVENIMAS 


Kai kurie ūkinio gyvenimo bruožai 

63. Ūkiniame-visuomeniniame gyvenime taip pat turi 
būti gerbiama ir keliama asmens vertybė, jo pilnutinė 
paskirtis ir visos bendruomenės gerovė. Juk Žmogus yra 
viso ūkinio-visuomeninio gyvenimo kūrėjas, centras ir 
tikslas. 

Šiandieniniam ūkiui, kaip ir kitoms visuomeninio gy- 
venimo sritims, būdinga žymė yra didėjąs gamtos pajun- 
gimas žmogui, gausėją ir glaudėją ryšiai bei tarpusavio 
priklausomybė tarp piliečių, jų grupių ir tautų, o taip pat 
dažnesnis politinės galios įsikišimas. Be to, ištobulėjusi 
gamybos technika ir gaminių bei patarnavimų apykaita 
yra padariusi ūkį tinkamu įrankiu geresniam padidėjusių 
žmonijos reikmių tenkinimui. 

Tačiau netrūksta pagrindo baimintis. Atrodo, kad ne- 
maža Žmonių, ypač ekonomiškai išsivysčiusiose šalyse, 

69 Plg. II Vatikano susirinkimo dekr. Kunigų paruošimas ir 
Krikščioniškasis auklėjimas. 

70 Plg. II Vatikano susirinkimo dogm. konst. Bažnyčia, 37 nr. 

yra tarsi ūkio valdomi: kone visą jų asmeninį ir visuo- 
meninį gyvenimą yra perėmusi savotiška ūkinė dvasia. 
Tai pastebima ir tuose kraštuose, kur ūkį linkstama tvar- 
kyti kolektyviai, ir kituose. 

Jei tik būtų protingai bei žmoniškai tvarkomas ir de- 
rinamas, išsivystęs ūkinis mūsų meto gyvenimas galėtų 
sušvelninti visuomeninę nelygybę. Tačiau labai dažnai jis 
kaip tik veda į tos nelygybės paaštrėjimą arba kai kur 
net į silpnųjų padėties blogėjimą ir panieką beturčiams. 

Kada nesuskaitomos minios dar neturi būtiniausių da- 
lykų, kai kurie, net mažiau išsivysčiusiuose kraštuose, 
gyvena ištaigingai ir eikvoja gėrybes. Prabanga ir skur- 
das stovi greta. Nedaugeliui yra duota didžiausia pasi- 
rinkimo laisvė; tuo tarpų daugybė neturi veik jokios ga- 
limybės veikti savo iniciatyva ir apsiprendimu, o dažnai 
net yra įstatyti į asmenį žeminančias gyvenimo ir darbo 
sąlygas. 

Panašūs ekonominės ir visuomeninės pusiausvyros 
trūkumai krinta į akis tarp žemės ūkio, pramonės ir pa- 
tarnavimų, ir net tarp įvairių to paties krašto sričių. Tarp 
ūkiškai labiau išsivysčiusių ir kitų šalių vis didėja prie- 
šybė, galinti pastatyti į pavojų net pasaulio taiką. 

Tas nelygybės mūsų meto Žmonės vis sąmoningiau 
jaučia. Mat, jie yra tvirtai įsitikinę, jog didesnis technikos 
ir ūkio pajėgumas, kurį dabartinis pasaulis yra pasiekęs, 
gali ir turi šią nelaimingą būklę pataisyti. Tačiau tam 
reikia daug ūkinio -— visuomeninio gyvenimo reformų ir 
visų galvosenos bei laikysenos pakitimo. 

Bažnyčia, vadovaudamasi Evangelijos šviesa, amžių 
būvyje išvystė asmeniniam, visuomeniniam bei tarptauti- 
niam gyvenimui sveiko proto reikalaujamus teisingumo 
ir atodairos principus ir ypač paskutiniaisiais laikais iš- 
kėlė juos aikštėn. žiūrėdamas dabartinio meto aplinky- 

bių, šventasis Susirinkimas nori tuos principus patvirtinti 
ir nutiesti kai kurias gaires, pirmoje eilėje turėdamas 
prieš akis ūkinės pažangos reikalavimus.“! 


1. poskyris 
Ūkinė pažanga 


Ūkinės pažangos tarnavimas žmogui 

64. Didėjant žmonių skaičiui ir žmonijos potroškiams, 
šiandien daugiau negu praeityje, ir pagrįstai, siekiama 
plėsti žemės ūkio bei pramonės produktų gamybą ir to- 
bulinti patarnavimus. Todėl reikia puoselėti technikos 
pažangą, naujinimo dvasią, uolų įmonių steigimą ir didi- 
nimą, gamybos metodų pritaikymą ir kruopščias visų 
produkcijoje dalyvaujančiųjų pastangas; trumpai, visa, 
kas tokiai pažangai tarnauja. 

Tačiau pagrindinis tos gamybos tikslas nėra vien pro- 
duktų gausėjimas, pelnas arba iškilimas virš kitų, o tar- 
navimas žmogui — pilnutiniam žmogui, derama tvarka 
atsižvelgiant į jo medžiagines reikmes ir protinio, dorinio, 
dvasinio bei religinio gyvenimo reikalavimus. Ji turi tar- 
nauti kiekvienam žmogui ir kiekvienai žmonių grupei, ne- 
žiūrint kokiai rasei ar kuriai pasaulio šaliai jie priklau- 
sytų. Taigi ūkinė veikla, laikydamasi savų metodų ir dės- 
nių, turi būti įrėminta į dorinę santvarką,'* kad atitiktų 
Dievo planą žmogui (plg. Mt. 16, 26; Lk. 16, 1-31; Kol. 
3, 17). 


711 Plg. Pijaus XII radijo kalbą, 1952 m. kovo 23 d.: AAS (1952), 
273 psl. — Jono XXIII kalbą Italijos Krikščionių Darbininkų Są- 
jungos (ACLI) nariams, 1959 m. gegužės1 d.: AAS 51 (1959), 358 psl. 

72 Plg. Pijaus XI encikl. Guadragesimo anno, 190 tt. psl. — 
Pijaus XII kalbą, 1952 m. kovo 23 d.: AAS 44 (1952), 276 tt. psl. — 
Jono XXIII encikl. Mater et Magistra, 450 psl. — II Vatikano susi- 
rinkimo dekr. Visuomeninio susižinojimo priemonės, 6 nr. 

Ūkinės pažangos kontrolė 


65. Ūkinė pažanga privalo būti žmogaus kontroliuo- 
jama. Ji neturi būti palikta vien nedaugelio asmenų arba 
grupių, turinčių per didelę ekonominę galią, nei vien po- 
litinės bendruomenės arbai kai kurių galingų kraštų nuo- 
žiūrai. Priešingai, kiekvieno jos pažangos lygio kontrolia- 
vime turi aktyviai dalyvauti kuo daugiausia žmonių, o 
tarptautinių santykių plotmėje — visos tautos. Taip pat 
savaiminga atskirų žmonių bei laisvai susidariusių grupių 
veikla turi būti subendrinama ir tinkamai bei nuosekliai 
suderinama su viešųjų autoritetų pastangomis. 


Pažanga nepaliktina vien tarsi mechaniškai paskirų 
žmonių ūkinės veiklos eigai arba vien pasaulietinės val- 
džios galiai. Todėl klysta tos teorijos, kurios blogai su- 
prastos laisvės vardu priešinasi reikalingoms reformoms; 
klysta ir tos, kurios pagrindines atskirų asmenų bei gru- 
pių teises pajungia kolektyviai gamybos organizacijai.“ 

Pagaliau piliečiai tenepamiršta, jog jie turi teisę iv 
pareigą pagal išgales prisidėti prie tikrosios savo bend- 
ruomenės pažangos. Tą teisę ir pareigą jiems turi pripa- 
žinti ir pasaulietiniai autoritetai. Ypač ūkiškai mažiau 
išsivysčiusiuose kraštuose, kuriuose degamai reikia pa- 
naudoti visas jėgas bei gėrybes, dideliam pavojui išstato 
bendrąją gerovę tas, kas nepanaudoja savo turimųjų. "Tas 
pat pasakytina ir apie tuos, kurie atima iš savo bend- 
ruomenės jai reikalingus medžiaginius arba dvasinius iš- 
teklius. Tačiau visados reikia palikti asmeniui teisė keltis 
kitur gyventi. 


73 Plg. Leono XIII encikl. Libertas, 1388 m. birželio 20 d.: ASS 
20 (1887-1888), 597 tt. psl. — Pijaus XI encikl. Guadragesimo anno, 
191 tt. psl.; encikl. Divini Redemptoris: AAS 29 (1937), 65 tt. psl. — 
Pijaus XII kalėdinę kalbą, 1941: AAS 34 (1942), 10 tt. psl. — Jono 
XXIII encikl. Mater et Magistra, 401-464 psl. 

Didelės ūkinės-visuomeninės nelygybės panaikinimas 


66. Teisingumas ir atodaira reikalauja uoliai stengtis 
kuo greičiausiai pašalinti esamą ir dažnai augančią baisią 
ūkinę nelygybę, pažeidžiančią atskirus asmenis ir visuo- 
menę. Tačiau tai darytina, išsaugant asmenų teises ir 
kiekvienai tautai savo pobūdį. Taip pat daugelyje sričių 
žemės ūkio produktų gaminimas ir pardavimas yra susi- 
jęs su ypatingomis kliūtimis. Tad žemdirbiams turi būti 
padedama pasigaminti daugiau produktų ir rasti jiems 
rinką, įvesti reikalingus patobulinimus ir pakeitimus, 
gauti teisingą atlyginimą, kad, kaip dažnai atsitinka, ne- 
liktų žemesnės klasės piliečiais. O patys žemdirbiai, ypač 
jaunesnieji, uoliai tesiekia tobulinti savo profesines žinias; 
to nedarant, negali būti žemės ūkio pažangos." 

Besivystantį ūkį neišvengiamai lydi migracija. Teisin- 
gumas ir atodaira reikalauja taip ją tvarkyti, kad būtų 
apsaugotas nuo netikrumo ir nepastovumo paskirų žmonių 
ir jų šeimų gyvenimas. Todėl, kai darbininkai, kilę iš kitos 
šalies arba kitos krašto srities, prisideda prie tautos arba 
krašto ūkinės pažangos, turi būti stropiai vengiama juos 
betkaip nuvertinti žemesnių atlyginimu arba prastesnė- 
mis darbo sąlygomis. 

Be to, visi, ypač įvairūs vyresnieji, turi į juos žiūrėti 
ne kaip į paprastus gamybos įrankius, o kaip į asmenis. 
Jie privalo padėti jiems atsigabenti savo šeimą ir gauti 
tinkamą butą bei įsijungti į priėmusios šalies ar provinci- 
jos visuomeninį gyvenimą. Tačiau, kiek galima, jiems turi 
būti kuriamos darbo galimybės gimtajame krašte, 

Ūkio srityse, kurios šiandien keičiasi, kaip naujos pra- 
moninės bendruomenės formos, kuriose, pavyzdžiui, di- 
dėja automatizacija, turi būti stengiamasi parūpinti kiek- 


74 Apie žemės ūkio problemas plg. ypač Jono XXIII encikl. 
Mater et Magistra, 431 tt. psl. 

vienam pakankamai atitinkamo darbo ir galimybės įsigyti 
reikalingų techninių ir profesinių žinių; reikia užtikrinti 
žmogui deramą pragyvenimą, ypač tiems, kurie dėl ligos 
arba amžiaus patenka į sunkesnę padėtį. 


2. poskyris 


Kai kurie dėsniai visam ūkiniam— 
visuomeniniam gyvenimui tvarkyti 


Darbas, jo sąlygos, laisvalaikis 
67. Žmogaus darbas, kuriuo yra gaminamos bei pri- 


šoka kitus ekonominio gyvenimo elementus, kurie savo 
pobūdžiu yra tik įrankiai. 

Šis darbas, ar būtų atliekamas sau, ar už atlyginimą 
kitam, betarpiškai kyla iš asmens, kuris gamtos daiktus 
tarsi pažymi savo antspaudu ir pajungia savo valiai, Dar- 
bu žmogus paprastai pelno sau ir saviesiems pragyveni- 
mą, susyja su savo broliais ir jiems tarnauja; darbu jis 
gali pareikšti tikrą savo meilę ir prisidėti prie Dievo kū- 
rinijos tobulinimo. Dar daugiau, tikime, kad Dievui pa- 
aukotu darbu žmogus įsijungia į patį Jėzaus Kristaus at- 
pirkimo darbą. Ypatingai aukštai iškėlė darbo vertę Kris- 
tus, plušėdamas savo rankomis Nazarete. 

Iš čia kyla kiekvienam pareiga dirbti ir taip pat teisė 
turėti darbą. O visuomenė, iš savo pusės, žiūrėdama esa- 
mų aplinkybių, turi savo nariams padėti pakankamai dar- 
bo rasti. Pagaliau, atsižvelgiant į kiekvieno pareigas ir 
produktyvumą, o taip pat į įmonės būklę ir bendrąją ge- 
rovę, už darbą turi būti taip atlyginama, kad žmogus pa- 

jėgtų deramai plėtoti savo ir savųjų medžiaginį, visuome- 
ninį, kultūrinį ir dvasinį gyvenimą." 

Kadangi ūkinė veikla dažniausiai atliekama jungtiniu 
žmonių darbu, neteisinga ir nežmoniška ją taip pavidalinti 
ir tvarkyti, kad bet kuriam darbininkui neštų žalos. Ta- 
čiau labai dažnai atsitinka, net mūsų dienomis, kad dir- 
bantieji vienaip ar kitaip padaromi savo darbo vergais. 
Tai jokiu būdu nepateisina vadinamieji ūkiniai dėsniai. 

Visas našaus darbo vyksmas yra derintinas su asmens 
reikmėmis ir su jo gyvenimo būdu. Pirmoje eilėje reikia 
kreipti dėmesį į jo šeimos gyvenimą, ypač turint reikalo 
su mMotinomis ir visuomet atsižvelgti į lytį ir į amžių. Be 
to, dirbantiesiems turi būti teikiama galimybė pačiu dar- 
bo atlikimu vystyti savo talentus ir asmenybę, Tam dar- 
bui sąžiningai pašvęsdami savo laiką ir jėgas, visi taip pat 
tegu turi pakankamai poilsio ir laisvalaikio puoselėti šei- 
miniam, kultūriniam, visuomeniniam ir religiniam gyve- 
nimui. Dar daugiau, jie turėtų netgi gauti progų laisvai 
išvystyti savo jėgoms ir gabumams, kuriuos gal būt ma- 
žai tegali plėtoti savo profesiniu darbu. 


Dalyvavimas įmonių ir viso ūkio tvarkyme. Darbo konfliktai 


68. Įmonėse kartu dirba asmenys, tai yra laisvi ir 
savarankiai žmonės, sukurti pagal Dievo paveikslą. Tad 
turi būti plečiamas visų dalyvavimas įmonės tvarkyme.“* 


75 Plg. Leono XIII encikl. Rerum novarum, 649, 662 psl. — 
Pijaus XI encikl. Guadragesimo anno, 200-201 psl.; encikl. Divini 
Redemptoris: AAS 29 (1937), 92 psl. — Pijaus XII kalėdinę kalbą, 
1942: AAS 35 (1943), 20 psl.; kalbą, 1943 m. birželio 13 d.: AAS 35 
(1943), 172 psl.; radijo kalbą Ispanijos darbininkams, 1951 m. kovo 
11 d.: AAS 43 (1951), 215 psl. — Jono XXIII encikl. Mater et Ma- 
gistra, 419 psl. 

76 Plg. Jono XXIII encikl. Mater et Magistra, 408, 424, 427 psl; 
žodis „curatione“ yra paimtas iš lotyniškojo encikl. Guadragesimo 
anno teksto, 199 psl. šio klausimo vystymuisi plg. Pijaus XII kalbą, 
1950 m. birželio 3 d.: AAS 42 (1950), 485-488 psl. — Pauliaus VI 
kalbą, 1964 m. birželio 8 d.: AAS 56 (1964), 574-579 psl. 


247 


Tai darytina tinkamai nustatytu būdu, atsižvelgiant į 
kiekvieno — savininkų, samdytojų, tvarkytojų, darbi- 
ninkų -— einamas pareigas. Tačiau labai dažnai ūkinių ir 
visuomeninių reikalų eiga, nuo kurios priklauso dirban- 
čiųjų ir jų vaikų ateitis, yra nustatoma nebe pačioje įmo- 
nėje, o aukštesnio lygio instancijose. Todėl ir ten, svars- 
tant jų reikalus, dirbantieji turi dalyvauti patys arba pa- 
siųsdami laisvai išrinktus atstovus. 

Prie pagrindinių asmens teisių yra priskirtina dirban- 
čiųjų teisė laisvai steigti sąjungas, kurios galėtų jiems 
tikrai atstovauti ir padėti tvarkyti ūkinį gyvenimą. Taip 
pat priskirtina teisė laisvai dalyvauti tų sąjungų veikloje, 
nebijant už tai nukentėti. Tokiu organizuotu dalyvavimu, 
sujungtu su pažangėjančiu ūkiniu ir visuomeniniu švieti- 
mu, visi kaskart daugiau įsisąmonins savo pareigas ir at- 
sakingumą. Kiekvienas ims jaustis pagal savo išgales ir 
sugebėjimą prisidedąs prie viso ūkinės ir visuomeninės 
pažangos vyksmo ir visos bendrosios gerovės kūrimo. 

Kilus ūkiniams-visuomeniniams konfliktams, turi būti 
stengiamasi pasiekti taikų susitarimą. Nors visuomet pir- 
miausia reikia leistis į nuoširdų abiejų pusių pokalbį, strei- 
kas net šiandieninėse aplinkybėse gali likti būtina, nors 
paskučiausiąja, priemone savo teisėms ginti ir pagrįstiems 
dirbančiųjų reikalavimams įgyvendinti. Tačiau kaip ga- 
lint greičiau tebūnie ieškoma kelių į derybas ir susitai- 
kymo pokalbį. 


Žemės gėrybių paskirtis visiems žmonėms 

69. Dievas žemę ir visa, kas joje yra, skyrė visų žmo- 
nių bei tautų naudojimui. Tad, vadovaujantis teisingumu 
ir laikantis meilės, sukurtosios gėrybės turi lygiai tekti 
visiems.“ Kokios bebūtų nuosavybės formos, atitinkančios 


77 Plg. Pijaus XII encikl. Sertum laetitiae: AAS 31 (1939), 642 
psl. — Jono XXIII kalbą konsistorijoje, 1959 m. gruodžio 14 d.: 
AAS 52 (1960), 5-11 psl.; encikl. Mater et Magistra, 411 psl. 

teisėtas tautų institucijas bei įvairias kintamas aplinkybes, 
visuomet turi stovėti prieš akis ši visuotinė gėrybių pa- 
skirtis. Todėl žmogus, tas gėrybes naudodamas, į medžia- 
ginius daiktus, kurie jam teisėtai priklauso, turi žiūrėti 
ne vien kaip į savus, bet drauge ir kaip į bendrus ta pras- 
me, kad jie galėtų būti naudingi ne vien jam, bet ir ki- 
tiems. "8 

Be to, yra kiekvieno teisė turėti pakankamai gėrybių 
sau ir savo šeimai. Taip buvo įsitikinę Bažnyčios Tėvai ir 
mokytojai, kurie skelbė, kad žmonės yra įpareigoti padėti 
vargšams, ir tai ne vien iš pertekliaus“? O patekusieji į 
kraštutinį vargą turi teisę iš kito gėrybių įsigyti tai, ko 
jiems būtinai reikia.*? Kadangi pasaulyje yra tiek daug 
kenčiančių badą, šventasis Susirinkimas ragina visus, pa- 
vienius asmenis ir vyriausybes, prisiminti Bažnyčios Tėvų 


78 Plg. šv. Tomo Summa Theol. II-II, g. 32, a. 5, ad 2; ą. 66, 
a. 2: plg. aiškinimą Leono XIII encikl. Rerum novarum, 651 psl. — 
Pijaus XII kalba, 1941 m. birželio 1 d.: AAS 33 (1941), 199 psl; 
kalėdinę radijo kalbą, 1954: AAS 47 (1955), 27 psl. 

79 Plg. šv. Baziliaus Hom. in illud. Lucae „Destruam horrea 
mea“, 2: PG 31, 263 — Laktancijaus Divinarum Institutionum V, 
apie teisingumą: PL 6, 565 B — šv. Augustino In Io, Ev. tract. 50, 
6: PL 35, 1760; Enarxr. in Ps. 147, 12: PL 37, 1922 — šv. Grigaliaus 
Did. Hom. in Ev., 20: PL 76, 1165; Regulae Pastoralis Liber, III, 21: 
PL 77, 81; šv. Bonevantūros In III Sent., d. 33, dub. 1 (Guaracchi 
III, 728); In IV Sent., d. 15, p. II, a. 2, g. 1 (c. leid. IV, 371 b); ą. 
de superfluo (rankraštis Asyžiaus komunalinėje bibliotekoje, 186, 
112a-113a fol. — šv. Alberto Did. In III Sent., d. 33, a. 3, sol. 1 
(Borgnet XXVIII, 611); In IV Sent., d. 15, a. 16 (c. leid. XIXX, 494 
497). Nustatyti, kas yra perteklius mūsų metu, plg. Jono XXIII 
radijo ir televizijos kalbą, 1962 m. rugsėjo 11 d.: AAS 54 (1962), 632 
psl.: „Kiekvieno žmogaus pareiga, svarbi krikščionio prievolė, yra 
matuoti perteklių kito bėda ir stropiai žiūrėti, kad sukurtųjų gėry- 
bių tvarkymas bei paskirstymas tarnautų visiems“. 

80 šiuo atveju galioja sena taisyklė: „in extrema necessitate 
omnia sunt communia, id est communicanda — prispyrus kraštuti- 
nei bėdai, visa yra bendra, tai yra padalytina“. Iš kitos pusės, apie 
tekste iškeltos taisyklės pritaikymo pagrindą, apimtį ir būdą, šalia 
pripažintų moderniųjų autorių, plg. šv. Tomo Summa Theol. II-II, 
ą. 66, a. 7. Suprantama, kad teisingam taisyklės pritaikymui turi 
būti išpildytos visos reikalingos dorinės sąlygos. 

posakį: „„Maitink badu mirštantį, nes nemaitindamas Už- 
muši jį“*! ir pagal kiekvieno išgales tikrai dalytis turimo- 
mis gėrybėmis, o ypač skirti jas kaip paramą pavieniams 
asmenims bei kraštams, kad, ja pasinaudodami, jie galė- 
tų kilti. 

Neretai ūkiškai išsivysčiusiose bendruomenėse iš da- 
lies pasidalijama gėrybėmis su visais, laikantis visuome- 
nėje įsigalėjusių papročių ir tradicijų, teikiant kiekvienam 
nariui tai, kas būtinai reikalinga. Tačiau reikia saugotis, 
kad kai kurie papročiai nebūtų laikomi visai nepakeičia- 
mais, nors jau ir nebeatitinka gyvenamojo meto reikala- 
vimų. Iš kitos pusės, taip pat vengtina neprotingai nusi- 
statyti prieš gerus papročius, kurie, tinkamai pritaikyti 
dabarties aplinkybėms, nesiliauja buvę labai naudingi. 

Panašių būdu ūkiškai labai išsivysčiusiuose kraštuose 
tam tikra visuomeninių institucijų sistema apsaugos ir 
draudimo reikalams gali savo ruožtu aprūpinti visus že- 
mės gėrybėmis. Be to, turi būti kuriamos šeimai ir visuo- 
menei tarnaujančios įstaigos, ypač dvasinės kultūros ir 
auklėjimo srityse. Tačiau, steigiant visas tas institucijas, 
privalu žiūrėti, kad jų piliečiai nebūtų pastūmėti į savo- 
tišką abejingumą visuomenei, kad nesikratytų prisiimtųjų 
pareigų naštos ir neatsisakytų jai tarnauti. 


Investicijos ir valiuta 

70. Investicijos, iš savo pusės, turi parūpinti tiek da- 
bartiniams Žmonėms, tiek ateities kartoms pakankamai 
darbo bei pajamų. Sprendžiantieji šių investicijų ir ūki- 
nio gyvenimo santvarkos klausimus privatūs asmenys, 
grupės ar vyriausybės privalo turėti tuos tikslus prieš 
akis. Drauge turi laikyti savo griežtą pareiga žiūrėti, kad 
tiek paskiras žmogus, tiek visa bendruomenė būtų aprū- 


8i Plg. Decretum Gratiani, D. 86, c. 21 (Friedberg I, 302). Tas po- 
sakis jau yra PL 54, 591 A (plg. Antonianum 27—1952, 349-366 psl.). 

pinta reikalingais padoriam gyvenimui dalykais. Iš kitos 
pusės, toji pareiga taip pat apima planavimą ateičiai ir 
teisingos pusiausvyros nustatymą tarp to, kas skiriama 
individualioms arba kolektyvioms šios dienos vartotojų 
reikmėms tenkinti, ir kas investuojama būsimajai kartai. 
Be to, visuomet tebūnie turimi prieš akis ūkiškai mažiau 
išsivysčiusių tautų arba sričių degamieji reikalai. 

Tvarkant valiutą, reikia saugotis, kad nebūtų pažei- 
džiama savoji ir kitų šalių gerovė. O keičiant pinigo vertę, 
privalu žiūrėti, kad būtų išvengta neteisingos žalos tiems, 
kurie yra ūkiškai silpni. 


Nuosavybė ir privatus gėrybių valdymas. Stambieji žemvaldžiai 


Tl. Nuosavybė ir kitos privataus medžiaginių gėrybių 
valdymo formos padeda asmenybei pasireikšti; be to, tei- 
kia progą atlikti savo vaidmenį visuomenėje ir ūkyje. To- 
dėl ir pavieniams žmonėms, ir bendruomenėms labai svar- 
bu vienokių ar kitokiu būdu valdyti medžiaginės gėrybes. 

Privati nuosavybė arba kitoks medžiaginių gėrybių 
valdymas suteikia būtinai reikalingos nepriklausomybės 
asmeniui ir šeimai, ir turi būti laikoma tarsi žmogaus lais- 
vės pratęsimu. Pagaliau, kadangi tai duoda akstiną parei- 
gai atlikti ir naštai nešti, ta nuosavybė ir gėrybių valdy- 
mas yra tam tikra pilietinių laisvių sąlyga.*? 

Formos, kuriomis šis valdymas arba nuosavybė šian- 
dien reiškiasi, yra labai įvairios ir vis labiau įvairėja. Ta- 
čiau jos visos, net ir bendruomenei rūpinantis viešaisiais 
fondais, teisėmis bei patarnavimais, pasilieka nenuvertin- 


82 Plg. Leono XIII encikl. Rerum novarum, 643-646 psl. —- 
Pijaus XI enciki. Guadragesimo anno, 191 psl. — Pijaus XII radijo 
kalbą, 1941 m. birželio 1 d.: AAS 33 (1941), 199 psl; kalėdinę radijo 
kalbą, 1942: AAS 35 (1943), 17 psl; radijo kalbą, 1944 m. rugsėjo 
1 d: AAS 6 (1944), 253 psl. — Jono XXIII encikl. Mater et Ma- 
gistra, 428-429 psl. 

tinas saugumo šaltinis. Tai pasakytina ne tik apie daik- 
tinę nuosavybę, bet ir apie nemedžiagines gėrybes, kaip 
profesinis sugebėjimas. 

Privataus valdymo teisė neprieštarauja teisei, kuria 
remiasi įvairios viešosios nuosavybės formos. Tačiau per- 
vesti gėrybes į viešąją nuosavybę yra leista tik kompe- 
tentingai vyriausybei, tinkamai atlyginant, kaip ir kiek 
reikalauja viešoji gerovė. Be to, atitinkama vyriausybė 
privalo žiūrėti, kad kas nors privačia nuosavybę nepikt- 
naudžiautų, kenkdamas bendrajai gerovei. 

Privati nuosavybė savo prigimtimi turi ir visuomeninį 
pobūdį, pagrįstą bendrosios gėrybių paskirties dėsniu.** 
Nekreipiant dėmesio į tą visuomeninį pobūdį, nuosavybė 
dažnai tampa proga godumui ir didelei netvarkai; tuo bū- 
du privačios nuosavybės priešininkams suteikiama prie- 
kabė neigti pačią nuosavybės teisę. 

Daugelyje ūkiškai mažiau išsivysčiusių sričių esama 
didelių, net milžiniškų laukų, tik vidutiniškai apdirbamų 
arba, laukiant pasipelnymo, visai nenaudojamų. Tuo tar- 
pu didesnė jose gyvenančios tautos dalis yra visai be že- 
mės arba turi tik mažus sktypelius; o žemės ūkio našumo 
didinimas aiškiai darosi degąs reikalas. Dažnai žemval- 
džių samdytiniai arba dalį laukų dirbantieji nuomininkai 
negauna jokio žmoniškesnio atlyginimo ar pelno; neturi 
padoraus buto ir yra tarpininkautojų apiplėšiami. Netu- 
rėdami jokio užtikrinimo, jie gyvena taip priklausydami 
nuo kito, kad jiems yra beveik visiškai atimta galimybė 
savarankiškai ir atsakingai veikti, neįmanomas joks kul- 
tūrinis kilimas, joks dalyvavimas visuomeniniame ir poli- 
tiniame gyvenime. 


83 Pig. Pijaus XI encikl. Ruadragesimo anno, 214 psl. — Jono 
XXIII encikl. Mater et Magistra, 429 psl. 


84 Plg. Pijaus XII Sekminių radijo kalbą, 1941: AAS 44 (1941), 
199 psl. — Jono XXIII encikl. Mater et Magistra, 430 psl. 

Tad yra reikalingos įvairios reformos: turi būti didi- 
namas uždarbis, gerinamos darbo sąlygos, labiau užtik- 
rinamas jo sutarčių laikymasis, teikiama paskata sava- 
rankiškai veikti, netgi nepakankamai dirbamos žemės 
plotai išdalijami tiems, kurie gali juos paversti derlingais 
laukais. Vykdant žemės reformą, turi būti pasirūpinta 
inventoriumi bei kitomis priemonėmis, ypač tomis, kurių 
reikia švietimui ir teisingai kooperatinei organizacijai. 
Kada tik bendroji gerovė reikalauja nusavinimo, turi būti 
apsvarstomos aplinkybės ir nustatomas atitinkamas at- 
lyginimas. 


Ūkinė-visuomeninė veikla ir Kristaus karalystė 


72. Krikščionys, kurie aktyviai vykdo savo uždavinį 
šio meto ūkiniame-visuomeniniame vystymesi ir kovoja 
už teisingumą bei meilę, tebūnie įsitikinę, kad jie gali 
daug prisidėti prie žmonijos gerovės ir pasaulio taikos. 
Čia pavieniui, čia bendrai veikdami šioje srityje, tešviečia 
jie savo pavyzdžiu. Įsigiję būtinai reikalingo patyrimo ir 
įgūdžio, tesilaiko savo žemiškojoj veikloj tikrosios verty- 
bių tvarkos, ištikimi Kristui ir jo Evangelijai, kad visas 
jų asmeninis ir visuomeninis gyvenimas būtų pilnas palai- 
minimų dvasios, ypač neturto. 

Kas tik, klausydamas Kristaus, visų pirma ieško Dievo 
karalystės, iš to gauna tvirtesnės ir tyresnės meilės pa- 
dėti visiems savo broliams ir iš tos meilės plaukiančio 
įkvėpimo vykdyti teisingumui.*5 


85 Apie tinkamą gėrybių naudojimą Naujajame Testamente plg. 
Lk. 3, 11; 10, 30 tt.; 11, 41; 1 Petr. 5, 3; Mk. 8, 36; 12, 29-31; Jok. 
5, 1-6; 1 Tim. 6, 8; Efez. 4, 28; 2 Kor. 8, 13 tt.; 1 Jn. 3, 17-18. 

IV SKYRIUS 


POLITINĖS BENDRUOMENĖS GYVENIMAS 


Dabartinis viešasis gyvenimas 


73. Mūsų laikais ir tautų sandaroje bei institucijose 
yra pastebimi gilūs pakitimai, kylą iš jų kultūrinio, ūki- 
nio ir visuomeninio vystymosi. Tie pakitimai stipriai pa- 
liečia politinės bendruomenės gyvenimą, ypač visų teises 
bei pareigas civilinės laisvės ir bendrosios gerovės srityje, 
piliečių santykius tarp savęs ir sų valdančiaisiais. 

Giliau įsisąmoninus žmogaus vertybę, įvairiose pasau- 
lio šalyse stengiamasi įvesti politinę-teisinę santvarką, 
kuri geriau apsaugotų asmens teises viešajame gyvenime, 
kaip pavyzdžiui teisę laisvai susirinkti, burtis į draugijas, 
pareikšti savo nuomonę, privačiai ir viešai išpažinti tikė- 
jimą. Juk asmens teisių saugojimas yra būtina sąlyga 
aktyviam piliečių bei jų grupių dalyvavimui valstybės 
gyvenime ir valdyme. 

Drauge su kultūrine, ūkine ir visuomenine pažanga 
daugelyje žmonių stiprėja troškimas pilniau įsijungti į 
politinės bendruomenės gyvenimo tvarkymą. Daugelis vis 
sąmoningiau nori, kad būtų saugomos tautoje esančių 
mažumų teisės, nepamirštant jų prievolių politinei bend- 
ruomenei. Be to, vis didėja pagarba žmonėms, kurie yra 
skirtingų įsitikinimų arba kitokios religijos. Taip pat ple- 
čiasi sutartinis veikimas, kuriuo siekiama, kad visi pilie- 
čiai, ne vien kai kurie privilegijuotieji, galėtų tikrai nau- 
dotis savo asmeninėmis teisėmis. 

Priešingai, yra atmetamos, kai kuriose šalyse dar iš- 
likusios, bet kokios politinės formos, varžančios pilietinę 
arba religinę laisvę, dauginančios politinio godumo ir nu- 
sikaltimų aukas, naudojančios valdžios galią ne kaip rei- 

kalauja bendroji gerovė, o kuriai nors partijai arba pačių 
valdytojų naudai. 

Tikrai žmoniškas politinis gyvenimas yra geriausiai 
kuriamas ugdant teisingumą, labdaringumą ir bendrosios 
gerovės siekimą bei stiprinant principines pažiūras į tik- 
rąją politinės bendruomenės prigimtį ir į valdžios tikslą, 
tinkamą naudojimą bei ribas. 


Politinės bendruomenės paskirtis ir tikslas 


74. Žmonės, šeimos ir įvairios grupės, iš kurių yra su- 
daryta pilietinė bendruomenė, žino savo nepakankamumą 
pilnai žmoniškam gyvenimui. Jie mato, jog reikia platesnės 
bendruomenės, kurioje visi kasdien jungtų savo jėgas vis 
tobuliau siekti bendrosios gerovės.“ Todėl jie sukuria 
įvairias politines bendruomenes. Politinė bendruomenė 
yra skirta anai bendrajai gerovei, kuri ją pilnai pagrin- 
džia ir įprasmina. Iš bendrosios gerovės politinė bendruo- 
menė ima savo pirminę, savitą teisę. O bendroji gerovė 
yra visuomeninio gyvenimo sąlygų visuma, įgalinanti pa- 
skirus žmones, šeimas bei sambūrius pilniau ir lengviau 
pasiekti savo tobulybę.“? 

Politinėje bendruomenėje sutinkama daug įvairių 
žmonių, kurie teisėtai gali laikytis skirtingų nuomonių. 
Kad ta bendruomenė neirtų, kiekvienam elgiantis savo 
nuožiūra, reikia vyriausybės, kuri kreiptų visų piliečių 
pastangas į bendrąją gerovę, atlikdama tai ne mechaniš- 
kai arba despotiškai, bet ypač kaip dorinė galia, paremta 
laisve ir pareigos bei atsakomybės pajutimu, 

Tad aiškų, jog politinė bendruomenė ir valdančiųjų 
galia yra pagrįsta žmogaus prigimtimi ir todėl priklauso 
Dievo nustatytai tvarkai, nors valdymosi būdas ir val- 


86 Plg. Jono XXIII encikl. Mater et Magistra, 417 psl. 
87 Plg. t.p. 

dančiųjų išrinkimas yra paliktas laisvai piliečių valiai 
(plz. Rom. 13, 1-5). 

Iš to taip pat eina, jog ir bendruomenėje, ir valstybę 
atstovaujančiose institucijose politinė galia visuomet turi 
būti įstatyta į dorinės santvarkos rėmus. Laikantis jau 
teisėtai nustatytos arba dar nustatysimos juridinės tvar- 
kos, ji turi būti naudojama dinamiškai suprastai bendrąjai 
gerovei kurti. Tuomet piliečius sąžinė įpareigoja klausyti 
(plg. Rom. 13, 5). Tai parodo valdančiųjų atsakingumą, 
vertybę ir reikšmę. 

Jeigu kur valdantieji, peržengdami savo kompeten- 
ciją, žmones prislegia, teneatsisako piliečiai daryti tai, ko 
objektyviai reikalauja bendroji gerovė. Tačiau tebūnie 
jiems leista ginti savo bei kitų piliečių teises nuo to val- 
dančiųjų savavaliavimo, laikantis prigimties įstatymo ir 
Evangelijos nubrėžtų ribų. 

Konkretūs būdai, kuriais politinė bendruomenė tvar- 
kosi ir aprėžia valdžios naudojimą, gali būti įvairūs; jie 
priklauso nuo skirtingo tautų pobūdžio bei nuo jų pažan- 
gumo. Tačiau visuomet jie turi padėti formuoti išauklėtą, 
taikingą ir kiekvienam gera linkintį žmogų bei tarnauti 
visos žmonių šeimos gerovei. 


Visų dalyvavimas viešajame gyvenime 

75. Pilnai sutinka sų žmogaus prigimtimi susikurti 
tokią juridinę-politinę santvarką, kurioje visi piliečiai be 
jokio skirtumo tikrai galėtų vis geriau laisvai ir aktyviai 
dalyvauti tiek teisinių politinės bendruomenės pagrindų 
nutiesime, tiek valstybės valdyme ir įvairių institucijų 
sričių bei ribų nustatyme, tiek valdančiųjų rinkimuose.** 
Tad visi piliečiai turi atsiminti, jog jie turi teisę ir drauge 

88 Plg. Pijaus XII kalėdinę radijo kalbą, 1942: AAS 35 (1943), 


9-24 psl.; kalėdinę radijo kalbą, 1944: AAS 37 (1945), 11-17 psl. — 
Jono XXIII encikl. Pacem in terris, 263, 271, 277 ir 278 psl. 

parcigą naudotis savo laisvo balsavimo galia bendrajai 
gerovei kelti. Tuos, kurie, tarnaudami žmonėms, prisiima 
valstybės uždedamą pareigų naštą ir atsidėję dirba jos 
gerovei, Bažnyčia laiko vertais pagyrimo ir pagarbos. 

Kad sąžiningas piliečių bendradarbiavimas kasdieni- 
niame valstybės gyvenime atneštų siekiamų vaisių, reikia 
geros teisės sistemos, kuria būtų tinkamai nustatytos 
valdančiųjų pareigos bei valdžios institucijos ir drauge 
sėkmingai, niekam nepakenkiant, saugomos žmonių tei- 
sės. Tebūnie pripažįstamos, saugomos ir pabrėžiamos“? 
visų asmenų, šeimų ir grupių teisės bei naudojimasis jo- 
mis, o taip pat ir kiekvieną pilietį saistančios pareigos. 
Tarp tų pareigų reikia priminti valstybei teiktiną medžia- 
ginę ir asmeninę pagalbą, kurios bendroji gerovė rei- 
kalauja. 

Valdantieji težiūri, kad netrukdytų šeimoms, visuo- 
meninėms arba kultūrinėms grupėms, tarpininkaujan- 
čioms organizacijoms arba institucijoms ir neužgniaužtų 
teisėtos bei našios jų veiklos. Priešingai, tesistengia jie 
noromis bei planingai tą veiklą skatinti. O pavieniai pilie- 
čiai ir jų grupės tenesuteikia valdantiesiems per didelės 
galios ir tenereikalauja nederamai iš jų per didelių pato- 
gumų bei pagerinimų, kad tuo būdu nesumažintų paski- 
riems asmenims, šeimoms ir visuomeninėms grupėms ten- 
kančios atsakomybės. 

Painesnės mūsų meto aplinkybės vis dažniau verčia 
valdančiuosius įsiterpti į visuomeninę, ūkinę bei kultūrinę 
sritį, kad ten būtų sudarytos tinkamesnės sąlygos, sėk- 
mingiau padedančios piliečiams ir jų grupėms laisvai 
siekti pilnutinio žmogaus gėrio. Į santykius tarp sociali- 
zacijos?? ir asmens laisvės bei vystymosi galima žiūrė- 


89 Plg. Pijaus XII radijo kalbą, 1941 m. birželio 7 d.: AAS 33 
(1941), 200 psl. — Jono XXIII encikl. Pacem in terris, 273 ir 274 psl. 


90 Plg. Jono XXIII encikl. Mater et Magistra, 415-418 psl. 

ti įvairiai; tai priklauso nuo krašto, pobūdžio ir tautos 
išsivystymo. Tačiau, kur dėl bendrosios gerovės naudo- 
jimasis teisėmis yra laikinai susiaurinamas, laisvė turi 
būti kuo greičiausiai atstatyta, kai aplinkybės pasikeičia. 
Kiekvienu atveju nežmoniška, jei valdymas įgauna tota- 
linę ar diktatūrinę formą, pažeidžiančias asmens arba vi- 
suomeninių grupių laisvę. 

Piliečiai didžiadvasiškai ir ištikimai teugdo savyje tė- 
vynės meilę, tačiau ne siaurą, o tokią, kad visuomet drau- 
ge būtų siekiama gerovės visai žmonių šeimai, apjungian- 
čiai įvairiais ryšiais tarp savęs susijusias rases, tautas ir 
kraštus. 

Visi krikščionys tejaučia jiems tenkantį ypatingą pa- 
šaukimą politinėje bendruomenėje. Tas pašaukimas rei- 
kalauja savo pavyzdžiu rodyti, kaip sąžiningai vykdyti- 
nos pareigos ir tarnautina bendrosios gerovės kėlimui, 
kad savo darbais būtų nušviečiama, kaip autoritetą de- 
rinti su laisve, asmeninę iniciatyvą su solidarumu visuo- 
menei bei atsižvelgimu į jos reikalus, būtiną vienybę su 
praturtinančia įvairybe. Laikinųjų dalykų tvarkymo 
klausimais krikščionys tepripažįsta teisėtas, nors ir skir- 
tingas, nuomones ir tegerbia piliečius, kurie jas nuošir- 
džiai gina, net susibūrę į grupes. O politinės partijos pri- 
valo siekti to, ko jų įsitikinimu reikalauja bendroji gerovė; 
niekuomet nevalia savo naudos statyti aukščiau bendrojo 
gėrio. 

Privalu stropiai rūpintis pilietiniu ir politiniu auklė- 
jimu, kuris šiandien žmonėms, ypač jaunimui, yra nepa- 
prastai reikalingas, kad visi piliečiai galėtų dalyvauti po- 
litinės bendruomenės gyvenime. Kurie yra arba gali būti 
tinkami, tesiruošia sunkiam, bet drauge labai garbin- 
gam?! politiko pašaukimui ir tesistengia eiti jo pareigas, 


91 Plg. Pijaus XI kalbą Katalikiškųjų Universitetų Federacijos 
vadovams: Discorsi di Pio XI (Bertetto), Torino, I t. (1960), 743 psl. 

negalvodami apie savo patogumus ar pasipelnymą. Išlik- 
dami dori, apdairiai tekovoja prieš neteisybę ir priespau- 
dą, prieš savavališką vieno asmens arba politinės partijos 
viešpatavimą ir prieš nepakantą. Nuoširdžiai ir atžvalgiai, 
o taip pat su meile ir politine drąsa, tepasišvenčia visų 
gerovei. 


Politinė bendruomenė ir Bažnyčia 

76. Labai svarbu, ypač pliuralistinėje visuomenėje, 
kad būtų teisingai žiūrima į politinės bendruomenės ir 
Bažnyčios santykius. Krikščionių veiksmai, kuriuos jie 
pavieniui arba bendrai atlieka savo vardu, kaip piliečiai, 
vadovaudamiesi krikščioniškąja sąžine, turi būti aiškiai 
skiriami nuo tų, kuriuos drauge su savo ganytojais at- 
lieka Bažnyčios vardu. 

Bažnyčia, savo uždaviniu ir kompetencija jokiu būdu 
nesutampanti su politine bendruomene ir nesurišta su 
jokia politine sistema, yra žmogaus asmens transcenden- 
tiškumo rodytoja ir drauge saugotoja. 

Politinė bendruomenė ir Bažnyčia savo srityse yra 
viena nuo kitos nepriklausomos ir savarankiškos. Tačiau 
jos abi, nors skirtingu pagrindu, tarnauja tų pačių žmo- 
nių asmeniniam ir visuomeniniam pašaukimui. Šis tar- 
navimas visų gerovei bus juo sėkmingesnis, juo labiau jos 
abi, atsižvelgdamos į laiko ir vietos aplinkybes, stengsis 
viena su antra bendradarbiauti. Juk žmogus nėra apribo- 
tas vien laikinaisiais dalykais; gyvendamas žmonijos isto- 
rijoje, jis išlaiko nepaliestą savo amžinąjį pašaukimą. 

O Bažnyčia, pagrįsta Atpirkėjo meile, padeda įsiga- 
lėti teisingumui ir meilei atskirose tautose ir tarp tautų. 
Skelbdama Evangelijos tiesą ir apšviesdama visas žmo- 
gaus veiklos sritis savo mokslu ir krikščionių pavyzdžiu, 
ji taip pat gerbia ir ugdo politinę piliečių laisvę bei at- 
sakomybę. 

Apaštalai ir jų įpėdiniai su savo bendradarbiais buvo 
ir yra siunčiami skelbti žmonėms Kristų, pasaulio Išga- 
nytoją. Vykdydami savo apaštalavimo darbą, jie remiasi 
Dievo galybe, kuri dažnai liudininkų silpnybėje atsklei- 
džia Evangelijos jėgą. Dievo žodžio tarnybai pasišventu- 
sieji turi naudotis Evangelija savais keliais ir priemonė- 
mis, kurie daug kuo skiriasi nuo žemiškosios bendruome- 
nės priemonių. 

Tiesa, žemiškieji dalykai ir tai, kas žmoguje šį pasaulį 
prašoka, yra glaudžiai tarp savęs susiję. Pati Bažnyčia 
naudojasi laikinaisiais dalykais, kiek jai pavestasis užda- 
vinys to reikalauja. Tačiau ji negrindžia savo vilties iš 
pasaulietinės valdžios gautomis privilegijomis. Ji net atsi- 
sakys naudotis kai kuriomis leistinai įsigytomis teisėmis, 
paaiškėjus, kad naudojimasis jomis kelia abejojimo jos 
liudijimo nuoširdumu, arba kad naujos gyvenimo aplin- 
kybės reikalauja ko kita. 

Tačiau visuomet ir visur Bažnyčia turi teisę visiškai 
laisvai skelbti tikėjimą, aiškinti savo visuomeninį mokslą, 
nekliudomai vykdyti žmonių tarpe savo uždavinį ir spręsti 
apie dorą net politinės srities dalykuose, kai to reikalauja 
pagrindinės asmens teisės arba sielų išganymas. Tai da- 
rant, jai valia vartoti visas ir vien tik tas priemones, ku- 
rios atitinka Evangeliją ir visų gerovę, atsižvelgiant į lai- 
ko ir sąlygų skirtingumą. 

Bažnyčiai yra skirta ugdyti ir kelti visa, kas žmonių 
bendruomenėje yra teisinga, gera ir gražu.?? Ištikimai 
laikydamasi Evangelijos ir atlikdama pasaulyje šią savo 
misiją, Bažnyčia Dievo garbei stiprina tarp žmonių taiką 
(plg. Lk. 2, 14). 


92 Plg. II Vatikano susirinkimo dogm. konst. Bažnyčia, 13 nr. 

V SKYRIUS 


TAIKA IR TAUTŲ BENDRUOMENĖ 


Įžanga 


77. Šiuo metu, kai dar taip sunkiai tebeslegia žmones 
siaučiančio arba gresiančio karo griuvėsiai ir baimė, visa 
žmonių šeima yra pasiekusi lemiamą valandą savo bren- 
dimo kelyje. Palengva susibūrusi draugėn, ji jau visur 
kaskart labiau šią savo vienybę įsisąmonina, Bet sau skir- 
tąjį uždavinį — kurti tikrai žmoniškesnį pasaulį visiems 
visos žemės žmonėms — ji gali vykdyti tik tuomet, kai 
visi su nauju užsidegimu siekia tikros taikos. Todėl Evan- 
gelija, atitinkanti gilesniuosius žmonių giminės siekius ir 
troškimus, mūsų metu sušvinta nauja šviesa, laikydama 
palaimintais taikos kūrėjus, „nes juos vadins Dievo vai- 
kais“ (Mt. 5, 9). 

Todėl Susirinkimas, nušviesdamas tikrąją taikos pri- 
gimtį ir nepaprastą jos kilnumą, pasmerkia karo barba- 
riškumą ir karštai ragina krikščionis, kad, padedami tai- 
kos davėjo Kristaus, darbuotysi kartu su visais žmonėmis 
tai teisingumu bei meile pagristai taikai jų tarpe stiprinti 
ir rūpintųsi priemonėmis jai palaikyti, 


Taikos prigimtis 


78. Taika nereiškia vien karo nebuvimo, nesiriboja 
tik priešingų jėgų pusiausvyros išlaikymu ir nekyla iš val- 
dymo jėga. Ji yra tikra ir tiesiogine prasme teisingumo 
padarinys (plg. Iz. 32, 17). Taika kyla iš tvarkos, kurią 
dieviškasis Kūrėjas yra įdiegęs į žmonių bendruomenę ir 
skyręs įgyvendinti žmonėms, trokštantiems vis tobules- 
nio teisingumo. Nors bendrosios žmonių gerovės pagrin- 
dai yra nustatyti amžinuoju įstatymu, jos konkretūs rei- 

kalavimai nuolatos keičiasi. Todėl taika niekad nepasie- 
kiama visam laikui; ją reikia visados kurti. Be to, kadangi 
žmogaus valia yra nepastovi ir nuodėmės sužalota, taikai 
siekti reikia, kad kiekvienas nuolat valdytų savo aistras 
ir teisėti vyresnieji budėtų. 

Tačiau to nepakanka. šioje žemėje taika gali būti vien 
tuomet pasiekta, kai užtikrinama asmens gerovė ir žmo- 
nės, pasitikėdami vienas kitu, laisvai dalijasi savo turi- 
mais širdies ir proto turtais. Taikai kurti yra būtinas ryž- 
tingas nusistatymas gerbti kitus žmones ir tautas bei jų 
vertę ir stropus broliškumo ugdymas. Tad taika yra ir 
meilės padarinys; meilė duoda jai daugiau, negu pajėgia 
duoti teisingumas. 

Iš artimo meilės gimstanti žemiškoji taika yra Kris- 
taus ramybės, plaukiančios iš Dievo Tėvo, atspindys ir 
vaisius. Pats įsikūnijęs Sūnus, taikos kunigaikštis, savo 
kryžiumi visus žmones sutaikė su Dievu ir atstatė visų 
vienybę vienoje tautoje ir viename kūne. Sunaikinęs sa- 
vyje neapykantą (plg. Efez. 2, 16; Kol. 1, 20-22) ir prisi- 
kėlimu išaukštintas, jis paskleidė žmonių širdyse meilės 
Dvasią. 

Tad visi krikščionys yra karštai raginami, vadovau- 
jantis tiesa ir meile (plg. Efez. 4, 15), išvien su tikrai 
romiais žmonėmis melsti ir siekti taikos. Veikiami tos pat 
dvasios, negalime negirti tų, kurie atsisako iškovoti savo 
teises varu ir joms ginti vartoja priemones, kurios yra pri- 
einamos ir silpnesniesiems, jei tik tai gali įvykti nepažei- 
džiant kitų žmonių arba bendruomenės teisių ir pareigų. 

Kiek žmonės yra nusidėjėliai, tiek jiems gresia karo 
pavojus ir grės, iki ateis Kristus. Bet kiek, jungiami mei- 
lės, nuodėmę nugali, tiek yra nugalima ir prievarta, iki 
įvyks žodžiai: „Jie nusikals iš savo kalavijų žagrių ir iš 
savo iečių piautuvų. Nė viena tauta nebekels kalavijo 
prieš kitą, ir jie nebesimokys daugiau kovoti“ (Iz, 2, 4). 

1. poskyris 
Karo vengimas 


Karo baisenybių pažabojimas 


79. Nors paskutinieji karai padarė mūsų pasauliui 
didžiausios medžiaginės ir dorinės žalos, bet dar ir dabar 
kai kur karui kasdien leidžiama tęsti savo nakinamąjį 
darbą. To dar negana. Vartojant visokius mokslo ištobu- 
lintus ginklus, karas įgauna tokį laukinį pobūdį, kad ko- 
vojantiesiems gresia pavojus barbariškumu toli pralenkti 
buvusias kartas. Be to, šiandieninės padėties sudėtingu- 
mas ir tarptautinių santykių painumas leidžia tęstis slap- 
tiems karams, kuriuose yra vartojami nauji klastos ir 
perversmo metodai. Daugeliu atvejų imamasi teroro prie- 
monių, kaip naujos karo rūšies. 

Turėdamas prieš akis šią apverktiną žmonių būklę, 
Susirinkimas visų pirma nori priminti nesiliaujančią ga- 
lioti prigimtinę tautų teisę ir jos visuotinius principus. 
Pati žmonių giminės sąžinė tuos principus vis garsiau 
skelbia. Todėl veiksmai, kuriais sąmoningai su jais prasi- 
lenkiama, ir įsakymai tokius veiksmus atlikti yra nusi- 
kaltimai. Aklas paklusnumas negali pateisinti tokių įsa- 
kymų vykdymo. Prie šitokių veiksmų pirmoje eilėje rei- 
kia priskirti sistemingą kurios nors ištisos tautos, gyven- 
tojų grupės arba tautinės mažumos naikinimą. Tai yra 
baisus nusikaltimas, kurį privalu griežtai pasmerkti. O 
drąsa tų, kurie nepabijo tokius dalykus įsakantiesiems 
pasipriešinti, nusipelno didžiausio pagyrimo. 

Esama įvairių tarptautinių karo konvencijų, kurias 
pasirašė gana daug kraštų. Tos konvencijos siekia suma- 
žinti karo veiksmų ir jų pasekmių nežmoniškumą. Yra 
susitarta, kaip elgtis su sužeistais arba nelaisvėn paimtais 

kariais ir panašiais kitais atvejais. Tų sutarčių turi būti 
laikomasi. Dar daugiau, visi, ypač valdžios atstovai ir da- 
lyko žinovai, privalo stengtis jas kiek galint patobulinti, 
kad geriau ir veiksmingiau padėtų pažaboti karų baise- 
nybes. Be to, atrodo teisinga, kad įstatymai Žmoniškai 
atsižvelgtų į tuos, kurie sąžinės motyvais atsisako vartoti 
ginklus, jei tik yra pasiruošę kitokiu būdu tarnauti žmo- 
nių bendruomenės gerovei. 

Karas tikrai nėra iš žmonių tarpo pašalintas. O kol 
karo pavojus tęsiasi ir nėra kompetentingos tarptautinės 
galios, turinčios atitinkamas pajėgas, tol negalima pa- 
neigti valstybėms teisės leistinu būdu gintis, pavartojus 
visus taikaus susitarimo būdus. Todėl valstybių vadai ir 
kiti, kurie dalijasi su jais atsakomybe, yra įpareigoti rū- 
pintis sau pavestųjų tautų gerove ir atlikti tą svarbų už- 
davinį labai rimtai. Tačiau vienas dalykas yra vartoti 
ginklus teisėtai tautos gynybai, o kitas — norint kitas 
tautas pavergti. Taip pat ginkluotųjų pajėgų turėjimas 
nepateisina kiekvieno jų panaudojimo kariniam arba po- 
litiniam tikslui. O karui, per nelaimę, jau kilus, dar ne- 
reiškia, kad kovojant su priešų visa yra leista. 

Kas tarnauja tėvynei kariuomenėje, telaiko save tau- 
tų saugumo ir laisvės gynėjais. Tinkamai atlikdami savo 
pareigas, jie tikrai prisideda prie taikos palaikymo. 


Totalinis karas 


80. Karo baisumą ir blogybę neišmatuojamai didina 
Mokslo ištobulintų ginklų daugėjimas. Juos vartojant, 
karo veiksmai gali padaryti didžiulės, beatodairinės ža- 
los, kuri dėl to toli peržengia teisėto gynimosi ribas. Pa- 
sakytina dar daugiau. Panaudojus visas tas priemones, 
kurios jau yra didžiųjų tautų ginklų sandėliuose, abi pu- 
sės kone visiškai viena kitą sunaikintų, nekalbant apie 

platų pasaulio nusiaubimą ir gyvybės užnuodijimą, kuris 
lydi tokių ginklų vartojimą. 

Tai verčia svarstyti karo problemą visai kitokiu nu- 
siteikimu.?š Dabartinio meto žmonės težino, jog turės pa- 
teikti griežtą apyskaitą už savo karo veiksmus. Juk nuo 
šiandieninių sprendimų daug priklausys ateities kelias. 

Turėdamas visa tai prieš akis ir laikydamas savais 
jau paskutiniųjų popiežių paskelbtus totalinio karo pa- 
smerkimus,?* šis šventasis Susirinkimas pareiškia: 

Kiekvienas karo veiksmas, kuris be atodairos neša 
sunaikinimą ištisiems miestams arba plačioms sritims 
drauge su jų gyventojais, yra nusikaltimas prieš Dievą 
bei žmogų ir turi būti griežtai, nedvejojamai pasmerktas. 

Šiandieninis karas yra itin pavojingas dėl to, kad tu- 
rintiems moderniuosius, mokslo ištobulintus ginklus tarsi 
teikia progą tokius nusikaltimus įvykdyti ir tam tikru 
nebeišvengiamu įvykių susiklostymu gali pakreipti žmo- 
nių valią į žiauriausius sprendimus. Kad tai niekuomet 
ateityje neįvyktų, susirinkę draugėn viso pasaulio vys- 
kupai maldauja visus, ypač valstybių vadovus ir tuos, 
kuriems yra pavesti karo reikalai, nuolatos atsiminti savo 
didžiulę atsakomybę prieš Dievą ir visą žmoniją. 


Cinklavimosi lenktynės 


81. Mokslo ištobulintieji ginklai ne tik tam masiškai 
gaminami, kad būtų naudojami kare. Mat, galvojama, 
kad gynybinis krašto pajėgumas priklauso nuo sugebė- 


93 Plg. Jono XXIII encikl. Pacem in terris, 291 psl: „Mūsų 
metu, kuris didžiuojasi atomine galia, neprotinga galvoti, kad karas 
tebėra tinkama priemonė pažeistų teisių atstatymui“. 

94 Plg. Pijaus XII kalbą, 1954 m. rugsėjo 30 d.: AAS 46 (1954), 
589 psl.; kalėdinę radijo kalbą, 1954: AAS 47 (1955), 15 tt. psl. — 
Jono XXIII encikl. Pacem in terris, 286-291 psl. — Pauliaus VI 
kalbą Jungtinėse Tautose, 1965 m. spalio 4 d.: AAS 57 (1965), 881- 
832 psl. 

jimo žaibo greičiu atsilyginti užpuolikui priešpuoliu. To- 
dėl šis kasmet didėjąs ginklų telkimas, nors neįprastu 
būdu, tarnauja atgrasyti priešams nuo galimų užpuolimų. 
Daugelis tai laiko sėkmingiausia iš visų priemonių šiuo 
metu užtikrinti savo rūšies taikai tarp tautų. 

Ką begalvotume apie šį atzrasymo metodą, žmonės 
tebūnie įsitikinę, jog ginklavimosi lenktynės, kuriose da- 
lyvauja gana daug tautų, nėra saugus kelias patvariai 
taikai išlaikyti, ir iš to kylanti vadinamoji pusiausvyra 
nėra tikra ir pastovi taika. Užuot pašalinusios karo prie- 
žastis, tos lenktynės palengva didina jo grėsmę. Išlei- 
džiant milžiniškas sumas pinigų vis naujiems ginklams 
įsigyti, negalima pakankamai kovoti su įvairiopu skurdu, 
kurio tiek daug yra visame pasaulyje. Užuot tikrai ir ra- 
dikaliai pašalinti nesantaiką tarp tautų, ja yra užkrečia- 
mos kitos pasaulio dalys, Turi būti surasti nauji, pakitu- 
sio nusistatymo įkvėpti, keliai tai nelemtybei pašalinti ir 
tikrajai taikai atstatyti, išvadavus pasaulį iš jį slegiančios 
baimės. 

Tad iš naujo pareikština, jog ginklavimosi lenktynės 
yra labai didelė žmonijos negerovė ir daro nepakenčiamą 
skriaudą vargšams, Jei jos ir toliau tęsis, reikia labai bi- 
joti, kad vieną kartą jos baigsis visomis pražūtingomis 
nelaimėmis, kurioms užtraukti priemonės jau ruošiamos. 

Esame įspėjami katastrofos, kuriai žmonių giminė yra 
atkėlusi vartus. Kol dar džiaugiamės, kad ji neįvyko, pa- 
naudokime iš aukštybių duotąjį mums laiką ieškoti ke- 
liams, kuriais galėtume išspręsti savo kivirčus žmogaus 
vertesniu būdu. Dievo apvaizda mus primygtinai ragina 
išsivaduoti iš senos karo vergijos. Jei nesistengsime to 
pasiekti, kas žino, kur mus nuves blogas kelias, kuriuo 
esame pradėję eiti. 

Visiškas karo uždraudimas. Tarpiautinė veikla karui išvengti 

82. Aišku, jog turime visomis jėgomis ruoštis lai- 
kams, kuomet, tautoms sutinkant, bus galima uždrausti 
bet kokį karą. Tam, be abejo, reikia įkurti tarptautinę 
pasaulinio masto instituciją, kurią visi pripažintų ir kuri 
būtų tikrai pajėgi garantuoti visiems saugumą, teisingu- 
mo vykdymą bei teisių gerbimą. 

Kol ši pageidaujamoji institucija nėra įsteigta, aukš- 
čiausios mūsų meto tarptautinės įstaigos privalo stropiai 
ieškoti tinkamesnių būdų bendrajam saugumui išlaikyti. 
Taika turėtų gimti iš tarpusavio tautų pasitikėjimo, o ne 
būti užmesta joms ginklų baimės. Todėl visi turi veikti, 
kad pagaliau sustotų ginklavimosi lenktynės ir būtų iš 
tiesų pradėta nusiginkluoti — ne vienašališkai, o visų su- 
tartu vienodu greičiu, pasirūpinus tikrai pajėgiomis ga- 
rantijomis.?* 

Taip pat neturi būti nuvertintos pastangos, kurios jau 
yra padarytos ir vis tebedaromos karo pavojui pašalinti. 
Priešingai, reikia paremti daugybę geros valios vadų, ku- 
rie, net slegiami savo aukštų pareigų rūpesčių, vadovau- 
jasi jiems tenkančia didžia atsakomybe ir stengiasi iš- 
vengti karo, juo baisėdamiesi, nors ir mato tikrai painią 
padėtį. Reikia karštai melsti Dievą, kad suteiktų jiems 
jėgos ištvermingai tęsti ir pajėgiai atlikti šį didžios meilės 
žmonėms darbą, kuriuo ryžtingai kuriama taika. Nėra 
abejonės, kad tai šiandien iš jų reikalauja mintimi ir šir- 
dimi peržengti savojo krašto ribas, atsisakyti tautinio 
egoizmo ir noro viešpatauti kitoms tautoms, ugdyti sa- 
vyje gilią pagarbą visai žmonijai, kuri su dideliu vargu 
jau žengia į didesnę vienybę. 

Taikos bei nusiginklavimo problemos jau nuo seniau 
yra stropiai ir ryžtingai svarstomos. Tą kelių ieškojimą 


95 Plg. Jono XXIII encikl. Pacem in terris, kur kalbama apie 
nusiginklavimą, 287 psl. 

ir tuo reikalų sušauktus tarptautinius kongresus reikia 
laikyti pirmaisiais žingsniais į šių didžiareikšmių klausi- 
mų išsprendimą. Parodytos pastangos ateityje turi būti 
dar uoliau skatinamos, laukiant praktiškų padarinių. 

Tačiau žmonės tevengia pasitikėti tik kitų pastango- 
mis, nesirūpindami savo pačių nusiteikimu. Juk tautų 
vadai, kurie yra savo žmonių gerovės laiduotojai ir drau- 
ge kloties nešėjai visam pasauliui, nepaprastai daug pri- 
klauso nuo plačiųjų masių nuomonės ir nusiteikimo. Nie- 
ko nepadės jų pastangos kurti taiką, kol žmones tebe- 
skaldo ir savo tarpe kiršina priešiškumo, paniekos ir ne- 
pasitikėjimo jausmas, rasinė neapykanta bei užsispyru- 
sios ideologijos. Todėl nepaprastai reikalingas naujas 
dvasios auklėjimas ir naujas viešosios nuomonės forma- 
vimas. Kas atsideda auklėjimo darbui, ypač jaunųjų tar- 
pe, arba pavidalina viešąją nuomonę, telaiko savo griežta 
pareiga visuose žadinti naują, taikingą nusitatymą. Visi 
turime atnaujinti savo širdis, atverti savo akis visam pa- 
sauliui ir tiems uždaviniams, kurių visi išvien galime imtis 
žmonių giminės būklei pagerinti. 

Teneapgauna mus tuščios viltys. Jei nebus nusikratyta 
priešiškumo ir neapykantos ir nebus padaryta tvirtų ir 
nuoširdžių visuotinės taikos sutarčių, jau patekusi į didelį 
pavojų Žmonija, nors ir apdovanota įstabiomis mokslo 
žiniomis, gali žengti į tą tamsią valandą, kurioje bebus 
tik viena klaiki — mirties — taika. Tačiau ir tardama 
šiuos žodžius, dabartinių sielvartų prislėgta Kristaus Baž- 
nyčia nepraranda tvirtos vilties. Neatsižvelgdama į nieką, 
ji mūsų metui vis iš naujo stengiasi skelbti šiuos apaštalo 
žodžius: „Štai dabar malonės metas“ pakeisti širdį, „štai 
dabar išganymo diena“ (plg. 2 Kor. 6, 2). 

3. poskyris 
Tarptautinės bendruomenės kūrimas 


Nesantaikos priežastys ir jų šalinimas 

83. Kad būtų galima įgyvendinti taiką, pirmoje ei- 
lėje reikia išrauti iš žmonių tarpo nesantaikos priežastis, 
ypač neteisybę. Nemaža jų dalis kyla iš per didelės ūki- 
nės nelygybės ir atidėliojimo padėtį taisyti. Kitos plaukia 
iš viešpatavimo dvasios ir paniekos asmenims, o dar gi- 
liau pažvelgus, iš žmogiškojo pavydo, nepasitikėjimo, iš- 
didumo ir kitų savimeilės aistrų. Kadangi žmogus negali 
pakelti tokios netvarkos, iš to seka, kad, net karui ne- 
siaučiant, pasaulį be paliovos drasko tarpusavio kivirčai 
ir smurtas. Tos pačios blogybės viešpatauja ir santykiuo- 
se tarp tautų. Todėl, norint jų nusikratyti ar užkirsti 
joms kelią ir sutramdyti nepažabotą smurtą, yra būtinai 
reikalingas geresnis bei didesnis tarptautinių institucijų 
bendradarbiavimas ir derinimasis. Taip pat būtina nepa- 
liaujamai skatinti naujų organų kūrimą taikai skleisti. 


Tautų bendruomenė ir tarptautinės institucijos 

84. Mūsų metų didėja glaudūs tarpusavio priklauso- 
mybės ryšiai tarp visų žemės piliečių ir tautų. Kad tinka- 
mai ir sėkmingiau būtų siekiama visuotinės bendrosios 
gerovės, tautų bendruomenei reikia taip susiorganizuoti, 
jog atitiktų šiandieninius uždavinius, ypač turint prieš 
akis daugelį kraštų, kuriuos tebevargina nepakenčiamas 
skurdas. 

šiems tikslams pasiekti kiekviena tarptautinės bend- 
ruomenės institucija savo būdu turi rūpintis įvairiomis 
žmonių reikmėmis. Visuomeninio gyvenimo srityje čia 
priklauso mityba, sveikatos priežiūra, auklėjimas, darbas. 
Kai kur, susidėjus aplinkybėms, iškyla ypatingi reikalai, 

pavyzdžiui, rūpinimasis bendru besivystančiųjų kraštų 
kilimu, po visą pasaulį pasklidusių pabėgėlių vargais, emi- 
grantų ir jų šeimų parama. 

Jau veikiančios tarptautinės institucijos, ir pasaulinės, 
ir sritinės, yra tikrai nusipelniusios žmonių giminės pa- 
dėkos. Jos yra pirmieji bandymai padėti tarptautinius 
pagrindus visai žmonių bendruomenei, kad būtų išspręs- 
tos be galo svarbios mūsų amžiaus problemos, liečiančios 
pažangos ugdymą visoje žemėje ir bet kokios rūšies karo 
išvengimą. Bažnyčia džiaugiasi visose šiose srityse tarp 
krikščionių ir nekrikščionių klestinčia tikra broliškumo 
dvasia, skatinančia vis uoliau darbuotis taip didžiam pa- 
saulio skurdui sumažinti. 


Tarptautinis bendradarbiavimas ūkio srityje 


85. Nudienės žmonijos tarpusavio ryšiai taip pat rei- 
kalauja didesnio tarptautinio bendradarbiavimo ūkio sri- 
tyje. Mat, nors beveik visos tautos yra pasiekusios nepri- 
klausomybę, dar toli gražu jos nėra išsilaisvinusios nuo 
didelių nelygybių ir bet kurios rūšies priklausomumo iš 
nėra išvengusios didelių vidinių sunkumų pavojaus. 

Krašto vystymasis priklauso nuo turimų žmonių ir 
lėšų. Kiekvienos šalies piliečiai švietimu ir profesiniu lavi- 
nimų turi būti paruošiami įvairiems ūkinio ir visuome- 
ninio gyvenimo uždaviniams. Tam tikslui yra reikalinga 
užsienio žinovų pagalba. Teikdami pagalbą, tie žinovai 
tenesielgia kaip viešpačiai, bet kaip padėjėjai ir bendra- 
darbiai. Besivystą kraštai negaus medžiaginės paramos, 
jei iš pagrindų nepakis mūsų meto pasaulinės prekybos 
metodai. Išsivysčiusieji kraštai privalo teikti ir kitokios 
pagalbos — dovanų, paskolų ar piniginių investicijų for- 
ma. Tegul viena pusė ją dosniai ir nesavanaudiškai teikia, 
o kita pagarbiai priima. 


270 


Norint sukurti tikrai visuotinę santvarką, reikia at- 
sisakyti perdėto pelno vaikymosi, tautinių ambicijų, po- 
litinio dominavimo, karinių išskaičiavimų ir suktumų 
savajai ideologijai skleisti arba primesti. Siūloma daug 
ūkinių ir visuomeninių sistemų. Pageidautina, kad jose 
žinovai rastų bendrus sveikos pasaulinės apykaitos pa- 
grindus. Tai bus lengviau pasiekiama, jei kiekvienas atsi- 
sakys savo iš anksto turimų nusistatymų ir bus pasiruo- 
šęs nuoširdžiam pokalbiui su kitais. 


Kai kurie naudingi nuostatai 

86. Minėtam bendradarbiavimui atrodo naudingi šie 
nuostatai: 

a) Besivystantiems kraštams privalu įsidėmėti, jog pa- 
žangos tikslas, kurio turi sąmoningai ir tvirtai siekti, yra 
pilnutinis žmogiškasis piliečių tobulėjimas. Tenepamiršta, 
kad pažanga kyla ir auga pirmoje eilėje pačių savo kraš- 
to gyventojų darbu ir sugebėjimu. Ji turi būti grindžiama 
ne vien svetimųjų gėrybių pagalba, bet visų pirma savųjų 
turtų panaudojimu ir savo talentų bei tradicijų ugdymu. 
Šioje srityje turi šviesti pavyzdžiu tie, kurie turi daugiau 
įtakos kitiems. 

b) Aukštą kultūros lygį pasiekę kraštai yra griežtai 
įpareigoti besivystantiesiems padėti šiuos uždavinius vyk- 
dyti. Pažangieji kraštai turi pasirūpinti savo psichologi- 
niu ir medžiaginiu prisitaikymu, reikalingu šiam visuoti- 
niam bendradarbiavimui plėsti. Prekiaudami su silpnes- 
nėmis ir neturtingesnėmis šalimis, stropiai težiūri jų ge- 
rovės, nes iš savo gaminių pardavimo gaunamos pajamos 
joms yra reikalingos savo pačių pragyvenimui. 

c) Tarptautinės bendruomenės uždavinys yra derinti 
ir skatinti vystymąsi, kiek galint tiksliau ir teisingiau 
padalijant tam tikslui skiriamas gėrybes. Toji bendruo- 
menė taip pat privalo, išlaikydama pagalbos principą, 

tvarkyti visame pasaulyje ūkinius reikalus, kad atitiktų 
teisės reikalavimus. 

Tebūnie įkuriamos institucijos tarptautinei prekybai, 
ypač su mažiau išsivysčiusiais kraštais, ugdyti bei tvar- 
kyti ir papildyti trūkumams, kurie kyla iš per didelės 
tautų pajėgumo nelygybės. Tokios rūšies tvarkomoji 
veikla, sujungta su technine, kultūrine ir finansine pa- 
galba, turėtų aprūpinti pažangos siekiančias šalis reika- 
lingomis priemonėmis tinkamam savo ūkio ugdymui. 

d) Daugeliu atveju neatidėliojamai reikia peržiūrėti 
ūkines ir visuomenines santvarkas. Tačiau privalu sau- 
gotis neapgalvotai siūlomų techninių problemos sprendi- 
mų, ypač tų, kurie, teikdami žmogui medžiaginių pato- 
gumų, priešinasi jo dvasinei prigimčiai ir pažangai. Juk 
„Žmogus yra gyvas ne viena duona, bet kiekvienų žodžiu, 
kurs išeina iš Dievo burnos“ (Mt. 4, 4). Kiekviena žmo- 
nių šeimos dalelė savyje pačioje ir tauresnėse savo tra- 
dicijose slepia tam tikrą dalį dvasios lobyno, kurį Dievas 
yra Žmonijai patikėjęs, nors daugelis ir nežino jo kilmės. 


Tarptautinis bendradarbiavimas ir gyventojų daugėjimo problemos 


87. Tarptautinis bendradarbiavimas yra nepaprastai 
reikalingas tiems kraštams, kuriuos šiandien gana daž- 
nai, šalia kitų painiavų, ypač slegia sunkumai, kylą iš 
spartaus gyventojų skaičiaus augimo. Neatidėliojant rei- 
kia ieškoti kelių pasigaminti tai, kas būtina Žmonių pra- 
gyvenimui bei tinkamam švietimuisi, ir tuo pasidalyti su 
visa žmonija. To siektina stropiu ir dosniu visų, ypač tur- 
tingesniųjų šalių, bendradarbiavimu. Kai kurie kraštai 
galėtų žymiai pagerinti savo gyvenimo sąlygas, jei, tin- 
kamai pamokyti, nuo pasenusių žemdirbystės metodų 
pereitų prie naujų technikos priemonių ir su reikalingu 
apdairumu pritaikytų jas savo padėčiai. Tai turėtų lydėti 

geresnės visuomeninės santvarkos įvedimas ir teisinges- 
nis žemės padalijimas. 

Valdžia turi savo kompetencijai priklausančių teisių 
ir pareigų, susijusių su šalies gyventojų daugėjimo pro- 
blemomis, kaip įstatymų leidimas visoumenės ir šeimos 
gyvenimui tvarkyti, kaimo gyventojų kėlimasis į miestus, 
informacija apie krašto padėtį ir reikmes. Mūsų meto 
žmonės šiuo klausimų yra smarkiai susirūpinę. Todėl pa- 
geidaujama, kad katalikų žinovai, ypač universitetuose, 
visus šios srities klausimus ir planus uoliai nagrinėtų ir 
toliau plėtotų. 

Daugelis tvirtina, kad gyventojų gausėjimas, bent kai 
kuriuose kraštuose, turi būti stabdomas visomis priemo- 
nėmis, bet kokiu šalies vyriausybės įsikišimu. Todėl Susi- 
rinkimas ragina visus šioje srityje saugotis tokių viešai 
arba privačiai patariamų, o kartais net primetamų spren- 
dimų, kurie prieštarauja doros įstatymui. Kadangi žmo- 
gui yra duota neliečiama teisė kurti šeimą ir turėti vaikų, 
jų skaičiaus nustatymas priklauso nuo tinkamo tėvų ap- 
sisprendimo ir jokiu būdu negali būti pavestas valdau- 
tiesiems. 

Tėvų sprendimas turi remtis tinkamai suformuota są- 
žine. Todėl labai svarbu, kad visiems būtų teikiama gali- 
mybė ugdyti savyje prideramą ir tikrai žmogišką atsa- 
kingumą, kuris gerbia Dievo įstatymą ir atsižvelgia į vie- 
tos bei laiko aplinkybes. Tai reikalauja įvairiose vietose 
gerinti pedagogines ir visuomenines sąlygas, o ypatingai 
rūpintis religinių arba bent pilnu doriniu švietimu. Be to, 
žmonės turi būti išmintingai informuojami apie mokslo 
pažangą, ieškant tikrai patikimų ir dorai neprieštaraujan- 
čių metodų, padedančių susituokusiesiems reguliuoti gi- 
mimų skaičių. 

Krikščionių pareiga teikti pagalbą 

88. Krikščionys noromis ir visa širdimi teprisideda 
prie tokios tarptautinės santvarkos kūrimo, kur būtų 
nuoširdžiai gerbiamos teisėtos laisvės ir visų brolybė 
bendraujant. Prisidėti prie to kūrimo yra juo svarbiau, 
kad didesnė pasaulio dalis dar taip labai tebeskursta, jog 
vargšuose pats Kristus tarsi šaukte šaukiasi savo moki- 
nių meilės. Tebūnie šalinamas žmones piktinąs dalykas, 
kad kai kurios šalys, kurių dažnai didesnę gyventojų dalį 
puošia krikščionio vardas, turi apsčiai gėrybių, o tuo tar- 
pu kitos stokoja būtiniausių dalykų ir kenčia badą, ligas 
ir visokeriopą skurdą. Juk neturto ir meilės dvasia yra 
Kristaus Bažnyčios garbė bei ženklas, 

Tad reikia girti ir remti tuos krikščionis, ypač jau- 
nuosius, kurie savanoriškai siūlosi padėti kitiems žmo- 
nėms ir kraštams. Ir visi tikintieji, skatinami vyskupų 
žodžio bei pavyzdžio, turi pagal išgales lengvinti šio meto 
skurdą, senu Bažnyčios papročių duodami ne vien iš to, 
kas atlieka, bet ir iš sau reikalingo turto. 

Aukų telkimas bei paskirstymas diecezijose, paski- 
ruose kraštuose ir visame pasaulyje, nors ir ne griežtai 
nustatyta, vienoda forma, turi būti planingai organizuo- 
jamas, kur tai paranku, katalikams veikiant išvien su 
kitais broliais krikščionimis. Juk meilės dvasia ne tik ne- 
draudžia, bet dar reikalauja rūpestingai ir tvarkingai 
vykdyti visuomeninius bei labdaros uždavinius. Todėl ke- 
tinantieji atsidėti besivystančiųjų kraštų tarnybai turi 
būti gerai atitinkamuose institutuose paruošti. 


Veiksmingas Bažnyčios dalyvavimas tarpiautinėje bendruomenėje 


89. Bažnyčia vykdo savo dieviškąją misiją — skelbia 
visiems žmonėms Evangeliją ir skleidžia malonės turtus. 
Tai darydama, ji padeda visame pasaulyje stiprinti taiką 

ir dėti tvirtą pagrindą broliškam žmonių ir tautų bendra- 
darbiavimui. Tas pagrindas yra dieviškojo ir prigimtojo 
įstatymo pažinimas. Žmonių tarpusavio bendradarbiavi- 
mui ugdyti ir skatinti Bažnyčia būtinai turi būti pačioje 
tautų bendruomenėje — tiek savo viešosiomis instituci- 
jomis, tiek pilnu ir nuoširdžiu visų krikščionių talkininka- 
vimu, kuris yra įkvėptas vien troškimo visiems tarnauti. 

Tai bus veiksmingiau pasiekta, jei patys tikintieji, 
įsisąmoninę savo atsakomybę kaip žmonės ir kaip krikš- 
čionys, jau ten, kur gyvena, stengsis ugdyti ryžtą noriai 
veikti išvien su tarptautine bendruomene. Ypač į šį daly- 
ką reikia kreipti dėmesį religiniame ir pilietiniame jau- 
nuomenės auklėjime. 


Krikščionių vaidmuo tarptautinėse institucijose 

90. Puiki tarptautinė krikščionių veiklos forma, be 
abejo, yra pavienė arba grupinė talka pačiose instituci- 
jose, kurios jau yra arba bus įkurtos tautų savitarpio 
bendradarbiavimui ugdyti. Be to, taikai ir broliškai tautų 
bendruomenei kurti daug gali padėti įvairios katalikų 
organizacijos. Jos turi būti stiprinamos, didinant gerai 
paruoštų bendradarbių skaičių ir reikiamas lėšas bei tin- 
kamai derinant jėgas. Juk mūsų metu ir veiklos pajėgu- 
mas, ir pokalbio būtinumas reikalauja bendro planų vyk- 
dymo. Tokios organizacijos taip pat nemaža padeda plėsti 
neabejotinai tinkantį katalikams visuotinį žvilgsnį bei 
žadinti tikrai visuotinio solidarumo ir atsakingumo są- 
mone. 

Galų gale pageidaujama, kad katalikai, norėdami tin- 
kamai atlikti savo uždavinį tarptautinėje bendruomenėje, 
stengtųsi aktyviai ir kūrybingai bendradarbiauti tiek su 
atsiskyrusiais broliais, kurie drauge išpažįsta tą pačią 
meilės Evangeliją, tiek su visais žmonėmis, kurie trokšta 
tikros taikos. 

Matydamas neišmatuojamą skurdą, kurį didžioji žmo- 
nių giminės dalis dar ir dabar tebekenčia, Susirinkimas 
mano, jog labai vertėtų įkurti kokią nors visuotinės Baž- 
nyčios įstaigą, visur nešančią beturčiams Kristaus teisin- 
gumą ir meilę. Jos uždavinys būtų žadinti katalikų bend- 
ruomenėje rūpestį neturtingų sričių vystymusi ir visuo- 
meniniu teisingumu tarp tautų. 


BAIGIAMASIS ŽODIS 


Paskirų tikinčiųjų ir bažnyčių uždavinys 

91. Ką šis šventasis Susirinkimas pateikia iš Bažny- 
čios mokslo lobyno, yra skirta visiems mūsų meto žmo- 
nėms, ar jie Dievą tiki, ar jį neaiškiai tepripažįsta. Tai 
pateikia, norėdamas jiems padėti, kad, aiškiau įžvelgę 
savo pilnutinį pašaukimą, geriau pritaikytų pasaulį aukš- 
tajai žmogaus vertybei, trokštų visuotinės bei giliau pa- 
grįstos brolybės ir, meilės skatinami, didžiadvasiškai, 
bendromis jėgomis vykdytų neatidėliotinus mūsų meto 
uždavinius. 

Kadangi pasaulyje sąlygos ir kultūros formos yra ne- 
paprastai įvairios, ši programa daug kur yra apgalvotai 
nubrėžta tik bendromis linijomis. Nors ji iškelia Bažny- 
čios jau pripažintą mokslą, betgi ją reikės patobulinti ir 
papildyti, nes dažnai kalbama apie tai, kas nuolatos vys- 
tosi. Tačiau tikimės, kad daugelis dalykų, kuriuos iškėlė- 
me, remdamiesi Dievo žodžiu ir Evangelijos dvasia, galės 
visiems tikrai padėti, ypač kai ganytojų vadovaujami ti- 
kintieji bus juos pritaikę atskirų tautų padėčiai ir gal- 
vosenai. 


Pokalbis tarp visų žmonių 
92. Bažnyčia yra skirta apšviesti Evangelija visą pa- 
saulį ir sujungti Dvasioje į viena visų tautų, rasių ir kul- 

tūrų žmones. Ta savo visuotine misija ji yra brolybės 
ženklas — brolybės, kuri įgalina ir stiprina nuoširdų 
pokalbį. 

Tai reikalauja ypač pačioje Bažnyčioje ugdyti tarpu- 
savio įvertinimą, pagarbą ir sutarimą, pripažįstant įvai- 
rius teisėtus skirtingumus, kad užsimegztų vis vaisinges- 
nis pokalbis tarp visų, priklausančiųjų vienai Dievo tau- 
tai, ar jie būtų ganytojai, ar kiti jos nariai. Juk kas tikin- 
čiuosius jungia, yra, stipriau už tai, kas juos skiria. Tad 
tegalioja dėsnis: kur tikra, tebūnie vienybė, kur abejo- 
jama — laisvė, o visur — meilė. 

Taip sakydami, mes turime mintyje ir tuos brolius bei 
jų sambūrius, kurių dar nesieja su mumis pilna vienybė, 
bet jungia Tėvo, Sūnaus ir Šventosios Dvasios išpažini- 
mas bei meilės ryšys. Žinome, kad krikščionių vienybės 
šiandien laukia ir trokšta net daugelis tų, kurie Kristaus 
netiki. Juo labiau ši tiesos ir meilės vienybė tarp visų 
krikščionių galingo Šventosios Dvasios veikimo dėka stip- 
rės, juo labiau ji taps vienybės ir taikos nešėja visam pa- 
sauliui. Todėl jungtinėmis jėgomis, eidami šiandien tinka- 
miausiais tam kilniam tikslui pasiekti keliais, kaskart to- 
buliau atitikdami Evangeliją, stenkimės broliškai savo 
tarpe bendradarbiauti, kad patarnautume žmonių šeimai, 
kuri Kristuje Jėzuje yra pašaukta tapti Dievo vaikų 
šeima. 

Taip pat kreipiamės į visus tuos, kurie išpažįsta Dievą 
ir savo tradicijose yra išsaugoję vertingų religinių ir žmo- 
giškųjų elementų. Trokštame, kad atviras pokalbis mus 
visus ragintų ištikimiau priimti ir uoliau vykdyti tai, ką 
įkvepia Šventoji Dvasia. 

Siekdami tokio pokalbio, kuris vadovautųsi vien tie- 
sos meile ir drauge būtų deramai išmintingas, iš savo 
pusės mes neišskiriame nė vieno: nei tų, kurie aukština 
didžias žmogaus dvasios vertybes, bet dar nepripažįsta 

jų Davėjo, nei tų, kurie yra Bažnyčiai priešingi ir įvai- 
riais būdais ją persekioja. Kadangi Dievas Tėvas yra visų 
pradžia ir tikslas, visi esame pašaukti būti broliais. Tad 
būdami pašaukti tuo pačiu žmogiškuoju ir dieviškuoju 
pašaukimu, mes galime ir privalome, atsisakę prievartos 
ir klastos, išvien darbuotis geresniam pasauliui kurti. 


Geresnio pasaulio kūrimas ir artinimasis į tikslą 


93. „Iš to visi pažins, kad jūs mano mokytiniai, jei 
turėsite meilę vienas kito“ (Jn. 13, 35). Atsimindami 
šiuos Viešpaties žodžius, krikščionys nieko karščiau ne- 
gali trokšti, kaip vis didžiadvasiškiau ir sėkmingiau tar- 
nauti dabartinio pasaulio žmonėms. Todėl, ištikimai lai- 
kydamiesi Evangelijos ir naudodamiesi jos poveikio galia, 
susijungę su visais teisybę mylinčiais ir vykdančiais žmo- 
nėmis, jie turi atlikti žemėje didžiulį darbą, už kurį pas- 
kutinę dieną kiekvienas turės duoti apyskaitą tam, kuris 
visus teis. Ne visi, kurie sako „Viešpatie, Viešpatie!“, įeis 
į dangaus karalystę; į ją įeis tik tie, kurie vykdo Tėvo 
valią (plg. Mt. 7, 21) ir stropiai imasi darbo. O "Tėvas 
nori, kad visuose žmonėse mes matytume brolį Kristų ir 
tikrai veikliai, žodžiais ir darbais, jį mylėtume. Taip mes 
liudysime tiesą ir perteiksime kitiems dangiškojo Tėvo 
meilės paslaptį. Tuo būdu pasaulio žmonėse bus sužadinta 
gyva viltis, ta Šventosios Dvasios dovana, kad galiausiai 
jiems teks ramybė ir didžiausia laimė — jie bus paiimti 
į tėvynę, spindinčią Viešpaties garbe. 

„Tam gi, kurs savo veikiančia mumyse jėga gali pa- 
daryti be palyginimo daugiau, kaip prašome ar išmano- 
me, jam tebūnie garbė Bažnyčioje ir Kristuje Jėzuje per 
visų amžių kartas. Amen“ (Efez. 3, 20-21). 

PREL. PRANCIšKUS M. JURAS 
Apaštališkasis Protonotaras 
šios knygos mecenatas 


“Prel. “Pranciškus XC. Juras, “P.cA. 


Cimė 1891.VI.16 Būdų k., Šiaulių parapijoje, Lietuvoje ir 
ten ėjo pirmuosius mokslus. 1912 m. atvažiavo į Ameriką. Lankė 
Šv. Karolio kolegiją, Catonsville, Md., ir Šv. Vincento Pauliečio 
universitetą Čikagoje, o nuo 1917 m. Kenrick, St. Louis, Mo., ir 
Brighton, Mass., kunigų seminarijas. 1922. IV. 18 įšventintas ku- 
nigu Bostono, Mass., vyskupijai. Beveik visą laiką išbuvo lietuvių 
Šv. Pranciškaus Lawrence, Mass., parapijoje (5 metus vikaru ir 
38 metus klebonu). 1967.V.2 išėjo į pensiją išsitarnavusio kle- 
bono titulu. Už pavyzdingą pastoracinį darbą ir yptingus nuo- 
pelnus lietuvių išeivijai 1951 m. šv. Tėvo pakeltas prelatu Very 
Reverend titulu, 1959 m. — prelatu Right Reverend titulu ir 1966 
m. — apaštališkuoju protonotaru. Šalia tiesioginių kunigo pa- 
reizų parapijoje labai daug dirbo religinėje, tautinėje, karitaty- 
vinėje, visuomeninėje bei politinėje visų lietuvių išeivių veikloje, 
išeidamas toli už parapijos ribų. Tai vienas pačių didžiausių anks- 
tyvosios mūsų išeivijos šulu. Jo vardą visur rasi. Jis garbės narys 
Lietuvos Vyčių, Motinėlės, Amerikos Lietuvių R. Kat. Susivieni- 
jimo, Lietuvių K. Kunigų Vienybės, Lietuvių R. Kai. Darbininkų 
Sąjungos, Lietuvių Katalikų Mokslo Akademijos, Lituaistikos Ins- 
tituto. Eilę metų jis buvo centro valdybos pirmininkas Lietuvos 
Vyčių, Kunigų Vienybės, Liet. K. Darbininkų S-g0s, Nukryžiuo- 
tojo Jėzaus Seserų Rėmėjų ir Nek. Prad. Marijos Seserų Rėmėjų 
(ir dabar tebėra). Buvo dvasios vadas ar ėjo įvairias kitokias pa- 
reigas daugelio lietuviškų organizacijų centro valdybose. Rašė į 
„Moksleivį“, „Giedrą“, „Vytį“, „Draugą“, „Tautos Rytą“, „Dar- 
bininką““, „Garsą“ ir kt. Įsteigė Amerikos Lietuvių Katalikų Ar- 
chyvą (ALKA) ir jam tebevadovauja. Didelis Romos Liet. Šv. 
Kadimiero kolegijos ir lietuviškų vienuolijų, ypač jų spaudos dar- 
bų, rėmėjas. Keletai lietuvių jaunuolių padėjo išeiti moklus. Savo 
lėšomis išleido apie pusę šimto įvairaus turinio lietuviškų knygų. 


